
ALKULAUSE. 

Ennenkuin ryhdyin kirjoittamaan kansalliseni 
raittiustyömme eli Veljeysseuran historiaa, aavis- 
tin jo vaikeudet ja ennenkaikkea sen paljotöisyy- 
den, minkä mainitun teoksen laatiminen tuottaisi. 
Senpätähden en ollutkaan erittäin kernas tehtävää 
vastaanottamaan, varsinkin kun täytyi seurakun- 
nallisen toimeni ohella suorittaa se sivutyönä. Teh- 
täväkseni se kuitenkin lopulta jäi. 

Päätin tehdä parastani ja ennenkaikkea tun- 
nontarkkuudella. Aineksia kerätessäni ja työhön 
syvennyttyäni lämpenin ja innostuinkin. Näin 
Amerikan suomalaisten raittiuspyrinnöissä nuoren 
siirtokansamme vilpittömän pyrkimyksen irtautua 
juoppouden orjuudesta, johon se oli vaipunut saa- 
vuttuaan vapaisiin ja järjestymättömiin oloihin, 
näin kansani pyrkivän parempaan ja etsivän jota- 
kin henkistä ja siveellistä tehtävää, näinpä vielä 
raittiusriennoissamme henkisten pyrintöjemme toi- 
sen voimakkaan valtavirran, joka kalliin seurakun- 
nallisen kehityksen mukana on kohottanut siirto- 
kansamme siveellistä tasoa ja säilyttänyt suuren 



osan kansastamme kristillissiveellisen maailman- 
katsomuksen perustalla, ja lopuksi vielä näin rait- 
tiusliikkeessämme suuren kansallisen tehtävän: vel- 
jeyden, heimoushengen ja kansallistunnon kasvat- 
tamisen Amerikan suomalaiseen siirtokansaan. 

Johdannoksi, ennenkuin alan kertoa varsinai- 
sesta raittiustyöstä, olen luonut lyhyen katsauksen 
nykyisen siirtolaisuutemme alkuvaiheisiin. Lukija 
ehkä odottanee niistä laveampia selostuksia. Tuon- 
nempana, jos Jumala suo elonpäiviä, aijon niistä 
lisää kertoa. 

''Vyöttäkäät s entähdeft^ mielenne kupeet ja ol- 
kaa raittiit; ja pankaat täysi toivonne siihen ar- 
moon, joka tulee osaksenne Jeesuksen Kristuksen 
ilmestyksessä^\ i Piet. i: 13. 

Young stownissa, Ohiossa, toukokuulla ipi2. 

S. Ilmonen, 



I. 



NYKYISEN SIIRTOKANSAMME VARHAISIM- 
MAT KULKUTIET JA ASUTUKSET. 

Viime vuosisadan keskivaiheilla (1850) Califor- 
nian kuuluisain kultalöytömaininkien saavuttua 
kaukaiseen Pohjolaan heräsi monessa suomalai- 
sessa halu päästä Amerikaan ^*puuveitsellä kultaa 
vuolemaan", niinkuin tavattiin sanoa. Mutta suo- 
malaista siirtolaisuutta ehkäisi tuntuvasti epätie- 
toisuus matkateistä, tietämättömyys matkan pää- 
määrästä sekä ennen kaikkea matkan välitystoimis- 
tojen puute. Ainoastaan muutamia merimiehiä, 
jotka olivat jääneet maihin Amerikan satamakau- 
punkeihin, tavataan näinä aikoina New Yorkissa, 
Bostonissa, Philadelphiassa ja Pensacolassa. Kul- 
keutuipa joitakuita länteenkin, konsuli J. Wilson- 
vainaja Oregoniin y. m. 

Norjan kautta vasta löytää suomalainen siir- 
tolaisuus ensimmäisen varsinaisen kulkutiensä 
Amerikaan. Huomattava on, että suomalaisia 
juuri tähän aikaan siirtyi melkoiset joukot Norjan 
kuuluisiin kalastuspaikkoihin: Ruijaan, Hammer- 

festiin ja Vesisaarelle. Varsinkin kuusikymmen- 
luvulla tornio Jokelaiset ja kemi Järveläiset siirtyili- 
vät Kaavavuonon kalastussatamiin, ja suurina 
nälkävuosina aineellinen ahdinko ajoi monen Perä- 
pohjan suomalaisen etsimään elatustaan Jäämeren 
rannikoilta, Ruijasta ja Vesisaarelta. Norjassa 
tähän aikaan oli siirtolaisuus parhaassa vauhdis- 
saan ja suurissa joukoissa matkustivat norjalaiset 
Amerikaan, toiset Michiganin kuparikaivoksille ja 
toiset Minnesotaan, jossa uutisasukkaille tarjottiin 
maita helpoilla ehdoilla, homestead-oikeudella. 
Näitten mukaan lyöttäytyi muutamia suomalais- 
perheitäkin, ja niin sai siirtolaisuutemme alkunsa. 

Vuonna 1864, juuri kun Amerikassa taistel- 
laan orjien vapauttamisesta, saapui norjalaisten 
muassa pieni joukko suomalaisia Minnesotaan ja 
asettui Minneapolin lähistöön toivossa saada 
työtä joko Norjasta tulleitten maanviljelijäin luona 
tai lähistön sahamyllyissä. Mutta kun ansiota ei 
alkanut ilmaantua, niin kaksi suomalaista, Petter 
Lahti ja Matti Niemi pestautuivat Yhdysvaltain 
armeijaan. Suomen pojat ehtivät olla mukana 
muutamissa kahakoissa, ennenkuin sota taukosi. 
Molemmat palasivat terveinä omaistensa luokse 
Frankliniin, jossa rupesivat maanviljelijöiksi. 
Kumpanenkin sai tuonnempana Yhdysvaltain hal- 
litukselta sotilaseläkkeen. 

Siirtolaisuutemme Norjan kautta kestää kym- 
menkunnan vuotta ollen parhaillaan v. 1870 vai- 
heilla. Suomen puolella asuvat heimolaisemme, 
etenkin tornio Jokelaiset ja kemi Järveläiset, alkavat 
pyrkiä Amerikaan tehden seuraa Norjassa asuville 
kanssa veljilleen. Pohjois-Suomen, -Ruotsin ja 
-Norjan suomalaiset olivat vilkkaassa vuoro vaiku- 

tuksessa keskenään etupäässä laestadiolaisen herä- 
tysliikkeen kautta. 

Ruotsin kautta löysi siirtolaisuutemme toisen 
kulkureitin Amerikaan. Perä- ja keskipohjanmaa- 
laiset matkustivat Haaparannan kautta ja Etelä- 
Pohjanmaan väestö Waasan kautta Ruotsiin, josta 
jatkettiin matkaa Englannin kautta uudelle mante- 
reelle. Siirtolaiskonttoreita alkavat niinikään lai- 
vayhtiöt perustaa tärkeimpiin satamakaupunkei- 
hin. Allaniin ja kaiketi ehti ensimmäisenä asetta- 
malla erityisen suomalaisen siirtolaistoimiston 
Haaparantaan. Kohta perustavat samanlaisia kont- 
toreita muutkin laivayhtiöt, Nationalyhtiö y. m. 
Allaniin j an toimekas asiamies matkusteli maaseu- 
duilla neuvomassa Amerikaan aikovia, ja niin 
levisikin "amerikan tauti" Kuusamoon saakka itään 
ja Piippolaan asti Keski-Pohjanmaalle. 

Vuoden 1870 jälkeen alkavat suomalaiset 
oikein joukkokunnissa muuttaa Amerikaan. Siir- 
tolaisagentit keräsivät useimmista pitäjistä mat- 
kustajia ja lähtivät niitä ohjaamaan perille saakka. 
V. 1871 saapui ensimmäinen tällainen huomatta- 
vampi siirtolais joukkue, koottu Tornion ja Oulun 
välisistä pitäjistä. Niitä lienee ollut likemmä kak- 
sisataa henkeä. Vuonna 1878 toi Allanlinjan agentti 
toisen ja vielä suuremman suomalaisjoukon Ameri- 
kaan. Näitä kerrotaan olleen 500 henkeä Oulun 
ympäristön pitäjistä. Suurin osa matkustajista jäi 
Hancockiin, loput vei siirtolaisagentti Duluthin 
rantaan. Näistä siirtolaisista ovat monet vaikutta- 
neet tuntuvasti siirtokansamme henkisiin pyrintöi- 
hin. Monet tosin ovat jo nukkuneet, mutta monta 
on vielä elossakin. Etelä-Pohjanmaalla alkaa siir- 
tolaisuus vasta V. 1875 jälkeen huomattavammin. 

Kolmas kulkutie Amerikaan aukeni Saksan 
kautta Bremenin ja Hamburgin laivalinjoilla. 
Mutta tämä tapahtui vasta v. 1890 jälkeen. Nykyi- 
sin voipi sanoa jo, että kaikki tiet johtavat Ameri- 
kaan. Kuitenkin kuletaan enimmäkseen Englan- 
nin kautta Suomen Höyrylaiva Osakeyhtiön väli- 
tyksellä. 

Suomalaisten tärkeimmät asutukset sekä 
ennen että jälkeen olivat Michiganissa: Calumet, 
Delaware, Copper Falls, Quincy, Hancock, Hum- 
boldt, Champion, Republic, Ishpeming, Bessemer ja 
Ironwood. Kuparikaivannoissa työskentelivät etu- 
päässä Norjan suomalaiset ja tornio Jokelaiset. Rau- 
takaivantojen väki oli kotoisin Keski- ja Etelä- 
Pohjanmaalta. Metsätöissä niinikään ansaitsivat 
suomalaiset toimeentulonsa ja tavattiin heitä Ala- 
Michiganissakin, East Tavastissa, y. m. 

Minnesotan vanhimmat suomalaissiirtolat 
ovat: Red Wing, Minneapolis, Franklin, Renville, 
Kingston, Holmes City, Cokato, Thompson, Duluth, 
New York Mills ja Brainerd. Suomalaisilla on 
ruotsalaisten rinnalla kunniakas osa Minnesotan 
valtion historiassa, ennenkaikkia sen maanviljelyk- 
sen kehittämisessä, sillä Pohjan kansatpa ovat 
peranneet Minnesotan laajat metsät viljaviksi pel- 
tovainioiksi. Norjalaiset ja ruotsalaiset ensin tul- 
leina saivat haltuunsa Etelä- ja Keski-Minnesotan 
hedelmälliset tasankomaat ; suomalaisten osaksi 
tuli Pohjois-Minnesotan metsien, korpien ja rämeit- 
ten perkaaminen pelloiksi. 

Idän valtioihin ja Ohioon pysähtyi myöskin 
melkoinen joukko suomalaisia siirtolaisia: Rock- 
portin, Quincyn, Fitchburgin ja Mainen kivilouhi- 
moissa työskenteli satoja kansalaisia. Bostonissa 

tavattiin maihin asettuneina useita raahelaisia ja 
oululaisia merimiehiä, New Yorkissa turkulaisia, 
raumalaisia ja porilaisia merenkulkijoita. Etelä- 
pohjolaisia alkaa kulkeutua Ohioon ja Pennsyl- 
vaniaan, jossa heitä ja heidän lapsiaan asuukin 
nykyään melkoiset joukot. Vanhimmat asutukset 
ovat: Erie, Harbor, Burton, Warren, Girard ja 
Bellevernon. 

Länteen, Tyynenmeren rantamille houkutteli 
kansalaisiamme kultakuumeen jälkimainingit ja 
hyvät ansiot. Tuskinpa yksikään suomalainen ehti 
huuhtomaan kultaa Amerikan joesta, sillä muuta- 
massa vuodessa pestiin sen virran rantojen kulta- 
pitoinen hieta puhtaaksi keltaisesta ja kalliista me- 
tallista. Suomalaiset joutuivat kaatelemaan jätti- 
läismäisiä punapuita Noyossa, Mendocinossa ja 
Eurekassa. — Columbian kiitetyt lohiapajat saivat 
kansalaisiamme jäämään Oregoniin ja Washingto- 
niin. Vanhimmat siirtolamme siellä ovat Astoria ja 
Mansfield, joissa asui kala Jokelaisia, kaustislaisia, 
kälviäläisiä ja lohta j alaisia. Osa suomalaisia siirtyi 
maanviljelijöiksi Brush Prairielle, Klickitafiin ja 
Pendletoniin, jossa he nykyään elävät hyvävarai- 
sina maanviljelijöinä. 

Wyomingin hiilikai vannoille alkavat kansalai- 
semme myöskin kulkeutua. Samoin Dakotan ruo- 
hoaavikoille: Poinsettiin ja Savoon, jossa nykyään 
asuvat suurmaanvilj eli j öinä. 

SIIRTOKANSAMME HENKINEN TILA VUO- 

DEN 1880 TAITTEESSA, 

Tähän aikaan ei ollut monta suomalaista seura- 
kuntaa toiminnassa, ei ainoatakaan raittiusseuraa 
nuorisoa innostamassa parempiin pyrintöihin, ei 
lauluseuroja eikä soittokuntia ajankulukkeeksi, ei 
iltamia eikä muitakaan parempaa tarkoittavia 
yhteiskokouksia. Suomalainen siirtolainen löysi 
ajankulukkeen kapakoissa, kortin lyönnissä ja tans- 
seissa. 

Siirtolaisten elämä muodostui surkuteltavaksi 
juoppoudeksi mikä raaisti perhe-elämän. Korttia 
pelaten ja sadatellen kulutettiin kalliit iltahetket ja 
lepoajat. Vaikka suomalaiset jo kotimaassamme 
olivat tottuneet väkijuomiin, niin juoppouspahe ei 
kuitenkaan koskaan päässyt siellä sellaiseen val- 
taan kuin Amerikan uusissa oloissa. Seurasiko se 
siitä, että kultainen vapaus tulkittiin väärin ja ym- 
märrettiin vapaudeksi elää rajattomien intohimo- 
jen ja mielitekojen mukaan, vai oliko juoppous seu- 
rauksena koti-ikävästä, paremman seuraelämän 
puutteesta ja oudoista oloista? Monet yllämaini- 
tuista seikoista ehdottomasti aiheuttivat juoppou- 
den. Kapakka oli ainoa yhteinen käymäpaikka, 
asioitten ja työolojen tiedustelutilaisuus ja tutta- 
vien tapaamispaikka. Kun siirtolainen saapui 
Suomesta, johdettiin hän ensin kapakkaan, josta 
lähetettiin sana omaisille tai tuttavilleen tulla ohjaa- 
maan vastatullut asuntopaikkaansa. Kapakan 
peräsalissa pidettiin illoin nuorisoleikkejä ja tans- 
seja. Tällä tavalla houkuteltiin naisetkin mukaan, 
ja juoppous alkaa levitä heidänkin keskuuteensa. 
Kapakkatansseista tuli surkeuden pesiä ja naisten 



ENSIMMÄINEN SUOMALAINEN KAPAKKA 
MARQUETTE KAUNTISSA. 



tähden syntyi alituisia tappeluita humaltuneitten 
miesteQ välillä. Elämä raaistui, uskonnolliset tun- 
teet tukahdutettiin väkijuomilla ja Jumalan sanan 
viljeleminen kerrassaan jätettiin. Eihän kortin- 
lyönnistä ja tanssin pyörteistä tuntunut kerkiävän 

vakavimpiin asioihin. Näin saattaa synti ja saa- 
tana soaista ihmislapset. 

Helposti voidaan käsittää, kuinka kurjaksi 
muuttui kansalaistemme elämä tällaista peliä pidet- 
täessä. Perheet kärsivät puutetta huolimatta run- 
saista ansioista. Suomessa asuvat omaiset odotti- 
vat turhaan rahaa Amerikassa työskenteleviltä per- 
heenisiltä ja monet perheet joutuivat kunnan elä- 
tettäviksi. Siirtokansamme henkinen ja siveelli- 
nen tila oli todellakin surkuteltavalla kannalla. 

Pyrkimyksiä parempaan. Siirtokansassamme 
löytyi sentään parempiakin voimia. Kun vaan sen 
paremmat ainekset rohkenivat korottaa äänensä ja 
vaatia parannuksia, niin huomattiin siinä pyrki- 
mystä raittiuteen, siveellisyyteen ja kristillisyyteen 
j umalanpelvon ja rakkauden hengessä. Hurskaat 
sielut kantoivat kaikessa hiljaisuudessaan kansansa 
tarpeet Herralle Jumalalle, jolta suurimmankin hä- 
dän aikana apu tulee. Rukouksissaan muistelivat 
uskovaiset synnin teillä vaeltavia tuhlaa japoikia 
pyytäen, että Herra heitä armahtaisi ja herättäisi 
heidät synninunesta, etteivät epäuskossaan kuolisi. 
Herra on luvannut kuulla omiensa rukouksen. 
Niinpä nytkin. Suomen kansassa Amerikassa ta- 
pahtui äkkiä muutos parempaan. Valoisammat 
ajat seuraavat siirtokansamme henkisille pyrin- 
nöille ja vakavat perustukset lasketaan kansamme 
■hengellisille ja siveellisille laitoksille. 

Kirkollinen työ pantiin alulle Kuparisaarella 
ja vähin muuallakin. Pastori A. E. Backman työs- 
kenteli Michiganissa, perusteli seurakuntia ja jär- 
jesteli hengellisen elämän hoidon hajalla asuvien 
suomalaisten keskuudessa. Tekipä vielä matkoja- 

kin Minnesotaan, Ohioon, y. m. J. J. Hoikka, joka 
parhaillaan luki Augustana-Opistossa, matkusti 
väliaikoina armon evankeliumia saarnaamassa Min- 
nesotassa, Ohiossa ja muuallakin. Papiksi tultuaan 
hän alkoi hoitaa seurakuntia lännessä, Astoriassa, 
y. m. Kirkollista työtä kuitenkin hidastutti opet- 
tajain vähyys. Seurakunnat olivat pieniä ja vähä- 
väkisiä koettaen yhdistyneinä kustantaa opettajaa. 
Juoppouskin haittasi seurakuntia niinkuin muita- 
kin laitoksia. Calumetista kirjoitetaan "Uuteen 
Kotimaahan" tammik. 1882: "Joka lauvantai kuhi- 
see kapakat täynnä humalapäisiä suomalaisia. Jou- 
lusaarnan kuuleminen näyttää jääneen syrjään, 
kun viime pyhänäkään ei kokoontunut ev. luth. kirk- 
koon edes sen verran, että olisi voitu jumalanpal- 
velus pitää, vaan täytyi se jättää toistaiseksi." 

Suomalaisia sanomalehtiä kokeeksi yritellään. 
Jo V. 1876, ylioppilas A. J, Muikku julkaisi Hancoc- 
kissa, Mich., nimellä Amerikan Suomalainen 
Lehti. Tämä siirtokansamme ensimmäinen sano- 
malehti pian kuitenkin lakkasi, ei siitä syystä ettei 
sitä kannatettu eikä senkään tähden ettei toimitta- 
jalla ollut kykyä työhönsä, vaan sen tähden että toi- 
mittajalta puuttui taitoa elää sävyisästi ja raittiisti. 
Ura suomalaisille sanomalehdille oli kuitenkin au- 
kaistu. Tehdään uusia yrityksiä. Hancockissa 
alkoi ilmestyä uusi suomalainen sanomalehti Sven 
Tuuva, jota toimitti koulunkäymätön kansanmies. 
Tunnuslauseekseen omisti lehti: "Sinulle suomalai- 
nen sanon sanan harvaan vainen". Tämä harvasa- 
nainen ja karkeakielinen jopa yksinkertainenkin 
sanomalehti ei saanut suuria aikaan, sillä kaimansa 
kaltainen se lienee ollut: "pää huono, mutta sydän 
paikallaan". Vähän aikaa elettyään, lakkasi se ko- 

konaan ilmestymästä. Mutta Sven Tuuvan toimit- 
taja perusti uuden viikkolehden, jolle keksi kauniim- 
man nimenkin ja korkeamman tarkoitusperän. 
Tämän sanomalehden nimenä oli Sankarin Maine 
ja tunnussanana: "Sankarin maine eläköön ja kan- 
san arvo yletköön". Mahtisanoilla ei kuitenkaan 
saatu suomenkansan mainetta ylenemään parem- 
min kuin Sankarin Mainettakaan elämään. Jonkun 
aikaa ilmestyttyään sekin lakkasi. Calumefiin pe- 
rustettiin 1879 kansalaistemme yhteisvoimilla 
kauemmin elossa pysyvä sanomalehti Amerikan 
Suomalainen Lehti. Sille saatiin oivallinen toimit- 
taja A. Leinonen. Kahta vuotta myöhemmin alkoi 
ilmestymään Uusi Kotimaa niminen, nykyään van- 
hin sanomalehtemme. Sen toimittajaksi ryhtyi A. 
Nylund, ja koteutui se lopuksi New York Millsiin, 
Minn. Hengellinen kuukausilehti Valvoja ilmestyi 
vuoden verran Ashtabulassa, Ohiossa J. W. Lähteen 
ja pastori /. /. Hoikan toimesta. Amerikan Sano- 
mat perustettiin v. 1885 Aug. Edwardsin, y. m. toi- 
mesta. 

Monenlaisia seuroja. Henkisen toiminnan 
halu Amerikan suomalaisten keskuudessa vuoden 
1880 jälkeen, on aivan ilmeistä, josta selvinä todis- 
tuksina ovat monet seurain perustamispuuhat näiltä 
vuosilta. Ne tosin olivat kokeilun tapaisia, epä- 
määräisiä pyrkimyksiä johonkin parempaan, siveel- 
lisempään ja vakavampaan, kuin mitä vaivaksi tul- 
lut juopottelu tarjosi. Vaikkapa nämä yritteet rau- 
kesi vatkin ja tilapäisiä tarkoituksia varten perus- 
tetut seurat kuolivat, niin merkityksensä niillä sit- 
tenkin on siirtokansamme kehityksen historiassa. 

Calumetissa perustettiin Kansanvalistusseuran 

haaraosasto Amerikaan. Perustamispuiihan etu- 
päässä oli kansakoulunopettaja David Castren. 
Kirjallisuutta levittämällä ja sivistäviä illanviettoja 
toimeenpanemalla tahdottiin tarjota jalompaa ajan- 
kuluketta ja kansaa sivistää. Saatiinpa lauluseura- 
kin Pekka W esterisen johdolla, ja niin kaikui ensi- 
kerran suomalainen kourolaulu Amerikan mante- 
reella. — Duluthissa, Minn., perustettiin 1881 Suo- 
malainen sivistysseura eli seurakunta. Tarkoitus 
kai lienee ollut seurakunnallisen harrastuksen 
ohella hankkia lainakirjasto ja panna toimeen 
siveellisiä illanviettoja nuorison viihdyttämiseksi. 
Niistä karttuvat aineelliset tulokset annettaisiin 
seurakunnalle. Siveellinen elämä olikin Duluthissa 
niin rappiolla, että jokainen huomasi ihmisavun 
yksistään riittämättömäksi nostamaan kansalai- 
siamme juoppouden ja synnin loasta. — Ishpemin- 
gissä puuhasivat kansalaiset Kalevatar nimisen 
edistysseuran. Sen tarkoituksena oli niinikään 
hankkia Suomesta hyvää kirjallisuutta, jota lainat- 
taisiin kansalaisten luettavaksi. Varat voitaisiin 
koota iltamilla ja muilla sopivilla keinoilla. Karttu- 
neesta kassasta oli tarkotus antaa avustusta hätään 
ja puutteeseen joutuneille suomalaisille, erittäinkin 
sairastaville kansalaisille. — New York Millsissä pe- 
rustettiin iltahetkien ratoksi Sivistys ja lukuseura. 
Hyödyllisten kirjojen ääressä ja sivistävässä seu- 
rustelussa haluttiin j outoa j at kuluttaa. Hancoc- 
kissa puuhattiin Suomalaista Kirjakauppa Osake- 
yhtiötä $1000 pääomalla, mutta siihen kai se lienee 
rauennut. — Noyon suomalaiset Californiassa pe- 
rustivat 1882 lainakirjaston, jolla on kunnia olla 
ensimmäisenä lainakirjastona Amerikan suomalais- 
ten keskuudessa ja on se vieläkin olemassa. 

Nämä tilapäisiä tarkoituksia ja paikallisia 
oloja tarkoittavat seurat eivät saavuttaneet pysy- 
väisempää merkitystä eikä niitten kaikkien toimin- 
takaan ollut pitempiaikaista. Kirkollisen pyrinnön 
rinnalle kaivattiin yleisempää, aatteellisempaa ja 
kansamme elämää kohottavampaa toimintaa. 
Kansa, nuori, elon ja toiminnan haluinen siirtokansa 
odotti jotakin henkistä tehtävää, sellaista jota si: 
itse saattoi toimittaa, jopa johtaakin. Sellainei 
henkinen tehtävä löytyi raittiustyössä, joka iiyt 
astuu seurakunnallisen toiminnan rinnalle. 



II. 



GOODTEMPLARIEN AIKA SUOMALAISESSA 

RAITTIUSLIIKKEESSÄ. 

SUOMALAISET SKANDINAVIALAISISSA 

RAITTIUSSEUROISSA. 

Vuosien 1880 — 1890 välillä sai raittiusaate 
aikaan valtavan vaikutuksen pohjoismaisten kan- 
sain: ruotsalaisten, norjalaisten ja suomalaisten 
keskuudessa. Kansainvälisellä Goodtemplarliitolla 
on johtava asema sen aikaisessa raittiusliikkeessä 
niin hyvin Euroopassa kuin Amerikassakin. 

Koska Amerikassa asuvien skandinavialaisten 
lukuisat raittiusseurat kuuluivat poikkeuksetta kan- 
sainväliseen Goodtemplarliittoon, niin katsottiin 
kohtuulliseksi perustaa erityinen haaraosasto, 



■ 



19 

Skandinavialainen Goodtemplar-Osasto, jonka vai- 
kutusalueena tulisi olemaan Amerikassa asu vai a 
pohjoismaisten siirtolaisten asuttamat seudut. Kie- 
lellisten vaikeuksien poistamiseksi muodostettiin 
New Yorkissa v. 1882 skandinavialaisten oma Good- 
templarliiton keskustoimisto. 

Vuoden 1880 jälkeen alkoi suDmalaisia vähin 
erin yhtyä ruotsalaisiin ja norjalaisiin raittiusseu- 
roihin. Näitten naapurikansain kanssa olikin pal- 
jon yhteistä: uskonto, historiallinen tausta ja osit- 
tain tapojen yhdenlaisuus. Yhdessä oltiin siirtolai- 
sina tultu aavan Atlantin poikitse ja samoilla työ- 
mailla uurastettiin. Kuparisaaren suomalaiset 
yhtyivät norjalaisiin raittiusseuroihin, sillä heidän 
seurassa olivat monet vanhimmat siirtolaisemme 
Amerikaan saapuneet ja Norjan kieltäkin osasivat 
monet puhua. Marquette ja Gogebic kauntien suo- 
malaiset yhtyivät ruotsalaisten raittiusseuroihin. 
Yleensä olivat kansalaisemme tervetulleita Good- 
templarseuroihin ja tulkin avulla koetettiin niissä 
heille selvittää yhdistyksen tarkoitus ja työtapa. 

Allouezissä ensiksi lienevät suomalaiset liitty- 
neet raittiusseuraan. Sikäläisessä norjalaisessa 
raittiusseurassa Torneä'ssa, tavataan suomalaisia 
jäseniä vuosilta 1883 — 1884 saakka. Kaksikielisiä 
kokouksia ruvettiin pitämään, sillä suomalaisia oli 
seurassa melkein toinen puoli. Ohjelmakokoukset 
ja iltamat niinikään olivat kaksikielisiä ja puheita 
pidettiin Norjan ja Suomen kielellä. 

Hancockissa myöskin jo 1884 kuului niinpaljon 
suomalaisia sikäläiseen norjalaiseen raittiusseu- 
raan, että nämä alkavat kehotella suomalaisia perus- 
tamaan omankielisen raittiusseuran ja liittämään 

sen Goodtemplareihin samalla tavalla kuin norjalai- 
nen seura siihen kuului. 

Republicissa v. 1885 eräänä kesäisenä sunnun- 
tai-aamuna kokoontui joukko kansalaisiamme jär- 
ven rannalla sijaitsevalle sievälle kentälle keskuste- 
lemaan eikö olisi jo aika lakata juopottelemasta ja 
ryhtyä parempiin toimiin. Eräs nuori ja lahjakas 
suomalainen nousi kannon päähän ja piti innostusta 
synnyttävän puheen, jossa kehotti miehiä elämän ja 
tapojen parannukseen sekä yhtymään raittiusseu- 
raan. Yleinen innostus valtasi. Lausuttiinpa jo sel- 
viä toivomuksiakin oman suomalaisen raittiusseu- 
ran perustamisesta paikkakunnalle. Asia jätettiin 
kuitenkin aivan tarpeettomasti mutta tietysti koke- 
muksen puutteessa kypsymään ja päätettiin tuon- 
nempana pitää raittiusseuran varsinainen perusta- 
miskokous. Paras olisi kuitenkin ollut takoa rau- 
taa sen kuumana ollessa. Näistä kolmestakymme- 
nestä innostuneesta miehestä alkoi joku ja yhä use- 
ampia taas vetäytyä kapakkaelämään, ainoastaan 
kymmenen yhtyi sittemmin ruotsalaiseen Klippa- 
seuraan, kun ei omaa raittiusseuraa alkanut kuu- 
lua. 

Calumetissa kuului jokunen suomalainen Nora 
nimiseen norjalaiseen raittiusseuraan, mutta vasta 
talvella 1884 — 85 alkavat kansalaisemme lukuisem- 
min siihen yhtyä. Eräässäkin kokouksessa liittyi 
seitsemän kansalaistamme tähän norjalaisten rait- 
tiusseuraan. Ironwoodissa niinikään liittyi joita- 
kin meikäläisiä ruotsalaisten mukana raittiusseu- 
raan, samoin New Yorkissa ja mahdollisesti jos- 
sain muuallakin. 

ENSIMMÄISET SUOMALAISET RAITTIUS- 
SEURAT AMERIKASSA 1885—1887. 

Amerikan suomalaisen siirtokansan historiassa 
on vuosi 1885 erityisesti muistettava. Se ei ole 
yksistään sentähden aikakirjoihin huomattavam- 
pana merkittävä, että silloin laskettiin perustus 
omatakeiselle raittiustyölle ja perustettiin ensim- 



POHJANTAHDEN VANHA TALO JA JÄSENISTÖ 
H AN COOKISSA, MIC H. 

maiset suomalaiset raittiusseurat, se tahtoo sanoa, 
että silloin alkoi varsinainen raittiusliikkeemme, 
vaan sentähden, että sinä vuonna kirkollinen 
työmme sai tärkeän ennätyksen, kun keskuuteemme 
saapui pastori J. K. Nikander, jonka merkitys Ame- 
rikan suomalaisen kirkon kehityksessä on arvaa- 
maton. 



POHJANTÄHDEN NYKVINEN RAKENNUS 
HANCOCKISSA, MICH. 

Hancockissa helmik. 22 p., suuren isänmaany^^- 
tävän Yrjö Washingtonin syntymäpäivänä, kokoon- 
tui suomalaisia ralttiudenharrastajia Quincyn 
mäellä sijaitsevaan norjalaiseen kirkkohaaliin har- 
kitsemaan omankielisen raittiusseuran perustami- 
sesta. Tuloksena olikin ensimmäisen suomalaisen 
raittiusseuran perustaminen Amerikaan. Seuran 
nimeksi pantiin Pohjan Tähti. Goodtemplarliiton 
johtokunnalta New Yorkista oli saatu virallinen 
tieto, että kunhan jokukaan suomalaisia raittiusseu- 

roja yhtyy heidän liittoonsa, niin he suomennutta- 
vat ja painattavat tarvittavan käsi- ja sääntökirjan. 
Näin ollen pidettiin aivan luonnollisena Goodtempla- 
reihin liittyminen. 



Republicissa saatiin oma suomalainen raittius- 
seura aikaan syyskesällä 1885 eli tarkemmin elok. 
2 p :nä, jolloin Onnen Aika virallisesti perustettiin. 
Olihan sitä puuhattu kaiken kesää ja niinkuin vaan 

hätätilassa oli yhdytty norjalaiseen Klippa-seuraan. 
Seitsemäntoista suomalaista erosikin yhtäaikaa nor- 
jalaisesta raittiusseurasta yhtyäkseen Onnen -Ai- 
kaan, suomalaisten omaan raittiusseuraan. Se lii- 
tettiin Goodtemplareihin. 

Calumetissa syntyi vuoden 1885 loppupuolella 
kansalaistemme oma raittiusseura. Sen perustamis- 
päivä oli syysk. 6 p:vä. Seuran nimeksi pantiin 
Hyvä Toivo, ja alkoi se vaikutuksensa 13 jäsenellä. 
Useimmat näistä olivat eronneet norjalaisesta rait- 
tiusseurasta yhtyäkseen kansallishengen velvoitta- 
mina suomalaiseen raittiusseuraan. Hyvä Toivo 
liittyi niinikään Goodtemplarliittoon 

Harborissa, Ohiossa, perustivat kansalaisemme 
jo syksyllä 1885 raittiusseuran, jonka nimeksi pan- 
tiin Hyvä Toivo. Tämä Ohion suomalaisten ensim- 
mäinen raittiusseura on nähtävästi perustettu sa- 
maan aikaan kuin samanniminen ja sittemmin niin 
surullisen kuuluisa Calumetin raittiusseura. Har- 
borin raittiusseura pysyttäytyi itsenäisenä ja joutui 
ankaran vainonalaiseksi, kun varsinkin kapakoitsi- 
jat pitivät suomalaista raittiusseuraa silmätikku- 
naan ja koettivat kaikin tavoin saada se lakkaute- 
tuksi. Huolimatta lupaavasta alkutoiminnastaan, 
jota todistaa sekin, että toisessa kokouksessaan 
yhtyi seuraan 17 jäsentä, täytyi Hyvän Toivon sor- 
tua ylivoiman alle. Talvella miesten mentyä muu- 
alle töihin, supistui seuran jäsenluku, kunnes se 
kesän tullessa kokonaan lakkasi olemasta. 

Ishpemingissä niinikään alettiin puhella suo- 
malaisen raittiusseuran perustamisesta, johon epäi- 
lemättä vaikutti muitten suurimpien suomalaisseu- 
tujen esimerkki. Niinpä tammik. 28 p:nä 1886 pe- 
rustettiin Väinö niminen raittiusseura, johon perus- 

tamistilaisuudessa yhtyi *t^ jäsentä. Seura liittyi 
skandinavialaiseen pääyhdistykseen ja sai sieltä 
suomalaisen käsikirjan kokousten pitämisen oh- 
jeiksi. 

Atlanticin uudelle kaivannolle lähellä Hancoc- 
kia oli karttunut kansalaisiamme melkoinen joukko. 
Ensin olivat suomalaiset metsätöissä kaadellen ny- 
kyisen kaivannon alueelta taajan metsän, ja myö- 
hemmin he rakensivat ne hirsihuoneet, joissa vielä- 
kin löytää suojaa ja lämpöä kylmimpinäkin talvina. 
Lopuksi asettuivat suomalaiset sinne vakituisesti 
asumaankin saatuaan työtä kaivannossa. Toukok. 
16 p:nä 1886 perustivat kansalaiset keskuuteensa 
raittiusseuran nimittäen sen Auraksi, vertausku- 
vannollisesti tarkoittamaan raivaamattoman korpi- 
maan avaamista henkiseksi viljelysmaaksi. 

Iromuoodin suomalaisen raittiusseuran perus- 
tamisesta saadaan parhain kuvaus sen aikaisesta 
pöytäkirjasta, se kuuluu: "Suomalaiset Ironwoodin 
rautakaivannolla kokoontuivat Erick Normannin 
taloon, 21 päivänä marraskuuta v. 1886. District 
Deput, Herman Helander piti raittiuspuheita ja esi- 
telmiä, ja niin ylöspantiin Suomalaisen Skandinaa- 
vian Suur Temppelin Ootelein ja kaikkein asetusten 
mukainen, sekä sääntöin kuuluva raittiusveljeskun- 
nan Temppel Valo n:o 9. Jäseniä oli kaikkiaan 16 
miestä Distric raittiuspiiri kuntain johtajan, New 
Yorkin Suur Temppelin käskystä: Herman Helan- 
der". 

Bessemerissä, Mich., perustettiin suomalainen 
raittiusseura Kaiku kesäk. 26 p :nä 1887, ja liitettiin 
se perustettaissa Goodtemplareihin. Sama seura 
oli myöskin ensimmäisiä yhtymään kansalliseen 
raittiusliittoon. 

Towerissa, Minn. työskenteli suomalaisia mel- 
koinen joukko sikäläisessä rautakaivannossa. Mak- 
sopäivisin oli elämä surkeaa juopottelua, rähinää ja 
tappelua. Duluthista tuotettiin olutta ja sitten pi- 
dettiin suurjuomingeita. Muutamat kansalaisemme, 
Myllymäki ja Lantto neuvottelivat Republicista 
saakka Herman Helanderin pitämään raittiuspu- 
heita ja avustamaan heitä raittiusseuran perusta- 
misessa. Helander matkustikin kansalaisten pyyn- 
nöstä Toweriin, ja niin siellä perustettiin Minneso- 
tan ensimmäinen suomalainen raittiusseura Pohjan 
Leimu. Tämä tapahtui toukok. 30 p. 1886. Seura 
liittyi Goodtemplareihin. 

Duluthissa, Minn,, jos missään, on juoppous 
ollut suomalaisten kirouksena ja aineellisen menes- 
tymisenkin ehkäisijänä. Vuonna 1886 tehtiin ensim- 
mäinen yritys raittiusseuran perustamiseksi, josta 
olikin tuloksena Toivon Tähti n:o 1 :sen syntyminen. 
Noin vajaan vuoden jaksoi vähäväkinen raittius- 
seura taistella juoppoutta ja ajan ennakkoluuloja 
vastaan, mutta lopulta se sortui ja lakkasi. Syynä 
kaiketi lienee ollut sekin, ettei seura yhtynyt mihin- 
kään pääyhdistykseen, vaan jäi itsenäiseksi. 

New York Millsissä, Minn., perustettiin omata- 
keinen, suomalainen raittiusseura v. 1886. Tämä- 
kin Kilpi niminen raittiusseura yhtyi skandinaavia- 
Iäiseen pääyhdistykseen. Uuden Kotimaan toimit- 
tajat, August ja Felix Nylund olivat perustamispuu- 
han johtajina. 

Allouezin kuparikaivannolla muodostui norja- 
laisten perustama Torneä raittiusseura lopulta niin 
suomalaiseksi, että Goodtemplariliiton kirjoissa 
muutettiin seura suomalaisten osastoon. Vuoden 
1886 raittiusseuratilastosta löytyy tämän niminen 

suomalaisten seurain sarakkeesta. Allouezin kai- 
vannon lakattua hävisi tämä kenties sittenkin 
meidän suomalaisten vanhin raittiusseura Ameri- 
Kassa* 

Lead Cityssä, S. Dak., perustettiin Ilta Hetki 
niminen raittiusseura jouluk. 24 p:vä 1886 liittäen 
sen Goodtemplareihin. Lead Cityssä olikin siihen 
aikaan todellista pyrkimystä parempaan ei ainoas- 
taan raittiusasiaan nähden vaan myöskin kirkolli- 
sella alalla. 

Vuosi 1887 on huomattava siitä, että raittius- 
seuroja aletaan perustaa suomalaisten pesäpaikoilla 
lännessä ja itävaltioissa työskentelevien kansalais- 
temme keskuudessa. 

Astoriassa, Oreg., asui suomalaisia noin tuhan- 
nenpaikoille. Kirkollinen elämä oli saatu alkuun 
ja oma lutherilainen kirkko rakennettu. Kun muu- 
alla kansalaistemme keskuudessa perustettiin rait- 
tiusseuroja, niin valtasi innostus Astorian suoma- 
laisetkin, ja niin valtava oli tämä ensi innostus, että 
raittiusseuran perustavassa kokouksessa yhtyi seu- 
raan 150 jäsentä. Tämä tapahtui helmikuulla 
1887, jolloin perustettiin raittiusseura Valon Säde. 
Alku oli varsin lupaava ja seura saavutti vielä 
tähän asti voittamattoman ennätyksen uutten jä- 
senten yhtymisessä seuran perustamistilaisuudessa. 
Astorian raittiusseura on pysytellyt itsenäisenä 
eikä niinollen ole voinut kansalliseen raitiusliikkee- 
seen sanottavasti vaikuttaa, vaikkakin sillä oli sii- 
hen melkoiset edellytykset. 

Noyon Hiilillä, Californiassa, on kauan asunut 
suomalaisia maanviljelijöinä ja metsätyömiehinä. 
Näitten toimesta perustettiin Noyoon v. 1887 rait- 

tiusseura ja soittokunta samalla kertaa. Kumpa- 
nenkaan ei näytä saavuttaneen pitkää ikää. 

Carbonin hiilikaivannoUa, Wyo., työskenteli 
melkoinen joukko suomalaisia. Pienessä kaivanto- 
kaupungissa oli kymmenkunta kapakkaa, joissa 
vietettiin iltahetket ja joutopäivät juoden ja korttia 
lyöden. Tappelut olivat niin tavallisia, että mel- 
keinpä aina joku kansalaisemme oli selviytymässä 
rautakiskojen takana. Keskellä tätä kurjutta heräsi 
kansamme halu parempaan ja niinkuin monella 
muulla suomalaispaikkakunnalla oli perustettu rait- 
tiusseura, samoin halusivat Carboninkin suomalai- 
set ryhtyä taisteluun juoppoutta vastaan. Helmik. 
6 p:nä 1887 perustettiin raittiusseura Lännen 
Rusko, johon perustamistilaisuudessa yhtyi 23 jä- 
sentä. Sääntö- ja käsikirja hankittiin Goodtemplar- 
liitolta, jonka johdannolla alkoi työ. 

Perryssä, S. Dak., perustettiin raittiusseura 
Kansan Onni v. 1887 yhtyen myöskin se ruotsalai- 
seen pääyhdistykseen. Tämä kaukainen seura oli 
ensimmäisiä yhtymään kansalliseen raittiusliittoon, 
kun se myöhemmin järjestettiin. 

Tarrytownissa, N. Y., syntyi kansalaistemme 
keskuuteen Armon Lähde niminen raittiusseura v. 
1887. Myöhemmin siirtyi seura kansalaistemme 
mukana Brooklyniin. Seura kuului kauan aikaa 
Goodtemplareihin. 

Harborissa, O., jossa ensimmäinen suomalai- 
nen raittiusseura Hyvä Toivo oli lakkautettu, teh- 
dään uusi yritys elok. 24 p:nä 1887 ja perustettiin 
Hyvä Tahto niminen raittiusseura, joka heti liitet- 
tiin skandinavialaiseen pääyhdistykseen. Periis- 
tettaissa oli 12 jäsentä, joista muutamia vielä asuu 
sillä paikkakunnalla. 



DULUTHIN SUOM. KIEKKO JA RAITTIUSHAALI. 

Duluthissa, Minn., jossa niinikään kuoli ensim- 
mäinen raittiusseura, perustettiin se uudestaan ja 
sai entisen nimensä Toivon Tähti. Tämä v. 1887 
perustettu seura onnistui jäämään elämään ja vai- 
kuttaa vieläkin paikkakunnallaan. Seura yhtyikin 
heti pääyhdistykseen Goodtemplarliittoon. 

Näistä varhaisimmista Amerikan suomalaisten 
raittiusseuroista kuului 14 yhdistystä Goodtemplar- 

liittoon ja muut toimivat itsenäisinä. Vuoden 1887 
loppuun oli perustettu 19 suomalaista raittiusseu- 
raa, mutta tuskin ne kaikki olivat toiminnassa. Kui- 
tenkin voidaan arvioida suomalaisen raittiusväen 
lukumäärä noin 700. 

GOODTEMPLARIEN TYÖTAVAN SOVELLUT- 
TAMINEN SUOM. RAITTIUSTYÖHÖN. 

Koska Goodtemplarien kokousten pitotapa otet- 
tiin käytäntöön suomalaisissa raittiusseuroissa 
Amerikassa, niin lienee sopivata jäljentää tärkeim- 
mät kohdat vanhimmasta käsikirjasta, jonka joh- 
dolla pidettiin raittiuskokouksiamme, kunnes kan- 
sallisen raittiusliikkeen Veljeysseuran toimesta saa- 
tiin toinen oloihimme sopivampi työjärjestys. Siitä 
huomaamme tuonnempana, miten syvän jäljen pai- 
noivat Goodtemplarit raittiustyöhömme. 

KÄSIKIRJA 

Suomalaisille Temppeleille 

kuuluva 

Templar orden'iin 

Työjärjestys 

1. Avaus. 2. Virkamiesten kutsunta. 3. 
Pöytäkirjan lukeminen viimeisestä kokouksesta. 4. 
Kokelaitten ilmoittaminen. 5. Tarkastus-komitean 
ilmoituksia kokelaista. 6. Kokelaitten anomus. 7. 
Kokelaitten sisäänottaminen. 

Väliaika. 

8. Ilmoituksia, erityisiä komiteoja, sairauksia, 
lupauksen-rikoksia. 

SI 

9. Päällekanteita yksityisesti jätetty K. T:lle, 
ja osoitettu komitealle. 

10. Ilmoituksia komiteoilta, esim. rahakomi- 
tealta. 

11. Anomus, sisäänvihkimys ja muita erityi- 
siä toimituksia. 

12. Valmistamattomia toimituksia. 

13. Ilmoituksia ja uusiatoimituksia. 

14. Seuran hyödyksi: luetteloja, puheita, sano- 
malehtien sanomia, esityksiä, laulua y. m. 

15. Lopettaminen. 

Virallisia saantoja. 

1. Temppelin pitää aina kehottaa nousemaan, 
kun vala tehdään. 

2. Valaa tehdessä pitää oikea käsi olla sydämen 
päälle laskettuna, jos ei temppeli toisella tavalla 
säädä. Avattu Biblia pitää aina maata alttarilla 
kokelaitten edessä. 

3. Virkamiehet, jotka tulevat temppeliin 
K. T:lle ilmoittamaan tervehtivä ainoastaan häntä, 
eikä E. K. T:iä. 

4. Kun yksi temppeli tarkastetaan julkisesti 
Suur-Temppelin virkamiehiltä, eli niitten sijaisilta, 
täytyy sen nousta ja tervehtiä sanottuja virkamie- 
hiä. 

Temppelin Virkamiehet. 

1. Korkein Templari. 2. Nimi-Templari. 3. 
Sihteeri. 4. Rahastonsihteeri. 5. Rahastonhoi- 
taja. 6. Kappalainen. 7. Maarsalkka. 8. Sisä- 
puolinen-vahti. 9. Ulkopuolinen- vahti. 10. Apu- 
sihteeri. 11. Apumaarsalkka. 12. Vasen-apulai- 
nen. 13. Oikea-apulainen. 14. Entinen Korkein 
Templari. 

Kokouksienpito tapahtui seuraavasti : 

K. T. Avatkaamme nyt tämä temppeli, kaikki 
joilla ei ole oikeutta viipymään, astukoot ulos. Vir- 
kamiehet ja jäsenet ottakoot heidän omat sijansa. 
(Sen jälkeen lukee kukin virkailia tehtävänsä) : 

N. T. Pitää perään katsoa, että vahdit ovat 
heidän oikeassa paikoissaan ja täydellisesti opaistu. 

K. T. Kunnioitetut virkamiehet! Mitkä ovat 
teidän yksityisvelvollisuutenne? 

N. T. Että auttaa järjestystä pitämään, ei 
laskea ketään sisään eikä ulos, niinkauan kuin alku- 
sisäänottaminen kestää, ilman teidän määräys- 
tänne, sekä katsoa vahtien perään. 

E. K. T. Että vastata tervehdykseen, sekä tar- 
kastaa ja sisään tuoda virallisia vieraita. 

S. Että pitää täydellisen pöytäkirjan toimi- 
tuksista tässä kokouksessa. 

R. S. Että pitää uskollisia laskuja tämän temp- 
pelin ja sen jäsenten välillä, sekä maksaa kaikki 
sisääntulot rahastonhoitajalle. 

R. H. Että uskollisesti hoitaa kaikki rahat, 
jotka kuuluvat tähän temppeliin, ja ulosantaa aino- 
astaan K. T. ja S. käskystä. 

M. Että katsoa perään, että kaikilla läsnäole- 
villa on oikeutta viipymään ; hoitaa temppelin omai- 
suutta, esittää kokelaita, sekä vastaanottaa Ja pal- 
vella vieraita jäseniä. 

KAPP. Se on minun velvollisuuteni ja oikeu- 
teni, että johdattaa jumalanpalvelukset tässä temp- 
pelissä. Rukoilkaamme Jumalalta siunausta: (ru- 
kous) Kaikkivaltias Jumala ja Isä! Me kiitämme 
Sinua siitä varjeluksesta, jonka Sinä olet antanut 
meille kuluneella viikolla, ja että sinä taas suot mei- 

dän tulla kokoon, meidän vähäisen alttarin ympäri, 
edistämään raittiutta. Anteeksi anna meille kaikki 
meidän rikoksemme, ja auta meitä parantamaan 
elämäämme. Koska olemme tulleet kokoon tänä- 
iltana edistämään raittiuden hyvää, olkaamme va- 
laistu ja vahvistettu, niin että meidän aikomuk- 
semme ja tekemisemme tyydyttäisi Sinua. Me jä- 
tämme Sinun haltuusi kaikki sairaat, ja puutteessa 
olevat, erinomattain juomarit ja heidän perheensä. 
Auta meitä, O Herra, ahkerasti työskentelemään 
puutteessa olevien hyväksi. Siunaa tämä yhdistys, 
johon kuulumme ja kaikki muut seurat, jotka työs- 
kentelevät samassa tarkoituksessa. Y. M., Y. M. 
Lopuksi laulettiin, ja kokouksen alkutoimitukset 
olivat suoritetut." 

Kokelaitten sisäänotto tapahtui siten, että 
"Korkiatemplari" käski entisen K. T. ja rahaston- 
sihteerin mennä odotushuoneessa olevien kokelait- 
ten luo, jolloin seuraan pyrkijän tuli vastata muu- 
tamiin kysymyksiin ja maksaa sisäänkirjoitus- 
makso. Tämän toimen jälkeen johti maarsalkka 
apulaisineen kokelaat kokoussaliin puheenjohtajan 
luo, jolloin maarsalkka esitti heidät seuraavasti: 
"Korkein-templari! Suokaa minun esittää nämä 
ystävät, jotka tarkan koettelemuksen perästä halua- 
vat tulla tämän Temppelin jäseniksi! Sen jälkeen 
lausuivat useat virkailijat tervehdyslauseita. Vielä 
muutamia kysymyksiä, sekä noudatettavia sääntöjä 
ja lopuksi kehotettiin kokelaat panemaan oikea käsi 
sydämelleen ja tekemään seuraava vala: "Täydelli- 
sesti tiettävä on, että löytyy yksi pyhä ja kaikkival- 
tias Jumala, Hänen apunsa kanssa ja näiden läsnä- 
ollessa, lupaatteko tämän kautta, juhlallisesti ja re- 
hellisesti, että ei koskaan juomaksi valmistaa, ostaa. 

myödä, käyttää, toimittaa eli houkutella muita käyt- 
tämään viinaa eli humalan tekeviä mallasjuomia, 
käyviä viinejä eli saiteria, ja että kaikella rehelli- 
sillä keinoilla estätte niitten käyttämistä seura- 
elämässä. Te lupaatte myöskin, ettei ilmoita kelle- 
kään seuraan kuulumattomalle ihmiselle yhteistä 
sisällepääsösanaa. — Sekä kaikin voimin edistää 
seuran parasta ja meidän yhteistä asiaamme. Lu- 
paatteko tämän?'' 

Kun lupaus oli juhlallisesti annettu, rukous 
luettu sekä pidetty vielä pitkänpuoleinen neuvo-va- 
rotuspuhe, seurasi yleinen katteleminen, jonka jäl- 
keen tulokkaat saivat hajaantua tasa-ar voisina vil- 
jinä toisten jäsenten seuraan. 

Lyhyen väliajan jälkeen jatkettiin kokousta ja 
asioitten käsittelyä sekä suoritettiin henkistä ohjel- 
maa : puheita, soittoa, laulua y. m. Rukouksella tuli 
kokoukset poikkeuksetta päättää. 

Paljonhan näissä Goodtemplarein raittius- 
työssä oli suomalaiselle outoa ja vierasta, josta joh- 
tuikin oman kansallisen raittiusliikkeen kehittymi- 
nen. 

III. 



KANSALLINEN RAITTIUSLIIKE. 

VELJEYSSEURAN PERUSTAMINEN. 

Alusta pitäen tunsivat suomalaiset raittiusmie- 
het Goodtemplarein johtamassa raittiustyössä ole- 
van jotain vierasta ja vastenmielistä. Varsinkin 
heidän salaseuraisuuteen vivahtava kokoustenpito 
synnytti useassa kansalaisessamme vastenmieli- 
syyttä, sillä eihän oltu totuttu lukittujen ovien ta- 
kana salaisia kokouksia pitämään. Mutta toisaalta 
taas Goodtemplarein mallikelpoinen järjestys ja 
juhlallinen kokousten meno synnytti luottamusta ja 
mitä enemmän siihen totuttiin, sitä enemmän alet- 
tiin siitä pitämään, eikä julkisia raittiuskokokuksia 
suuresti vaadittu. Näin ollen lopuksikin jäi Good- 
templarein salaiset kokoukset ja työjärjestys perin- 
nöksi kansalliseen raittiustyöhömme. 

Suurinta vaikeutta Goodtemplarein kanssa 
yhdessä olemisessa synnytti paikallisseurain ja pää- 
yhdistyksen välinen kirjevaihto. Suomenkielellä ei 
voitu keskinäisiä asioita välittää. Raittiusseurain 
täytyi valita keskuudestaan joko englannin- eli 
ruotsin kieltä taitava kirjeenvaihtaja "deputy'\ 
mutta mistä sellaisia kieliniekkoja silloin sieppasi 
paikkakunnilta, joille väestö oli äskettäin Suomesta 
saapunut. Ne harvat kieltätaitavat herrasmiehet, 
jotka siirtolaisvirran mukana tänne kulkeutuivat, 
olivat enimmäkseen onnirikkoja ja viihtyivät kaik- 
kein vähimmin raittiusseuroissa. Kielen taitamat- 
tomuuden tähden syntyi alituisia häiriöitä ja vää- 

rinymmärryksiä johtokunnan ja paikallisseurain 
välillä. 

Goodtemplarliiton New Yorkissa asuva johto- 
kunta suomennutti ja painatti tarpeellisen käsikir- 
jan suomalaisia raittiusseuroja varten, mutta sään- 
töjä ei vaan ruvennut kuulumaan. Poistaakseen 
puutetta sääntöihin nähden Onnen Aika raittius- 
seura ryhtyi niitä toimittamaan suomennuttamalla 
ja painattamalla Goodtemplarein säännöt. Myö- 
mällä niitä toisille suomalaisille raittiusseuroille toi- 
voi Onnen Aika saavansa rahalliset kulunsa korva- 
tuksi. Päätoimikunta New Yorkissa katseli toimen- 
pidettä oman periaattensa kannalta vaatien omis- 
tusoikeutta suomennettuihin sääntöihinsä. Onnen 
Aika pani vastaan. Tämä Goodtemplarein omaval- 
tainen menettely loukkasi syvästi Republicin suoma- 
laista raittiusväkeä ja ilmeinen tyytymättömyys 
puhkesi vieraaseen johtoon aiheuttaen ajattelemaan 
oman raittiusjärjestön aikaansaamista. Lieneekö 
tämä sääntö juttu, joka lopultakin päättyi Onnen 
Ajan vahingoksi, syntynyt väärinymmärryksestä 
tai itsekkäisyydestä, on vaikea sanoa; suuresti se 
vaan vaikutti raittiustyön kehitykseen. Julkisesti 
alettiin puhella oman päätoimikunnan perustami- 
sesta ja kansallisen raittiusliiton aikaansaamisesta. 

Muuallakin harkittiin suomalaisen raittiustyön 
keskittämistä oman Goodtemplareista riippumatto- 
man yhteis johdannon alle. Epäilemättä antoi tähän 
lisävaikutinta kotimaisen raittiusliikkeen järjesty- 
minen niinikään omatakeiseksi "Raittius-ystäväin'' 
nimellä tunnetuksi kansalliseksi raittiusliikkeeksi. 
New York Milsissä, jossa painettiin "Uusi Kotimaan- 
nimistä sanomalehteä, keskusteltiin jo vuoden 1887 
alkupuolella eroamisesta ruotsalaisten johdosta ja 



37 

suomalaisen pääyhdistyksen perustamisesta. New 
York Mills oli kuitenkin niin kovin eristetyssä ase- 
massa, että sinne oli vaikea kutsua yhteistä neuvot- 
telukokousta raittiusseurain edustajista. Kansal- 
lisen raittiustyömme kehittyminen tapahtui siirto- 
kansamme silloisessa keskuksessa Michiganissa. 

Ratkaisevan askeleen tässä asiassa otti Republi- 
cin raittiusseura Onnen Aika ryhtymällä kirjevaih- 
toon toisten seurain kanssa. Raittiusseurat Poh- 
jan Tähti, Wäinö, Aura ja Kaiku kannattivat kan- 
sallisen raittiustoimen aikaansaamista, sekä kehot- 
tivat kirjeissään Onnen Aikaa kutsumaan jonnekin 
yleisen perustamiskokouksen. Ensin kuitenkin so- 
vittiin siitä, että itsekukin seura eroaisi Goodtemp- 
larliitosta ollakseen laillisesti oikeutettu yhtymään 
kansalliseen raittiusliittoon. Asiain kypsyttyä 
näin pitkälle kuulutti Onnen Aika pidettä- 
väksi Republicissa tammik. 19 p:nä 1888 yhteisen 
kokouksen, jossa keskusteltaisiin, päätettäisiin ja 
järjestettäisiin suomalaisen raittiusliiton perusta- 
minen. 

"Asiaa eivät johtaneet mitkään itsekkäät pyy- 
teet, vaan rehelliset tarkoitukset saada oma suoma- 
lainen raittiusyhdistys, sillä kaikille oli selvänä, 
ettei vieraan johdon alla raittiusliike suomalaisten 
keskuudessa tule vastaamaan tarkoitustaan," kir- 
joittaa sen aikaisia tapauksia ja asiata kuvaten Jaf. 
Lukkarila. 

Perustavassa kokouksessa Heikinpäivänä tam- 
mik. 19 p. 1888 olivat edustettuina: Pohjan Tähti, 
Onnen Aika, Wäinö, Walo ja Aura seurat. Kokouk- 
sessa olivat: Kalle Siiven, Hancockista; Matti Pesä- 
mäki, Mikko Kompsi, Oskar Kupari, Henry Juntu- 
nen ja Johan Airola, Ishpemingistä ; sekä Isak Sil- 

berg, J. H. Jasberg, Jaf. Lukkarila, Jos. Kuivas, 
Oskar Herlevi, E. Laitala ja J, Erkkilä, Republicista, 
Valo-seura Ironwoodi3ta oli edustettuna kirjeelli- 
sesti, ja Atlanticin Aura-seura lähetti suulliset ter- 
veiset luvaten tulla mukaan niinpian, kun kerkeää. 
Edustajat olivat yksimielisiä siitä, että omatakei- 



K. SILFVEN. 

■ /" 
nen, suomalainen raittiustyö on ajan vaatima ja 
aivan välttämätönkin, jos mielitään jotain saada 
aikaan Amerikan suomalaisten raitistuttamiseksi. 
Goodtemplarein johdolla työskentelevät suomalaiset 
raittiusseurat kaikkialla odottivat suomalaisen kes- 
kustoimiston syntymistä, johon voitaisiin liittou- 
tua. Oma suomalainen raittiusseurain keskusvi- 



J, H. JASBERG. 



J. LUKKARILA. M. PESÄMÄKI. 

rasto voisi siunauksellisemmin vaikuttaa kansalli- 
sessa raittiustyössä, aatteen virittämisessä, neuvo- 
jen antamisessa ja uutten raittiusseurain perusta- 
misessa. Raittiuspuhujain lähettäminen niinikään 
käypi yhteisvoimin mahdolliseksi, samoin raittius- 
kirjallisuuden painattaminen y. m. suurempia uh- 
rauksia kysyvät toimet. Monipuolisen keskustelun 
ja harkinnan tuloksena oli vastaperustetulle rait- 
tiusliitolle nimi, jolla kansallista ruvettaisiin kutsu- 
maan. Kokous äänesti nimeksi: Suomalainen Kan- 
sallis Raittius Veljeysseura Amerikassa, jota 
heti ruvettiin lyhennettynä kutsumaan Veljeysseu- 
raksi, jolla nimellä sitä nykyään yleisimmin kutsu- 
taan. 

Perustus Amerikan suomalaisten omatakeiselle 
raittiustyölle oli täten laskettu. Kauas työ tähtäsi 
ja korkealle se asetti tarkoituksensa. Raittiustyön 
rinnalla tuli lietsoa siirtolaisiin kansallishenkeä, 
harrastusta omiin henkisiin tehtäviinsä ja rakkautta 
Amerikassa asuviin kanssa vei jiinsä. Raittiuden, 
kansallishengen ja veljeystunnon kehittäminen tuli 
täten olemaan suomalaisen raittiustyön päämääränä. 
Kuinka lähelle on Veljeysseura onnistunut pääse- 
mään tätä kehityksen korkeaa tasoa, siihen vastat- 
koon se työnsä ja toimintansa tulosten kautta. 

Keskusviraston eli johtokunnan valitsemisen 
jätti per usta vakokous seuraavana kesänä pidettä- 
vään yleiseen vuosikokoukseen. Vuosikokoukset 
sovittiin kesäksi sentähden, että silloin voidaan toi- 
voa suurempaa edustajain lukumäärää Ja että ylei- 
sen raittiusjuhlan toimeensaaminen niinikään käypi 
kesällä mahdolliseksi. Yleiseen vuosikokoukseen 
saisivat lähettää edustajiaan kaikki raittiusseurat, 
jotka yhtyvät Veljeysseuraan. Vuosikokous olisi 

lakialaativa ja säätävä laitos kansallisessa raittius- 
liikkeessä, ja johtokunta, sekin vuosikokouksen 
valitsemana, toimisi vaan niitten määräysten mu- 
kaan, mitkä vuosikokous päättää. Johtokunta myös- 
kin panee vuosikokousten päätökset käytäntöön 
ja antaa työstään kertomuksen niinikään vuosiko- 
koukselle. 

Vasta perustetun S. K. R. V.-seuran asioita 
väliaikaisesti hoitamaan ja kehittämään valittiin 
kolme raittiusseuraa : Pohjan Tähti, Onnen Aika 
ja Väinö, ja jaettiin kullekin seuralle erikoinen teh- 
tävänsä. Pohjan Tähti, vanhimpana seurana, sai 
velvollisuudekseen valita oman seuransa jäsenistä 
väliaikaisen johtokunnan Veljeysseuralle. Yleisten 
sääntöjen eli perustuslakien ehdotuksen tekeminen 
annettiin Hancockin raittiusseuralle. Onnen Aika 
seuran tehtäväksi tuli käsikirja-ehdotelman muo- 
dostaminen. Väinö-seuralle taas annettiin sääntö- 
jen laatiminen paikallisseuroille. Vuosikokoukseen 
tuli itsekunkin seuran tuoda sääntöehdotuksensa 
harkittavaksi ja lopullisesti laillistettavaksi. 

Tuskinpa mitään kansallista pyrintöämme 
täällä Amerikassa on tervehditty suuremmalla rie- 
mulla ja yleisemmällä hyväksymisellä kuin tätä kan- 
sallista raittiusliikettä. Suomalaiset sanomalehdet: 
Uusi Kotimaa, Amerikan Suomalainen Lehti ja Yh- 
dysvaltain Sanomat sisälsivät rohkaisevia kirjoituk- 
sia vastaperustetusta Veljeysseurasta. Goodtempla- 
rein johtamat tähänastiset suomalaiset raittiusseu- 
rat liittyvät kansalliseen raittiusliittoon ja uusia 
seuroja alkaa ilmaantua entistä huomattavammin. 
Ensimmäinen Veljeysseuraan suorastaan perustet- 
taissa yhdistetty seura tuli olemaan Aamurusko 
Negauneessa. 

VELJEYSSEURAN ENSIMMÄINEN VUOSI- 
KOKOUS JA RAITTIUSJUHLA. 

Hancockissa, Mich., pidettiin S. K. R. V.-seuran 
ensimmäinen yleinen vuosikokous ja raittiusjuhla 
kesäk. 21 — 23 p. 1888. Tässä ensimmäisessä rait- 
tiuskansan edustajakokouksessa olivat: Matti Tos- 
savainen, Isak Silberg, J. Lukkarila, Josef Kuivas, 
Henry Juntunen, Oskar Bay, Johan Huotari, Olli 
Riikonen, sekä Veljeysseuran väliaikaisen johtokun- 
nan jäsenet: Kalle Silfven, Matti Matson, Antti 
Kumliin, Erik Alamaa, Alfred Liisanantti, Joonas 
Koski ja Juho Ollanketto. 

Vuosikokouksen tehtävä tuli varsin monipuoli- 
seksi, sillä vastahan oli perustus laskettu Veljeys- 
seuralle, jonka varsinainen rakentaminen alkoi tässä 
kokouksessa. Sääntöjen laatimiskomiteat olivat 
suorittaneet tehtävänsä suurimmalla huolella, siteii 
helpottaen melkoisesti vuosikokouksen tehtäviä. 
Perustuslakiehdotus hyväksyttiin lisäyksellä : 
"Raittiusseurat älkööt panko toimeen hupeja, juhla- 
kulkueita, t. m. sunnuntaisin eli kirkollisina juhla- 
päivinä". Tässä suhteessa tahdottiin seurata ame- 
rikalaisten seurojen esimerkkiä, joiden juhlat ja 
huvit sovitetaan arkipäiviksi. Tanssikysymyksen 
suhteen ilmeni kaksi mieltä. Muutamat puolsivat 
niitten suvaitsemista nuorison tähden, vaan valtava 
enemmistö vastusti tanssia jyrkästi. Tuloksena oli 
seuraava sääntö perustuslakiin: "Olkoon tanssi ko- 
konaan kielletty raittiusseuran nimessä". — Käsi- 
kirja-ehdotus myöskin hyväksyttiin. Se olikin vähäi- 
sillä sievennyksillä muodostettu entisestä Good- 
templarien käsikirjasta. — Paikallisseurain pohja- 
verona tuli olemaan $10, sekä 20 senttiä vuosineljän- 

nesveroa, niinkuin ruotsalaisillakin raittiusseuroilla. 

Sääntö- ja käsikirjat päätettiin painattaa vii- 
pymättä. Sinetti oli niinikään hankittava. Rait- 
tiusmerkkejä päätettiin laittaa yhteiseksi tuntomer- 
kiksi. Onnen Aika seuran esitykset Veljeysseuran 
toimintaan, sai yleistä kannatusta, mutta jätettiin 
johtokunnan harkittavaksi sekä seuraavaan vuosi- 
kokoukseen ratkaistavaksi. Monta muutakin kokouk- 
sessa keskusteltavana olevaa asiaa jätettiin johto- 
kunnan haltuun samoin kuin kokouksen päätösten- 
kin toimeenpaneminen. 

Veljeys-seuran ensimmäiseen varsinaiseen joh- 
tokuntaan valittiin : esimieheksi Isak Silberg, vara- 
esim. Josef Kuivas, kirjuriksi Jaffet Lukkarila, kas- 
samieheksi J. H. Jasberg, sekä lisäjäseniksi: Kalle 
Lahti, Leander Aho ja Johan Tolonen, kaikki Mar- 
quetti-kauntista. Onneksi on katsottava kansallisen 
raittiusliikkeen vastaiselle kehitykselle, että saatiin 
keskushallintoon vakavia periaatteita omaavat rait- 
tiusmiehet, joilla sitäpaitsi oli rakkautta työhön ja 
kokemustakin melkoisessa määrin. Kaikessa hil- 
jaisuudessa olivat yllämainitut henkilöt suunnitel- 
leet omaa kansallista raittiusliikettä ja olleet alusta- 
pitäen sen liikkeen mukana. Oikeastaanpa saatam- 
mekin heitä kutsua Veljeysseuran perustajiksi. 

Kolmatta päivää kestivät ensimmäiset raittius- 
valtiopäivämme. Olivathan edustajat paikallisseu- 
rojen valitsemat ja näin ollen toivat esille kansan 
tarpeen kalliissa raittiustyössämme. Ensimmäinen 
vuosikokous muutenkin oli perustavaa laatua ja 
saamme olla kiitollisia siitä, että Kaikkivaltiaan 
kaitselmus johti asiat vakavaan suuntaan ja saattoi 
raittiustyömme sopusointuun kristinuskon ja siveel- 
lisen maailmankatsomuksen kanssa. Vuosikoukser 

edustajat lausuivat selvän vakaumuksensa olevan 
sen, että Veljeysseuran vastaisen toiminnan tulee 
kulkea käsikädessä lutherilaisen kirkkomme kanssa. 
Vuosikokousta seurasi yleinen raittiusj uhla 
luonnonhelmassa, jota tapaa sittemmin on aivan 
poikkeuksetta noudatettu. Tällä kertaa sovellutettiin 
tämä suomalaisten ensimmäinen raittiusjuhla Ju- 
hannukseksi. Suuri kansalais joukko lähti huvi- 
aluksella Portage- järven rannalle, valitulle juhla- 
paikalle, soittokuntineen y. m. Kansalaisemme eivät 
kumminkaan olleet vielä tottuneet raittiusjuhliin, 
vaan käsittivät sen tavalliseksi "piknikiksi" hupi- 
neen ja tansseineen. Raittiusväellä oli täysi työ 
hillitä tanssihaluista nuortaväkeä laivan kannella 
pyörähtelemästä, varsinkin kun soittokunta sattui 
tanssin säveleitä soittamaan. Tuolia y. m. esteitä 
asettamalla voitiin tanssi ehkäistä. Tämä oli ensim- 
njäinen yhteenotto siinä pitkässä taistelusarjassa, 
jota Veljeysseura on saanut käydä tanssia vastaan. 
Juhla muuten menestyi varsin hyvin ja innostavia 
puheita pidettiin raittiudesta sekä heimolaisuus- 
hengen virittämisestä suomenkansan lapsiin täällä 
vieraalla maalla. 

VELJEYSSEURAN NOPEA KASVAMINEN 

V. 1888—1890. 

Tuskin sai Veljeysseuran johtokunta painetuksi 
tarvittavat käsi- ja sääntökirjat, kun se ilokseen 
huomasi, miten kipeään tarpeeseen ne olivat. Suo- 
malaisia raittiusseuroja alettiin oikein niinkuin kil- 
van perustaa kaikkialle, missä vain jokukaan sata- 
kunta kansalaistamme asusti tai vaikkapa vaan tila- 
päisemminkin työskenteli. Useat Goodtemplarei- 

hin kuuluvat suomalaiset rattiusseurat kansallisesta 
harrastuksesta erosivat ruotsalaisesta pääyhdistyk- 
sestä ja liittyivät kansalliseen raittiusliittoon. Kau- 
kaa Mustiltakummuilta, Black Hillsistä, kirjoitetaan 
seuraava kansallishenkeä ja aikaa kuvaava kirje: 

"Perry, S. Dak. 18 p. elok. 1888. 

"Arvoisat raittiusveljet, S. K. R.-Veljeysseu- 
rassa! — Meidän seuramme "Kansan Onni", sijait- 
seva Perryssä, Dak. on päättänyt yksimielisesti 
kääntyä puoleenne pyynnöllä, että mekin saamme 
yhdistää vähät voimamme jalossa raittiustyössä 
yhteen muiden suomalaisten kanssa, taikka oikeam- 
min sanoen S. K. R. V.-seuran johdon alle. Kansal- 
lisrakkaus sekä monet hankaluudet Templar-Orde- 
nin suhteen ovat meitä tähän toimeen johtaneet. 
Sääntöjänne emme ole nähneet, mutta toivomme, 
että ne tyydyttäisivät paremmin kuin Templarein 
säännöt, jotka tuntuvat meidän kansalle vieraalta. 
— Toivottava olisi, että jokainen suomalainen seura 
yhtyisi työskentelemään yhteisillä voimilla, sekä suo- 
malaisessa nimessä. Siihen pitää kehoittaa kynäin 
kykeneväin miesten. Onnea pyrinnöillenne, veljel- 
lisesti:" 

"F. O. Salomonson, seuranvälittäjä." 

Sisällöltään samanlaisia kirjeitä, ja samoilta 
vuosilta löytyy tallella Veljeysseuran arkistossa. 
Näytti niinkuin olisi voimallinen kansallishengen ja 
raittiuden herätyshetki kohdannut siirtokansaamme 
joka ei ennen näyttänyt muusta välittävän kuin eläii 
ja temmeltää juoppoudessa. Siirtokansaamme koh- 
tasi kehityksen kaunis kevätkausi. 

Seuraava tilasto osoittaa ne raittiusseurat, 
jotka kolmena ensimmäisenä vuotena liitettiin tai 



perustettiin Veljeysseuran yhteyteen: v. 1888: 
Pohjan Tähti, Hancock, Mich. ; Onnen Aika, Repub- 
lic, Mich.; Väinö, Ishpeming, Mich.; Valo, Ironwood, 



Mich.; Kaiku, Bessemer, Mich.; Aamumstco, Ne- 
gaunee, Mich.; Pohjan Leimu, Tower, Minn. ; Ilta- 
hetki, Lead, S. Dak. ; Kansan Onni, Perry, S. Dak. ; 

Savotar, Fredrick, S. Dak. ; Toivon Tähti, Duluth, 
Minn.; Onnen Aarre, Newterry, Mich. 

Vuonna 1889 : Pohjan Lempi, Brainerd, Minn. ; 
Toivo, Wakefield, Mich.; Turja, Sault Ste. Marie, 
Mich.; Taimi, Palmer, Mich.; Kaleva, Kearsarge, 
Mich.; Vesi, Ely, Minn.; Hyvä Toivo, Calumet, 
Mich.; Aamun Koitto, Fitchburg, Mass.; Valpas, 
Sevard, S. Dak. 

Vuonna 1890: Pohjola, AUouez, Mich.; Län- 
nen Rusko, Nanaimo, Br. Col. ; Valon Leimu, Pigeon 
Cove, Mass.; Valo, nuorempi. Rockiin, Cal.; Ilmari- 
nen, Cloquet, Minn. ; Kalevan Miekka, Prince, Wis. ; 
Itäsuosio, Worcester, Mass.; Huvitus, Baraga, 
Mich.; Kannel, West Superior, Wis. ; Valon Säde, 
Jessieville, Mich.; Vuoriston Ruusu, Hanna, Wyo. ; 
Valon Toivo, Tacoma, Wash. ; Tyyni Valo, Portland, 
Ore. ; Laakson Kukka, Red Lodge, Mont. ; Onni, 
Carbonado, Wash. ; Rauhan Toivo, New York.; Ul- 
jas Koitto, Quincy, Mass. 

Kolmessa vuodessa liitettiin 39 raittiusseuraa 
Veljeysseuraan ja jäsenluku nousi 1500. 

Raittiustyön nopea leveneminen on ilahduttava 
ajanilmiö, joka kertoo tuleville sukukunnille siirto- 
kansamme pyrkimyksestä parempaan. Paljonhan 
tähän jaloon harrastukseen silti liittyi kuonaakin 
eikä kaikki sentään niin ollut, kuin se nyt kaukap. 
katsoen näyttää. Juoppous yhä rehotti, vaikkakin 
sitä alettiin pitää varsinkin nuorison keskuudessa 
suurena virheenä. Lupauksensa rikkoneita ilmaan- 
tui seurain kokouksissa tavattoman paljon ja saat- 
toipa käydä niinkin, että joku paikallisseura lakkasi 
oltuaan jonkun kuukauden vaikutuksessa. Rait- 
tiusseurat joutuivat toisin paikoin pilkan ja epäi- 
lyksen alaisiksi, johon aihetta antoivat suljetut 

kokoukset, tunnussana y. m. raittiusväen salaiset 
vehkeet. Ennakkoluulo oli suuri. Oloja kuvaavaa 
on seuraava tapaus : Eräällä paikkakunnalla pidet- 
tiin raitti uskokousta rakennuksen toisessa kerrok- 
sessa. Kun ulkona olijat eivät oikein tienneet, mitä 
vesipojat oikein hommailivat lukittujen ovien ta- 
kana, niin he uteliaisuuttaan tyydyttääkseen kantoi- 
vat pitkät tikapuut, asettivat ne hi'}aa kokoushuo- 



TAIMI R.-SEURAN VANHA KOKOUSHUONE 
PALMERISSA, MICH. 

neen seinämälle ja kiipesivät tirkistämään ikku- 
nasta, näkyisikö mitään vaarallista tai ihmeellistä 
raittiuskokouksen pidossa. 

Ennakkoluulot kuitenkin haihtuivat pian ja 
raittiusseuraisuus tulee yleiseksi. Siihen kuulumista 
alettiin pitää velvollisuutena. Paikkakunnilla, joissa 
ei ollut seurakuntaa, oli raittiusseura ainoana vaka- 
vampana pyrintönä, Sitäpaitsi alettiin seuran yhtey- 
teen puuhata kirjastoa, laulu- tai soittokuntaa 

Näin alkoi yhteistoiminta jossa kului aika tuoden 
vaihtelua ja viehätystä ei ainoastaan nuorille vaan 
vanhemmallekin väelle. 

Raittiushaaleja aletaan myös rakentaa. Se 



jo silloin oli suomalaisen tapaista, että "haali" olla 
pitää, kun kerran seurakin on. Epäilemättä silloin 
tarvittiinkin kokoushuone, kun ei monellakaan paik- 
kakunnalla ollut ainoatakaan yleistä kokoustaloa 

kansalaisillamme. Myöhemmin kyllä on aivan 
suotta ja tarpeettomasti rakennettu monta kallista 
haalia. Muutamat paikkakunnat joihin raittius- 
seuroja perustettiin, olivat vasta-alkaneita työpaik- 
koja, joissa ei ollut millään kansallisuudella yhteisiä 
kokoushuoneita. Näinollen useimmiten sula vält- 
tämättömyys pakotti haalin rakentamiseen. Eikä 
siinä usein kauan viipynytkään, kun jo saatiin koru- 
ton, suorakaiteen mallinen, matalahko raittiustalo. 
Kansa kaipasi kokoushuonetta, jossa voitiin pitää 
paitsi raittiuskokouksia myöskin iltamia, vieläpä 
kirkonmenojakin silloin kun paikkakunnalle saapui 
suomalainen pappi. Nuoret ajattelivat vielä leik- 
kejäkin, näytelmiä y. m. Niinpä innolla tarttuivat 
asiaan nuoret ja vanhat, josta oli seurauksena m. m. 
onnistuneet markkina-iltamat. Näissä saatiin ko- 
koon satoja dollareita yhtenä iltana. Silloin oli 
intoa ja innostusta. Noin parisenkymmentä rait- 
tiustaloa rakennettiin kolmessa vuodessa kansalais- 
temme asuinpaikoille Amerikassa. 

S. K. R. Veljeysseuran toinen yleinen vuo- 
sikokous pidettiin Ishpemingissä kesäk. 1889. Kak- 
sikymmentäyksi edustajaa oli läsnä tässä tärkeässä 
ja monipuolisia asioita ratkaisevassa kokouksessa. 
Olihan viime vuosikokouksessa jätetty johtokunnan 
valmistettavaksi monta tärkeätä asiaa, jotka odot- 
tivat tämän kokouksen ratkaisua tullakseen lakivoi- 
paisiksi. Hautausapukassan oli johtokunta perus- 
tanut sekä kerännyt paikallisseuroista 10 senttiä 
pohjarahastoksi. Vuosikokous hyväksyi johtokun- 
nan perustavat toimet sekä vahvisti seuraavan hau- 
tausapu järjestelmän: Jokaisen jäsenmaksunsa suo- 
rittaneen, oikeuksia nauttivan jäsenen, raittiusvel- 
jen ja -siskon kuoltua maksetaan Veljeysseuran 

yhteisestä kassasta $50 hautausavustukseksi. Fai- 
kallisseurat suorittavat vuosineljänneksittäin 23 
senttiä jokaiselta jäseneltä päätoimikunnan kassaan 
eli Veljeysseuran yleiseen rahastoon, jolla makse- 
taan hautausmenoja sekä yleisten asiain hoidossa 
kuluvia muita menoja, palkkoja, kyyttejä, paino- 
töitä y. m. Tämä järjestelmä onkin pääasiassa py- 
synyt voimassa kaiken aikaa. 

Onnen Aika seuran puolesta tuotiin kokoukselle 
" Raittiusväen henkivakuutussuunnitelma'". Vaikka 
edustajat lämpimästi kannattivat tätä oivallista ja 
tarpeellista laitosta, niin pidettiin sen toteuttamista 
liian vastuunalaisena, jonkatähden ei sitä virallisesti 
liitetty Veljeysseuraan, vaan ryhdyttiin kehittä- 
mään siitä itsenäistä, omaan hallintoonsa ja hoi- 
toonsa kuuluvaa henkivakuutusyhdistystä. Tuon- 
nempana se kehittyikin tämän suunnitelman perus- 
teella kuuluen vaan aatteellisesti Veljeysseuraan, 
jopa toimien sen valvottavanakin, kumminkin oman 
virkakuntansa kautta. 

Vuosikokouksessa keskusteltiin myös oman ää- 
nenkannattajan, raittiuslehden, kustantamisesta ja 
aikaansaamisesta. Raittiuslehden puute tunnettiin. 
Aug. Edvardsin Perheen Ystävä niminen raittius- 
lehti, joka ilmestyi v. 1886, oli lakkautettu. Muu- 
tenkin Veljeysseura tarvitsi omien asioittensa tul- 
kitsijaa ja tiedonantajaa. Mutta varsinaista rait- 
tiuslehteä ei vielä katsottu voitavan perustaa, sillä 
sen aineellinen kannatus käsitettiin supistuvan pie- 
neksi. Pikemmin toivottiin saatavan joku uutis- 
lehti kirjoituksillaan kannattamaan ja valvomaan 
raittiusväen yhteisiä asioita. Fredrik Karinen tar- 
joutui kustantamaan uutislehteä ehdolla, että Vel- 
jeysseuran toimesta perustetaan kirjapainoyhtiö, 

joka hankkisi tarvittavat painokoneet y. m. tarpeet. 
Esitys sai kannatuksen ja innostuneet raittiusmie- 
het olivat valmiit rupeamaan osakkaiksi yhtiöön. 
Veljeysseura ei kuitenkaan virallisesti ryhtynyt täl- 
laiseen suureen painohommaan, vaan kehotti rait- 
tiusväkeä sekä muitakin avustamaan F. Karista pai- 
noliikkeen ja uuden sanomalehden perustamispuu- 
hissa. Vuosikokous luovutti yleisestä kassasta 
$150.00 vuosittain F. Kariselle sillä nimenomaisella 
ehdolla, että vastaperustettu lehti suostuisi painat- 
tamaan Veljeysseuran ilmoitukset, tiedonannot ja 
kuulutukset ilmaiseksi sekä että se kirjoituksillaan 
ajaisi raittiusasiaa, ollen samalla ikäänkuin rait- 
tiusväen virallisena äänenkannattajana. Pian ilmes- 
tyikin Calumetiin uusi suomalainen sanomalehti 
Työmies. 

Merkille pantava on, että tässä kokouksessa 
keskusteltiin raittiuskalenterinkin painattamisesta, 
vaikka sen ilmestymiseen kului vielä monta vuotta. 
Samoin oli puhetta edustajain kyytiapukassan ke- 
räämisestä kaukaisempien seurojen edustusavustuk- 
seksi. Nämä toimenpiteet saivat jäädä useaksi 
vuodeksi odottamaan toteutumistaan. Selvinä kui- 
tenkin näkyy senaikaisilla raittiusmiehillä olleen 
tarpeet ja tehtävät. Varovasti ja voimien mukaan 
meneteltiin, tehtiin vaan se, mihin uskottiin voita- 
van pystyä ja mikä näytti mahdolliselta toteuttaa. 
Turhia tuulentupia ja innostuksen synnyttämiä mie- 
len johteita yritettiin välttää. 

Veljeysseuran johtokuntaan valittiin: esimie- 
heksi I. Silberg, varaesim. Fr. Karinen, kirjuriksi 
J. Lukkarila, kassam. J. H. Jasberg, sekä lisäjäse- 
niksi J. Wilson, J. Erkkilä ja J. Tolonen. 

Kokouksessa oli kunniavieraana äsken koti- 

maasta saapunut Ishpemingin seurakunnan pastori 
K. L. Tolonen, joka "Koiton'' esimiehenä Helsingissä 
ja Suomen Raittiudenystäväin johtokunnan jäse- 
nenä oli sekä perehtjniyt että lämminnyt raittiustyö- 
hön. Juhlassa, joka seurasi puheineen, lauluineen 
ja soittoineen, piti Tolonen rakkautta uhkuvan juh- 
lapuheen, jossa toi terveisiä Suomen raittiusväeltä. 
Tämä oli ensimmäinen kosketus ja henkinen yhdyntä 
kotimaan raittiusväen ja Amerikan suomalaisen 
raittiuskansan kesken. 

KANSALLISEN RAITTIUSTYÖN KAHTIA 

JAKAANTUMINEN. 

Teoksessaan ^^Suomalaiset Amerikassa" kirjoit- 
taa maisteri Aksel Järnefelt (Rauanheimo) : "Hyvä 
Toivo seurassa ja Fr. Karisen lehdessä tuli eripu- 
raisuuden siemen yhteiseen raittiustyöhön.'' 

Veljeysseura oli onnistunut kokoamaan hajalla 
työskentelevät raittiusseurat yhteistoimintaan, ja 
muodostanut ne kautta Amerikan ulottuvaksi suo- 
malaiseksi raittiusjärjestöksi. Kahden vuoden 
ajalla oli tähän kansalliseen raittiusliittoon yhtynyt 
41 paikallisseuraa. Mutta eripuraisuuden tähden 
jakautui raittiustyömme kahteen pääleiriin. 

Syyt raittiustyön kahtia menemiseen olivat mo- 
nenlaiset. Epäilemättä Hyvän Toivon johta vimmat 
tunsivat pettyneensä, kun eivät saaneet luottamus- 
tointa Veljeysseuran johtokunnassa, johon he piti- 
vät itsensä oikeutettuina, niinhyvin Calumetin, suu- 
rimman suomalaisen paikkakunnan, kuin myöskin 
jäsenrikkaimman raittiusseuran jäseninä ja edus- 
tajina. Varsinkin toisessa yleisessä vuosikokouk- 
sessa Ishpemingissä, jossa Veljeysseuran hallintoon 

valittiin yksinomaa Marquette-kauntin miehiä, oli 
kuparisaarelaisilla syytä kysyä: Mikä meitä pitää 
syrjäytettyinä? Eikö Calumetissa ole myöskin ky- 
vykkäitä ja asiaan innostuneita raittiusmiehiä? 
Oli kyllä. Calumettilaisten raittiusmiesten kyvyk- 
käisyyttä ei epäilty, vaan heidän vakaumuksestaan 
ei ollut riittäviä takeita, pikemmin päinvastoin. 
Hyvä Toivo alkoi julkisesti puolustamaan raittius- 
työn vapaampaa suuntaa: nuortenleikkejä, hieriäi- 
siä ja sunnuntaihupeja, joita vastustavalle kannalle 
asettuivat Marquette- ja Gogebic-kauntin suomalai- 
set raittiusseurat. Toiseen vuosikokoukseen lähetti 
Hyvä Toivo kirjeeflisen esityksen Veljeysseuran 
vasta hyväksyttyjen sääntöjen muuttamisesta va- 
paimmiksi ja vähemmän jumalisiksi.. Etupäässä 
halusivat calumettilaiset raittiusveljet rukoukset 
poistettavaksi raittiuskokouksista. Panemme tähän 
pari näytettä sen kirjeen sisällöstä, jonka Hyvä 
Toivo lähetti Veljeysseuran vuosikokoukselle Ishpe- 
mingiin: "Katsoen tuon käsikirjan seremoneihin, 
antavat ne esitystapansa ja sisältönsä puolesta syyn 
moittimaan raittiusväkeä ulkokullatuiksi teeskente- 
lijöiksi uskonnon asiaan nähden, vaikka raittiustyö 
on yhteiskunnallisen hyveen työtä. — Juuri noiden 
liian pitkäin farisealaisessa kaavassa muodostettu- 
jen sisäänotto-seremonien tähden monikin varmasti 
on vielä syrjässä raittiustyöstä." — Veljeysseuran 
perussäännöistä, joissa kielletään julkiset juhlat ja 
huvit sunnuntaisin, lausutaan samassa kirjeessä: 
"Calumetissa eivät olosuhteet myönnä suomalaisten 
arkipäivinä huviretkiä tehdä, koska moni menettäisi 
työpaikkansa. Amerikassa ei suomalainen raittius- 
riento voi tehdä lepopäivää hurskaasti vietettäväksi, 
koska yksi ja toinen työnlaatu vaatii pyhätyötä. 

Siis pois pykälä, jota ei voida toteuttaa käytän- 
nössä". Vuosikokouksessa ei kuitenkaan katsottu 
olevan syytä muuttaa sääntöjä eikä rukouksia pois- 
taa. 

Persoonalliset asiatkin vielä lopuksi yhdistet- 
tiin tähän kamppailuun, jota lopuksi kävivät keske- 
nään Hyvä Toivo ja Veljeysseura. Tehtiinpä sano- 
malehdissä toisiaan vastaan syytöksiäkin, varsinkin 
ahdistettiin Calumetista kansallisen raittiusliiton 
johtokuntaa. Lopputuloksena oli molemminpuoli- 
nen ero. Veljeysseuran johtokunta jouluk. 1889 
pitämässään kokouksessaan erotti Hyvä Toivon S. 
K. R. V.-seurasta. Samaan aikaan Hyvä Toivon 
virallisessa kokouksessa keskusteltiin eroamisesta 
yhteisestä pääyhdistyksestä ja tehtiin seuraava pää- 
tös: ^* Koska Veljeysseura on kanssamme erimieltä 
ja koska keskuudessamme on kyllin voimia, niin on 
parempi erkaantua ja perustaa toinen vapaamieli- 
sempi seura.-' Tarkoitettiin tietysti pääseuran pe- 
rustamista. 

Suomalainen Raittiuden Ystäväin Yhdistys 
Amerikassa niminen toinen pääyhdistys perustet- 
tiin Calumetissa tammik. 19 p. 1890 eli täsmälleen 
kahta vuotta myöhemmin, kuin Veljeysseura ryh- 
tyi kansallisen raittiustyön kokoomispuuhiin. Hyvä 
Toivo raittiusseuran toimesta perustettiin tämä toi- 
nen suomalainen raittiusjärjestö, jonka tarkoituk- 
sena oli esittää vapaampaa suuntaa raittiustyössä. 
Huomattavia muutoksia ei uusi pääyhdistys sen- 
tään tehnyt raittiusasian ajamisessa, sillä työjärjes- 
tys ja säännöt laadittiin Veljeysseuran sääntöjen 
mukaisesti, paitsi muutamia huomattavia lievennyk- 
siä nuorisoleikkeihin, sunnuntaihupeihin y. m. näh- 
den. Eipä edes rukouksiakami poistettu, vaikka 

Hyvä Toivo lähetti sellaisen vaatimuksen Veljeys- 
seuran vuosikokoukselle. Calumettilaisten toiveet 
tulivat nyt toteutuneiksi ja he saivat tilaisuuden 
näyttää, mihin he pystyvät raittiusasiaa ajalssaan. 
Tulevaisuus oli sen näjrttävä. 

TYÖTÄ JA AATTEELLISIA TAISTELUJA 
VELJEYSSEURASSA. 

Aatteellista raittiustyötä tekee Veljeysseura 
kiertävien raittiuspuhujiensa kautta, jotka ovat 
alallaan ensimmäiset siirtokansamme keskuudessa. 
Johtokunnan jäsenet Isak Silberg ja J. H. Jasberg 
tekivät kumpanenkin puhujamatkan, edellinen 
Michiganin ja jälkimäinen Minnesotan rauta- 
alueilla työskentelevien kansalaistemme keskuuteen. 
Tällä lailla vakaannutettiin monessa paikassa rait- 
tiustyö ja saatiin se järjestykseen. Fr. Kariselle 
maksettiin edelleenkin yleisestä kassasta $150, jotta 
ajaisi toimittamassaan ^'Työmiehessä" raittiusasiaa. 
Vuosikokouksessa Ishpemingissä tehtiin tosin useita 
muistutuksia Fr. Karisen kallistumisesta epäkansal- 
liseen ja hajoittavaan suuntaan, joka oli ilmennyt 
hänen sanomalehdessään, mutta toivottiin sen vian 
voitavan korjata. Kieltolakipuolue, Amerikan rait- 
tiuskansan valtiollinen järjestö, alkoi lähennellä 
suomalaista raittiusväkeä kehottamalla äänikelpoi- 
sia kansalaisiamme äänestämään kieltolakipuolueen 
miehiä yleisiin virkoihin sekä avustamaan puoluetta 
kieltolakisäädännön aikaansaamisessa. 

Veljeysseuran kolmas vuosikokous pidettiin 
Negauneessa, Mich. heinäk. 1890, ja saapui sinne 
kahdeksantoista edustajaa. Useammat heistä edus- 
tivat samalla kertaa kahta ja kolmeakin raittiusseu- 

raa. Mr. J. H. Jasberg veti taskustaan kahdeksan 
raittiusseuran valtakirjat, joiden edustajaksi hän 
oli valittu. Tarkotus tietysti ei ollut, että yksi mies 
edustaisi kovin monia seuroja, vaan kaukana toi- 
mivat raittiusseurat lähettivät edustusvaltakirjan 
jollekin tunnetulle ja luotetulle raittiusmiehelle, joka 
oman harkintansa mukaan sai sen kokouksessa luo- 
vuttaa jollekin toiselle henkilölle. Vuosikokouk- 
sessa rajoitettiin äänimäärä korkeintaan viideksi 
samalle henkilölle. Tuonnempana supistettiin ää- 
nimäärä kolmeen. Paikallisseurain äänimäärän 
mittana pysytettiin yksi ääni jokaista kahtakym- 
mentäviittä jäsentä kohden, joka tapa on säilynyt 
näihin asti. 

Vuosikokouksen aika kului käsi- ja sääntökir- 
jain uudistuspuuhissa. Useita esityksiä tuotiin. 
Muutamissa vaadittiin alku- ja loppurukousten pois- 
tamista, toisissa joitakin muita muodostuksia. Mutta 
tottapa ne eivät olleet entistään parempia, tuskin 
senkään arvoisia, kun ei niitä hyväksytty, vaan pää- 
tettiin toistaiseksi ainakin tyytyä entisiin sääntöi- 
hin. 

Taisteluja. Raamattu sanoo : *^ Ihmisen vihol- 
lisina ovat hänen perhekuntalaisensa''. Tämän sai 
Veljeysseura kipeästi kokea. Oli tosin taistelua ja 
epäjaloa kilpailuakin kahden pääyhdistyksen, Vel- 
jeysseuran ja Ystäväin Yhdistyksen välillä, mutta 
nämä taistelut eivät sittenkään merkitse niin paljoa 
kuin se, mitä Veljeysseura sai käydä omassa leiris- 
sään. Tämä sisäinen kamppailu oli etupäässä siitä, 
missä hengessä ja minkälaisilla keinoilla tulisi kan- 
sallisen raittiusliiton toimia. Se oli taistelua vaka- 
vamman ja vapaamman raittiustyön välillä. Vaka- 
vampi raittiusväki piti kiinni uskonnosta, josta rait- 

tiustyökin saa voimansa, sekä kristillissiveelli- 
sestä maailmankatsomuksesta, joka elimellisesti 
kuuluu raittiusaatteeseen. Raittiustyön tulee kas- 
vattaa jäseniinsä siveyttä ja hyveitä, hillitä nuorten 
huvitteluhalua ja vallattomuutta. Kun siveellisessä 
hengessä toimitaan raittiusseuroissa, voipi niissä 
viihtyä kristitytkin ja seurakunnan väestö. Mutta 
toinen ryhmä, niinkutsuttu vapaamielinen raittius- 
väki vaati kiivaasti aatteellisen raittiustyön rin- 
nalle vapaampaa toimintaa: nuorisoleikkejä, näytel- 
miä, hieriäisiä ja äärimmäiset tanssejakin. He puD- 
lustivat pyyteitään väittämällä: ''Ellei anneta nuor- 
ten huvitella raittiusseuroissa, hakee se hupinsa 
muualta, vaikkapa kapakkatansseista.'- Sitäpaitsi 
väitettiin yleisesti raitti ushaalien maksamisen täh- 
den olevan sulan välttämättömyydenkin panna toi- 
meen näytelmiä, jopa tanssejakin, joihin saapuu 
runsaasti väkeä. Veljeysseuran johtokunta ja yleen- 
sä asioita tunteva r.-väki oli tullut sellaiseen koke- 
mukseen, ettei huvitteleva raitti usväki kykene rait- 
tiustalojen velkoja maksamaan, vaan ovat ne jää- 
neet aina tunnollisen ja vakavamman raittiusväen 
huoleksi. Huvitteluraittiustyö sitäpaitsi oli ehtinyt 
kuolettaa monessa seurassa aatteellisen ja henkisen 
toiminnan, josta lopuksi oli seurannut yhdistyksen 
lakkauttaminenkin. Vuosikausia saatiin kuitenkin 
taistella, ennenkuin käsitteet tässä asiassa varmis- 
tuivat, selviytyivät ja saivat pysyvät suuntansa. 

Hancockissa pidetyssä, Veljeysseuran neljän- 
nessä vuosikokouksessa 1891, otettiin oikeen perin- 
pohjaisen harkinnan alaiseksi nuo niin monen anka- 
ran arvostelun lävitse sukeutuneet Veljeysseuran 
säännöt. Vuosikokoukseen ei saapunut kuin kaksi- 
kymmentäkuusi edustajaa, ne etupäässä Michiga- 

nista ja Minnesotasta, sillä mielet olivat lamauk- 
sissa. Olihan vastaikään kansallinen raittiusliik- 
keemme jakaantunut kahtia puhumattakaan muista 
masentavista seurauksista. Vanhin raittiusseura 
Pohjan Tähti oli eronnut Veljeysseurasta ja yhty- 
nyt Raittius Ystäviin. Sanomalehdet, Työmies etu- 
päässä, pelmuuttivat Veljeysseuraa yhtä säälimättö- 
mästi, kuin he noin parivuotta ennen olivat sitä 
rajattomasti ylistäneet ja nostaneet sen kultapil- 
viin. Vuosikokouksessa ei kuitenkaan sääntöjen 
muutoksia tehty, päin vastoin alettiin huomata, 
miten vuosivuodelta edustajat pysyttelivät yhä lu- 
jemmin Veljeysseuran säännöissä ja sen totutun 
vakavassa työtavassa raittiusseuroissa. Ainoas- 
taan se haitallinen pykälä poistettiin, se joka mää- 
räsi jäsenen eroitettavaksi seurasta, jos hän oli 
useamman kerran ollut pois kokouksesta. Jätettiin 
vaan toivomukseksi, että jäsenet läsnäolollaan kun- 
nioittaisivat seuran kokouksia, mutta ettei sentään 
katsota olevan syytä eroittaa jäsen, joka suorittaa 
maksonsa ja pysyy ehdottomasti raittiina, vaikkei 
käykään kokouksissa. 

Veljeysseuran johtokuntaan valittiin esimie- 
heksi J. H. Jasberg, kirjuriksi Jaffet Lukkarila, 
kassamieheksi Isak Silberg, varamieheksi Oskar 
Sorsen ja jäseniksi Henry Kangas, Erik Marttila 
ja V. Laakso. 

Raittiusjuhla, joka pidettiin kokouksen päätet- 
tyä, viritti terveellistä henkeä paikkakunnan rait- 
tiustyöhön. Pohjan Tähtikin palausi takaisin kan- 
salliseen raittiusliittoon vuoden perästä. 

Uusia raittiusseuroja. Erimielisyys, joka oli 
jakanut kansallisen raittiustyön ja synnyttänyt 
ikäviä väärinymmärryksiä raittiusväen keskuu- 



dessa, ei sanottavasti haitannut raittiusaatteen 
voittokulkua kansalaistemme keskuudessa kautta 
Amerikan. Raittiusseuraisuus oli tullut siirtolaisten 



tärkeäksi yhteispyrinnöksi, eikä mikään estänyt 
uusien seurojen ilmaantumista. Uudet paikkakun- 
nat, joihin väestö muutti, osa toisista työpaikoista, 
osa Suomesta suoraan tulleina, kaipasivat jonkun- 

laista yhteispyrintöä ja sellaisena oli opittu pitä- 
mään juuri raittiusseuraa. Saattoipa käydä niin- 
kin, että kahden pääyhdistyksen olemassaolo syn- 
nytti joillekin paikkakunnille kaksi suomalaista 
raittiusseuraa. Se oli kilpailun luonnollinen tulos, 
joka olkoon suvaittua, kunhan vaan säilyy kilpailu 
jalona. 

Veljeysseuran yhteyteen, joko suoraan perus- 
tettaissa liitettiin tai ennen perustetut raittiusseu- 
rat yhdistettiin v. 1891: Jalo, Cambrla, Wyoming; 
Pelastaja, Lannesville, Mass. ; Niemen Neito, DoUar 
Bay, Mich. ; Erämaan Tähti, Messaba, Minn. ; Voi- 
ton Kilpi, Niatic, Cofin. ; Onnen Koitto, Port Arthur, 
Can. ; Kultala, Gardner, Mass.; v. 1892, Miekka, 
New York Mills, Minn. ; Toivon Taimi, Pequaming, 
Mich.; Urho, Hurley, Wis. ; Lännen Toivo, Fort 
Bragg, Cal.; Vellamo, Mansfield, Mich.; Sivistys, 
Dun Mine, Mich.; Toivola, Crystal Falls, Mich.; 
Ilon Ääni, Sant Coulee, Mont. ; Ilmiö, Biwabic, 
Minn.; Erämaan Tähti, Glen Rock, Wyo. ; v. 1893: 
Rauhan Satama, Long Cove, Me.; Lännen Lilja, 
Burnett, Wash. ; Valon Tuote, Virginia, Minn.: 
Onnen Kukka, Chassell, Mich. ; Toivon Leimu, Vine 
Havel, Mass. ; Siirtola, Chicago, 111. ; Sulo, Jackson- 
ville, Ohio; Pelastuksen Sankari, Sault Ste. Marie, 
Mich.; Kasvi, Fairport, Ohio; Rauhan Koti, Moun- 
tain Iron, Minn. ; Murtaja, San Francisco, Cal. 

Kolmena vuotena liitettiin Veljeysseuraan kak- 
sikymmentäkahdeksan paikallisraittiusseuraa. Ys- 
täväin yhdistykseen liitettiin samaan aikaan kuusi 
paikallisseuraa. Perustettiinpa muutama itsenäi- 
nenkin raittiusseura. Kunto Harboriin, Ohioon, ja 
Valon Lähde Rock Springiin, Wyo. Lopulla vuotta 
1893 kuului Veljeysseuraan 46 raittiusseuraa, joissa 



oli noin 2,000 jäsentä. Viidessätoista muussa rait- 
tiusseurassa, osa kuuluen Ystäviin osa itsenäisiä, 
oli yhteensä 645 jäsentä. 



Veljeysseuran 5:nessä vuosikokouksessa Iron- 
woodissa kesäk. 1892, saatettiin taasen suunnitella 
ja laskea peru.stuksia raitti usliikkeemme moninai- 

sille pyrkimyksille ja ulotuttaa toiminta ulospäin 
eikä vaan kinastella säännöistä. Ironwoodin vuo- 
sikokouksen tärkeimmistä päätöksistä mainitta- 
koon: sairasapuyhdistyksen perustaminen raittius- 
väen keskuuteen sekä oman äänenkannattajan RaiU 
tiuslehden perustaminen. Sairasapuyhdistys pää- 
tettiin perustaa erityiseksi, oman johtokuntansa 
hoidettavaksi mutta Veljeysseuran valvonnan alle 
kuuluvaksi itsenäiseksi laitokseksi. Veljeysseuran 
äänenkannattajaksi aikoinaan perustettu "Työ- 
mies'' oli alkanut yhä selvemmin jarruttamaan kan- 
sallista raittiustyötä eikä enää vastannut raittius- 
väen vaatimuksia. Selvänä olikin kaikille, että 
Veljeysseuralla tulisi olla oma kustantamansa ja 
toimittamansa lehti, puhtaasti raittiusasiaa ajava 
kuukausijulkaisu. Tällä perustuksella olivatkin 
yksityiset raittiusmiehet, Jasberg ja Silberg julkais- 
seet "Raittiuslehti" nimistä kuukausijulkaisua v. 
1892 alusta saakka. Tämän lehden päätti eduskunta 
ostaa Veljeysseuralle. Mieluisana yllätyksenä sai 
eduskunta tietää, että omistajat lupasivat luovuttaa 
lehtensä Veljeysseuralle ilman minkäänlaista rahal- 
lista tai muuta hyvitystä. Raittiuslehteä oli tähän 
asti toimittanut ylioppilas Vitikka, vaan nyt sen toi- 
mittajaksi valittiin J. V. Lähde ja painopaikaksi 
Uuden Kotimaan toimisto, New York Millsissa. 
Veljeysseuran keskushallintoon valittiin: J. H. Jas- 
berg, O. Sorsen, I. Silberg, J. Lukkarila, H. Heino- 
nen, J. Ranta ja J. F. Högberg» 

Vuosikokouksen jälkeen, varsinkin talvikautena 
1892 — 93, huomataan erityistä vilkkautta kansalli- 
sessa raittiustyössä. Veljeysseuran puhujaksi on- 
nistuttiin saamaan Amerikaan vastikään saapunut, 
stipendiaattina matkusteleva ylioppilas Johan Bäck, 



65 

Johtokunnan suunnitelman mukaan kulki hän pitä- 
mässä raittiuspuheita Kuparisaarella, Marquette- 
ja Gogebic-kaunteissa, Duluthin ympäristöllä j a 
Minnesotan rauta-alueilla. Aikomus oli lähettää 
puhuja kauas länteenkin, mutta se toimenpide rau- 
kesi. Ylioppilas Bäck palasi Suomeen jatkamaan 
opinnoltaan. Veljeysseuran puhujana ehti hän toi- 
mia vaan kaksi ja puoli kuukautta. 

Lasten keskuudessa niinikään tehdään alotteita 
raittiustyöhön nähden. Väinö seura Ishpemingiatä 



JOHAN BÄCK. 

päätti perustaa lasten osaston keskuuteensa helmik. 
1892 ja ulotuttaa raittiusaate kasvavaan kansaan. 
Raittiuslehti kirjoittaa asian johdosta; "Tämä on 
kiitettävä yritys, sillä juuri lapsena olisi mieleen 
painettava ne turmiot, mitkä päihdyttävät juomat 
tuottavat ihmiskunnalle, silloin ne vanhempina tie- 
tävät niitä kauhistua". Juoppoparantolan perusta- 
minen siirtokansamme keskuuteen oli vuosikokouk- 
sen harkittavana myöskin, mutta jätettiin johtokun- 

nan haltuun ennenkaikkea laskettavaksi sellaisen 
laitoksen kustannukset y. m. rahalliset kulut. Joh- 
tokunta ei katsonut Veljeysseuran ainakaan vielä 
voivan sellaista laitosta kustantaa, vaikka se pidet- 
tiinkin suotavana. Toimenpide sai raueta. 

Vaikka monella alalla kansallisessa raittiusliik- 
keessä tuntuvasti edistyttiin, niin merkitään kui- 
tenkin V. 1893 taisteluvuodeksi. Selkkauksia alkoi 
ilmaantua paikallisraittiusseuroissa, eikä niitä ollut 
niinkään helppo ehkäistä. Veljeysseuran johtokunta 
sai alinomaisia valituskirjeitä siitä, että raittiusseu- 
rat antoivat huoneitaan sopimattomien iltahupien 
viettämiseen, tanssien y. m. sääntövastaisten huvi- 
tusten toimeenpanemiseen. Muutamat seurat niitä 
itsekin puuhasivat. Veljeysseuran johtokunta koetti 
ensin hyvällä saada seuroja noudattamaan sääntöjä 
ja kun ei ystävällinen neuvo auttanut, täytyi vaka- 
vammin muistuttaa. Monet seurat loukkaantuivat, 
jotkut erosi vatkin Veljeysseurasta yhtyen joko 
Ystäviin tai toimien itsenäisenä. 

SUPERIORIN KOKOUKSESSA LIEVENNETÄÄN SÄÄN- 
TÖJÄ, Y. M. TÄRKEITÄ TOIMIA. Veljeysseuran 6:des 
vuosikokous, joka pidettiin Superiorissa, Wis. 1893, 
on monessa suhteessa tärkeä vuosikokous, sillä siellä 
selvisi moni kiistanalainen kysymys ja laskettiin 
perustukset uusille tärkeille toimille raittius- 
työssämme. Kokoukseen saapui kaksikymmentä- 
kahdeksan edustajaa. Muutamiin sääntöihin teh- 
tiin lievennyksiä, kuitenkin säilyttämällä vakava 
periaate ja työtapa. 

Veljeysseuran kirjuri Jaffet Lukkarila lausui 
laatimassaan vuosikertomuksessa muunmuassa : 
^'Kulunut vuosi on monessa suhteessa ollut myrskyi- 
nen, ainakin edellisiä myrskyisempi sekä johtokuii- 

nalle että seuroille. Raittiusseuroissa on olemassa ai- 
neksia, jotka eivät sovi yhteen raittiusaatteen oi- 
kean hengen kanssa. Kortinpelaus raitti us juoma- 
loissa, ruokataloissa ja perheissä vaikuttaa pahaa. 
Tanssiminen kaikissa sopimattomissa paikoissa, 
juoppojen seassa on raittiusväen suurin vastus. 
Kaikki tuollainen turhamainen ja raaka elämä ei ole 
juoppoutta parempi. Noitten paheitten kahlehtimina 
vaikeroivat monet seurat, sillä kun paheet pääse- 
vät kerran juurtumaan seuroissa, ovat ne vaikeita 
tukahuttaa. Usein noitten hupien harjoittajat vaa- 
tivat täydellistä vapautta. Syynä kaikkeen tähän 
on se, ettei raittiutta arvostella kyllin vakavalta 
kannalta. Tosiraittiuteen on väkijuomain hylkää- 
minen ensiaskel, mutta se ei riitä. Jollemme kehity 
sen pitemmälle on työmme turhaa ja rakennamme 
tuulentupia, sekä teemme raittiudesta irvikuvan. 
' On vahingollista tehdä työtä innolla ulospäin, sa- 
malla aikaa mädännäisyyden kalvavan elin juuria. 
Vakava työskentely pienelläkin joukolla ja hyvillä 
aseilla vaikuttaa yleiseen mielipiteeseen paremmin, 
kuin työskentely isolla joukolla ja huonoilla aseilla." 
Superiorin vuosikokouksen tärkeimmistä pää- 
töksistä mainittakoon ensinnäkin Veljeysseuran 
perustuslakien 12 luvun muutos, joka koski sunnun- 
taihupeja- ja juhlia. Vuosikausiahan oli kinasteltu 
tästä pykälästä. Sunnuntaihupien vaatijat vetosi- 
vat siihen, ettei työläisten keskuudessa, johon suo- 
malaiset poikkeuksetta kuuluvat, voida toimeen- 
panna yleisiä juhlia arkipäivisin, jolloin miesväki on 
töissä. Yhdenkin päivän poissaoleminen merkitsee 
työpaikkansa menettämistä monessa työpaikassa. 
Väitteessä tosin on jonkun verran todenmukaisuutta, 
ja yleisten raitti us juhlain pitäminen muutamilla 

paikkakunnilla saattoi tuottaa tällaisia hankaluuk- 
siakin. Sentähden vuosikokous katsoi kohtuulliseksi 
lieventää yllämainittua pykälää tekemällä seuraavan 
päätöksen: "Perustuslain 12 luvun suhteen tehtiin 
se muutos, että paikallisseuroilla on oikeus tästälä- 
hin panna toimeen raittiushupeja sunnuntaisinkin. 
Kuitenkin olkoon jyrkästi niissä tilaisuuksissa kiel- 
letty tanssi, ynnä muu sopimaton meno sekä yleiset 
juhlakulkueet kadulla." Veljeysseura itsepuoles- 
taan päätti vuotuiset juhlansa viettää lauantaisin, 
kuten tähänkin asti, ja tuskinpa sitä on tarvittu 
katuakaan, koskapa Veljeysseuran vuosijuhlissa on 
aina ollut runsaasti väkeä, juhlivaa suomalaista 
raittiuskansaa. 

Raittiuslehti on ilmestynyt säännöllisesti Vel- 
jeysseuran toimesta vuoden verran, ja eduskunta 
lausui toivomuksen, että sitä edelleenkin kustannet- 
taisiin, vaikkapa se toisi vähän tappiotakin aineel- 
lisessa suhteessa. Toimittaja ja toimituspaikka 
vaan muutettiin. J. V. Lähteen kynästä kyllä lähti 
ansiokkaita raittiuskirjoituksia, mutta omalla per- 
soonallisella elämällään hän toimi raittiusaatteen 
vastaisesti. Raittiuslehden toimittajaksi valittiin 
Siirtolaisen toimittaja Antero Riippa ja painopaik- 
kakin samalla siirtyi Superioriin, Siirtolaisen kirja- 
painoon. — Kirjoituskilpailuja esitti toimeenpan- 
tavaksi raittiusväen toimesta Kannel seuran edus- 
taja, toimittaja Adolf Riippa. Mihinkään varsinai- 
siin toimenpiteisiin ei eduskunta katsonut vielä 
voitavan ryhtyä, vaan jätti asian johtokunnan hal- 
tuun, jos Veljeysseuran rahavarat sallivat tällaisiin 
uhrauksiin ruveta. Kirjoituskilpailut saivat sen- 
tään vielä jäädä moneksi vuodeksi vuoroaan odot- 
tamaan. 

Veljeysseuran keskushallintoon valittiin : esi- 
mieheksi Isak Silberg, varaesim. Oskar Sorsen, kir- 
juriksi Alex Pantti, kassamieheksi J. Lukkarila ja 
jäseniksi H. Heinonen, J. Ranta ja H. Tavajärvi. 

Super ior in vuosikokouksen jälkeen sai Veljeys- 
seuran johtokunta rauhassa jatkaa kallista tehtä- 
väänsä jonkun vuoden, mutta se myrsky, joka tähän 
asti oli ahdistellut johtokuntaa, kääntyi paikallis- 
seuroihin, joissa nyt alkoi sisäiset selkkaukset tans- 
sikysymyksestä ja itsenäiseksi seuraksi rupeami- 
sesta. Kun muutamissa seuroissa enimmistö erosi 
ja perusti toisen vähemmistön pysyessä Veljeysseu- 
rassa, syntyi omaisuudesta kysymys, kuka omistaa 
haalin, enemmistönä eronnut uusi raittiusseurako 
vai vähemmistöön jäänyt vanhaseura? Seurauksena 
olivat haalien anastukset ja siitä koituvat oikeus- 
jutut. 

Kun kristillisen raittiustyön vastustajat näki- 
vät mahdottomaksi kukistaa Veljeysseura kokonai- 
suudessaan käänsivät he taistelun tutkaimen pai- 
kallisseuroja vastaan koettaen niitä irroittaa pää- 
yhdistyksestä. Helpoin tie vapaampaan ja huvitte- 
luhaluiseen raittiustyöhön tuli olemaan Itsenäisten 
raittiusseurain kautta. 

TANSSIKUUME RAITTIUSSEUROISSA. 

Vuosina 1894 ja 1896 kohosi haitallinen tanssi- 
kuume korkeimpaan kiehumispisteeseen Amerikan 
suomalaisten raittiusliikkeessä ja monta kaunista, 
elonvoipaista raittiusseuraa sortui pyörteisiin, siellä 
kuolettaen itsensä. 

Suomen kansan raittiusliikkeessä on tanssimi- 
nen aivan omituinen ilmiö, jota eivät muut kansal- 

lisuudet katso mahdolliseksikaan niin vakavan ja 
kalliin tehtävän ohella, kuin raittiustyö on. Suu- 
resti tämä pahe tummentaa meidän suomalaisten 
muuten niin kaunista osaamme raittiusliikkeen his- 
toriassa. 

Suomessa pääsi tanssitapa juurtumaan rait- 
tiusseuroihin jo v. 1887. Silloin Helsingissä toimi- 
van Kilpi seuran nuoriso erosi vakavasta Kilvestä 
ja perusti itselleen vapaamman ja perheiltamissa 
tanssia sallivan Kilpi-Nuoremman. Noin puolta 
vuotta myöhempään perustettiin Helsinkiin toinen 
tanssiraittiusseura Vapaus, joka piti kokouksiaan 
ja julkisia tanssiakin Siltasaaren maneesissa. 
Vapaus kuitenkin pian tanssi itsensä uuvuksiin, ja 
sen toiminta loppui. Tanssi-raittiusseuroja ilmaan- 
tui myöskin Viipuriin, Poriin ja Tampereelle. Aikaa 
ovat nämä tanssiseurat hävinneet kotimaan henke- 
vän ja jalostavan raittiustoiminnan kautta, jota 
Raittiuden Ystävät siellä virittivät, lietsoivat ja 
takoivat. 

Amerikan suomalaisen raittiusliikkeen vaivana 
ja haittana on tanssi ollut perustamisvuosilta 
saakka. Erityisillä säädöksillä alkoi Veljeysseura 
heti rajoittamaan tätä valtaan pyrkivää pahetta 
raittiusseuroissa. Vei j ey sseuran perustuslakeihin 
laadittiin niin selvä pykälä tanssien toimeenpanemi- 
sen kieltämiseksi raittiusseuroissa, ettei sitä voitu 
väärin tulkita, mutta sen noudattaminen näkyi tuot- 
tavan monelle seuralle vaikeuksia. 

Tanssia kieltävää pykälää kierrettiin kuitenkin 
siten, että laitettiin tanssit raittiushaaliin yksityis- 
ten eikä seuran nimessä. Vei jey sseuran johtokunta 
kuitenkin muistutti seuroja sellaisesta tahdittomasta 
raittiustyöstä. Raittiuslehdessä ja muissakin suo- 

malaisissa sanomalehdissä näkee valituksia tai muita 
haitallisia raittiustansseja koskevia tietoja. Du- 
luthista kirjoitetaan tanssin olevan häpeäksi kan- 
salaisillemme, varsinkin kun laitetaan ne samaksi 
illaksi, kuin on ilmoitettu kirkonmenot, ikäänkuin 
estääkseen nuorisoa menemästä kirkkoon silloin 
harvoin, kun siihen olisi tilaisuus. San Francis- 
cossa, Cal., perustivat kapakoitsijat ja juoppoutta 
puollustavat Jmatran Koski nimisen tanssiseuran, 
suorastaan raittiusseura Murtajan kiusaksi ja vas- 
tapainoksi. Monta tanssihaluista Murtajan jäsentä 
vajosikin Imatran pyörteisiin. — Baragassa, Mich., 
avasi eräs kansalainen ^'Tillikka" nimisen raittius- 
juomalan, jonka peräsalissa saivat nuoret illoin pi- 
tää ilojaan ja hieriäisiä, jopa joskus tanssittiinkin. 
— Buttessa, Mont., toimiva raittiusseura Monta- 
nan Ruusu tanssi itsensä kuoliaaksi. Tämän ta- 
pauksen johdosta antaakin Raittiuslehti vakavan 
varotuksen sisarseuroille. — Ilta Hetki seura Lea- 
dissa, E. Dak., eroaa Veljeysseurasta saadakseen va- 
paammin toimeenpanna julkisia tansseja raittius- 
talolla. Samasta syystä erosi pääyhdistyksestä 
Fitchburgin, Mass., ja Carbonedon, Wash., suoma- 
laiset raittiusseurat. Raittiusseuroista yritti muo- 
dostua intohimojen temmellyskenttä ja kaunista 
raittiustyötämme uhkasi suuri siveellinen vaara. 
Yllä mainitut esimerkit ovat vaan niinkuin asian 
vakuudeksi, mutta todellisuudessa melkein puolet 
kaikista raittiusseuroistamme seisoivat horjuvalla 
kannalla tanssin suhteessa raittiustyöhön, samalla 
sallien huvitteluhaluisten panna toimeen raittius- 
haaleissa sellaisia huvittelutilaisuuksia, jotka ko- 
konaan sotivat raittiutta ja siveyttä vastaan. 

Veljeysseuran 7:nessa yleisessä vuosikokouk- 

sessa, joka pidettiin Calumetissa, Mich., v. 1894, 
otettiin tanssikysymys perinpohjaisen harkinnan ja 
keskustelun alaiseksi. Veljeysseuran perustuslain 
9 luvun 5: des pykälä, joka kieltää tanssit raittius- 
seuroissa, oli ollut keveämmän raittiusväen kom- 
pastuksen kivenä, sillä sitä ei voitu muka olla rik- 
komatta. Yleisenä väitteenä toivat he sen seikan, 
että ellei anneta nuorten leikkiä ja tanssia raittius- 
seuroissa, nuoret eroavat seuroista. Nuorison kus- 
tannuksella yrittivät ratsastaa sellaiset raittiusmie- 
het, jotka useimmiten kallistuivat uskon tovastai- 
seen suuntaan. Eduskunnan kokoonpano näkyi 
sentään olleen vakaantuneista ja kokeneista rait- 
tiusmiehistä, jotka eivät katsoneet mitään syytä ole- 
van poistaa tanssia kieltävää sääntöä perustus- 
laeista. Veljeysseuran valtavan enemmistön muo- 
dosti juuri nuoriso, mutta sellainen nuoriso jota 
elähytti jalot tarkoitusperät ja siveellinen, raitis 
maailmankatsomus. Eduskunta asettui vaan sel- 
vemmälle kannalle tanssikysymyksen suhteen tar- 
kistaen entistä kieltoa. Vuosikokouksen päätös oli : 
"Kaikenlaisten tanssien pitäminen seuran nimessä, 
ja seuran vuokraamassa eli omistamassa huoneus- 
tossa olkoon kielletty". Raittiustaloihin nähden oli 
jo ennestään laadittu sellainen sääntö, ettei niissä 
saanut pitää irstaista illanviettoa, ei kortinlyöntiä 
eikä piljaardipelausta. 

Vuosikokouksessa tehtiin tarpeellinen muutos 
Veljeysseuran lupakirjassa. Se laadittiin sellaiseen 
muotoon, että Veljeysseuraan kuuluva paikallisyh- 
distys on oikeutettu pitämään omaisuutensa, talon 
y. m., vaikkakin enemmistö eroaisi seurasta ja pe- 
rustaisi uuden, itsenäisen raittiusseuran. Tällä 
korjauksella toivottiin voitavan välttää haalien 



73 

anastuksia. Yleensä lain edessä katsotaan vanha 
seura oikeutetuksi pitämään omaisuutensa, vähem- 
mistöön jääneenäkin. 

"Pois tanssit raittiusfeuroista'". Keväällä 
V. 1895 oli Siirtolaisessa pitkä ja monipuolinen se- 
lostus tanssikysymyksestä, joka jatkui useassa nu- 
merossa, Sirtolaisen avustajiin kuuluva nuori rait- 
tiusmies S. Ilmonen oli lähettänyt kyselykirjeitä 
muutamille tunnetuille raittiustaisteli joille Ameri- 
kassa, etupäässä Goodtemplarien johtomiehille sekä 



s. ILMONEN. 

suomalaisten seurakuntain opettajille tiedustellen 
heidän mielipidettä tanssin suhteesta raittiustyö- 
hön. Otamme muutamia otteita noista ansiokkaista 
ja laajoista selostuksista, mitä arvoisat kirjoitta- 
jat vastaukseksi lausuivat: 

Francis Willard, maailman kristillisten nais- 
ten raittiusliiton presidentti : "Yleistansseja, äl- 
köön toki niitä sallittako raitti usseuroissa". 

Pastori J. K. Nikander: "Kuta enemmän tans- 

siminen saa alaa Amerikan suomalaisen kansan kes- 
kuudessa, sen lähempänä on sen siveydellinen rap- 
piotila. Mitä raittiusseuroihin tulee, niin ne seu- 
rat, jotka tansseja suvaitsevat ja niillä houkuttele- 
vat nuorisoa keskuuteensa, hajoittavat sitä, mitä 
toiset koettavat rakentaa ja niin sotivat ne omaansa 
ja kristillisen seurakunnan päätarkotusta vastaan" 
y. m. y. m. 

Mr. N. O. Löfgren, ruotsalais-amerikalainen 
raittiusmies, Goodtemplarien sihteeri kirjoitti: 
"Hyvä ystävä S. Ilmonen! Arvoisan tiedustelunne 
johdosta, saan lausua mielipiteeni: Tanssia ei ole 
sallittava raittiusseuroissa missään muodossa. 
Miksi ei? Se kun on ensi askel perikatoon ja viepi 
siveelliseen turmioon. Nuoriso, jonka keskuudessa 
huvitus ja tanssi saa vallan, lankeaa helposti juop- 
pouteen". 

Pastori Abel Kivioja vastasi: "Raittiusseu- 
roissa ei ole ollenkaan luvallista tanssia, ei seuran 
huoneustossa, eikä muuallakaan seuran nimessä. 
Tanssi kihoittaa intohimoja. Raittiuden tulee saada 
ihmisen ruumiillinen elämä tasapainoon. Siksipä 
onkin vakavampi, todellisuutta elämässä harras- 
tava työskentely pantava perustukseksi raittiusseu- 
roissa. Kun henki ja työskentely on vakavaa, on 
tuloksetkin pysyväisempiä. Huono henki ja perus- 
tus tuovat katkeria hedelmiä" y. m. 

Aksel Lundström, Templare Bladetin toimit- 
taja ja Goodtemplarliiton johtokunnan jäsen antaa 
tällaisen selostuksen: "Voidaanko tanssia suvaita 
raitiusseurain iltamissa? Ei. Miksi? Siksi kun 
kristillinen kirkko ja vakava uskonnollinen väki 
ovat sitä vastaan, ja raittiustyö tarvitsee juuri etu- 
päässä järjestystä rakastavaa vakavampaa väkeä 

apunaan taistelussa juoppoutta vastaan. Minun 
tiedossani ei ole yhtään ruotsalaista raittiusseuraa, 
joka suvaitsisi keskuudessaan tanssia, ei ainakaan 
Goodtemplareihin kuuluvia'\ (Huomattava on, et- 
tei näihin lueta suomen-ruotsalaisten r.-seuroja, 
joissa tanssitaan lujasti). 

Pastori K. L. Tolonen lähetti vastaukseksi: 1. 
"Onko raittiusseuroissa ollenkaan lupa tanssia? 
Ei, sillä joka tanssia harjoittaa, hän ei vielä ole eh- 
dottomasti raitis. 2. Onko tanssi kiellettävä seu- 
roista? On. Kaikki aika. on armonaikaa, joka on 
annettu ihmiselle kasvatukseksi autuutta varten. 
Tanssi ei kasvata ijankaikkisuutta varten. Sentäh- 
den on se kiellettävä aina ja joka paikassa. Tanssi 
vahingoittaa raittiusasiaa". 

Kirjoituksen laatija lausui: " Raitti usaate, 
jonka tarkoituksena on kohottaa ihmiskuntaa ja 
auttaa yksilöitä kehittymään kelvolliseksi kansalai- 
siksi ottamaan osaa yhteiskunnan pyrkimyksessä 
onnellisuuden tiellä, ei sovi suvaita keskuudessaan 
tansseja jotka vieroittavat ihmisen pois hyveitten 
palveluksesta ja armon tieltä". 

Siveellisiä uudistuksia, eli suursiivousta al- 
kavat monet raittiusseurat tekemään keskuudes- 
saan. Pohjan Leimu Soudanissa, Minn., laati seu- 
raavan säännön: "Kortinpelaus ja pelipöydän pi- 
täminen on seuramme jäseniltä kielletty". Hedelmä 
seura Warrenissa, Ohiossa, tekee päätöksen: "Äl- 
köön Hedelmä seuran jäsenet pelatko korttia, ei 
raha- eikä huvipelinä. Jäsen, joka huomataan syyl- 
liseksi, erotetaan seurasta". Valon Tuote Virgi- 
niassa, Minn., yritti tosissaan puhdistautua. Se lo- 
petti salatanssit, eroitti kevytmieliset jäsenet seu- 
rasta, vieläpä Kalle Kosken runojenkin esittäminen 

ohjelmakokouksissa oli kielletty. Kaikesta tästä 
antaakin Veljeysseuran johtokunta seuralle kiitok- 
sen. Myöhemmin, kummankin Valon Tuotteen men- 
tyä yhteen tanssitapaisen Nuoren Suomen kanssa, 
pääsi keveämpi elämä taas valloille Virginian rait- 
tiustyössä. Valon Lähde Evelethissä, Minn., erkani 
Veljeysseurasta samaisen tanssin tähden, mutta 
seurassa pääsi vähä myöhemmin taas voitolle pa- 
rempi puoli, raittiimpi ja siveellisempi katsanto- 
kanta, josta oli seurauksena ensin sisäinen puhdis- 
tus seurassa, sitten liittyminen takaisin Veljeyssen- 
raan. Hibbingissä, Minn., erkani Tapio niinikään 
Veljeysseurasta, mutta Tapion vähemmistöön jää- 
neet vakavat raittiusmiehet perustivat uuden seu- 
ran nimellä Totuuden Etsiä, joka liittyi Veljeysseu- 
raan ja kannatti paikkakunnalla aatteellisempaa ja 
puhtaampaa raittiustyötä. 

ENNÄTYKSIÄ 1894—1895. 

Aatteelliselle raittiustyölle aletaan antamaan 
suurempaa huomiota, joka ilmenee kaipuussa saada 
raittiuspuhujia ja raittiuskirjallisuutta. Tähänas- 
tiset toimet paikallisseuroissa olivat kohdistuneet 
omankodin hankintaan ja sen maksamiseen, mutta 
nyt halutaan henkisempää ja aatteellisempaa toi- 
mintaa. 

Veljeysseuran puhujana matkusteli J. H. Jas- 
berg noin kolmen kuukauden ajan Kuparisaarella, 
ja muuallakin Pohjois-Michiganissa; kierteli suo- 
malaisten luona Illinoisissa ja Indianassa, joissa ei 
ennen ollut raitti uspuhu jaa kulkenut. Vieläpä ehti 
puhuja Wisconsinissa ja Minnesotassakin pitämään 
raittiuspuheita ja tarkastelemaan Veljeysseuraan 

kuuluvia paikallisseuroja. Ystävyyden Yhdistyk- 
sen kiertävänä puhujana kulki N. A. Lempeä Calu- 
metista. Hänenkin matkansa osui Wisconsiniin ja 
Minnesotaan. Tämä näytti melkein kilpailulta ja 
saattoipa se sitä ollakin. Muutamille paikkakun- 
nille ilmaantui toinenkin raittiusseura, Ystävien 
Yhdistykseen kuuluvana. Siitä syntyi paikallisia 
kinastuksia, kilpailua joka ilmeni milloin jalona kil- 
voitteluna hyveitten teillä, milloin taas halpamai- 
sesti yritettiin toisiaan sortaa ja kaataa. Jalo kil- 
pailu kahden samalla paikalla työskentelevän rait- 
tiusseuran keskuudessa tuotti siunausta, innostaen 
paikkakunnan väestön melkein viimeiseen mieheen 
yhtymään jompaankumpaan raittiusseuraan. — 
Uuden Kotimaan asiamies Aatu Rekonen matkoil- 
laan valvoi Veljeysseuran parasta, neuvoi ja sovit- 
teli, missä vaan asiat sen vaativat. 

Raittiuskirjallisuutta alkoi Veljeysseura pai- 
nattamaan Raittiuslehden lisäksi. V. 1895 ilmes- 
tyivät esikoisteokset: "Kuivalan Kestikievarin ja 
maisteri Aholiinin vuorokeskustelu'^ "Raittiuspu- 
heita ja kertomuksia" ja "Kokoelma Raittiusru- 
noja". Yllämainitut kirjaset olivat osaksi paino- 
otteita Suomessa painetuista raittiuskirjasista 
osaksi koottuja. Suomentamalla Amerikan run- 
saasta raittiuskirjallisuudesta muutamia saman ko- 
koisia ja sisältöisiä kirjasia olisi voitu laskea jo 
jonkinlainen perustus omatakeisemmalle raittius- 
kirjallisuudellemme. Se olisi ollut suotava. 

Raittiusseuroja perustetaan lukuisasti. 
Luonnolliset syyt sihen johtivat. Paikkakunnille, 
missä ennen vaan jokunen kansalaisemme työsken- 
teli, saapui Suomesta alinomaa uusia tulokkaita, yk- 
sinäisiä miehiä ja perheitäkin, niin että jonkun vuo- 

den kuluessa karttui suomalais-joukko satoihin. 
Niinpian kun katsottiin riittävästi olevan väkeä 
paikkakunnalla, perustettiin raittiusseura ja seura- 
kunta. Vaikka Veljeysseuraa soimattiin vanhoilli- 
seksi ja sen sääntöjä ahtaiksi, niin nautti se sen- 
tään jakamatonta kunnioitusta ja luottoa. Tästä 
kunnioituksesta ja luottamuksesta oli seurauksena, 
että kun jollekin uudelle suomalaispaikkakunnalle 
perustettiin raittiusseura, niin se liitettiin tavalli- 
simmin Veljeysseuraan. Ystävyyden Yhdistys taa- 
sen sai uusia seuroja sellaisille vanhemmille paik- 
kakunnille, joissa jo ennestään oli Veljeysseuraan 
kuuluva yhdistys. Seuraavat uudet raittiusseurat 
liitettiin S. K.-R.-V.-Seuraan : 

V. 1894 Elo, .Ontonagon, Mich. ; Rannan 
Kukka, Belt, Mont. ; Auringon Säde, Rock Spring, 
Wyo. ; Ahti, .Waukegan, 111.; Kaivajain Muisto, 
Leadville, Col. ; Into, Clarks Island, Maine; Ilon 
Huuto, Cambria, Wyo. ; Oras, New York, N. Y. ; 
Uu^i Kasvi, Gardner, Mass.; Aamunkoitto, Brook- 
lyn, N. Y. ; Oikeuden Ohje, Copper Cliff, Can. ; 
Sampo, Pegeon Cove, Mass.; Suoja, Anita, Penn. 

V. 1895. Toivon Säde, Whiting, 111.; Alku, May- 
nard, Mass.; Hedelmä, Warren, Ohio; Kilpi, Con- 
neaut, Ohio; Ilta Rusko, Trout Creek, Mich.; Län- 
nen Tähti, Eureka, Cal.; Valon Kipinä, Iron Belt, 
Mich.; Valon Lähde, Eveleth, Minn. ; Tapio, Hib- 
bing, Minn. ; Askel, Grand Marais, Mich. ; Ilon Säde, 
Opeache, Mich. 

Kansalliseen raittiusliittoon, Veljeysseuraan, 
liittyi kahden vuoden ajalla taas kaksikymmentä- 
kuusi raittiusseuraa. Samaan aikaan lisääntyi Ys- 
täväin Yhdistys kymmenellä uudella raittiusseu- 
ralla, mikä on paras ennätys mainitussa pääyhdis- 

tyksessä kahden vuoden ajalla. Itsenäisiä seuroja 
samalla aikaa perustettiin toistakymmentä. 

Kymmenen vuotta oli kulunut ensimmäisen 
suomalaisen raittiusseuran perustamisesta siirto- 



KILPI SEUKAN TALO, CONNEAUT, O. 

kansamme keskuuteen Amerikassa. Tavattoman 
nopeaan niitä alkoi sitten lisääntyä. Kaikkialle 
niitä perustettiin, missä vaan jonkunverran asui 
Väinön kansan lapsia. Veljeysseuraan oli liittynyt 
93 raittiusseuraa ja Ystäväin Yhdistykseen 23 rait- 

tiusseuraa. Itsenäisiä raitti usseuro ja lienee perus- 
tettu kaikkiaan 34. Kymmenen vuoden ajalla vuo- 
sien 1885 — 1895 välillä perustettiin Amerikan suo- 
malaisten keskuuteen 150 raittiusseuraa. Näistä 
oli kesällä 1895 tehdyn tilaston mukaan vaikutuk- 
sessaan 104 raittiusseuraa, joiden yhteinen jäsen- 
luku nousi 3,720 henkeen. Nämä jakaantuivat niin, 
että Veljeysseuraan kuului 68 paikallista raittius- 
seuraa ja 2,438 jäsentä. Yhtä väin Yhdistykseen 17 
raittiusseuraa ja 612 jäsentä; sekä että itsenäisinä 
toimivat 19 raittiusseuraa, joissa oli arviolta 670 
jäsentä. 

Raitiustaloja omistivat noin puolet raittiusseu- 
roista. Ne olivat yksinkertaisia, koruttomia "haa- 
leja", jotka olivat rakennetut kipeään tarpeeseen 
ja usein kiireellä ja hätävaraksi vaan. Tuonnem- 
pana ruvettiin rakentamaan kalliita raittiustaloja. 
Kuitenkin voidaan arvioida suomalaisten raittius 
talojen omaisuuden nousevan kuuteenkymmeneen 
tuhanteen dollariin. 

LEVOTON AIKA. 

Kirjurin muistiinpanoja. Veljeysseuran 
monivuotinen ja uuttera kirjuri Alex Pantti on 
näiltä levottomilta ajoilta tehnyt muistiinpano- 
jaan, jotka ilmoittavat tuleville sukupolvillekin siitä 
taistelusta, mitä Veljeysseura kävi vallattomampaa 
tahditonta raittiustyötä ehkäistäkseen. (Raitt. 
Kalenteri 1905.) 

"Itäinen puoli Veljeysseuran toiminta-alaa työs- 
kenteli tyydyttävässä hiljaisuudessa, mutta Pohjois- 
länsi oli näinä vuosina kuin kiehuva kattila. Tanssi 
kiihko oli hämmästyttävän suuressa määrässä, jota 

vastaan Veljeysseuran vuosikokouksen täytyi jokai- 
nen vuosi yhä vain sääntöjä lujentaa ahtaimmiksi. 
Veljeysseuran säännöt eivät tee mitään määräyksiä 
yksityisten jäsenten tanssi halulle kun se vaan ei 
tapahdu kapakkaliikkeen hyödyksi. Vaan kun tuon 
paheen valtaan saatetaan kokonaiset seurat, sille 
sääntömme asettaa sulkuja. Niinpä esimerkiksi 
"Ilon Ääni" seurasta, Sand Coulee, Mont., kirjoitti 
eräs jäsen johtokunnalle kesäkuulla 1904 näin: 



A. PANTTI. 

Seurassamme on pitkän aikaa ollut kiivaan 
keskustelun alaisena kysymys erotaanko pois S. K. 
R. V,-seuran yhteydestä. Nyt on asia kumminkin 
saanut lopullisen ratkaisun ja seura pysytetään edel- 
leenkin Vei jeysse uraan kuuluvana. 

Seurassa on ollut 108 jäsentä, mutta nyt on 
jäsenluku tuntuvasti vähentynyt, kun tanssihaluiset 
joutuivat tappiolle; he ovat koettaneet toimia toi- 
sella pahalla toista pahaa tappaen, s. o. tanssilla 
juoppoutta. Nyt ei seuran kokoushuoneella enää 

harjoiteta tanssia, vaan on se puhdistunut kaikesta 
sellaisesta paheesta. Tämä välirauha oli kuitenkin 
lyhytaikainen, sillä kolmen kuukauden perästä teki- 
vät uuden rynnäkön seuraa vastaan. Sekin saatiin 
torjutuksi. 1895 puhkesi seurassa ^-aasen erimieli- 
syys ilmiliekkiin. Perustettiin uusi seura "Laakson 
Ruusu"; sen jälkeen on rauha vallinnut "Ilon Ää- 
nessä". — 

Siirrymme vähän lännemmäksi, Carbonadoon, 
Wash. Täällä oli Veljeysseuraan kuuluva seura 
'*Onni" nro 39, joka oli rakennuttanut itselleen ko- 
koushuoneen. Raha siihen oli lainattu eräältä yksi- 
tyiseltä seuran jäseneltä, joka asetti ehdoksi, että 
huonetta on hänen määräyksensä mukaan käytet- 
tävä, mihin tarkoitukseen tahansa. Hän alkoikin 
vuokraamaan huonetta tansseille vasten seuran tah- 
toa. Nuorempi jäsenistö kaikella innolla tarttui 
tähän syöttiin; vakavampi jäsenistö pani ankarasti 
vastaan. Kun vastalause ei auttanut, vetosivat he 
johtokuntaan. Veljeysseuran johtokunta vastasi, 
että kun huone on seuran nimessä rakennettu, niin 
on sitä käytettävä seuran sääntöjen mukaan; saa- 
mamiehillä on ainoastaan oikeus saada kiinitys huo- 
neeseen siksi kun on saanut omaisuutensa takaisin. 
Henkilö, joka rahaa oli lainannut erosi kokonaan 
seurasta, saadakseen ruveta sitä ahdistamaan velan- 
maksolla. Vihdoin hän anasti huoneen avaimet, otti 
takavarikkoon seuran kirjat, lupakirjasta alkaen 
lainakirjastoon saakka. Seurasi levottomia kokouk- 
sia. Nyrkeillä ja muuten raaoilla uhkauksilla saa- 
tiin seurasta luopumaan useita jäs^^niä, jotka vas- 
tustivat vallattomuutta. V. johtokuntakin sai tu- 
kuttain hävjrttömiä solvauskirjeitä. Paikkakun- 
nalla tosin löytyi vakavankin raittiustyön ystäviä, 

sitä todistaa se sitkeys jolla he koittivat Onni-seuraa 
pitää Veljeysseuran vakavan toiminnan yhteydessä. 
Syntyi oikeuden käyntikin. Huvitteluhaluinen rait- 
tiusväki perusti Voitto nimisen itsenäisen raittius- 
seuran, vei Onni seuran haalin ja oikeudessakin 
hävisi vanha seura. Nyt saatiin raittiustalolla mie- 
lin määrin temmeltää ja tanssia, mutta mitä olikaan 
seurauksena ? 

Kesäkuulla 1895 kirjoittaa eräs nimimerkki 
"Syrjäinen" Siirtolaisessa näin: 

Täällä Carbonadossa jos missään on tultu huo- 
maamaan, mitä tanssi vaikuttaa raUtiusaatteeseen. 
Pahennusta on se saanut täällä aikaan. Kun alet- 
tiin tanssia, erkanivat kaikki vakavimmat jäsenet 
seurasta, äänestyksessä kun voitti tanssipuolue. 

Seuran jäsenluku alkoi kyllä tuntuvasti lisään- 
tyä, mutta se ei ollut vakaumusta, ainoastaan tanssi 
halua. Se on tultu pian huomaamaan. Lupaukset 
häilyivät tuulien mukana, rikkaruohoa on alkanut 
kasvaa raittiuspellolle. Raittiutta ei edistetä tans- 
silla. 

Butte Cityssä, Mont., oli näihin aikoihin myös- 
kin vaikuttamassa raittiusseura "Montanan Ruusu" 
(itsenäinen) vaan se tanssittiin kuoliaaksi elo- ja 
syyskuun vaihteessa. Pian kuitenkin perustettiin 
uusi seura "Vuoren Kukka" (itsenäinen), joka 
hiihti edeltäjänsä latua. 

"Laakson Kukka" seura, Red Lodge, Mont., 
joka edellisenä vuonna sai kuumat taistelut taistella 
tanssikiihkon takia, toimii nyt vakaasti ja ponte- 
vuudella, vaikka pienellä jäsenluvulla. "Rauhan 
Toivo" piti entistä ohjelmaa. 

Palajamme takaisin "Mustille kummuille" Lead 
Cityyn, S. D. Täälläkin oli seura "Iltahetki" n:o 8, 

erotettu pois Veljeysseuran yhteydestä siitä yksin- 
kertaisesta syystä, että Veljeysseuran säännöt kiel- 
sivät tanssin. Mutta heinäkuulla 1894 joku seuran 
jäsenistä ilmoitti, ettei ero ole tapahtunut ensin- 
kään laillisessa järjestyksessä, joten seuraa ei voi 
pitää eronneena. Pyydettiin Veljeysseuran sään- 
töjä englanninkielellä, ja ne lähetettiin. Asia annet- 
tiin lakimiehen tutkittavaksi, joka vaati todistusta 
siitä, että Veljeysseuralla on laillinen toimintaoi- 
keus Michiganissa, sekin annettiin, mutta hän oli 
sittenkin huomaavinaan, ettei Veljeysseuran laillis- 
tus ole kelpaava S. Dakotassa. Asia sai nyt rau- 
eta. Johtokunta otti asiaa tarkoin tutkiakseen ja 
todella huomasikin, että edellä sanottu lakimies oli 
oikeassa. Veljeysseuran laillistus oli puutteellinen 
itse Michiganin valtiossakin, vaikka sen nojalla oli 
ratkaiseva tuomio annettu jo "Laakson Kukka" seu- 
rassa Red Lodgessa, Mont., vuotta aikaisemmin. 
Kun asiasta oli saatu tarkka tieto, niin vasta touko- 
kuun 6 p. 1896 valmistui asia siihen määrään, että 
johtokunta sekä kolme muuta henkilöä Hayden & 
Youngin lakitoimistossa Ishpemingissä, Mich., No- 
tary Public Truman Durham'in edessä vannoin ja 
allekirjoitti uuden laillistushakemuksen. Henkilöt 
olivat seuraaavt: Isac Sillberg ja Albert Lahti "On- 
nen Aika" seuran jäseniä; Alex Pantti, Jafet Luk- 
karila, Oscar H. Sorsen, Kaarlo Jokimäki ja J. E. 
Saari, "Väinö" seuran jäseniä; Heikki Heikkilä, 
Heikki Tavajärvi ja Karl Pelto, "Aamurusko" seu- 
ran jäseniä. Vasta 20 p. heinäkuuta 1896 saatiin 
todistus laillistetuksi, joka on nähtävänä Veljeys- 
seuran konttorin seinällä puitteisiin pantuna. 

"Kaleva" seuraa vastaan teki eräs siitä eron- 
nut jäsen johtokunnalle kanteita että seurassa vai- 

litsee suuri epäjärjestys ja eripuraisuus. Korttipeli 
oli suuressa vallassa seuran jäsenistön keskuudessa, 
joten hän ei voinut kuulua mainittuun seuraan; 
kuitenkin olisi hän halunnut saada säilyttää jäsen- 
oikeuksia Veljeysseurassa. Tähän vastattiin, että 
henkilön täytyy olla jäsenenä Veljeysseuraan 
kuuluvassa paikallisseurassa, jos haluaa mitä 
jäsenoikeuksia tahansa säilyttää. Johtokunta teki 
kysymyksen seuralle missä määrin ilmoitetut pa- 
heet ovat seurassa vallalla. Tähän saatiin seu- 
ralta vastaus, että se on jyrkästi päättänyt poistaa 
keskuudestaan tanssit, korttipelin y. m., josta syystä 
on perustettu toinen seura paikkakunnalle. Seura 
oli kaikessa rauhassa selviytynyt erimielisyyksistä, 
henkilö, joka on seuraamme vastaan kanteita teh- 
nyt, on myöskin nyt uudessa seurassa; ja se on ollut 
muka kostoa seuraa vastaan. 

"Pelastaja" seura oli eroittanut keskuudestaan 
jäsenen, joka häpeällisellä esiintymisellään tahri 
sekä omaa että seuran mainetta. Kun asianomainen 
henkilö teki valituksen johtokunnalle, pyydettiin 
seuralta selitystä. Selville tuli, että käytös oli ollut 
häpeällistä laatua, että "Pelastajan" toimenpide kat- 
sottiin täydellisesti oikeaksi." 

Chicagossa, 111., ilmestyvä "Amerikan Suoma- 
lainen", jonka toimittajana oli W. Burman, koetti 
tukea tanssia viattomana hupina. Niinpä hän ke- 
väällä 1894, suurella ylevyydellä ja innostuksella 
kertoi Chicagon Suomi-seuran tansseista ja kehoitti 
Siirtola-raittiusseuraakin sellaisia tilaisuuksia toi- 
meenpanemaan. 

"Lännen Toivo" seuralle Nro 52, Fort Bragg, 
Cal., valmistui uusi talo myöskin heinäkuulla 1895. 
Seuran toiminta oli virkeätä, jäsenluku 70. Mutta 

kun talo valmistui kohosi se kohta yli sadan. Sitä 
ei seura kuitenkaan voinut kestää, pian alettiin huo- 
netta käyttää tanssin palvelukseen, siitä kun muka 
oli velkaa. 

"Valon Tuote" seura Virginiassa, Minn., oli 
pitänyt kokouksiaan kapakan yläkerrassa parem- 
man huoneen puutteessa. Se rakensi uuden kokous- 
huoneen vuonna 1895. Huonetta käytettiin myös 
kirkkona siksi, kun kirkko valmistui. Näihin aikoi- 
hin perustettiin paikkakunnalle toinenkin seura ni- 
mellä "Nuori Suomi- ^ kun "Valon Tuotteessa" oltiin 
muka liian vanhoillisia. 

Veljeysseuran 8:sas yleinen vuosikokous pidet- 
tiin Elyssä, Minn., 1895. Edustettuna oli vaan 25 
raitti usseur aa ja kokouksen edustajain luku 32. 
Koska Veljeysseuraan kuului 66 paikallisseuraa 
niin on mainittu eduskunta huomattavan pieni. 
Kuparisaarelta esim. ei ollut ainoatakaan edustajaa 
näillä raittiuskansamme valtiopäivillä. 

Vuosikokouksen tärkeimmistä toimista mainit- 
takoon: Hautausavun järjestäminen eli tarkistami- 
nen. Veljeysseuran yleisestä kassasta maksetaan 
$50 hautausapua sellaisen seuraan kuuluvan jäl- 
keen, joka on jäsenmaksonsa suorittanut säännölli- 
sesti. Vainajan hautauksesta pitäköön ensisijassa 
huolen omaiset ja, jos niitä ei ole, paikallisseura. 
Tavallisimmin toimivat omaiset ja seura yhdessä 
vainajia haudattaessa. 

Piiri j akoasiasta keskusteltiin kiivaastikin. 
Asia ei ollut uusi. Jo Ironwoodin vuosikokouksessa 
tuotiin tämä hankala ja paljon häiriötä synnyttävä 
"piirijako" esille. Veljeysseuran jakaminen erityi- 
siin paikallishallintoalueisiin näytti monen mielestä 
vaaralliselta varsinkin tällaisena epävakavana rait- 

tiustyö aikana. Siitä pelättiin johtuvaksi Veljeys- 
seuran toiminnan taantuminen ja lopuksi lakkaa- 
minen. Siksipä Elyn vuosikokouksen vähälukuinen 
mutta varma-aatteinen eduskunta ei katsonut voi- 
vansa ainakaan vielä antaa jakaa Veljeysseuraa 
pieniin paikallishallintoihin. 



A. JÄRNEFELT (RAUANHBIMO). 

Raitti uslehteä päätettiin edelleenkin painattaa 
kerta kuukaudessa. Toimittajaksi valittiin mais- 
teri A. Järnefelt, painopaikaksi Siirtolaisen kirja- 
paino. Johtokunta oli painattanut 500 kappaletta 
käsikirjoja kuluneena vuotena. 

Seuraava vuosikokous päätettiin pidettäväksi 
Virginiassa, Minn. EdelUsegsä vuosikokouksessa 

Calumetissa kyllä merkittiin pöytäkirjaan toivo- 
mus, että se Elyn kokouksen jälkeen pidetään jos- 
sain paikassa Marquette kauntissa, Mich., vaan 
yhden äänen enemmistöllä voitti Virginia. Johto- 
kuntaan valittiin : Esimieheksi Isaac Sillberg, vara- 
esimieheksi Heikki Heikkilä, kirjuriksi Alex Pantti, 
rahastonhoitajaksi Jafet Lukkarila, johtokunnan 
jäseniksi Albert Lahti, Heikki Tavajärvi ja Carl 
Pelto. 

Mutta näillä levottomilla vuosilla on myöskin 
valopuolensa ja raittiusaate edistyy kansamme kes- 
kuudessa. Veljeysseuran esimies Isak Sillberg tekee 
parikuukautta kestävän puhujamatkan Idän-valti- 
oihin vakaannuttaen todellista raittiustyötä siellä 
toimivissa seuroissa. Puhuja suuntasi matkansa 
ensin New Yorkiin, sieltä Kiipinniemelle, Mass., 
Worcesteriin y. m. Pelastajan toimesta pidetyssä 
kokouksessa oli puhujaa kuulemassa noin 600 hen- 
keä. Uusi Kasvi seuran perustaminen Gardneriin 
ja Oikeuden Ohjeen perustaminen Copper Cliffiin 
olivat puhujamatkan näkyviä tuloksia. Palattuaan 
idästä matkusteli Sillberg vielä Kuparisaarella ja 
Minnesotassa Veljeysseuran puhujana. 

Jasbergin toimittama "Raittiuslaulukirja" oli 
myöty loppuun. Kaivattiin laulukirjoja. Veljeys- 
seura osti Jasbergilta paino-oikeuden edellämainit- 
tuun ja käytäntöön tulleeseen laulukirjaan. Joh- 
tokunnan jäsenet Jaf. Lukkarila ja Alex Pantti 
lisäilivät ja korjailivat entistä "Raittiuslaulukir- 
jaa'', jonka jälkeen Veljeysseura painatti sitä 2000 
kappaletta. Käsikirjoja painatettiin lisää 500 kap- 
paletta. 

Veljeysseuran kirjurin työ Pli vuosien vieriessä 

ja raittiustyön laajetessa kasvanut vähäisestä sivu- 
työstä aikaansa vaativaksi toimeksi. Kirjakauppa 
niinikään lisäsi sihteerin työtä. Kirjuri Alex Pantti 
oli hoitanut virkaa raskaan kaivantotyön ohella 
sivutöinään iltasilla ja öilläkin. Palkkaa maksettiin 
ensin $50 vuodessa. Calumetin vuosikokouksessa 
ylennettiin se $75 vuodessa. Postilähetysten luku 
V. 1895 teki 1,406 kirjettä 298 pakettilähetystä, 
yhteensä 1,625. Melkein kolmasosa kirjevaihdosta 
johtui raittiusseurain sisäisistä taisteluista valla- 
tonta raittiustyötä ja tanssipahetta vastaan. Kirjuri 
Pantti ilmoitti johtokunnalle ei voivansa eikä ehti- 
vänsä Veljeysseuran kirjurin tehtäviä toimittamaan 
sivutöinään sekä pyysi eroa virastaan. Kun johto- 
kunta alkoi kuulustella henkilöä, joka ottaisi kirju- 
rin toimen samalla $75 palkalla vuodessa, niin se 
etsimisissään jäi tuloksitta. Johtokunta ryhtyi toi- 
seen keinoon, muutti kirjurin toimen vakinaiseksi 
kuukausipalkkaviraksi. Palkaksi asetettiin $40 
kuukaudessa velvoituksella että kirjuri toimisi Vel- 
jeysseuran varsinaisena työmiehenä. Paikallisseu- 
roilta kysyttiin mielipidettä muutoksen suhteen, ja 
he olivat siihen tyytyväiset. Kirjuriksi valittiin 
uudestaan Alex Pantti. 

Kuvaavana esimerkkinä siitä ajasta ja niistä 
ennakkoluuloista, joita Veljeysseuraa vastaan oli, 
mainittakoon Siirtolaisen äsken Suomesta saapu- 
neen toimittajan, maisteri Aksel Järnefeltin koke- 
mus. Hän, niinkuin monet muutkin, piti Vel- 
jeysseuran sääntöjä liian monimutkaisina ja työta- 
paa koneellisena. Mutta tutustuttuaan persoonalli- 
sesti Veljeysseuran juhlalliseen kokouspitotapaan 
hän mieltyi ja kiintyi niin, että pysyi Veljeysseuran 
varmana vilpittömänä puoltajana koko oloaikansa 

Amerikassa. Teoksessaan Amerikan suomalaiset 
antaa hän Veljeysseuralle täydellisen tunnustuksen. 

Myrskyinen vuosikokous. Veljeysseuran 9:s 
yleinen vuosikokous, joka pidettiin Virginiassa, 
Minn., heinäk. 1896 lienee ollut tulisin väittelyko- 
kous, minkä kansallinen raittiustyömme tuntee. 
Väittelyt olivat laadultaan enimmäkseen periaat- 
teellisia, mutta paljonhan siihen yhtyi taistelun 
tuoksinassa persoonallisia solvauksiakin y. m. tar- 
peetonta kuonaa. 

Sen aikainen raittiusväki oli kokoomus kahden- 
laisista toisilleen henkisessä kysymyksessä vasta- 
kohtaisista aineksista. Toinen osa raittiusväestöstä 
piti tinkimättömästi kiinni uskonnosta ja käsitteli 
kaikkia asioita; toinen joukko kutsui itseään va- 
paamieliseksi, ihaili jotain sellaista suuruutta, 
mitä ihmisnerous luopi, tavoitteli maailman kun- 
niaa ja puolteli nuorison määräämisoikeutta leikkei- 
hin ja tansseihin nähden. Raittiustyö oli kummal- 
lekin yhteistä ja kallistakin, jos niin sanoisimme. 
Uskonnollisissa kysymyksissä ja raittiustyötä voissa 
erottiin jyrkästi. Vakavammasta raittiusväestöstä 
useat pitivät jumalan valtakunnan asiaa ja sielun 
autuutta ihmisen kaikkein tärkeimpänä ja kalleim- 
pana asiana. Monet vapaammista raittiusmiehistä 
vieroivat uskontoa ja kallistuivat selvästi jumalan- 
kielteisyyden kannalle. Kansallisessa ilmapiirissä 
alkoi ilmetä jotain painostavaa ja henkisesti ras- 
kasta, joka kovan myrskyn tavoin vihanpurkauksina 
uskontoa ja kirkkoa ahdisti. Henkisen ilmapii- 
rimme taivaanrannalla punotti jo sosialistisen hen- 
gen hävitystä ennustava iltarusko. 

Runsaammin kuin koskaan ennen saapui kan- 
sallisen raittiustyömme edustajia tähän tärkeään 

vuosikokoukseen, jossa piti tapahtua täydellinen 
mullistus Veljeysseuran johtoon nähden. Varsin- 
kin Minnesotan jäsenrikkaat raittiusseurat olivat 
hyvin edustettuina. Kokoukseen osanottajien luku 
laskettiin 53 ja edustivat ne 50 paikallisyhdistystä. 
Kokouksen polttavin kysymys oli Veljeysseuran 
jakaminen piireihin, tapahtuipa se hinnalla millä 
hyvänsä. Nyt jos koskaan tulisi asian ratketa. Tie- 
dettiin Michiganin raittiusmiesten olevan yleensä 
piirijakoa vastaan, samoin Minnesotan vakavammat 
raittiusseurat tuntuivat asian suhteen olevan vas- 
tustavalla kannalla. Mutta tuo raittiusväen levoton 
ja tahditon joukko näki piirijaosta koituvan pyyteil- 
leen sulaa etua, sillä se särkisi kokonaisvoiman, joka 
tähän asti ehkäisi heidän mielivaltaisia pyyteitään 
raittiustyössä. He luonnollisesti innolla vaativat 
piirijakoa. Raittiuslehden toimittaja maisteri A. 
Järnefelt, asuen Broklynissä, katseli "piirijakoa" 
yksinomaan itäläisten katsantokannalta eikä huo- 
mannut siinä mitään vaaraa Veljeysseuran koko- 
naisuudelle. Idässähän olikin raittiustyö säilyttä- 
nyt vakavuuden, mistä syystä siellä ei ollutkaan 
aiheita sellaiseen varovaisuuteen. Raittiuslehden 
maaliskuun numeroon 1896 teki Järnefelt seuraavan 
jakoperusteen: 1. Michiganin piiri, 2. Minnesotan 
piiri, 3. Ohio-Penn.- ja Ind.-piiri, 4. Atlanticin- 
piiri, 5. Vuoristo-piiri, Mont., Wyo., Col., 6. Tyy- 
nenmeren-piiri Kussakin piirikunnassa pidettäi- 
siin omat vuosikokouksensa, juhlineen y. m. Kau- 
kaisemmat piirit lähettäisivät liittoonsa kuuluvien 
seurojen avustuksella yhteisen edustajan Veljeys- 
seuran vuosikokoukseen. A. Järnefelt päättää kir- 
joituksensa seuraavaan lausuntoon: "Uskomme täl- 
laisesta olevan erinomaisen hyödyn. Se ei ole Vei- 

jeysseuran hajoittamista, vaan sen seuran toimin- 
nan käjrtännöllistä järjestämistä". 

Niin lupaavalta kuin esitys näyttikin, sai se 
vuosikokouksessa mitä kiivainta vastustusta, var- 
sinkin vanhemmat kansallisen raitiustyön alkuun- 
panijat pelkäsivät tällaisen Vei jeysseuran jakautu- 
misen merkitsevän samaa kuin täydellistä hajaan- 
tumista. Väittely oli kerrassaan kiivasta ja kukin 
perusteli väitteensä vakaumukseen. Mielet pyrki- 
vät katkeroitumaan, sillä eihän osattu välttää per- 
soonallisuuksiakaan, joka tietysti sai monen veren 
kuohahtamaan. Asiasta päiväkauden väiteltyä, 
tehtiin sellainen aselepo, että suostuttiin jättämään 
lopullinen ratkaiseminen vielä tulevaan kokoukseen. 
Vei jeysseuran johtokunta velvoitettiin kokoukses- 
saan ottamaan asia harkittavakseen ja antamaan 
siitä lausuntonsa. 

Toinen kova pähkinä kokouksessa oli kirjurin 
palkkakysymys. Se toi taas taisteluhaluiset vastak- 
kain synnyttäen yhä lisääntyvää katkeramieli- 
syyttä. Johtokunta sai osakseen ankaraa arvos- 
telua, kun oli asettanut arvokkaan kirjurintoimen 
palkka viraksi, jonka kuka kunnon raittiusmies hy- 
vänsä olisi halukas tekemään puhtaasta aatteelli- 
sesta harrastuksesta ! Yleensä oli totuttu tekemäär 
raittiustyötä palkatta. Kokouksessa intoiltiin, että 
sellaisia miehiä pitäisi löytyä, jotka ottaisivat kir- 
jurin tehtävät kuten ennenkin sivutoimekseen, se 
tahtoo sanoa melkein palkatta. Suuret sanat eivät 
kuitenkaan mistään sellaisia miehiä eloon herättä- 
neet. Selvä järkikin sitäpaitsi johti tulokseen, että 
tästälähtein tulee Vei jeysseuran kirjurin olla varsi- 
naista palkkaa nauttiva henkilö, joka kaiken ai- 
kansa käyttäisi Vei jeysseuran ja raittiustyön asi- 



oissa, hoitaen laajaa kirjanpitoa, välittäen kirje- 
vaihtoa paikallisseurojen ja johtokunnan kesken, 
antaen neuvoja uusia raitti usseuroj a perustettaissa, 
hoitaen Veljeysseuran kirjakauppaa ja kirjotellen 
Raittiuslehteen uutisia keskushallinnon toimesta. 
Vuosikokous päätti, että ensimmäinpn kalenteri o)i 
ilmestyvä jo vuodelle 1897, joka toteutuikin. Vielä 
suurempi merkitys oli saman kokouksen päätök- 
sellä: Laulu- ja soittokilpailujen toimeenpaneminen 



HENRY TAVAJARVI. 

Veljeysseuran vuosijuhlain yhteydessä ja Veljeys- 
seuran toimesta. Ensimmäinen tällainen laulu- ja 
soittojuhla päätettiin viettää vuosikokouksen yhtey- 
dessä 1897. Palkintoihin meneviä varoja saa johto- 
kunta keräillä seuroilta sopivalla tavalla. 

Raitti usp uh u] aa pyydettiin taas moneen paik- 
kaan. Kokous päätti hetimiten tiedustella sopivaa 
puhujaa, jonka se lähettää länteen, jossa ei vietä 
koskaan ollut käynyt V.-seuran virallista puhujaa. 

Veljeysseuran johtokuntaan valittiin: Esim. 
I. Sillberg, varaesim. Jaakko Saari, kirj. Alex 
Pantti, kass. Jaf. Lukkarila, jäseniksi Antti Ket- 
tunen, H. Tavajärvi ja A. Lahti. 

Monta tärkeää asiaa jäi kesken mielten peräti 
kuohuksissaolon takia. Eipä edes suuremmoinen 
kansanjuhlakaan, joka seurasi vuosikokouksen 
työtä, voinut haihduttaa katkeruutta. Varsinkin 
vapaamman raittiustyön vaatijat tunsivat petty- 
neensä, sillä he olivat toivoneet ja uskoi vatkin voi- 
vansa saada kansallisessa raittiusliikkeessä sellai- 
sen muutoksen aikaan, että vanhat johtomiehet pois- 
tettiin luottamustoimista ja että lievennyksiä voi- 
taisiin tehdä vapauden nimen varjolla. Seurauk- 
sena olikin, että Virginian vuosikokouksen jäl- 
keen erosi Veljeysseurasta useampia paikallis- 
seuroja kuin koskaan ennen. Tämä kyllä näytti 
taantumiselta, vaan itse asiassa se oli voitto kansal- 
liselle raittiustyölle, sillä senkautta pääsi se eroon 
aatteellista toimintaa vastustavasta joukosta ja sai 
ainakin hetken aikaa tehdä rauhassa kallista rait- 
tiustyötä. 

3. iTSENÄiSYYS-RAiTTiussEURAisuus. Ameri- 
kan suomalaisen raittiusliikkeen alkuvuosilta 
saakka tavataan muutamia itsenäisiä raittiusseu- 
roja, mutta niiden varsinainen vaikutuskausi on 
tämä raittiustyömme levoton aika. Ensinnäkin 
alkoi niitä nyt runsaammin ilmaantua sellaisille 
paikkakunnille, joissa yritettiin raittiusseuroihin 
vapaampaa menoa, hier iäisiä ja tansseja. Kun Vel- 
jeysseuran johtokunta muistutti paikallisseuroja 
sellaisista sopimattomuuksista, niin muutamat seu- 
rat loukkaantuivat, erosivat kansallisesta raittiuslii- 
tosta ja alkoivat toimia itsenäisinä. Toisin paikoin 

onnistui vakavamman raittiusväen säilyttää Vel- 
jeysseuraan kuuluminen ja ehkäistä sopimaton 
meno raittiusseurassa. Silloin erkaantui huvitte- 
leva raittiusväki ja perusti vapaamman ja hallin- 
nollisessa suhteessa itsenäisen raittiusseuran. Vir- 
ginian vuosikokouksen jälkeen taasen eroavat mo- 
net seurat kansallisesta raittiusliitostamme sen 
muka liian ahtaitten sääntöjen ja vanhollisen kat- 
. santokannan takia. Uusia itsenäisiä seuroja syn- 
tyikin kuin sieniä sateella. Pian ne olisivatkin tul- 
leet Veljeysseuraan kuuluvia seurojakin lukuisem- 
maksi, jos niillä olisi ollut siunausta ja menestystä. 
Mutta merkillistä kyllä, joskin luonnollista, ne eivät 
olleet pitkäikäisiä, puolen vuotta ja vähän enemmän 
niissä tanssia rytyytettiin, mutta sitten jäsenet vä- 
sähtivät, veltostuivat ja jättivät siihen koko rait- 
tiushomman välittämättä sen enempään raittiusaat- 
teesta kuin itsenäisestä seurastakaan. 

Mutta vaara, joka uhkasi eheää raittiustyötä 
itsenäisyys-raittiusseuraisuuden kautta v. 1896 ja 
1897, ei ole vähäiseksi arvattava. Se tuli toisellai- 
sessa asussa kuin enneii, ei enää löyhän huvittelulu- 
pauksen muodossa kuten ennen vaan jalompana, so- 
vinnollisempana jopa, likeltä katsoen, hyvinkin edul- 
lisena, ei ainoastaan paikalliseen raittiustyöhön 
nähden vaan vieläpä veljellisen sovinnollisuudenkin 
tähden. Suomalaisten suurimmilla pesäpaikoilla, 
joissa löytyi kumpaankin pääyhdistykseen kuulu- 
via raittiusseuroja, ruvettiin puuhaamaan niitten 
yhtymistä, poistaakseen paikkakunnan raittiusväen 
keskuudesta epäterveellisen kilpailun, joka synnytti 
useita keskenäisiä riitoja ja toistensa solvaamisia- 
kin. Koetettiin vakuutella, että kun kumpanenkin 
paikallisseura eroaa pääyhdistyksestä, niin silloin 

ne voivat liittyä yhteen omaksi itsenäiseksi seuraksi. 
Tämä näytti lupaavalta, innostuttiin, erottiin ja 
mentiin taas yhteen. Tällaista epävakaata pyrki- 
mystä tavataan v. 1895 ja 1896 raittiustyössä. Ca- 
lumetissa Vartia irroittuatuu Veljeysseurasta ja 
Hyvä Toivo Ystävyyden Yhdistyksestä, sekä mene- 
mällä yhteen perustavat jäsenrikkaan Hyvä Toivo 
itsenäisen. Worcesterissa, Mass. tekevät aivan sa- 
maten Veljeysseuraan kuuluva Itäsuosio ja Ystä- 
vien yhdistykseen kuuluva Pohjola muodostamalla 
Sovittaja nimisen itsenäisen raittiusseuran. Red 
Lodgessa lienee vaikuttanut parhaastaan halu irtau- 
tua huvittelua rajoittavista pääyhdistyksistä ja pe- 
rustaa paikalliseen tiallintoon ja mielipiteeseen pe- 
rustuva itsenäinen seura. Laakson Kukka ja Rannan 
Toivo eroamalla kumpikin kokonaisemmasta rait- 
tiusliitosta alkoivat vaikuttaa yhtyneenä itsenäi- 
sesti. Virginiassa, Minn. yhtyvät Valon Tuote ja 
Nuori Suomi. Mutta pääyhdistyksistä pyritään 
eroamaan muutenkin eikä vaan toisen paikallisseu- 
ran vaikutuksesta. Veljeysseura koetti voitavansa 
estääkseen seuroissa valtaan pyrkivää tanssia y. m. 
sopimattomuuksia. Kun niistä annettiin muistu- 
tuksia ja nuhteitakin, oli seurauksena toisinaan 
eroaminen vapautta rajoittavasta pääyhdistyksestä. 
Tällä tavalla erosivat Iltahetki Leadissa, Valo Roo- 
lissa, Vuoriston Ruusu Hannassa, Tapio Hibbingissä 
ja Valon Lähde Ewelethissä. 

Itsenäiset raittiusseurat eivät kuitenkaan kyen- 
neet tekemään eheää ja paikallisia oloja tyydyttä- 
vää raittiustyötä. Vakavampi raittiusväki oli tottu- 
nut järjestykselliseen toimintaan ja palasi entiseen 
asemaansa. Niinpä alkaakin jonkun ajan kuluttua 
ilmaantua samoille paikkakunniDo jompaankum- 

paan pääyhdistykseen kuuluvia seuroja ja olot pa- 
lautuvat entisilleen. Calumetissa syntyy Uusi Var- 
tia entisistä veljeysseuralaisista. Hibbingiin perus- 
tetaan toinen, Veljeysseuraan liittyvä Totuuden Et- 
siä. Ewelethin eronnut Valon Lähde yhtyy uudes- 
taan Veljeysseuraan, samoin Sovittaja seura Wor- 
cesterissa. 

RAITTIUSPUHUJAT V. 1895—1897. 

Kauan toivottu puhujan lähettäminen kaukai- 
seen Länteen, Veljeysseuran toimesta, toteutuu lo- 
puksikin. Jo syksyllä 1896 oli tarjolla viisikin pu- 
hujaa, vaan matkan pituudesta johtuva kustannus- 
ten kalleus esti johtokunnan ketään heistä lähettä- 
mästä. Odotettiin suotuisempia ehtoja. Seuraa- 
vana talvena löytyikin kauan kaivattu mies. Siirto- 
laisen kustannusliikkeen esimies, Veljeysseuran va- 
raesimies Jaakko E. Saari,. Johtokunnan pöytä- 
kirja helmik. 7:ltä 1897 selittää asian näin: "Par- 
haat tarjoukset saatiin J. E. Saarelta. Hän suostui 
lähtemään matkalle heti $50 kuukausipalkalla. 
Rautatie y. m. kyyteistä kustantaa Siirtolainen toi- 
sen puolen, kun Veljeysseura ottaa vastatakseen 
toisesta puolesta. Puhujalla tulisi olla oikeus toi- 
mia matkoillaan Siirtolaisen asioilla samalla, kun 
pitäisi puheita ja levittäisi Veljeysseuran kirjalli- 
suutta". 

Raittiuspuhuja lähti matkalleen maaliskuussa, 
poiketen ensin lUinoisten suomalaisten luona. Sieltä 
jatkettiin matkaa Wyomingiin, Coloradoon, Utahiin, 
Californiaan, Oregoniin ja Washingtonin valtioon. 
Oltuaan kolme kuukautta matkalla, kirjoittaa hän 
pitäneensä kaksikymmentäseitsemän raittiuspu- 

4 



hetta. Nykyään olemme tosin tottuneet runsaam- 
paan tulokseen, mutta otettakoon huomioon suoma- 
laisten silloinen harva asutus lännessä, pitkät ja 
vaikeat matkat, sekä puhujalle myönnetty oikeus 
toimia sanomalehtiasioita, joita hän ei suinkaan lai- 
minlyönyt tottuneena liikemiehenä. 

Vapaaehtoiset eli palkattomat raittiuspuhujat 
ehkä sittenkin näinä aikoina eniten vaikuttivat aat- 
teellisen raittiustyön hyväksi. Veljeysseura saapi 



AATU REKONEN. 

olla heille kiitollinen, kun he juuri pahimpina mur- 
rosvuosina uskollisesti puolustivat vakavan raittius- 
liikkeen periaatteita ja kansallista raittiustyötä. 
Aatu Rekonen, Uuden Kotimaan asiamies, on 
kaikista eniten, ahkerimmin tai, jos sanoisimme, 
väsymättömimmin valvonut Veljeysseuran etuja ja 
kunniaa monivuotisilla ja laajoilla matkoillaan 
kautta Amerikan Yhdysvaltain ja Canadan. Vaikka 
Rekonen vaan harvemmin eli niinkuin vaan hätäti- 

lassa esiintyi julkisena puhujana, niin sitä tuntu- 
vampi on hänen vaikutuksensa ollut uutten raittius- 
seurain perustajana, raitti uskirjallisuuden levittä- 
jänä ja monipuolisena neuvojana. Kaikkein enim- 
min hän ehkä sittenkin on vaikuttanut taitavana 
tupapuhujana, oivallisena väittelijänä miestaloissa 
ja muissa tilaisuuksissa, joissa yhteisiä asioita on 



LIISI KIVIOJA. 

miesjoukolla pohdittu. Savolaisen leikillisyys ja 
miellyttävä murteellisuus höysti aina noita vakavia 
tuumailuja, joissa tinkimättä pidettiin kiinni kan- 
sallisen raittiustyömme vakavasta perustasta. Kel- 
tanen kulta ei riittäisi korvaamaan sitä hyötyä, 
mitä A. Rekonen matkoillaan tuotti Veljeysseuralle. 
Pastori ja rouva Kivioja vaikuttivat siunauk- 
sellisesti Ohiossa ja Pennsylvaniassa. He' järjesti- 

vät raittiustyön Erien satamapaikoissa: Harbo- 
rissa, Fairportissa, Conneautissa, sekä perustivat 
seuroja Pennsylvaniassa asuvien kansalaistemme 
keskuuteen. Eouva Kivioja tuli sitäpaitsi tunne- 
tuksi etevänä raittiuspuhujana, kirjailijana, ja ru- 
noilijana. Unohtumattomat muistot jättivätkin he 
kansalliseen raittiustyöhömme Amerikaan. 

S. Ilmonen, Siirtolaisen matkustava asiamies, 
piti näinä vuosina nuoruuden innolla" historiallisia 



A. KIVIOJA. 

raittiuspuheitaan laajoilla matkoillaan: Minneso- 
tassa, Montanassa, Wyomingi8sä, Coloradossa, Cali- 
forniassa, Oregonissa, Washingtonissa, British Co- 
lumbiassa ja Alaskassa saakka. Kaksivuotisella 
matkallaan, jolla tuli kulettua kolmekymmentä tu- 
hatta mailia, piti hän toistasataa raittiuspuhetta, 
noin parillekymmenelletuhannelle kuulijalle. 

3. H, Jasberg joka vastikään oli muuttanut 
Hancokiin, pysyy varsin suosittuna ja paljon käy- 
tettynä juhlapuhujana raittiusväen tärkeimmissä 

tilaisiiuksissa. Muista paikallisista puhujista ovat 
huomattavimmat: /. Silberg, J. Kaminen, M. Kok- 
konen, H. Haapapuro, John Wäyrynen ja S. Junt- 
tila, Michiganissa; /. W. Manner ja Rahnaasto sekä 
A. Järnefelt, Massashusetissa ja viimemainittu New 
Yorkissa. Ohiossa paljon käytettiin puhujana K. 
Ojajärveä ja T. Holkkoa. Lännessä niinikään tulee 
Antero Havela tunnetuksi paikallispuhujaksi. Rait- 
tiuskalenterista sai puutteellinen raittiuskir j alli- 
suutemme arvokkaan lisän. Ensimmäinen valmis- 
tui vuodeksi 1897 ollen alallaan uutuus suomalai- 
sessa kirjallisuudessa Amerikassa. Paitsi kalenteri- 
osaa sisälsi se kirjoituksia useimmilta sen aikai- 
silta kirjoittajilta: Jaffet Lukkarila panee alkuun 
Veljeysseuran historian laatimisen, maisteri A. Jär- 
nefelt, rouva Liisa Kivioja, pastori J. Bäck, J. J. 
Hoikka, A. Hukkanen, sanomalehtimiehet Antero 
Riippa, V. Burman, S. Ilmonen, sekä raittiusmiehet 
J. H. Jasberg, K. Ojajärvi, A. Havela, M. Killinen 
ja Kokkonen kirjoittavat siihen. Kalenterissa oli 
kuvia ja tiedonantoja paikallisseuroista, tilastoja 
y. m. — Raittiuslehti ilmestyy kuukausittain seura- 
ten aatteen voittokulkua. 

VELJEYSSEURAN 10:NES VUOSIKOKOUS. — 
ENSIMMÄISET LAULUKILPAILUT. 

Kymmenennen kerran kokoontuivat kansallisen 
raittiustyömme edustajat yhteiseen vuosikokoukseen 
heinäk. 1897. Yhdeksän ja puoli vuotta oli kulunut 
siitä, kun perustus oli laskettu Veljeysseuralle, 
juuri tässä samaisessa Republicin kaivan tokaupun- 
gissa. Viimeinen vuosi oli ollut murtava, ja monta 
seuraa oli eronnut yhteisestä raittiusliitosta. Tämä 



J. KAMINEN. J. W. MANNER. 



K. OJAJÄRVI. A. W. HAVELfl. 

seikka vaikutti myöskin edustajien verrannolliseen 
vähyyteen. Läsnä oli yhtä vaille neljäkymmentä 
edustajaa. Vuosikokous alettiin nyt niinkuin ennen- 
kin jumalanpalveluksella kirkossa, jossa nyt saar- 
nasi pastori K. L. Tolonen. 

Heti kun alettiin keskustella yhteisistä asioista, 
huomattiin kokouksen jäsenten keskuudessa vallit- 
sevan ennen tuntematon lämpö, yksimielisyys ja 
sydämellisyys asioita tulkittaissa ja käsitteitä sel- 
vittäissä. Tästä seurasi asiain nopea' ratkaisu, mikä 
teki mahdolliseksi päättää useita asioita. Niinpä 
tässä kokouksessa laskettiinkin perustuksia monelle 
aatteelliselle toiminnalle, joilla on ollut kauas kan- 
tava merkitys raittiustyössä. 

Raittiuslehti järjestettiin kannattavalle poh- 
jalle verottamalla jokaista jäsentä raittiusseur oissa 
5 c. vuosineljännekseltä. Tämä kannatustapa onkin 
säilynyt tähän asti. Jokainen jäsen oli oikeutettu 
saamaan itselleen Raittiuslehden. Raittiuskalenteria 
päätettiin vuotuisesti kustantaa ja toimittaa. Sen 
laatiminen jätettiin johtokunnalle. 

Kirjoituskilpailun ehdotti Rannan Kukka seu- 
ran edustaja S. Ilmonen pantavaksi toimeen rait- 
tiusväen keskuudessa ja Veljeysseuran toimesta. 
Kokous hyväksyi ehdotuksen velvoittaen johtokun- 
taa julistamaan kilpailun, joihin saapuneet ja niissä 
palkitut kirjoitukset voidaan käyttää kalenterissa 
tai painattaa niistä erityinen kirjanen. 

Kyytikassa niinikään päätettiin perustaa etäi- 
sempien raittiusseurain edustajien avustamiseksi 
vuosikokouksiin. Tällä toimenpiteellä saatiinkin 
tuonnempana edustajarikkaita vuosikokouksia. 

Raittiusseurain ohjelmakokouksien puhdista- 
mista sopimattomista esityksistä otti puheeksi Toi- 

volan seuran edustaja M. Hurja. Törkeät epäsi- 
veelliset runot ja kuplettilaulut pitäisi poistaa, 
samoin kevytmieliset puheet ja siveyttä loukkaavat 
kertomukset. Esiintyjien pitäisi koettaa valita 
parasta ja jalostavaa, sekä harjoittaa edeltäpäin 
niiden sujuvasti esittämistä. 

Veljeysseuran johtokunta suostuttiin nyt ensi- 
kertaa valitsemaan muualtakin eikä ainoastaan 
Marquette-kauntissa asuvista raittiusmiehistä. Ko- 



MATTI HURJA. 

vin laajalta alalta ei sentään katsottu voitavan joh- 
tokuntaa koota, sillä se tuottaisi kustannuksia, kun 
tärkeät asiat vaativat kaikkein johtokunnan jäsen- 
ten läsnäoloa. Tärkeimmät toimet johtokunnassa 
jäivät entisiin kokeneisiin käsiin. Uudet jäsenet 
valittiin ulompaa. Vaalin tulos : Esimieheksi Isak 
Sillberg, Republicista, kirj. Alex Pantti ja kassam, 
Jaffet Lukkarila, kumpikin Ishpemin^istä, jäs. 
Heikki Heikkilä, Negauneesta, Sam. Hill, Baragasta 
ja Sam. Kauranen, Atlanticistä. 

Raittiusjuhla laulukilpailuineen. Vel- 
jeysseuran vuosijuhlat tulivat tästä lähtein saamaan 
laajemman merkityksen, sillä niitten yhteydessä 
alettiin pitämään soitto- ja laulukilpailuja. Kan- 
salliset raittiusjuhlamme tulevat nyt vastaamaan 
Suomessa vietettyjä, Kansanvalistusseuran toimeen- 
panemia yleisiä laulu- ja soittokilpailuja. Helposti 
selitettävistä syistä tulivat nämä siirtokansamme 
laulujuhlat olemaan paljon pienempiä ja henkisesti 
heikompia, mutta mitä tulee intoon ja verrannolli- 
seen osanottoon, niin siinä kenties kykenemme lä- 
hentelemään kotimaisia juhlia. 

Virginian vuosikokouksessa tehdyn päätöksen 
nojalla oli Veljeysseuran johtokunta ryhtynyt keräi- 
lemään varoja palkintojen jakamista varten laulu- 
ja soittokunnille. Ajoissa annettiin sanomalehdissä 
tieto kilpailujen toimeenpanemisesta Veljeysseuran 
vuosijuhlan yhteydessä Republicissa. 

Juhla vietettiin kauniilla paikalla järven ran- 
nalla. Juhlivaa Väinön kansaa saapui lukuisasti ja 
kaukaakin kuulemaan soittoa soreaa ja kansamme 
kauniita lauluja. Laulukuntia saapui useampia, 
mutta soitosta sai yksin pitää huolta Republicin 
soittokunta. Innostavia puheita pidettiin kansal- 
listen pyrintöjemme, raittiustyön, seurakunnan, 
laulun ja soiton merkityksestä. Lopuksi kilpailivat 
laulajat keskenään. Palkintotuomarit julistivat: 

l:sen palkinnon Hancockin mieskööri, johta- 
jana lukkari J. Holmlund. 

2: sen palkinnon Pohjan Tähden sekakööri, joh- 
tajana lukkari J. Holmlund. 

3:nen palkinnon Mieskööri Runeberg, Ishpe- 
mingistä, johtajana Mr. Joh. Björkman. 

4:nen palkinnon Mieskööri lUankaiku, Negau- 
neesta, joht. Mr. John Björkman. 

Soittokilpailuja ei saatu aikaan. Suomalaiset 
soittokunnat ollen kaukana Minnesotassa ja Ohiossa 
eivät voineet saapua kilpailuun. 

IDÄN RAITTIUSYHDISTYS. — SUOMEN-RUOT- 
SALAISTEN RAITTIUSSEURAT. 

Jäsenrikkaat ja toimintahaluiset, itsenäiset 
raittiusseurat Mass., Aamun Koitto Fitchburgissa, 
Idän Liitto Worces terissä ja Uljas Koitto Quin- 
ceyssä, olivat ryhtyneet keskinäiseen neuvotteluun 
perustaakseen keskushallinnon eli pää-yhdistyksen 
tukemaan ja ohjaamaan idässä toimivien raittius- 
seurain työtä. Perustava kokous pidettiin Fitch- 
burgissa, Mass., tammik. 23 p. 1897. Uuden pää- 
yhdistyksen nimeksi pantiin: Idän Suomalainen 
Raittius Yhdistys Amerikassa . Vasta perustet- 
tuun, kolmanteen pääyhdistykseen liittyi kuusi pai- 
kallis-raittiusseuraa, joiden joukossa oli kaksi, jotka 
erosivat Veljeysseurasta ja liittyivät tähän heitä 
lähempänä toimivaan keskusliittoon. Kun Idän 
Yhdistys, jolla nimellä sitä aletaan kutsua, piti 
kesällä 1897 vuosikokouksensa, saattoi se jo mainita 
yhteyteensä kuuluvan 386 jäsentä, jaettuina kuuden 
raittiusseuran kesken. Vuosikokous säästyi suu- 
resta sääntöjen-laatimisvaivasta, jonka läpi Vel- 
jeysseuran täytyi aikoinaan kulkea ja luovailla. Vel- 
jeysseura kun noudatti sellaista tapaa, että sääntö- 
komiteain muodostamat säännöt vasta silloin saisi- 
vat lakivoipaisuutensa, kun yleinen vuosikokous ne 
tarkastettuaan hyväksyisi, niin Idän Yhdistys me- 
netteli paljon yksinkertaisemmin. Sen valitsema 

sääntökomitea myös muodosteli ja valmisteli, sään- 
nöt ja käsikirjat, mutta painatti niistä osan jo 
ennen yleistä vuosikokousta, joten eduskunnalla, 
joka kesällä kokoontui, oli ne jotenkin valmiina. 
Vuosikokous päätti nämä säännöt laillistuttaa Mas- 
sachusettsin laeissa. 

Suomen ruotsalaisten keskuudessa alkoi huo- 
mattavampi raittiusharrastus ja samalla pyrkimys 
yhteistoimintaan Veljeysseuran kanssa noin vuoden 
1897 vaiheilla. Muutamia suomen-ruotsalaisten 
raittiusseuroja yhdistettiin heidän erityisestä pyyn- 
nöstään Veljeysseuraan. Valo-seuran esityksestä 
katsoi johtokunta velvollisuudekseen käännättää ja 
painattaa Veljeysseuran säännöt ja käsikirjan ruot- 
sinkielelle. Niinpä ne ilmestyivätkin lyhennettyinä 
ruotsia puhuvien maanmiestemme käytettäviksi. 
Pian alkoi ilmaantua raittiusseuroja ruotsalais-suo- 
malaisten keskuuteen oikein huomattavan lukui- 
sasti, jotka tuntuvasti ehkäisivät sitä ylötöntä juop- 
poutta, josta Suomen ruotsalaiset ovat täällä Ame- 
rikassa tunnetut. Viidessä vuodessa perustettiin 
heidän keskuuteensa kolmisenkymmentä raittius- 
seuraa, joista 22 liittyi Veljeysseuraan. : Ne olivat 
seuraavat paikallisyhdistykset : 

Morgon Stjerna, Ironwood, Mich. ; Nord Besse- 
mer, Mich.; Österbotten, Negaunee, Mich.; Rune- 
berg, Eveleth, Minn. ; Lilljan i Dalen, Amasa, Mich. ; 
Klippan, Ludington, Mich.; Stjernan i Hemmet, 
Crystal Falls, Mich.; Topelius, Iron Mountain, 
Mich.; Söner af Vasa, Gladstone, Mich.; Skogens 
Ljus, Parginton, Mich, ; Liljan pä Fjellen, Metropo- 
litan, Mich.; Libanon, Norwood, Mass.; Hoppet, 
Ashland, Mich. ; Hem af Enighet, Esbanado, Mich. ; 

Morgon Rodnan, Telluride, Colorado; St j emän af 
Finland, Bingham, Utah; Sjöman af Suomi, Mans- 
field, Mich. 

NEGAUNEEN VUOSIKOKOUS. — PIIRIJAKO- 
ASIA RATKAISTAAN. 

S. K. R. V. seuran 11 :sta vuosikokous pidet- 
tiin heinäk. 1898, Negauneessa. Läsnä oli 54 edus- 
tajaa, siis taaskin melkoinen eduskunta kansallisilla 
raittiusvaltiopäivillämme Amerikassa. 

Piirijakoa itään pyysivät Sovittajan edustaja 
Herman Rahnasto ja Aamukoiton edustaja Oskar 
Hietikko. Jälkimäinen lausui: "Idän suomalaiset, 
Veljeysseuraan kuuluvat paikallisyhdistykset, ha- 
luavat ja odottavat piirijaon kautta omaa itsehal- 
lintoa pienimmissä asioissa sekä tilaisuutta lähiseu- 
rojen kanssa panna toimeen yhteisiä kokouksia ja 
juhlia* Se toisi virkistystä raittiustyölle idässä. 
Jos Veljeysseura ei katso sitä voivansa toteuttaa, 
saattaa tapahtua, että monet seurat erkanevat kan- 
sallisesta raittiustyöstä." 

M. Killinen sanoi Ohiossa raittiusväen mielipi- 
teen olevan sellaisen, etteivät he näe erityistä hyö- 
tyä piirijaosta koituvan. 

I. Sillberg kehotti eduskuntaa antamaan "itä- 
Iäisille" koetteeksi oikeuden piirijaon perustuksella 
liittoutua omaksi toimintapiiriksi, kuitenkin Vel- 
jeysseuran johdannolla. Eihän tuota ennen tiedä, 
kunnes koittaa, hyötyäkö siitä on vai vahinkoa. 

J. Lukkarila sanoi ajatelleensa paljo sanotusta 
piirijaosta ja koittaneensa keksiä sen mahdollisia 
etuisuuksia, mutta ei sanonut löytäneensä. Veljeys- 
seuran säännöt eivät estä yhteistoimintaa sisarseu- 

rojen kanssa. Ne seurat taas, jotka ovat eronneet 
kansallisesta raittiusliitosta, tuskin tulisivat takai- 
sin piirijaonkaan kautta. 

J. H. Jasberg huomautti, että kahdeksan vuotta 
on jo jauhettu tästä piirijaosta, milloin siitä on lie- 
vemmin milloin tulisemmin väitelty. Mitä hyötyä 
siitä on, että leikataan pala pois toisesta housun- 
lahkeesta ja neulotaan se toiseen? 

Herman Rahnasto sanoi historiallisen kehityk- 
senkin viittaavan itsehallintoon, milloin kansakunta 
luulee siihen pystyvänsä eli olevansa mahdollinen. 

S. Ilmonen huomautti juuri siitä heikkoudesta, 
joka Suomen kansan luonteessa on ominaista, ni- 
mittäin pyrkimystä mahdollisen pieniin itsehallinto- 
ryhmiin. Kokonaisuudesta olisi pidettävä kiinni, 
sillä siinä on voimaa. 

J. Kaminen selitti, ettei johtokunta hallitse, 
vaan todellinen hallinto kuuluu seuroille; johto- 
kunta toimii vuosikokouksen päätösten mukaisesti. 

Vuosikokouksen päätös tästä asiasta kuului: 
"Virallista piirijakoa ei voida toimeenpanna, vaan 
olkoon itsekullakin paikkakunnalla samoin kuin seu- 
roillakin oikeus järjestyä erityisesti toimintapii- 
reiksi lähiseudun seurojen kanssa, jos niin halua- 
vat". Näin päättyi tämä kauan kestänyt kinastelu 
vuosikokouksissa. Veljeysseura ei siis kieltänyt- 
kään, joskaan ei itse ryhtynyt piirijakoa toimeen- 
panemaan; se jätti sen kokonaan raitti usseuroj en 
omaksi asiaksi. 

Vuosikokouksen muista päätöksistä olivat tär- 
keimmät: Raittiuslaulujen nuottikirjan hankkimi- 
nen ja painattaminen. Tämän kauan kaivatun nuot- 
tikirjan tekijäksi valittiin Suomi-Opiston musiikki- 
opettaja, lukkari J. Holmlund. — Toinen tärkeä 

painotyö tuli olemaan lyhennettyjen laulu-, jäsen- 
ja kuittikorttien painattaminen ruotsinkielelle, Suo- 
men ruotsalaisen raittiusväen tarpeeksi. 

Vuosijuhlan yhteydessä pidetyssä, toisessa ylei- 
sessä laulukilpailussa sai l:sen palkinnon Negau- 
neen mieskööri Illankaiku, 2: sen palkinnon Calu- 
metin sekakööri. Soittokuntia ei ilmoittautunut 
tälläkään kertaa kilpailuun, ne vaan muuten avus- 
tivat raittiusjuhlaa soitollaan. 

ENSIMMÄISET KIRJOITUSKILPAILUT. — 
UUSIA RAITTIUSSEUROJA 1896—1898. 

Veljeysseuran toimeenpanemaan ensimmäiseen 
kirjoituskilpailuun oli osanotto erittäin innokasta. 
Kilpailu tarkoitettiin etupäässä Amerikan suoma- 
laisten kansankir joitta jäin keskuudessa tapahtu- 
vaksi ulotuttamatta sitä kotimaahan. Kirjoitetta- 
vien aineitten tuli kosketella raittiusasiaa ja jon- 
kinverran tehtiin rajoitusta kirjoituksen pituuteen 
nähden. Palkinnot j akaantuivat seuraavasti : l:sen 
palkinnon sai kirjoituksestaan "Juoppouden tiellä", 
neiti Aino Kaukonen; 2: sen palkinnon kirjoituk- 
sella "Särkynyt sydän", Antero W. Havela; 3:nen 
palkinnon kirjoituksesta "Askel askeleelta" sai 
neiti Linda Mahlberg; 4:nen palkinnon kirjoituk- 
sella "Toteuta lapsuutesi unelmat". Fr. Simonson; 
ja 5:nen palkinnon kirjoituksella "Juomarin elämä 
ajassa ja ijankaikkisuudessa" sai Alex Timmer- 
bakka. Palkitut kirjoitukset julaistiin erityisenä 
raitti uskirjasena, jokunen lyhempi sai sijansa Rait- 
tiuskalenterissa. 

Raittiuskirjallisuutta alkaa lisääntyä vuosi 
vuodelta ja useammalta taholta. Paitsi että Vel- 

jeysseura kustantaa Raittiuslehteä ja Vuosi-Kalen- 
teria, toisetkin pääyhdistykset alkavat puuhata 
niinhyvin raitti uslehtiä kuin kalentereitakin. Ys- 
tävyyden Yhdistyksen toimesta ilmestyi noin nel- 
jästi vuodessa raittiuslehti "Säkeniä", samoin jo- 
kunen kalenterikin ilmaantui. Idän Yhdistys seu- 
raa uskollisesti perässä ja pian silläkin ilmestyi 
monen vaiheen alle joutuva, silloin tällöin julki- 
suuteen pääsevä raittiuslehti. Noin viisi raittius- 



L. MAHLBERG. 

kalenteria niinikään aikain kuluessa painettiin Idän 
Yhdistyksen toimesta. Yksityisten julkaisemista 
raitti uskirjasista mainittakoon pastori J. Backin 
"Raittiusesi telmiä", Kalle Ojajärven "Raittiuspu- 
heita" ja A. Edwardsin raitti uskirjaset. 

Uusia baittiusseueoja. Kansallinen raittius- 
liitto Veljeysseura nautti sentään yleistä ja jaka- 
matonta kunnioitusta kaikkialla siirtokansamme 
keskuudessa ja se ilmeni selvimmin uusia seuroja 

perustettaissa sellaisille paikkakunnille, joissa ei 
ennen ollut sellaista. Epäilemättä itsekullakin paik- 
kakunnalla raittiusseuraa perustettaissa tuli kysy- 
mykseen, mihinkä pääyhdistykseen se liitettäisiin 
vai toimitaanko itsenäisinä. Vaikka tehtiinkin 
monenlaisia muistutuksia Veljeysseuran muka liian 
vakavasta ja vanhoillisesta työtavasta, niin sitten- 
kin luottamus, minkä se oli vuosien kuluessa saa- 
vuttanut, vaikutti sen, että uudet seurat enimmäk- 
seen katsoivat turvallisemmaksi yhdistyä tähän 
vanhaan vakavaan kansalliseen raittiusliittoon. 
Ainoastaan hetkeksi Virginian myrskyisen vuosi- 
kokouksen jälkeen näytti siltä, kuin Veljeysseuran 
luottamus alkaisi horjua, sillä vuonna 1897 liitet- 
tiin siihen vaan neljä uutta raittiusseuraa ja erkani 
toistakymmentä. Siis tapahtui tuntuva taantumi- 
nen. Se kuitenkin oli ohimenevä, hetken kiihoituk- 
sen synnyttämä vihanpurkaus Veljeysseuraa koh- 
taan. Pian taas saavutti kansallinen raittiusliitto 
entisen johtavan asemansa Amerikan suomalai- 
sessa raittiusliikkeessä. Kolmivuotinen uusien seu- 
rojen tilasto Veljeysseurassa perustetuista ja siihen 
liittyneistä raittiusyhdistyksistä on: 

V. 1896: Toivon Alku, Girard, Ohio; Boston 
Koti, Brighton, Mass.; Kilpailia, Iron Mountain, 
Mich. 'yVilpas, Estelline, So. Dak.; Kylvö, DeKalb, 
111.; Korven Kukka, Amasa, Mich. ; Toivon Tähti, 
Marlboro, N. H.; Kullervo, Cooks, Mich.; Väinö- 
tär, National Mine, Mich.; Virran Lapsi, Bonner, 
Mont. ; Toivon Uutinen, Clinton, Ind. ; Kipinä, Bes- 
semer, Penn.; Vilpas Kokelas, E. Jeffrays, N. H. 

V.1897: Järven Kukka, Sparta, Minn.; Sorre- 
tun Alku, Quincy, Mass.; Onnen Aamu, Mullah, 
Idaho; Uusi Vartia, Calumet, Mich. 

V.1898: Vuoriston Tähii, Scoefield, Utah; 
Alku, Jersey City, N. J.; Aalto, Marquette, Mich.; 
Tyyni, Erie, Tenn. ; Onnen Toivo, Burton, Ohio; 
Valon Nousu, Iron Belt, Wis. ; ja Kanerva, Dia- 
mondville, Wyoming. 

Näinä kolmena vuotena yhtyi Ystävien Yhdis- 
tykseen kymmenen paikallis-raittiusseuraa ja sa- 
man verran Idän Yhdistykseen. Raittiusseuroja 
perustettiin itsenäisiä tai eronneina pääyhdistyk- 
sistä toistakymmentä. V-uoden 1898 lopulla kuului 
Veljeysseuraan 78 paikallisyhdistystä, joissa oli 
3,411 jäsentä. Ystäväin Yhdistykseen kuului 14 
paikallisseuraa ja 495 jäsentä. Idän Raittius Yh- 
distykseen 12 paikallisseuraa ja 446 jäsentä. Itse- 
näisiä raittiusseuroja oli 23, joissa jäsenluku nousi 
1,024. Kaikkiaan siis löytyi v. 1898 Amerikan suo- 
malaisten keskuudessa 105 toimivaa raitti usseur aa 
ja 5,376 jäsentä. 

VUOSIKOKOUS OHIOSSA. — ENSIMMÄISET 

SOITTOKILPAILUT. 

Veljeysseuran tähänastiset vuosikokoukset juh- 
lineen olivat pidetyt Amerikan suomalaisten pää- 
keskuksissa Michiganissa ja Minnesotassa. Nyt en- 
sikerran ulkoutettiin vuosikokous Ohioon, jossa 
kansalaisiamme asuu yli tuhannen hengen. Tultiin 
tietoisiksi siitä, että kansallisessa raittiustyössäm- 
me on jotain kaikelle siirtokansamme raittiusväelle 
kuuluvaa. Senpä tähden myöskin pidettiin koh- 
tuullisena, että ulompien paikkakuntien raittiusseu- 
rat pääsevät osalliseksi niistä innostusta synnyttä- 
vistä ja kasvattavista tilaisuuksista, joiksi Veljeys- 
seuran vuosikokoukset j uhlineen muodostuivat. 



116 

Sitäkin välttämättömämmäksi tulivat vuosikokous- 
ten ulotuttamiset kaukaisiinkin suomalaisten pesä- 
paikkoihin, kun niitten yhteydessä aletiin pitä- 
mään laulu- ja soittokilpailuja. 

Fairportissa, Osiossa, pidettiin S. K.-R.-Vel- 
jeysseuran 12:sta vuosikokous heinäkuulla 1899. 
Edustajia saapui 44 raittiusseurasta yhteensä 55 
henkeä. Osanotto oli erittäin vilkasta ja innokasta, 
ja merkille pantiin, että kahtena kokouspäivänä 



M. SKYTTÄ. 

käytettiin 302 puhevuoroa. Raittiuspuhujaa pyy- 
dettiin taaskin usealle paikkakunnalle. M. Kokko- 
nen oli tosin äskettäin tehnyt Wel]ey3seuran toi- 
mesta puhujamatkan itävaltioihin, joten nyt etu- 
päässä kaivattiin raittiuspuhujaa keski- ja länsival- 
tioihin. Raittiuskalenteria ja Raittiuslehteä pää- 
tetiin entiseen tapaan toimittaa. Väärinymmär- 
rystä toistensa suhteen tahtoi esiintyä keskustelu- 

jen kestäessä. Varsinkin maisteri Esa Eetu Ta- 
kala antaa ja saa takaisin tuntuvaa löylytystä. 
Enok Pohja säestää Takalaa, ja taistelun tutkain 
kohdistetaan johtokuntaan, varsinkin sen kirjuriin 
Alex Panttiin. Tahtoi vatpa mielet kiihoittua liiak- 
sikin. 

Veljeysseuran johtokuntaan valittiin : esim. I. 
Sillberg, varaesim. Mikko Skyttä, kirj. Alex Pantti 
ja kassam. Jaf. Lukkarila sekä muiksi jäseniksi: 
Matti Pesämäki, Enok Pohja ja Matti Kokkonen. 

Paikallisseura Kasvi oli järjestänyt vuosijuh- 
lan tilavan talonsa lehtoisaan pihaan. Väkeä saa- 
pui juhlaan semmoinen joukko, ettei oltu totuttu 
yhtaikaa näkemään Ohiossa niin paljon Väinön kan- 
saa koolla. Eri paikkakunnilta saapuneet puhujat, 
etupäässä edustajat, pitivät raittiutta- ja kansal- 
lishenkeä herättäviä puheita. Soitto astui etusi- 
jalle tässä juhlassa, sillä kilpailevia lauluseuroja 
ei ilmoittautunut. Soittokunnat panivatkin par- 
haansa. Kilpailun tuloksena oli: l:sen palkinnon 
sai Harborin soittokunta Humu; 2: sen palkinnon 
Sulo, Fairportista. 

Vuosikokouksen jälkeen seurasi sisäisiä selk- 
kauksia Veljeysseurassa. Kiista oli etupäässä Alex 
Pantin ja Enok Pohjan välillä, vaan lopulta siihen 
sekaantuivat seurat ja yksityiset raittiusmiehetkin. 
Sanomalehtien avulla koetetaan selvitellä käsitteitä, 
jopa syytellä ja solvatakin toisiaan. Veljeysseuran 
johtokunnasta erotettiin Enok Pohjan taisteluto- 
veri M. Kokkonen: "Kovin loukkaavan käytösta- 
van sekä johtokuntaa solvaavien puheitten joh- 
dosta". Johtokunta, joka erottamisen teki, valitsi 
tilalle John Väyrysen Hancockista. 

SCOFIELDIN KAIVANTO-ONNETTOMUUS. 

Toukokuulla 1900 järkytti siirtokansaamme 
Amerikassa hirmuinen tapaus, kun Scofieldin kau- 
heassa kaivanto-onnettomuudessa sai surmansa 
kuusikymmen täkolme suomalaista, joista kolme- 
toista kuului jäsenenä Veljeysseuraan. Kaikkiaan 
tässä kauheassa kaasurä j ähdyksessä kuoli 325 hii- 
lenkai vajaa. Kolmeksi kuukaudeksi verhosivat Vel- 
jeysseuraan kuuluvat paikallisseurat mustaan su- 
rupukuun seinillä riippuvat lupakirjansa yleisen 
surun ilmaisemiseksi. Raittiuslehti kirjoittaa ta- 
pahtumasta mieleen pantavasti. Erityisillä, vapaa- 
ehtoisilla keräyksillä koetettiin avustaa puuttee- 
seen jääneitä leskejä ja orpoja. Kansa koitti hoi- 
vata ja avustaa leskiä, kunnes komppania ehtisi 
asiat sovittamaan ja itsekullekin perheelle maksa- 
maan jonkun verran korvausta menetetyistä puoli- 
soistaan. Jonkinverran mainittu komppania mak- 
soikin, kun oli siihen pakoitettu valtion työmiehiä 
suojelevan lain kautta. 

Veljeysseura suoritti kassastaan yhtaikaa kol- 
mentoista kuolleen raittiusveljen hautausavuksi 
$650. Se oli suurin menoerä kuoleman tapauksissa 
Veljeysseurasta. Muutenkin vuosi 1900 luetaan 
kansallisen raittiusliittomme suurimman kuollei- 
suuden vuodeksi. Paitsi Scofieldin kaivanto-onnet- 
tomuudessa, kohtasi muuallakin raittiusveljiä tapa- 
turmaisia kuolemia. Kaikkiaan kuoli kaivannoissa 
kaksikymmentäviisi raittiusmiestä tänä vuonna, 
puhumattakaan niistä kansalaisistamme jotka ei- 
vät kuuluneet mihinkään raittiusseuraan. Sano- 
malehdissä julaistut tilastot tältä vuodelta osotta- 

vat suomalaisia kuolleen tapaturmiin, etupäässä 
kaivannoissa, joukon toista sataa miestä. 

Veljeysseura sai suorittaa hautausapua viiden- 
kymmenenneljän jäsenensä kuoleman johdosta 
$2,700, mikä oli suurin meno-erä tällaisiin takauk- 
siin yhtenä vuotena. Johtokunta olikin pakoitettu 
panemaan erityisen keräyksen toimeen, joka tuotti 
$222. 

KIELTOLAKIPUOLUE JA SUOMALAISTEN 

OSANOTTO. 

Syksyllä 1900 taistelivat valtiolliset puolueet 
Amerikassa siitä, kenen puolueen miehet tulisivat 
hoitamaan laajan tasavallan valtiollisia asioita ja 
laatimaan lekeja. Kieltolakipuolue nimitti presi- 
dentti-ehdokkaaksi hyvän koulukasvatuksen saa- 
neen, etevän raittiushistorioitsijan ja valtiomiehen 
Johan Granville Wolleyn, Illinoisista. 

Suomalaiset alkavat saamaan huomattavan 
tunnustuksen Raittiuspuolueelta, varsinkin Michi- 
ganissa ja Minnesotassa. Suomalainen raittiusmies, 
Jaakko Kaminen, nimitettiin Kieltolakipuolueen 
edusmiesehdokkaaksi Michiganin valtion lainlaatia- 
kuntaan 12:sta vaalipiiristä. Kansalaisemme Jo- 
han Högberg, Negauneesta, saa niinikään nimityk- 
sen Marquette-kauntin sheriffiksi. Kieltolakipuo- 
lue kuitenkin jäi tuntuvasti häviölle yleisissä vaa- 
leissa, vaikka se verrattuna edelliseen vaaliin osot- 
tautui jonkunverran kasvaneen. Puolueen kanssa 
hävisivät ehdokkaina olleet kansalaisemmekin. 
Yhdysvaltain presidentiksi tuli toisen kerran vali- 
tuksi, kansansa rakastama Wm, McKinley, Repub- 
licani-puolueen ehdokas* 



F. MATTSON. 

Minnesotassa puuhaili Kieltolakipuolueen hy- 
väksi kansalaisemme Frank Mattson Evelethistä. 
Suomalaista raittiusväkeä alettiin velvoittaa siellä 
äänestämään paikallis- ja yleisvaaleissa Amerikan 
Kieltolakipuolueen ehdokkaita. Tästä lähtien al- 
kaakin kansallinen raittiusliikkeemme huomatta- 
vammin kallistua Kieltolakipuolueeseen päin, var- 
sinkin kun edistysmielinen suunta Veljeysseurassa 
saa toiminta- ja päätösvallan. 

Raittiuspuhujana Veljeysseuran toimesta kulki 
itä- ja keskivaltioissa ohiolainen raittiuspuhuja 
Kalle Ojajärvi. Hänen syvät ja laajakantoiset rait- 
tiuspuheensa saivat osakseen ansaitun tunnustuk- 
sen. Tämä on sitäkin merkillisempää, kun ei ole 
saanut käydä muuta koulua kuin rippikoulun koti- 
maassa. Ankaralla kotiopintojen harjoittamisella 
ja lukemisella on hän kehittänyt Jumalalta saa- 
miaan runsaita luonnonlahj ojaan ihmeellisesti. 
Ajattelijan ominaisuudella varustettuna ovat pu- 
heensa runsassisältöisiä, joskus vaikeatajuisia ja 
pitkiä. Mikään harvinaisuus ei ollut, että puhuja 
saattoi innostuen erityisemmin puhua yhtäpäätä 
kaksikin tuntia. 

SUURI VUOSIKOKOUS V. 1900. 

Osanotto Veljeysseuran 13 :een vuosikokouk- 
seen Hancockissa, Mich., oli suurempi kuin koskaan 
ennen. Tähän edusmiesten runsauteen ja raittius- 
väen yleiseen osanottoon löytyy monta vaikutinta. 
Republicin vuosikokouksessa perustettu "kyytikas- 
sa" oli saatu hyvään kuntoon. Siitä jaettiin kau- 
kaisille seuroille muutamia kymmeniä dollareita 
edustajain kyyti-avustusta. Elyssä toimivan vilk- 

kaan Vesi seuran esimerkkiä noudattaen olivat 
useat Pohjois-Minnesotan raittiusseurat keränneet 
itselleen kyytikassaa erityisillä toimenpiteillä, ilta- 
milla, y. m. Minnesotasta saapuikin tavallista run- 
saammin edustajia. Kansamme kustantama ja 
omistama oppilaitos, Suomi-Opisto, joka oli monelle 
tullut rakkaaksi kansalliseksi laitokseksi, vaikutti 
niinikään, että oltiin hyvin halukkaita Hancockiin 
pääsemään. Olihan siellä niin paljon nähtävää, se 
kun nyt oli henkisten pyrintö j emme keskuksena. 
Kaikkiaan saapui 74 edustajaa. 

Kokouksen istunnot pidettiin Suomi-Opiston 
juhlasalissa. Tärkeimmistä asioista, jotka saivat 
ratkaisunsa, mainittakoon Raittiuslehden painok- 
sen kohottaminen 4,000 kappaleeseen, toimittajana 
pastori J. Bäck. Aamunkoiton edustaja esitti ko- 
koukselle, että Raittiuslehden toimittajan tulisi kuu- 
lua jäsenenä paikallisraittiusseuraan, mutta eipä 
eduskunta nähnyt syytä olevan tälläkertaa pakot- 
taa toimittajaa siihen, ellei hän itse katso sitä vel- 
vollisuudekseen. 

Tunnussanan käyttäminen raittiusseuroissa an- 
toi aihetta pitempään keskusteluun. Se jäi perin- 
tönä Goodtemplareilta, joiden johdolla kansallinen 
raittiustyömme alkoi. Myöhemmin pääsi raittius- 
työmme vaikuttamaan Suomen raittiusseurain avo- 
naisempi kokousten pitotapa. Katsottiin siis ajan 
vaatimukseksi poistaa tunnussanan käyttäminen 
Veljeysseurasta. Päätös tehtiin huomattavalla 
enimmistöllä. 

Kirjurin palkka yhä lisääntyneen ja varmasti 
yhden henkilön kaiken ajan kysyvän työn tähden 
ylennettiin $50 kuukaudessa. Samalla katsottiin 

tarpeelliseksi vuokrata erityinen konttorikin, kirja- 
kaupan y. m. tilaa kysyvän varaston tähden. 

Valo seura esitti kysymyksen: "Kauanko rait- 
tiuaseura on velvollinen hoitamaan sairastavaa jä- 
sentään?" Muutamat seurat ovat noudattaneet sel- 
laista tapaa, että ovat maksaneet seuran kassasta 
hoitopaikan jokaisen sairastavan jäsenen puolesta 



J. PENGILLY. 

katsomatta siihen, olisiko hän ollut avuntarpeessa 
tai ei. Toisissa seuroissa taas on menetelty kassaa 
säästääkseen niin, että jäsenet ovat vuoroonsa hoi- 
taneet sairasta ja valvoneet sairasvuoteen ääressä. 
Vuosikokous antoi sensuuntaisen lausunnon, ettei 
raitti usseuran tarvitse mennä rahallisiin kulunkei- 
hin jäsenten sairastumisen tähden. Seuran tosin 

tulee huolehtia, että sairastava veli ja sisko tulee 
saamaan tyydyttävän hoidon. Rahallinen avustus 
tässä tilaisuudessa ei tietysti myöskään ole kielletty, 
jos seura niin päättää tehdä jäsentensä hoitami- 
sessa. 

Johtokunnan vaalissa jäi entisistä pois Enok 
Pohja ja J. Väyrynen. Näitten tilalle uusina tuli- 
vat: J. Bogström ja K. L. Staudinger. 

Vuosijuhla kilpailuineen seurasi kokousta. 
Juhlakulkueessa nähtiin taajat kansalaisjoukot; 
Suomen ja Amerikan liput liehuivat, samoin puh- 
toinen raittiuslippu. Hancockin puistossa suoritet- 
tiin juhlaohjelma sisältäen tervehdyspuheen kau- 
pungin majurilta. Raittiuspuheita pitivät Veljeys- 
seuran esimies I. Sillberg, kansallisen raittiustyöm- 
me ystävä ja avustaja, Elyn kaivannon kapteeni 
John Bengilly, sekä J. E. Saari. Kansallistunnetta 
virittäviä juhlapuheita pitivät Suomi-Opiston opet- 
taja Eetu Aaltio sekä Suomettaren toimittaja J. N. 
Ahlman. 

Kilpailuun ilmoittautui neljä lauluseuraa. Pal- 
kinnot jakautuivat: l:nen palk. Hancockin seka- 
kööri, johtajana Jaakko Holmlund; 2:nen palk. Ca- 
lumetin seurakunnan kirkkokööri, joht. Johan 
Karhu; 3:nen palk. Ishpemingin seurak. kirkko- 
kööri, joht. pastori Tolonen; mieskööreistä ainoa 
osanottaja, Calumetin Alku, sai toisen palkinnon. 

UUSIA RAITTIUSSEUROJA. — JUOPPOU- 
DESTA KUULUU VALITUKSIA. 

Siirtolaisten lisääntyminen ja asettuminen uu- 
.siin työpaikkoihin vaikutti myöskin uutten raittius- 
seurojen perustamiseen. Useampiin suurimpiin 

suomalaisuusasutuksiin ilmaantui rinnakkais-rait- 
tiusseuroja, jotka kuuluivat eri pääyhdistyksiin ja 
joista jokunen toimi itsenäisenä. Joskus paikka- 
kunnalliset mielipiteet ovat niin toisistaan eriäviä, 
että hyvinkin pienille paikkakunnille perustetaan 
kaksi raittiusseuraa ja rakennetaan kaksi haalia; 
esim. Troyssa, N. H., löytyy tuskin sataa suoma- 
laista, mutta kaksittain on seuroja ja haaleja. Tä- 
mä seikka on ollut selvänä epäkohtana muuten niin 
vaikuttavassa raittiustyössämme. 

Kansalliseen raittiusliittoomme, Vei j ey sseu- 
raan, liitetään taas kolmenvuoden aikana seuraavat 
enimmäkseen uudestaperustetut raitti usseurat. V. 
1899: Ilon Toivo, Stocket, Mont. ; Onnen Tuki, 
French Lake, Minn.; Onnen Ääni, Floodwood, 
Minn. ; Vuoriston Ruusu, Troy, N. H.; Topelius, 
Iron Mountain, Mich. ; Viheriä Ruusu, Mass, Mich. ; 
Otava, Fulton, Mich.; Onnen Satama, Covington, 
Mich.; Yrittäjä, Stambaugh, Mich.; Nousu, Area- 
dia, Mich. ; Metsän Opas, Welch, Mich. 

Vuonna 1900 seuraavat: Sakari Topelius, 
Princeton, Mich.; Helmi, McKinley, Minn.; Ahto, 
Aberdeen, Wash. ; Raivaaja, Michigamme, Mich.; 
Erämaan Tähti, Clear Creek, Utah; Taisto, Holmes 
City, Minn.; Kyntäjä, Copper Range, Mich.; Au- 
ran Kukka, Baltic Mich.; Suomi, East Cambridge, 
Mass. ; Pellervo, Clif f Spur, Mich. 

Vuonna 1901 perustettiin suhteellisesti vähem- 
män uusia seuroja. Kansalliseen raittiusliittoon 
yhdistetään vaan neljä uutta seuraa : Libanon, Nor- 
wood, Mass.; Muisto, Chisholm, Minn.; Taimen 
Oksa, Copper Clif f, Ont. Can. ; Vuorten Tähti, Hu- 
rontown, Mich. 

Veljeysseuraan yhdistettiin vuosina 1899 — 
1901 25 paikallisyhdistystä. Samalla aikaa liittyi 
Veljeysseuraan kymmenen suomalais-ruotsalaisten 
raittiusseuraa. Ystävyyden Yhdistys kasvaa noin 
kymmenellä paikallisseuralla. Idän Suomalaisten 
Raittiusyhdistys kasvaa kuudella seuralla. Itsenäi- 
siä raittiusseuroja perustettiin toistakymmentä. 

Kesällä 1901, vuosikokouksien aikana, jolloin 
pääyhdistysten tilastot laadittiin, kuului S. K.-R.- 
Veljeysseuraan 100 paikallisyhdistystä, joissa oli 
3,132 miestä ja 1,891 naista, yhteensä 5,023 jäsentä. 
Veljeysseuran kassassa samaan aikaan oli liki kah- 
dentuhannen dollarin säästö eli tarkemmin sanoen 
$1,976. 

Toisiin raittiusjärjestöihin kuului niinikään 
jonkun verran jäseniä, samoin kuin itsenäisiin seu- 
roihinkin. Raittiuden Ystäväin vuosikertomuk- 
sessa merkittiin Raittiuden Yhdistykseen kuulu- 
vaksi 19 paikallisseuraa ja 820 jäsentä. Idän Yh- 
distykseen ilmoitetaan kuuluvaksi 18 paikallisrait- 
tiusseuraa ja 705 jäsentä. Itsenäisiä seuroja oli 
toiminnassa noin 30, joissa löytyi jäseniä arviolta 
1,200. Amerikan suomalaisen raittiusväen muo- 
dosti V. 1901 7,759 henkeen nouseva joukko jaettuna 
167 paikallisseuraan. 

Juoppous valitettavasti yhä vallitsee kansam- 
me helmapaheena varsinkin uusimmilla asutuksilla, 
joissa usein puutteelliset ja järjestymättömät olot 
antavat aihetta juopotteluun. Suurimmissa pesä- 
paikoissa niinikään tahtoo niinkuin uudestaan yltyä 
ja lisääntyä juoppous, eikä raitti usseuratkaan 
tahdo voida juoppoutta ehkäistä. Niinkauan kun 
väkijuomia on saatavana, niinkauan tulee löyty- 
mään juoppojakin kansalaistemme keskuudessa 

huolimatta seurakunnan ja raittiusväen uutterista 
vastustuspuuhista. 

Oloja kuvaavan kirjeen lähettää eräs suoma- 
lainen raittiusmies kaukaa lännestä. Se painettiin 
vuoden 1900 Raittiuslehteen nro 9, ja kuuluu: 
"Terve, rauha, Veljet, siskot vallitkoon keskuudes- 
sanne! Huolimatta maisista mantereista, vuorten 
holstereista, niin on tämän kansamme kunniana ko- 
hoamassa, (nim. raittiusaate), vaan ompa vielä tur- 
melustakin Suomi-Äidin lapsilla vietettävänä. Juuri 
äskettäin tapasin joukkosen koolla Suomi-Äitin lap- 
sia Heleenan kaupunkissa, (Mont.), missä sukukun- 
taamme kuuluvat horjahtelevat veljet pitivät kau- 
hiaa näytelmätannerta, jota en osaa kuvata kynällä, 
vaan surkialta se näytti. Ryhmä taistelua oli hei- 
dän keskuudessaan suurella mellakalla. Veriset 
veitset, sormet veriset. Kiljunta, kuin leijonain, 
oli vetänyt suuresti kansaa katsomaan, missä tan- 
terella Suomen kansan kunniaa alas tallattiin." Ni- 
mimerkki H. E. I. 



EDISTYSMIELINEN SUUNTA VELJEYS- 

SEURASSA. 

Veljeysseurassa oli kauemman aikaa yritetty 
saada uudistuksia ja muutoksiakin toimeen useilla 
aloilla. Muutamat näistä varhaisimmista uudistus- 
aikeista olivat kokonaan vahingollisia ja saatiin on- 
nellisesti torjutuksi, niinkuin keveämpi raittiustyö 
ja rajaton huvittelu raittiusseuroissa. Muutokset 

uskon vastaiseen suuntaan ja rukousten poistamis- 
yrite niinikään torjuttiin. Ehkäpä juuri nämä var- 
haisimmat taisstelut, jotka uhkasivat perustuksiaan 
myöten järkä>^tää kansallista raittiustyötä ja joita 
vastaan Veljeysseuran vanha johtokunta oli saanut 
kamppailla vuosikausia, kasvattivat lopuksi heihin 
liiaksi varovaa ja kaikkea uudempaa toimintaa 
epäilevää ja vastustavaa henkeä. Monessa suh- 
teessa ansiollista Veljeysseuran vanhaa johtokun- 
taa alettiin sanomalehdissä ja muuallakin syyttää 
ahdasmielisyydestä ja herjattiin sitä vanhoilliseksi. 
Veljeysseuraan oli vuosien kuluessa kasvanut 
toinen joukko, joka pitäjtyen uskonnollisuuteen ja 
kristillissiveelliseen maailmankatsomukseen samalla 
harrasti edistystä raittiustyössä vaatimalla enem- 
män raittiuskirjallisuatta, raittiuskursseja ja yh- 
teistoimintaa amerikalaisen raittiusväen, etupäässä 
Kieltolakipuolueen kanssa. He väittivät, että Vel- 
jeysseuran hyvät varat sallivat ja velvoittavat suu- 
rempaan toimintaan ja ettei ole mitään pätevätä 
s>'>tä supistaa Veljeysseuran tehtäviä niin ahtai- 
siin puitteisiin, kuin he näkivät sen olevan. Toi- 
minta tulisi ulottua kaikkialle kasvattamalla rait- 
tiuskurssien, luentojen ja puhujien kautta paikal- 
lisseuroja, ja samalla ulotuttaa suomalainen rait- 
tiustyö politiikan alallekin ottamalla toisten kansal- 
lisuuksien kanssa osaa toimiin kieltolain aikaansaa- 
miseksi Amerikassa. Tätä suuntaa ^'eljeysseu^assa 
voisimme kutsua -progressiiviseksi \ eli edistys- 
mieliseksi suunnaksi. 

DULiTHIX \X0SIK0K01S. — EDISTYS M IKUSBT 

VOITTAVAT. Veljeysseuran 14:sta vuosikokous pi- 
dettiin heinäk. 1901 Duluthissa. Minn. Kokoukseen 
saapuneita edustajia oli 84. siis vielä enemmän kuin 



131 

edellisenä vuonna Hancockin kokouksessa. Kolme 
päivää kesti kiihkoisa ja suuntaa muuttava vuosi- 
kokous. 

Ensimmäinen ottelu tapahtui Veljeysseuran 
esimiehen vaalissa. Ehdokkaina olivat: entinen ja 
monta vuotta raittiustyötämme taidolla johtanut 
Isak Sillberg, joka edusti vanhemman raittiusväen 
varovaa ja hiljaisempaa työtapaa; toisena ehdok- 
kaana oli edistysmielinen, kieltolaki-puoluetta sekä 
ripeämpää toimintaa edustava Jaakko Kaminen. 
Ennen vaalia syntyi tähänasti melkein tuntematon 
vaalitaistelu, jossa kummankin ehdokkaan kykyjä, 
ansioita ja niistä seuraavia mahdollisuuksia rait- 
tiustyömme menestymiselle tuotiin esiin. Arvokas 
vanha esimies alkoikin vetäytyä kokonaan ehdok- 
kuudesta erilleen, kun huomasi miten voimakas puo- 
lue kannatti J. Kamista, mutta sukkelapäinen ja 
asian hoksaava Jasberg sai kun saikin ystävänsä 
houkutelluksi pysymään ehdokkaana, kävi kuinka 
kävi. Äänestyksen tulos oli aivan odottamaton. 
Edistysmielisten ehdokas Jaakko Kaminen sai 109 
ääntä ja entinen esimies Isak Sillberg 64 ääntä. — 
Varaesimieheksi valittiin entinen, myöskin mieli- 
piteiltään edistysmielinen, Mikko Skyttä. Näin 
päättyivät ensimmäisen kokouspäivän työt. 

Kaksi hyvin tärkeää virkaa oli vielä täyttä- 
mättä: kirjurin ja kassamiehen virat. Tulisiko en- 
tinen kirjuri Alex Pantti pysymään asemassaan, 
jossa hän varsinkin viime aikoina oli saanut osak- 
seen ankaraa arvostelua sanomalehdissä. Yleensä 
myönsivät vastustajansakin, että hän on kunnolla 
ja taidolla hoitanut Veljeysseuran kirjurin tehtä- 
vät, mutta moitittiin peräänantamattomaksi ja 
omavaltaiseksi. Kovasti illalla väiteltiin, isom- 

missä ja pienemmissä ryhmissä pohdittiin huomis- 
päivän tärkeitä vaaleja. Kirjuriehdokkaina tulisi- 
vat olemaan : A. Pantti, J. N. Ahlman ja Alf. 
Laakso. Sanomalehtimies Ahlmanin kyvyt tunnet- 
tiin ja tunnustettiin, mutta samalla tiedettiin, että 
silloin ei ainakaan ole asioissa leikintekoa, kun Ahl- 
manin käskevä persoona saa käsiinsä ohjakset. 
Edistysmielinen puolue ei oikein uskaltanut antaa 
ääniään Suomettaren tarmokkaalle toimittajalle. 



A, LAAKSO. 

Alf. Laaksoa taas pidettiin tosin kyvykkäänä rait- 
tiusmiehenä mutta nuorena ja kokemattomana näin 
tärkeään virkaan. Näin ollen pysyivät parhaat va- 
lituksi tulemisen edellytykset A. Pantilla. 

Entä kuka tulisi valituksi kassamieheksl ? Jaf. 
Lukkarilan taitavalla hoidolla karttui Veljeysseu- 
ran kassaan parisentuhannen dollarin säästö. Pa- 
rempaa rahastonhoitajaa saatiin turhaan etsiä, sik- 
sipä ajattelivatkin edustajat yleensä äänestää en- 
tistä huolimatta hänen jyrkän vanhoillisesta kan- 

nastaan. Mutta toisaalta tiedettiin Lukkarilan sa- 
noneen : "Ellei Iikka Sillberg tule valituksi esimie- 
heksi, ei hänkään rupea kassamieheksi". Kuka 
sitten ? Jälellä oli J. H. Jasberg, monipuolinen rait- 
tiusmies ja tottunut laskemaan rahaa. Kysymys 
nyt vaan tuli siitä, rupeaisiko Jasberg ehdokkaaksi 
silloin, kun hänen parhaat ystävänsä ja Veljeysseu- 
ran per usta jakumppaninsa Sillberg ja Lukkarila 
eroavat ? 

Aamulla alkoi äänestys. Kirjurin ehdokkaiksi 
rupesivat Pantti, Ahlman ja Laakso. Näistä sai 
Alex Pantti odottamattoman paljon eli 109 ääntä, 
tullen valituksi edelleenkin kansallisen raittiusliit- 
tomme sihteeriksi. Kassamieheksi valittiin huuto- 
äänestyksellä entinen, Jaf. Lukkarila, mutta hän 
jyrkästi kieltäytyi tointa vastaanottamasta. Täy- 
tyi siis pitää uusi vaalinta. Ehdokkaiksi nimitet- 
tiin J. H. Jasberg, J. E. Högberg ja H. Elson. Vaa- 
lissa sai eniten ääniä, 86 ääntä J. H. Jasberg tullen 
Veljeysseuran rahastonhoitajaksi. Muiksi jäse- 
niksi johtokuntaan tulivat K. L. Staudinger, J. E. 
Högberg sekä suomen-ruotsalainen H. Lillsjö. Aset- 
taissa uutta johtokuntaa virkaansa lausui entinen 
esimies Sillberg mieleen pantavia sanoja vastavali- 
tuille, raittiustyöhön perehtyneille ja kyvykkäiksi 
tunnetuille veljilleen. 

Vaalien toimitettua alkoi lukuisten asioitten 
käsittely. Raittiuslehden painos päätettiin kohot- 
taa 5,000 kappaleeseen. Tanssikysymyskin teki hä- 
täisen yritteen vielä kerran päästä osalliseksi rait- 
tiusseurain iltamiin. Kokous kumminkin pysyi en- 
tisessä, vanhassa ja hyvässä päätöksessään, ettei 
sallita seuroissa tanssia missään muodossa eikä 
minkäänlaisessa tilaisuudessa. 

Patenttilääkkeisiin nähden asetuttiin sille kan- 
nalle, että jos raittiusmies ostaa tai myö patentti- 
lääkettä muuta varten kuin lääkkeenä käytettä- 
väksi, niin hän rikkoo raittiuslupauksensa. Lääk- 
keiksi oikeaan tarkotukseen sallittakoon raittius- 
miehenkin myödä tai ostaa patenttilääkkeitä, vaikka 
ne sisältävätkin enemmän tai vähemmän alkoholia. 

Vuosikokous halusi tietää entiseltä johtokun- 
nalta syyt M. Kokkosen eroittamiseen. Kun johto- 
kunnan puolelta annettiin riittävä selostus, tuli 
vuosikokous tyydytetyksi. 

Tärkeä päätös tehtiin myöskin vuosijuhlien yh- 
teydessä pidettäviin laulu- ja soittojuhliin nähden, 
nim. ettei juhlia toimeenpaneva paikallisseura saa 
asettaa minkäänlaista sisäänpääsömaksoa juhlaan, 
vaan tulee sen olla vapaa kaikille. 

Elyn kaivanto kapteeni John Pengilly oli val- 
mistuttanut kalliin, noin sata dollaria maksavan 
silkkilipun lahj otettavaksi sille paikallisraittiusseu- 
ralle, jossa on enin maksavia jäseniä vuosikokouk- 
sen edellä. Tälläkertaa lipun sai haltuunsa Vesi 
seura Elystä. 

Kokouksen lopussa pidettyjen puheitten sar- 
jassa lausui entinen kassamies Jaf. Lukkarila va- 
kavia ja varteen otettavia sanoja "uudensuunnan" 
miehille. Niinkuin muinoin roomalainen Cato sil- 
mällä pitäen Rooman nuorison kallistumista kevyt- 
mielisyyteen senaatin istunnoissa aina muistutti 
siitä vaarasta, mikä voipi koitua kansalle, kun nuo- 
rison valtaa huvitteluhalu, samoin Veljeysseuran 
tapojen valvoja Jaf f et Lukkarila oli tehnyt johto- 
kunnan kokouksissa, ja nyt hän vielä varoitti uutta 
johtokuntaa samalla kehottaen raittiusväkeä yleen- 
sä säilyttämään taisteluissaan puhtaat aseet ja elä- 

mässään puhtaat tavat. Huonot aseet raittiustyössä 
ja jäsenten kevytmielinen elämä heikontavat ja ai- 
heuttavat kokonaan raittiustyömme lakastumisen. 

Entiselle esimiehelle Isak Silbergille ja kassa- 
mies J. Lukkarilalle, jotka yhtämittaisesti olivat 
Veljeysseuran johtokunnan jäseninä palvelleet kan- 
sallista raittiusliikettämme kolmetoista vuotta, ei 
vuosikokous havainnut yleisempää kiitosta saatikka 
muuta muistolahjaa tunnustukseksi antaa. Vasta 
tuonnempana tulee tavaksi lahjoitella muistoja eroa- 
ville johtokunnan jäsenille. Sillberg ja Lukkarila 
saavat tyytyä siihen tunnustukseen, minkä historia 
antaa heidän työlleen. 



TOIMINTAA JA TAPAUKSIA. 

Veljeysseuran uusi johtokunta jatkoi edellisten 
vuotten perustuksella laskettua työtä eheämmin 
kuin moni osasi odottaakaan. Suunnanmuutosta, 
jota pelättiin, ei havaita juuri ollenkaan, ainoastaan 
huomattavampaa ripeyttä ja monipuolisuutta alkaa 
ilmetä kansallisessa raittiusliikkeessämme. Enem- 
män raittiuspuhujia alkaa Veljeysseura lähettää 
paikallisraittiustyön vilkastuttamiseksi, raittiuskir- 
joitus-kilpailuja alkaa olla säännöllisemmin, rait- 
tiuskirjallisuutta y. m. kustannetaan enemmän. 

R AITTIUSPUHU J AT. Vei j ey sseuran j ohtokunta 
teki sopimuksen Suomi-Opiston oppilaan Alf. Haa- 
pasen kanssa kolmikuukautisen puhujamatkan te- 
kemisestä kaukaiseen länteen. Raittiuspuhuja läksi 
liikkeelle kesäkuun alussa 1902 ja suuntasi mat- 
kansa Wyomingiin, Coloradoon, Utahiin, sieltä Tyy- 
nenmeren rannalle: Californiaan, Oregoniin ja Wa- 

BliingrtoniiA. Paluumatkalla luennoitsi hän vielä 
Montanan raittiusseuroissa. Matkoillaan piti Haa- 
panen paljon puheita ja levitti monen sadan dolla- 
rin edestä raittiuskirjallisuutta. 

Veljeysseuran esimies J. Kaminen kierteli pi- 
tämässä raittiuspuheita Pohjois-Michiganissa ja 
Canadassa. Suomen -ruotsalaisten keskuudessa lii- 
kuskeli puhujana johtokunnan jäsen H. Lillsjö. 
Minnesotan rautakaivanto-alueilla piti Veljeysseu- 



A. HAAPANEN. 

ran toimesta puheita ja perusti muutamia uusia 
raittiusseuroja Suomi-Opiston oppilas S. Ilmonen. 

Suomalais-Ruotsalainen Raittius Yhdistys Ame- 
rikassa niminen pääyhdistys perustettiin Crystal 
Fallaissa, Mich,, marrask. 20 p. 1902. Veljeysseura 
oli monta kertaa kehottanut yhteyteensä kuuluvia 
ruotsalaisia seuroja muodostamaan oman keskus- 
hallinnon, sillä olihan suomen-ruotsalaisten keskuu- 
dessa toimimassa jo likemmän kolmekymmentä 
raittiusseuraa, jotka voivat helposti liittoutua 

omaksi pääyhdistykseksi. Veljeysseuran puolesta 
avustivat ruotsalaisia pääyhdistystä perustavassa 
kokouksessa J. Kaminen ja A. Pantti. Suom.-ruots. 
pääyhdistykseen liittyi kohta 18 paikallisseuraa, 
jotka olivat kuuluneet Veljeysseuraan. Sovinnolla 
ja kaihomielin erottiin toisistaan, mikä ero kielel- 
listen vaikeuksien tähden oli välttämätöntä molem- 
min puolin. 

Haalien anastuksia aletaan taas harjoittaa. 
Monella paikkakunnalla pääsi uusi aate, sosialismi 
suureen valtaan, ja raittiusseuroissa oli sen kannat- 
tajia puolet jäsenistä, joskus enemmänkin. Nämä 
alkoivat toisin paikoin menetellä silla lailla, että 
raittiusseurasta saataisiin jonkinlainen työväen- 
osasto, vaikka se nimellisesti olisikin raittiusseura. 
Kristillismielinen raittiusväki näki tässä suuren 
vaaran, ei ainoastaan raittiusseuralle itselleen, vaan 
kokonaan sille vakavalle toiminnalle, jota raittius- 
aate pyrki edistämään hyveitten ja siveyden kohot- 
tamisessa. Luonnollisena seurauksena oli sisäiset 
riidat raittiusseuroissa ja pyrkimys puhdistautu- 
maan sosialisteista. Tämä ei aina käynytkään hel- 
posti, saattoipa niinkin tapahtua, että aateveljet 
oikein joukolla yhtyivät raittiusseuraan, ja virka- 
kuntaa äänestäissä ajoivat omat miehensä seuran 
johtokuntaan. Joteinkin tällälailla kävi Mass-Ci- 
tyssä, Mich. Pian valtasivat sosialistit Viheriän 
Ruusun kauniin haalinkin. Vähemmistöön jäänyt 
raittiusväki vetosi Veljeysseuran johtokunnan 
apuun. Johtokunta antoi asian lakimies Oskar 
Larsonin haltuun, ja tutkijakunta kävi Mass-Ci- 
tyssä. Sosialistit antoivat haalin takaisin sovin- 
nolla, ettei oikeuteen tarvittu mennä. Tämä haa- 
lin anastus itse asiassa ei ole ensimmäinen laa- 

tuaan Amerikan suomalaisten keskuudessa, sillä 
jo ennen sosialisteja tapahtui niitä, entisinä levot- 
tomina aikoina. Ei ollut tämä anastus myöskään 
viimeinen laatuaan. Tuonnempana on ollut oikeu- 
den käyntejäkin, väliin ovat sosialistit voittaneet- 
kin ja anastamansa haalit pitäneet. 

WORCESTERiN VUOSIKOKOUS. Vei j eysseuran 
15:sta yleinen vuosikokous v. 1902 pidettiin idän- 
suomalaisten keskustassa Worcesterissa, Massan 
valtiossa. Tämä kaunis kaupunki on kauemman 
aikaa ollut kansallisten py r into j emme keskuksena 
kirkollisella alalla ja raittiuspyrintöihin nähden. 
Oli aivan kohtuullista, että veljeysseuran vuosiko- 
kous ulotutettiin sinnekin eikäpä siinä petyttykään, 
sillä edustajiakin saapui 58, eli paljon runsaam- 
min, kuin uskallettiin odottaa, koskapa Worcester 
on kaukana kansalaistemme pääkeskuksista Michi- 
ganista ja Minnesotasta. 

Kokous, joka pidettiin Sovittaja-seuran talolla, 
oli hyvin rauhallinen. Johtokunnan vaalissa kiel- 
täytyi entinen esimies J. Kaminen heikontuneen 
terveytensä vuoksi rupeamasta uudelleen Veljeys- 
seuran esimieheksi. Keskushallintoon tulivat vali- 
tuiksi esim. Mikko Skyttä, varaes. J. H. Mattila, 
kirj. A. Pantti, kassam. J. H. Jasberg, sekä muiksi 
johtokunnan jäseniksi K. Mäki, J. Kaminen ja 
John E. Porthan. 

Raittiuslehden painattaminen annettiin "Päi- 
välehdelle" Calumett:in, ehdolla, että Raittiusleh- 
den toimittaja kuuluu jäsenenä paikallisraittius- 
seuraan. Kokous päätti johtokunnan jäseniltä 
poistaa oikeuden edustaa samalla kertaa paikallis- 
seuraa. Tästä lähin Veljeysseuran johtokunnan 
jäsen toimii vuosikokouksessa vaan itseoikeutet- 

tuna edustajana ja saa äänestää ainoastaan yhdellä 
aanella. 

Kirjailijakilpailut päätettiin taas pantavaksi 
toimeen. Samoin laulu- ja soittokilpailut. Ylei- 
sestä kassasta päätettiin siirtää $50 palkintokas- 
saan lauluseuroja varten. 

Raittiusjuhlassa ja sen yhteydessä vietetyssä 
laulu- ja soittokilpailussa oli nyt ensikertaa sekä 
laulu- että soittokuntia kilpailuun osaaottamassa. 
Soittokunnista sai ensimmäisen palkinnon Fitch- 
burgin suomalainen soittokunta Alku. Toisen pal- 
kinnon voitti Maynardin suom. soitt. Imatra. Lau- 
lukunnille ei jaettu ensimmäistä palkintoa tällä 
kertaa; toinen palkinto annettiin Worcesterin mies- 
köörille Kaiku. 



KIRJAILIJAKILPAILUT JA KIRJOTETTAVAT 

AIHEET 1901—1912. 

Kristityn suhde raittiuteen oli kilpakirjoi- 
tus-aineena V. 1901 kilpailuissa. Aihe tällaisen ky- 
symyksen asettamisen kirjoitta jäin mietittäväksi 
ja ratkaistavaksi johtui silloisista oloista raittius- 
seuroissamme. Etenevä raittiustyö oli saanut nuo- 
rison innostumaan raittiustyöhön niin, että taajat 
joukot nuortaväkeä liittyi seuroihin. Paljon arva- 
tenkin näitten joukossa oli sellaisiakin jäseniä, 
jotka yhtyivät raittiusseuraan yksinomaan seura- 
elämää etsien ja toisten nuorten joukkoon päästäk- 
seen. Kun siis monelta puuttui aatteellista perus- 
tusta, niin tahtoipa huvitushalu ja kevytmielisyys 
päästä valloille särkien säädyllisen käytöksen tasa- 
painon. Raittiusseurain kokouksissa, iltamissa ja 

juhlissa alkoi päästä kevytmielisyys valtaansa 
ohjelmien suorittamisessa puheitten, laulujen ja 
runojen muodossa. Vakavia ja uskonnollisia pu- 
heita tosin sallitaan raittius- ja siveysesitelmäin 
ohella riippuen se etupäässä paikkakunnallisista 
kyvyistä, mutta vakavamman ohjelman rinnalla, 
samoissa tilaisuuksissa alkavat tavallistua leikilli- 
set, naurua synnyttävät kuplettilaulut ja rakkaus- 
rallatukset. Niitä säestävät repäsevät runot, jotka 
esittivät vaikka minkälaista aatetta, jopa sivee- 
töntä moskaakin. 

Vanhempi väki, joille seurakunta ja uskonto 
olivat kallista ja pyhää, vetäytyi hiljaisuudessa 
erilleen raittiustyöstä. Osa heistä havaitsi löyty- 
vän kyllin henkistä työtä seurakunnallisissa tehtä- 
vissä ja sunnuntaikoulutyössä. Raittiusseurat 
huomasivat, että parhaat ainekset erkanivat heistä 
ja alkoivat vähin niinkuin p'akolla vaatia seurakun- 
talaisia yhtymään raittiusseuroihin. Asiasta alet- 
tiin nahista seurain kokouksissa ja kirj otella sano- 
malehdissä. Saadakseen tälle kysymykselle mah- 
dollisen selvän vastauksen asetti Veljeysseuran joh- 
tokunta tämän kysymyksen kilpailu-kirjoituksen 
aineeksi. Palkintoja jaetaan neljä, $50, $25, $15 
ja $10 erissä. Käsiteltävä kysymys oli: "Kristityn 
suhde raittiuteen", ja vastattava oli mikäli mah- 
dollista kysymykseen: "Tuleeko kristityn kuulua 
raittiusseuraan ?" 

Kilpailu julaistiin myöskin Suomen raittius- 
lehdessä. Näin ulotettiin kilpailu kotimaahankin 
ja saatiin osanottajia runsaasti. Palkintotuoma- 
reina ja kirj otusten tarkastajina toimivat pastorit 
K. L. Tolonen ja P. Airaksinen sekä Mr. M. Pesä- 



141 

mäki. Kilpakirjoituksia saapui kolmeltakymme- 
neltä kirjoittajalta. Palkinnot jakautuivat: 

l:nen palk. $50, pastori John Bäck, Hanco- 
kista; 

2:nen palk. $25, maisteri Matti Helenius, Hel- 
singistä ; 

3:nen palk. $15, Suomi-Opiston opp. Sai. Ilmo- 
nen, Hancockista; 

4:nen palk. $10, Mr. Jooseppi Salmu, Lauriu- 
mista. 



M. HELENIUS-SEPPÄLÄ. 

Kaksi ensimmäistä kirjoitusta julaistiin v. 
1902 Raittiuskalenterissa, jälkimäiset Raittius- 
lehdessä. Pastori Backin kirjoitus perustui raa- 
mattuun, maisteri M. Heleniuksen kirjoitus liikkui 
tieteen ja historian aloilla. Pastori Bäck vastasi 
kysymykseen: "jos raittiusseurat ovat hengeltään 
sellaisia, että kristitty voipi niihin kuulua, niin 
yhteiskunnan parasta katsova raittiustyö velvoit- 
taa toimimaan raittiuden eduksi". Maisteri Hele- 

nius meni pitemmälle ja vedoten esimerkin vai- 
kutukseen tekee hän sellaisen johtopäätöksen, että 
kristityn tulee kuulua raittiusseuraan. 

Mikä tulee olla raittiusväen suhde kiel- 
tolakiin? Tämä kysymys pantiin vastattavaksi 
vuoden 1902 kirjoituskilpailuissa. Kysymys johtui 
siitä, että kansallisessa raittiustyössämme löytyi 
kaksi mielipidettä Kieltolakipuolueeseen suhtautu- 
misesta. Osa raittiusväkeämme piti kieltolakia 
rtiahdottomana vielä vähään aikaan toteuttaa, 
jonka tähden pitäisi yhäti vaan tehdä kasvattavaa 
raittiustyötä. Suuri osa äänikelpoisia suomalaisia 
oli kasvanut republicanipuolueen valtiollisissa peri- 
aatteissa eivätkä halunneet äänestää muitten puo- 
lueitten miehiä ollenkaan. Sitäpaitsi tuntui mo- 
nelle Kieltolakipuolue kovin vähäpätöiseltä. Toi- 
nen osa raittiusväkeämme ja heistä etupäässä 
"edistysmieliset" vaativat aivan ehdottomasti, että 
todellisten raittiusmielisten tulee äänestää omaa 
puoluetta, vaikka se onkin vielä pieni. Raitius- 
lehtikin täydestä sydämestään kallistui Kieltolaki- 
puolueeseen. 

Kirjailijakilpailu ulotettiin taaskin kotimaa- 
han saakka, ja kilpailuaika tuli olemaan melkoi- 
sesti pitempi edellistä kirjoitusaikaa. Tulokset 
saatiinkin parhaimmat, mitä koskaan ennen oli 
saatu, ei ainoastaan kirjoitusten runsauteen, vaan 
myöskin osanottajien monipuolisuuteen nähden. 

Samalla kertaa järjestettiin kilpailu vapaas- 
takin aineesta, kunhan vaan koskevat raittiusasiaa. 
Kaikkiaan saapui 37 kilpakirjoitusta, 17 Suomesta 
ja 20 tässä maassa asuvilta kynäilijöiltä. Palkinto- 
tuomareina ja kirjoitusten tarkastajina olivat: pas- 
torit P. Airaksinen ja A. Granholm sekä M. Pesä- 

mäki. Palkinnot jakautuivat ensi sarjassa eli kiel- 
tolakikysymyksestä : 

1 :nen palk. $50, suomi-opistolainen Sai. Ilmo- 
nen, Hancockista; 

2:nen palk. $25, maisteri Akgel Järnefelt, Vii- 
purista ; 

3:nelle sijalle arvosteltiin past. John Backin 
kirjoitus; 

4:nelle sijalle arvosteltiin toimittaja A. Jal-. 
kasen kirjoitus; 

5:nelle J. Kamisen ja 6:nelle Kaapo Murrok- 
sen kirjoitus. 

Vapaasta aineesta kirjoittaneet saivat: 

l:sen palk. $25, pastori John Bäck, Han- 
cockista, ja 

2:sen palk. $15 suomi-opistolainen Evert 
Määttälä, Hancockista. 

Joku päivä jälkeen kun kilpailuaika oli ohitse 
kulunut, saapui Suomesta vielä kaksi ansiokasta 
kirjoitusta: tohtori Matti Heleniuksen kieltolakia 
käsittelevä ja rouva Alli Trygg-Heleniuksen kirjoi- 
tus nuorison raittiusopetujksesta. Veljeysseura 
haluten käyttää ansiokkaat kirjoitukset kalente- 
riinsa, antoi kummastakin ylimääräisen palkinnon 
eli paremmin sanoen hyvityksen. 



UUSIA RAITTIUSSEUROJA JA TILASTOA 

1902—1903. 

Veljeysseuraan liitettiin tai perustettiin v. 
1902 seuraavat raittiusyhdistykset : Kalevatar, 
Kaleva, Mich., Murtimon Toivo, Lyons, Colorado; 
Nurmen Kukka, Amasa, Mich.; Onnen Alku, Nei- 

hart, Mont. ; Niemen Ruusu, Wäinö, Wis. ; Onni, 
Stevenson, Minn. ; Lännen Koitto, Everet, Wash. ; 
Vesa, Glasport, Penn.; Koivula, Romley, Mich. 
V. 1903 seuraavat: Onnen Opas, Neberry Camps, 
Mich.; Selvä, Laird, Mich.; Mustanmäen Kukka, 
Terry, S. Dak. ; Valon Alku, Mikardo, Mich.; Kyl- 
väjä, Trimountain, Mich.; Elo, Winona, Mich.; 
Valko Ruusu, Rocland, Mich.; Kanteleen Ääni, 
Maple, Wisconsin. Veljeysseuraan liitettin näinä 
kahtena vuotena 17 paikallisseuraa. Idän Suom. 
Rait. Yhdistykseen samalla aikaa 7 paikallisseuraa 
ja Ystäväin Yhdistykseen 5 seuraa. Ystävien Yh- 
distyksen kehityksessä on tapahtunut pysähtymi- 
nen, eli paikallaan pysyminen. Idän Liitto sitä- 
vastoin on edistynyt huomattavasti viimeisenä kah- 
tena vuotena, samaten Veljeysseuran kasvaminen 
on ollut säännöllistä. 

Amerikan suomalaisen raittiusväen tilasto oli 
kesällä V. 1903 : 

seur. jäs. 
S. K. R. Veljeysseuran yhteyteen kuului 95 5675 
Suom. Raitt. Ystäv. Yhd. yhteyt. kuului 18 834 
Idän Suom. Raittius Yhd. yhteyt. kuului 19 1452 
Lännen Suom. Raittiusl. yhteyt. kuului 6 300 
Itsenäisiin raittiusseuroihin 30 2500 



Yhteensä siis 168 10761 

Suomalaisten omistamia haaleja eli raittius- 
taloja löytyi 95 tai 100 vaiheille, useat yksinkertai- 
sia ja halpoja rakennuksia, mutta osalta jo kallii- 
takin. Raittiustalojen omaisuus arvioittiin 160,000 
dollariksi. 

VELJEYSSEURA KUTSUU RAITTIUSPUHU- 

JIA SUOMESTAKIN. 

Kansallisen raittiusliikkeemme sekä pääyh- 
distyksessä että paikallisseuroissa huomataan 
näinä vuosina toiminnan monipuolisuutta ja pyr- 
kimystä vaikuttamaan raitistavasti lainlaadin- 
taan Kieltolakipuolueen kaiitta sekä toimeenpane- 
malla luentokursseja raittiuspuhujien valmistami- 
seksi sekä opettajien saamiseksi lasten raittiuskou- 
luihin. Ulkonaisen toiminnan lisäksi kaivattiin 
henkisempää, syvemmälle vaikuttavaa raittius- 
työtä. Levottoman ajan epävakaata nuorisoa, joka 
seuraelämää löytääkseen oli taajana joukkona yh- 
tynyt raittiusseuroihin, täytyi koettaa viihdyttää 
ja samalla vaihtelevien illanviettojen y. m. nuorten 
touhujen kautta pidättää seurassa. 

Veljeysseuran yleisenä toivomuksena oli jo 
kauan ollut saada kotimaasta joku tunnettu ja tai- 
tava raittiuspuhuja kiertäväksi luennoitsijaksi ja 
sillätavalla vilkastuttaa kansallista raittiustyötä ha- 
jalla asuvien siirtolaisten keskuudessa. Seurates- 
samme Suomen raittiusliikettä luentokursseineen, 
raittiuskouluineen, lasten raittiusopetusta ja toi- 
vonliittoja y. m. havaitsimme, miten paljon meillä 
olisi opittavaa kotimaasta. 

Maisteri Aksel Järnefelt (Rauanheimo) suo- 
sitteli Veljeysseuran puhujaksi kansakoulun opet- 
tajaa Kalle Hyttistä Viipurista. Hän oli Itä-Suo- 
messa tunnettu ja suosittu raittiuspuhuja. Johto- 
kunta tekikin herra Hyttisen kanssa sellaisen sopi- 
muksen, että hän saapuisi Amerikaan vaikkapa 
vaan muutamiksikin kuukausiksi pitämään rait- 
tiusluennoita Veljeysseuran toimesta. Puhuja läh- 

tikin keväällä 1903 koulun päätyttyä Amerikaan ja 
piti ensin raittiuspuheita New Yorkin, Pennsylva- 
nian, Ohion ja Illinoisin suomalaisissa raittiusseu- 
roissa. Parhaaksi ehti hän vielä Veljeysseuran 
vuosijuhlaan Ishpemingiin, jossa se pidettiin hei- 
näkuulla. Opettaja Hyttisen puheet liikuskelivat 
enimmäkseen kasvatusopillisen raittiustyön alalla. 
Sitäpaitsi oli hän verraton sadunkertoja, jotain 
uutta silloin raittiuspuhujissamme. Mielelläänhän 
olisi raittiuspuhujaa pidetty niinkauan, että kaikki 
raittiusseurat olisivat saaneet tilaisuuden hänet 
luonaan pitää, vaan puhujalle, jolle ei myönnetty- 
kään Suomessa virkalomaa, täytyi kiirehtiä syk- 
syksi takaisin Viipuriin, ehdittyään kiertää aino- 
astaan Michiganin. Minnesota ja laaja länsi jäi- 
vät koskematta. 



VELJEYSSEURAN SUURI VUOSIKOKOUS JA 
JUHLA ISHPEMINGISSÄ 1903. 

Viidestäkymmenestä kuudesta raittiusseurasla 
saapui edustajia kesällä 1903 pidettyyn ylei-^^^en 
vuosikokoukseen ollen 16 :s vuosikokouksemme. 
Edustajia johtokunnan jäsenten kanssa merkittiin 
103. Suurin se oli tähänastisista yleisistä kokouk- 
sistamme. Kunniavieraana oli kokouksessa opet- 
taja Kalle Hyttinen. 

"Miten saataisiin enemmän henkistä virkeyttä 
raittiustyöhön?" Tämä tärkeä kysymys jätettiin 
suuren kokouksen pohdittavaksi. Toiminnan vilk- 
kautta ja kaikenlaisia puuhia, touhuja ja hommia 
oli kyllälti seuroissamme, mutta henkistä vilk- 
kautta, aatteellista toimintaa kaivattiin, sekä ennen 

kaikkea ilmaantumista raittiuskokousten kankeasta 
kaavamaisuudesta, työkokousten pitkäveteisyy- 
destä y. m., pintapuolisuuksista. Haluttiin keskus- 
tella millä lailla saataisiin raittiusseuroihin enem- 
män henkevyyttä, sielukkaisuutta sekä kasvattavia 
ja mieltäylentäviä illanviettoja? Opettaja Hytti- 



K. HYTTINEN. 

nen piti suotavana raitti usopetuksen antamista 
niin nuorisolle kuin lapsillekin, kuitenkin erikseen 
kummallekin, nuorisolle raitti uskurssien, lapsille 
raittiuskoulujen kautta. Raittiusnäytelmät vai- 
kuttavat vilkastuttavasti, samoin puhujaseurat. 
Veljeysseuralla oli raittiusnäytelmien suhteen sa- 

moinkuin puhujaseuroistakin jonkinverran koke- 
muksia, olipa hieman kokeiltu luentokursseillakin. 
Aleksi Pantti ja Johan Wargelin esittivät voimis- 
telun yleistyttämistä raittiusseuroissa. Raittius- 
opetuksen antamista järjestettyjen tieteellisten 
luentokurssien kautta katsottiin ajan vaatimaksi 
ja ehkä monessa suhteessa tepsi vammaksi kei- 
noksi raittiustyömme henkisen tämiseksi. Suomesta 
päätettiin ruveta puuhaamaan sopivaa henkilöä 
antamaan tieteellistä raittiusopetusta. 

Kieltolakipuolueen suhteen asettui vuosikokous 
sovittavalle kannalle, ei välttämättömästi vaatien 
eikä pakottaen seurain jäseniä äänestämään Kiel- 
tolakipuolueen vaalilistalla, vaikka se pidettiinkin 
suotavana. Itsekukin paikallisseura samoinkuin 
yksityinen raittiusmieskin, saisi tässä asiassa me- 
netellä vakaumuksensa mukaan. Keskusteluissa 
vaihdetuista mielipiteistä nähtiin, kuinka monet 
raittiusmiehet ovat vielä raittiustyön kasvattavalla 
kannalla; toiset taas tuntuivat tämän väliasteen jo 
sivuuttaneen ja katsoivat kieltolain aikaansaami- 
sen kuuluvan raittiusväen nykytehtäviin. 

Oman talon ja kirjapainon hankkimisesta 
Veljeysseuralle keskusteltiin suurella innolla ja 
lämmöllä, sillä tietoisia oltiin siitä, kuinka paljo 
enemmän Veljeysseura voisi tehdä aatteellista rait- 
tiustyötä, jos sillä olisi itsellään kirjapaino. Mutta 
kirjapainon hankinta kysyy varoja. Sen laittami- 
nen vuokrahuoneustoon katsottiin epämukavaksi, 
jonkatähden päätettiin ryhtyä ensin talonhankin- 
taan ja vasta sen saatua perustetaan kirjapaino. 
Vapaaehtoisten $10 lahjain kautta toivottiin voita- 
van saada riittävä rahasto talonostoa varten. 

Johtokunnan vaalissa tulivat kansallista rait- 
tiustyötämme taas vuodeksi johtamaan seuraavat: 

Esim. Mikko Skyttä, varaesim. J. H. Mattila, 
kirj. Jaakko Kaminen, kaasam. J. H. Jasberg, jä- 
seniksi Alex Pantti, Matti Pesämäki ja Esa Tork- 
ko. Veljeysseuran kirjuriksi tuli viiden äänen 
enimmistöllä valituksi Alex Pantin sijalle J. Ka- 
minen. Kymmenen vuotta oli Alex Pantti hoita- 
nut suuritöistä ja vastuunalaista sihteerin virkaa. 



J. WARGELIN ESAIAS TORKKO. 

Kiitollisuuden osoitukseksi lahjotettiin kokouksen 
lopussa eroavalle kirjurille kallisarvoinen hopeai- 
nen kahvikalusto. 

Maailman Kristillisen Naisten Raittiusyhdis- 
tyksen jäseniä kävi virallisella vierailulla vuosi- 
kokouksessa. Heidän tehvehdys otettiin sydämel- 
lisesti vastaan. 

Raittiusjuhla, laulu- ja soittokilpailut. 
Tuskinpa missään Amerikan suomalaisten kes- 

kuudessa pidetyssä juhlassa oli ollut suurempaa 
osanottoa, henkirikkaampaa ohjelmaa sekä ylei- 
sempää innostusta, kuin Ishpemingissä pidetyssä 
Veljeysseuran 16:ssa vuosijuhlassa. Minnesotan 
suomalaista raittiusväkeä saapui juhlaan kahdella 
ylimääräisellä junalla, laulu- ja soittokunnat mu- 
kana. Tuli noin 1,600 juhlavierasta. Erityisillä 
hupi-junilla saapuivat kuparisaarelaiset, Gogebic- 
ja Iron-kauntien raittiusväki. Näihin liittyi vielä 
paikkakunnan lukuisa suomalaisyleisö. Arvioitiin 
juhlivan suomalaisen raittiusväen lukumäärän 
nousevan noin viiteentuhanteen henkeen. Juhla- 
kulkue, neljä miestä rinnakkain, oli mailia pitkä. 
Puhujat ja osa naisia ajoivat vaunuilla. Juhlapai- 
kalla suoritettiin rikasnumeroinen ja runsassisäl- 
töinen ohjelma soittoineen, Suomen kansanlaului- 
neen sekä innostavine raittius- ja kansallisaate- 
puheineen. Opettaja Hyttinen tulkitsi lennokkaassa 
puheessa raittiustaistelua Suomessa ja lausui 
tervehdykset isänmaasta sen raittiuskansalta ja 
tuhansilta isiltä ja äideiltä. Kaivan tokapteeni J. 
Penkilly Elystä tulkisi amerikalaisen raittiusväen 
tunteet. Monet muut pitivät innokkaita puheita. 

Iltapäivällä pidettiin laulu- ja soittokilpailut. 
Kumpiakin oli nyt ensikertaa samassa juhlassa kil- 
pailemassa. Lauluseuroja: Hancockin ja Ishpe- 
mingin sekaköörit sekä Elyn mieskööri. Suoma- 
laiset soittokunnat : Wakef ieldistä, Hibbingistä, 
Amasasta, Elystä ja Soudanista. Palkintoja 
saivat : 

l:sen palkinnon $20 sekä kanteleen Ishpemin- 
gin sekakööri, joht. H. Haapanen. 

2:sen palk. $20 Hancockin sekakööri, joht. J. 
Wargelin, samoin 2: sen palk. $20 Elyn mieskööri 
Kaiku, joht. J. Björkman. 

Soittokunnista : 

l:sen palk. $40 Elyn soittok. Vapaudenkaiku, 
joht. K. Kleimola. 

2:sen palk. $25 Hibbingin suom. soittok., joht. 
V. Taipale; ylimääräisen palk. $20 Soudanin suom. 
soittokunta. Penkillyn lahjoittama lahjalippu an- 
nettiin nyt Pohjan Tähdelle, koska se oli jäsenrik- 
kain raittius-seura kansallisessa raittiusliitos- 
samme. 

Suomi-Opiston hyväksi pidettiin suuri kon- 
sertti juhlain lopetta jäisiksi iltasella. Sinne ke- 
räytyi 600 henkeä. Tilaisuus muodostui juhlan 
huippukohdaksi ja oli se läpeensä kansallistunnet- 
ta ja heimoushenkeä herättävä ja kohottava. Soit- 
tokunnat virittelivät kansamme parhaita sävelei- 
tä, laulukunnat erikseen ja yhdessä kajauttelivat 
Suomen kauniita lauluja. Ansiokkaita puheita pi- 
tivät tohtori K. Sorsen, Mr. J. H. Jasberg ja eng- 
lanninkielellä opistolainen J. Wargelin. Puhtaat 
tulot nousivat $203.20, jotka lahj otettiin Suomi- 
Opistolle. 

Paikkakunnan englanninkieliset sanomaleh- 
det antoivat vuosikokouksesta ja varsinkin juh- 
lasta erinomaisen arvostelun, jota eivät kansalai- 
semme olleet totuneet toiskielisiltä saamaan. Kan- 
sallismaineemme taso saatiin hiukan kohoamaan 
amerikalaistenkin silmissä. 

LUENTOSARJOJA JA RAITTIUSKURSSI- 

ALOTTEITA. 

Luentosarjoja, jotka ovat niinkuin alustuk- 
sena myöhemmille raittiuskursseille, pantiin toi- 
meen New Yorkin ja Brooklynin suomalaisissa 
raittiusseuroissa, Tähdessä ja Aamunkoitossa vuo- 
sina 1894 ja 1895. Siirtolaisen toimittaja, mais- 
teri A. Järnefelt, luennoi etupäässä maailman his- 
toriaa sekä Suomen kansan vaiheista. Toiset pu- 
hujat Adolf ja Antero Riippa sekä J. E. Saari piti- 
vät uskonnollisia ja siveysopillisia puheita ja rait- 
tiusluennoita näissä samoissa tilaisuuksissa. 

Calumetissa pastori P. Airaksinen pani toi- 
meen Suomen kansanopistojen tapaan järjestetyt 
luentokurssit v. 1900. Luentoaineina olivat his- 
toria, suomenkieli ja kirjallisuus, tervey soppi, us- 
konto ja filosofia. Erityisiä raittiuspuheita pi- 
dettiin myöskin näillä kursseilla useampia. Luen- 
noitsijoina toimivat pastor P. Airaksinen, tohtori 
K. Sorsen, toimittaja J. N. Ahlman ja Suomi- 
Opiston opettajat Eetu Aaltio ja Johan Kiiskilä. 
Hancockissa pidettiin samantapaiset kansanopisto- 
luennot 1902 toimittaja J. N. Ahlmanin johdolla 
sekä Suomi-Opiston opettajien avulla. 

Raittiuskurssit pani Calumetin Uusi Vartia 
seura keskuudessaan toimeen talvella 1903. Viisi 
luentoa raittiusliikkeen historiasta piti opistolai- 
nen S. Ilmonen. Kahdessa luennossa käsitteli toh- 
tori K. Sorsen raittiuskysymystä lääketieteen kan- 
nalta. Samat raittiusluennot ulotutettiin Hancoc- 
kiin Pohjantähden lauantai-illan viettoihin, joita 
pidettiin talvikausi säännöllisesti. Toisina puhu- 
jina ja luennoitsijoina esiintyivät Suomi-Opiston 

vanhemmat oppilaat. Nämä tilaisuudet muodos- 
tuivat puheineen, lauluineen, lausuntoineen ja 
soittoineen varsin virkistäviksi iltahetkiksi. 

Veljeysseuran toivomuksena oli niinikään 
saada varsinaiset raittiuskurssit puhujien kehit- 
tämiseksi sekä valmistaakseen opettajia lasten 
raittiuskouluihin, joita alkoi vähinsä ilmaantua 
muutamiin seuroihin. Ishpemingin vuosikokouk- 
sessa annetuinkin johtokunnan tehtäväksi ryhtyä 



H. ANIAS. 

kuulustelemaan Suomesta sopivaa henkilöä johta- 
maan raittiuskursseja sekä antamaan neuvoja las- 
ten raittiuskoulun pitämisessä. Johtokunnalla 
kuitenkin oli kirjallisissa julkaisuissa niinpaljon 
tehtävää, ettei se ehtinytkään vuosikokouksen toi- 
vomuksen mukaan kuulustella ketään raittiusope- 
tuksen antajaa Suomesta. 

Mutta sellainen henkilö, jota kansallinen rait- 
tiustyömme tarvitsi ja odotti, saapuikin keskuu- 
teemme, ei Veljeysseuran toimesta, vaan Elyn- 

Soudanin seurakuntien kutsumana, pastori Heikki 
Anias, joka saapui Elyyn helmikuulla 1904. Hän, 
vasta keskuuteemme saapunut mutta hetimiten 
kansalliseil raittiustyömme merkityksellinen hen- 
kilö ja Veljeysseuran luentokurssien järjestäjä oli 
saanut kutsumukseensa mitä parhaimman ja mo- 
nipuolisimman kasvatuksen. Jumaluusopillisten 
luentojen ohella Helsingin yliopistossa lueskeli hän 
myöskin kemiaa ja terveysoppia valmistuakseen 
samalla tieteelliseksi raittiusluennoitsi jaksi, joista 
silloin oli suuri puute Suomessakin. Innokkaana 
raittiusmiehenä halusi hän jumalanvaltakunnan- 
ja saarnatyön ohella tehdä parhaansa myöskin hä- 
nelle kalliiksi tulleessa raittiustyössä 

RAITTIUSTYÖ LASTEN KESKUUDESSA. 

Veljeysseuran 17:ssä yleisessä vuosikokouk- 
sessa Hibbingissä, Minn., v. 1904 laskettiin varsi- 
naiset perustukset lasten raittiuskouluille sekä 
raittiuskursseille. Tämä kokous oli aatteellisessa 
suhteessa henkevimpiä ja kauaskantoisimpia ko- 
kouksia kansallisen raittiusliikkeemme historiassa. 
Edustajia saapui 74 tulkitsemaan kuuteentuhan- 
teen nousevan raittiuskansan toiveita ja tarpeita. 

Raittiustyön lasten keskuudessa perusteli eri- 
tyisessä vuosikokoukselle hyvin harkitussa kirjoi- 
tetussa puheessa pastori H. Anias. Puheen ja alus- 
tuksen ponnet olivat seuraavat: 

1. "Raittiustyö lasten keskuudessa on niin 
tärkeä raittiusaatteen tulevaisuudelle, että siihen 
on kiinnitettävä erityinen huomio. 

2. Ennätykset tällä alalla ovat muissa rait- 
tiuspireissä. Suomessa ja ulkomailla saavutetut 

raittiusopetuksen, kirjallisuuden y. m. kautta, teh- 
den lapsille tunnetuksi alkoholipitoisten aineitten 
vahingollisuuden. 

3. Raittiusyhdistyksiä näin ollen kehotellaan 
perustelemaan raittiuskouluja ja erityisiä lasten 
raittiusosastoj a, Toivonliitto j a. 

4. Yleisten raittiuskokousten y. m. yhteyteen 
j är j estettäköön raittiusopetuskursse j a opetta j ien 
valmistamista varten. 

5. Johtokunta hankkikoon tarvittavaa kirjal- 
lisuutta, opetusvälineitä ja kustantakoon uutta, 
mitä ei ole täällä saatavissa." 

Vuosikokous hyväksyi esitetyt ponnet, velvoit- 
taen johtokuntaa ryhtymään olosuhteitten ja va- 
rojen mukaan toteuttamaan yleisten raittiuskurs- 
seinkin toimeenpanemista Veljeysseuran toimesta. 

Raittiusliikkeen ja työväenkysymyksen suh- 
teista toisiinsa sukeutui kokouksessa vilkas ja pitkä 
keskustelu tai oikeimmin sanoen väittely. Kysy- 
myksen alusti sihteeri J. Kaminen. Hänen käsityk- 
sensä mukaan kuului raittiusaate aivan kuin itses- 
tään työväenaatteeseen, sillä juoppous juuri on yksi 
suurimmista epäkohdista työväestössä ja niinollen 
juoppoutta tulee pitää työläisten vihollisena. Mutta 
asialla näkyi olevan toinenkin puoli, joka kiivaasti 
tuotiin esille. Kokouksessa oli monta sellaista, 
jotka katsoivat asiaa sosialistien näkökannalta väit- 
tämällä, ettei yhteiskunta vielä sittenkään parane, 
vaikka väkijuomat poistettaisiinkin, kun toisten ih- 
misten täytyy elää kurjuudessa toisten herkutel- 
lessa ylellisyydessä. Köyhyys on suurin syy kur- 
juuteen; kun köyhyys poistuu, pakenevat paheetkin 
kansasta. Uskonto ja kirkko joutuivat myöskin an- 
karan pitelyn alaiseksi. Kirkollinen raittiusväki 

puolestaan koetti selittää, että raittiusliike tuo työ- 
läisillekin sanomatonta siunausta, sillä juoppous 
saattaa helposti hävittää ne parannukset, mitä työ- 
väen-liike saa aikaan toimenpiteillään työläisten hy- 
väksi. Loppuponneksi lausuttiin toivomus: "säi- 
lyttää raittiustyömme kristillisellä pohjalla, ja että 
raittiustyö ymmärrettäisiin myöskin työväkeä ko- 
hottavana pyrintönä''. 

Mitä voisivat raittiusseurat tarjota nuorisolle 
ajanvietoksi vahingollisten hieriäisten ja tanssien 
tilalle? Tämä kokoukselle tehty ja mieltäkiinnit- 
tävä kysymys ei sellaisenaan ollut uusi eikä ensiker- 
taa Veljeysseuran vuosikokouksessa, sillä siitähän 
oli pidetty monet väittelyt ja sovittelut. Nuoriso ei 
huomaa, että ihmiselle seuraa suurin nautinto ir- 
taantumisesta intohimoisista paheistaan ja synnin 
vaaroista. Nuoriso harjoittaa alhaista hupia, 
vaikka se väkijuomiin nähden pysyykin raittiina, 
eikä nuorisoamme sisäisen turmeluksen paheesta 
voi mikään muu irroittaa ja vieroittaa kuin voimal- 
linen hengellinen herätys, joka puhdistaa sydämet 
ja johtaa nuoret Kristuksen ristin turviin. Vuosi- 
kokouksessa esitettiin alhaisempien hupien tilalle 
ohjelmallisia raittiusillanviettoja ja sellaisia sopi- 
via seurustelutilaisuuksia, joissa nuoriso viihtyisi 
ja jalostuisi. Sopivina ajankulukkeina ja terveelli- 
sinä puuhina pidettiin lauluseuroja, soittokuntia, 
voimisteluseuroja, siveellisiä näytelmiä ja kuvael- 
mia. Erityisesti suositeltiin miehille voimistelua 
sekä naisille käsitöitä ja keittokouluakin. 

Veljeysseuran johtokuntaan valittiin etupäässä 
entiset kokeneet henkilöt. Uusina jäseninä mainit- 
takoon pastori H. Anias ja M. Manner. 

Raittiusjuhla pidettiin. Laulu- ja soitto-kil- 

pailuihin saapui neljä soittokuntaa ja yhtämonta 
laulukuntaa. Ensikerran tällaisessa juhlassa esiin- 
tyi voimisteluseurakin. Se oli Pohjan Tähden "Rei- 
pas", joka hyvin harjoitetuilla voimisteluliikkeil- 
lään tuotti juhlayleisölle ihastusta. Juhlassa pide- 
tyt puheet olivat, niinkuin tällaisissa tilaisuuksissa 
oli totuttu odottamaan, sisältörikkaita ja innosta- 
via. Voimallisesti kajahduttivat neljä soittokuntaa 
yhdessä Lutheruksen virren "Jumala ompi lin- 
namme." 

Laulu- ja soittokilpailuissa palkittiin seuraavat 
sekaköörit : 

l:nen palk. $30 Hancockin sekakööri, 2:nen 
palk. $20 Hibbingin sekakööri. 

Mieskööreistä saivat l:sen palkinnon El3ai 
mieskööri ja 2 :sen Hancockin miesköri. Soittokun- 
nista 1 :sen palk. $10 Hibbingin suom. soittokunta. 
Voimisteluseura Reippaalle toimitti I. Sillberg $25 
kunniapalkinnon. 

Suomi-Opiston konsertissa illalla esiintyivät 
soitto- ja laulukunnat sekä vuosikokoukseen saapu- 
neet parhaat puhujakyvyt. Isänmaallinen innostus 
taas valtasi mielet, vaikka oltiin vieraalla maalla. 
Reipaskin teki sujuvia liikkeitään. Tulot konser- 
tista Opistolle nousivat kolmannelle sadalle dolla- 
rille. 

ENSIMMÄISET YLEISET RAITTIUSKURSSIT 

V. 1904—1905. 

S. K.-R.-Veljeysseuran vuosikokouksen yksi- 
mielinen päätös oli toimittaa sopiviin paikkoihin 
yleisiä raittiuskursseja niinpian, kuin johtokunta 
ehtisi saamaan tietoonsa sopivat luennoitsijat, tar- 

vittavat oppikirjat ja opetusvälineet. Pastori H. 
Aniaksen johdolla, joka nyt myöskin kuului Veljeys- 
seuran johtokuntaan, ryhdyttiin viivyttelemättä 
kurssien valmistuspuuhiin. Itse hän suunnitteli 
kurssit seuraavia näkökohtia silmällä pitäen: 

"1. Että varsinaisille oppilaille mahdollisim- 
man helppotajuisessa muodossa tehtäisiin selväksi 
raittiustiedon perusteet, sellaisina kuin ne tavataan 
esitettyinä puolueettomassa raittiuskir j allisuu- 
dessa. 

2. Että raittiusvaiheet, raittiustyön histo- 
riikki esitettäisiin osanottajille. 

3. Että jonkun lääkärin esityksellä perehdyt- 
täisiin ihmisruumiin elimistöön ja alkoholin vaiku- 
tukseen siinä. 

4. Että lasten keskuudessa tehtävää raittius- 
työtä varten jaettaisiin tarpeellista opetusta ja an- 
nettaisiin tilaisuutta opetusharjoituksiin. 

5. Että käytännöllistä ohjausta esitelmien ja 
puheitten pitoon annettaisiin ja totutettaisiin rait- 
tiusvälineiden käyttelemiseen. 

6. Että lakimiehen johdolla tutustuttaisiin voi- 
massa oleviin väkijuoma-asetuksiin ja niihin laki- 
tieteellisiin periaatteisiin, joita väkijuomia koske- 
vassa lainsäädännössä noudatetaan." 

Johtokunta sai kuitenkin huomata, että siirto- 
kansamme omasta keskuudesta puuttui tällaisten 
perinpoh j aisten raittiuskurssien toimeenpanemi- 
seen riittäviä opettajavoimia eli, jos niitä löytyikin, 
olivat voimat kuitenkin hajalla kautta laajan Ama- 
rikan. Päätettiin siis hätätilassa kääntyä amerika- 
laisten luennoitsijain puoleen. Rohkeasti vaan ryh- 
dyttiin toteuttamaan luentokurssia. 

ISHPEMINGIN RAITTIUSKURSSIT. Nämä Vei- 

jeysseuran ensimmäiset raittiuskurssit alotettiin 
marrask. 27 p:nä 1904 ja kestivät kolme viikkoa. 
Opettajiston muodosti: Pastori H. Anias, johtajana 
ja yleisempänä luennoitsijana, pastori J. K. Lammi 
luennoitsi laulusta ja soitosta, tohtori Kaarle Sor- 
sen lääketieteestä, lakimies J. Kiiskilä lainsäädän- 
nön alalta, Mr. J. Kaminen raittiushistoriaa, etu- 
päässä Amerikan r.-historiaa, Mr. E. Husso johti 
urheilu- ja voimisteluharjoituksia. 

Oppilaiksi ilmoittautuivat: A. Pantti, J. Ka- 
minen, A. Peterson, J. Lampie, V. Hyvönen, Alf. 
Laakso, Anna Karjalainen, Maria Hirvilampi, Milja 
Hyytiäinen ja Hanna Siltala. 

Opettajien työtä voitanee parhaiten arvostella 
tarkastamalla seuraavaa tilastoa: Johtaja H. Anias 
piti yhteensä 56 luentoa, harjoitusta, opetustuntia 
ja saarnaa. Pastori Lammi 6 esitelmää, lakimies 
Kiiskilä 4, Mr. Kaminen 3 ja tohtori Sorsen yhden 
luennon. Tieteellisiä ja terveysopillisia luennoita 
piti etupäässä johtaja H. Anias. 

Oppilaat pitivät kaikkiaan 35 harjoitusta ja 
antoivat 12 opetusnäytetuntia. Näytteissä esitet- 
tiin raittiuspuhekokeita, raittiusopetuksen anta- 
mista aikaisille ja lapsille, käyttämällä samalla ope- 
tusvälineitä, lausunto ja kaunolukuharjoituksia y. 
m. Neljänä iltana viikossa tarjottiin yleisöllekin ti- 
laisuus olla luennoilla, joihin karttuikin puolensataa 
osanottajaa kerrallaan. Pyhäaikoina pantiin toi- 
meen hyökkäysretkiä Coalwoodiin, Rumpliin, Mar- 
quettiin, Princetoniin y. m. 

Elyn raittiuskurssit. Vei jeysseuran toiset 
yleiset raittiuskurssit pidettiin Minnesotassa, missä 
kansalliseen raittiusliittoomme kuuluu lukuisia pai- 

kallisseuroja. Edellisten kaltaiset olivat nämä maa- 
liskuulla 1905 pidetyt raittiuskurssit. 

Opettajistoon kuuluivat: Pastori H. Anias 
johtajana ja yleisenä opettajana. Apuluennoitsi- 
joina olivat tohtorit Shipman ja Ayres, lakimies J. 
Heino, Mr. J. Kaminen ja Mr. Nykänen voimiste- 
lussa. 

Oppilaita saapui entistä lukuisammin: A. Mat- 
tala, Sakari Syrjälä, John Pietarila, Yrjö Kurtakko, 
Sakri Kero, Mikko Sihto, Kaarlo Kleimola, Taavi 
Ahonen, Hannes Laine, Sakari Kangas, Olavi Lau- 
laja, L. L. Johnson, R. Saastamoinen ja Matti Ran- 
tala. Oppilasten runsaus aiheutti myöskin useam- 
pia harjoitusnäytteitä, sillä oppilaat halusivat har- 
jaantua mahdollisimman parhaiten tuleviin tehtä- 
viinsä, puhujiksi ja lasten raittiuskoulun pitäjiksi. 
Oppilaitten osalle näin ollen karttuikin 75 harjoi- 
tusluentoa ja näyteopetustuntia. Vieläpä pidettiin 
malliraittiuskokouksiakin, joissa kukin oppilas vuo- 
rollaan toimi puheenjohtajana ja pöytäkirjanpitä- 
jana. 

Iltakursseilla, joita pidettiin kolmena iltana 
viikossa, kokoontui yleisöä aina kahteensataan hen- 
keen illassa. Näissä tilaisuuksissa luennoitiin rait- 
tiudesta uskonnon perustuksella sekä raittiushisto- 
riaa. Hyökkäysretkiä tehtiin pyhäaikoina Evele- 
thiin, Spartaan, Soudaniin, Wintoniin ja Toweriin. 
Näissä toimeenpantiin runsasohjelmaisia illanviet- 
toja, perustettiinpa Toweriin uusi raittiusseurakin 
nimellä Lahja. 

Kurssien henki ja opetuksen pohja säilytti puh- 
taasti kristillisen maailmankatsomuksen vakavan 
periaatteen. Luennot alotettiin ja lopetettiin ru- 
kouksella. Kurssit pyysivät opettaa raittiustyötä 

tekemään Jumalan avulla ja Kristuksen opin hen- 
gessä, kirj ottaa johtaja Anias. 

LASTEN RAITTIUSKOULUT JA TOIVON- 
LIITOT. 

Kohta kun raittiuskursseilla innostuneet ja 
opettajiksi valmistuneet miehet ja naiset kotiintui- 
vat paikkakunnalleen, alkoi ilmaantua lasten rait- 
tiuskouluja, varsinkin suurimmille suomalaisille pe- 
säpaikoille Michiganiin ja Minnesotaan. Taajoissa 
parveissa rientää pieniväki raittiustaloille saamaan 
opetusta alkoholimyrkyn vahingollisuudesta ihmis- 
ruumiiseen ja sieluun. Pian kuuluikin lasten huu- 
lilta uhkaava varotushuuto, Toivon-Liittojen sota- 
huuto: "Vapise kuningas alkohooli, me kasvamme 
suuriksi!" 

Hancockiin perusti Hanna Siltala lasten rait- 
tiuskoulun talvella 1904 — 05. Tämä Pohjan Tähden 
raittiuskoulu sai runsaan oppilasjoukon, ja sukeu- 
tui siitä keväällä lasten raittiusseura Toivonliitto. 

Ishpemingissä samoihin aikoihin aletaan antaa 
lapsille raittiusopetusta Väinö-seuran toimesta, ja 
pian sielläkin nähdään innostuneet lapset. Toivon- 
liiton jäsenet kulkemassa juhlasaatoissa lippuineen 
ja raittiusmerkkeineen. Volverinissä perusti Väinö 
Lehto raittiuskoulun Kaleva-seuran yhteyteen sekä 
lastenosaston. Calumetissa ei suinkaan tahdottu 
jäädä jälkeen tässä, nyttemmin jonakin uutuutena 
pidetyssä raittiustoiminnassa, lasten raittiusope- 
tuksessa. Hyvä Toivo itsenäisen valppaat jäsenet 
saavatkin talvella 1905 raittiuskoulun vilkkaaseen 
toimintaan. Samaan aikaan alotetaan raitiuskoulu 
Uusi Vartia seuran toimesta. Tuonnempana nämä 

kaksi koulua yhdistetään. Raymboultownissa ja 
Centenial Heightsissa annetaan lapsille raittiusope- 
tusta etupäässä Betlehemin seurakuntalaisten toi- 
mesta. Jokainen koulu on samalla vähäinen Toi- 
vonliitto, lasten raittiusseura. 

Last«n raittiuskouluja alkaakin ilmaantua en- 
nemmin tai myöhemmin kaikiin suomalaisiin pesä- 
paikkoihin. Jo V. 1904 perustivat J. F. Erikson ja 
Ojennus raitti uskoul un Nevvberryssä, jossa yhteen 

aikaan oli 26 lasta. Mutta vasta 1908—1907 voitai- 
siin sanoa varsinaiseksi Toivonliittojen ajaksi. 
Minnesotassa perustivat melkein kaikki raittiusseu- 
rat keskuuteensa ainakin hetken kestävän raittius- 
koulun: Hibingiin, Virginiaan, Evelethim, Souda- 
niin ja Elyyn. Ohiossa samoin laitettiin lasten rait- 
tiuskouluja ja ulotutettiin toiminta kasvavaan pol- 
veen. Varsinkin Kuntola seuran yhteyteen perus- 
tettu raittiuskoulu, jossa oli hyvät opettajat, menes- 
tyi kauemmin. Copper Cliffissä perustaa Alf. 

Laakso raittiuskoulun ja Toivonliiton, jossa oli 53 
jäsentä. Worcesterissa y. m. idässä kokeillaan 
lasten opetuksessa raittiusseuroissa, samoin kuin 
äärimmäisessä lännessäkin, San Franciscossa, As- 
toriassa y. m. Rock Springissä, Wyomingissä, pe- 
rusti Valon Lähde keskuuteensa lastenosaston ni- 
nimellä Valon Säde. 

Lasten raittiuskoulut, samoinkuin Toivonliitot- 
kin, ovat kumminkin olleet vaan hetkellisiä puuhia. 
Lapsia kyllä saisi tällaisiin raittiusköuluihin, sa- 
moin kuin ne mielellään viihtyvät omissa pikuseu- 
roissaan. Toivonliitoissa, mutta opettajien saanti 
lasten raittiusköuluihin ei ole läheskään helppoa. 
Kärsivällisyyttä ja tavallista suurempaa harras- 
tusta vaaditaan jatkuvasti pidettäessä raittiuskou- 
lua, jonka opetusaineisiin tulee vielä edeltäpäin var- 
tavasten valmistautua. Niinpä useassa paikassa 
ovatkin raittiuskoulut lakanneet vaikutuksestaan. 
Selvästi huomaa, että missä Kristuksen rakkaus 
vaatii työhön, niinkuin se on vaikuttimena sunnun- 
taikouluissa, kestää opettajien harrastus jatkuvam- 
min, ja vaikka onkin vaivaa pyhäkoulussakin, niin 
opettajan sydämen ilona on Jeesuksen ihana sana: 
"Joka tällaisen lapsen holhoo minulle, hän holhoo 
itsensä." 

RAITTIUSPÄIVÄT JA IRONWOODIN VUOSI- 
KOKOUS 1903. 

Kun kansallisen raittiustyön edustajat kokoon- 
tuivat Veljeysseuran 18 reen vuosikokoukseen hei- 
näkuulla 1905, tultiin sinne tietoisina siitä, että sa- 
massa tilaisuudessa voidaan olla läsnä lyhemmillä 
raittiuskursseilla, jotka nyt ensikerran sovitettiin 

vuosikokouksen yhteyteen. Kahdeksankymmentä- 
viisi edustajaa saapui, ollen se todistuksena raittius- 
liikkeen vilkkaudesta, jota havaittiin kaikkialla siir- 
tokansamme keskuudessa. 

Vuosikokouksessa tuotiin esille huomattavan 
paljon aatteellisia kysymyksiä, joiden kanssa edus- 
kunta saikin hikoilla kolmisen päivää. Yksi tällai- 
sia kysymyksiä oli näytelmän sovelluttaminen rait- 
tiustyöhön ja nuorison viihdyttäminen niit- 
ten kautta. Kysymys jakoi eduskunnan kahteen 
ryhmään, toiset puolustaen siveellisiä näjrtelmiä so- 
pivana iltatoimena nuorille, jotka aikansa kuluk- 
keeksi etsivät jonkinlaista puuhaa ja vaihtelua; toi- 
set edustajat taas näkivät näytelmissä suuren si- 
veellisen vaaran, joka johdattaa kevytmielisyyteen 
ja pilaa nuorison moraalia. Keskustelun tulokset 
pidettiin vastauksena kysymykselle, eikä siitä tehty 
sen tarkemmin määriteltyä päätöstä. 

Toinen aatteellinen kysymys koski taaskin 
tuota jo ennen niin monta kertaa vuosikokouksissa 
keskustelun alaisena ollutta rukousten poistamista 
raittiuskokouksista. Taas syytettiin Veljeysseu- 
raa kankeudesta ja liiallisesta uskonnollisuudesta. 
Rukousten vastustajat, uskontoa vihaavat raittius- 
miehet väittivät, että tulevathan useimmat itsenäi- 
setkin raitiusseurat toimeen ilman näitä alku- ja 
loppurukouksia seurain virallisissa kokouksissa, 
rohkenivatpa vielä väittää, että nuoriso viihtyy itse- 
näisissä raittiusseuroissa paremmin! Asiassa tul- 
tiin vaaralliseen kohtaan. Veljeysseura tiesi ole- 
vansa suurin raittiusjärjestö Amerikan suomalais- 
ten keskuudessa ja tuon jäsenistön runsaamman 
osan muodosti siirtokansamme nuoriso. Nyt koe- 
tettiin väittää, että nuoriso viihtyy paremmin va- 

paissa, itsenäisissä raittiusseuroissa ! Kuinkahan 
monta kertaa onkaan nuorison nimessä ja nuorison 
kustannuksella jumalankieltäjät ja muut siveyden 
sortajat koettaneet särkeä Veljeysseuran vakavata, 
kristillissiveellistä raittiustyötä. Vuosikokouksen 
edustajain enemmistö käsitti nyt niinkuin ennenkin, 
että uskonto on voimaa ja antoi seuraavan lausun- 
non: "Koska Veljeysseura kristinuskon hengessä 
työskennellessään on kasvanut suurimmaksi yhdis- 
tykseksi Amerikan suomalaisten keskuudessa, niin 
se pitää tärkeänä edelleenkin tehdä työtä rukouksen 
voimakkaassa hengessä." 

Vuosikokouksen muista asioista mainittakoon 
"puhujarahaston" perustaminen Veljeysseuralle. 
Puhujia nim. pyydettiin kokouksessa kaikkialle kan- 
samme keskuuteen. Tämä rahasto, johon varoja 
koottiin illanvietoilla ja seurojen antamilla lahjoilla, 
karttui melkoisesti ja oli tuonnempana hyrään tar- 
peeseen, kun Veljeysseuran laajat puhuja- ja luen- 
tomatkat pantiin toimeen. Helppotajuista raittius- 
kirjallisuutta pyydettiin seuraa kartuttamaan. 
Raittiuskursseja pyydettiin Ohioon ja päätettiin ne 
sinne ulotuttaa niinpian kuin mahdollista. Lasten 
raittiuslehteä esitettiin myöskin perustettavaksi, 
mutta se asia jätettiin tuonnempiin aikoihin. 

Kokouksessa puhuttiin myöskin siitä, mitenkä 
tärkeää, jaloa ja kaunista olisi käydä tervehdyksillä 
juomarien perheissä, koettaen edes sillälailla vai- 
kuttaa juomareihin ja vieroittaa heitä kapakka-elä- 
mästä. Hyökkäysretket uusiin suomalaisiin asutuk- 
siin olisivat myöskin erittäin tärkeitä, joitten tu- 
loksena voisi syntyä uusia raitiusseuroja. Vierailu- 
retkiä toisten seurain kokouksiin ja juhliin niini- 
kään suositeltiin. 

Veljeysseuran johtokuntaan valittiin: esim. 
Mikko Skyttä, varaesim. Oskar Friski, kirjuriksi ja 
Raittiuslehden toimittajaksi Jaakko Kaminen, kas- 
sam. J. H. Jasberg, sekä lisäjäseniksi Hanna Siltala, 
Esa Torkko ja Alex Pantti. 

Raittiusjuhla laulu- ja soittokilpailuineen pi- 
dettiin kaupungin puistossa. Paikkakuntalaisten 
tervehdyksen tulkitsi kauppias Kaarlo Sillberg. Sen- 
j aikeen seurasi runsas puheitten, soiton ja laulun 
esitys. Kilpailuissa sai: toisen palkinnon $30 Hib- 
bingin soittokunta, "Seitsikko". l:sen palk. $30 
Ishpemingin sekakööri, 2 :sen palk. Hancockin seka- 
kööri. Voimisteluseura Reippaalle annettiin $10 yli- 
määräinen palkinto ja $20 arvoinen kunniasauva. 
Raittiusväen kunnialippu jäi edelleenkin Pohjan 
Tähdelle. 

Opistokonserttiin, joka pidettiin illalla, seu- 
ran haalissa, kokoontui runsaasti väkeä, lauluseurat 
esittivät paralta numeroitaan. Opiston johtaja J. 
K. Nikander puhui kouluasiasta. Useita muitakin 
puhujia esiintyi illankuluessa. 

Raittiuskurssit eivät täälläkertaa menesty- 
neet läheskään toivottavasti. Kiire haittasi kaikkia, 
niin luennoitsijoita kuin edustajiakin. Osanotta- 
jiksi ilmoittautui parikymmentä henkeä, jääden 
maanantaiksi luennoille. Tarkasti kyllä se päivä 
käytettiin. Past. H. Anias luennoi raittiusliikkeen 
synnystä ja sen yhteiskunnallisesta merkityksestä. 
Maisteri L. Lund selitteli alkoholin vaikutusta veren 
kiertokulkuun ja J. Kaminen puhui raittiushistorii- 
kin alalta. 

Täsmälleen viikon kestivät raittiuskokous, juh- 
la ja luennot, joita yhteensä voidaan kutsua Rait- 
tiuspäiviksi. 

KIRJAILIJA-KILPAILUJA — SANOMALEHTI 

VÄITTELYJÄ. 

Raittiuskalenteriin tarvittiin kirjoituksia, sa- 
moinkuin Raittiuslehteenkin. Vuosikokouksessa v. 
1904 tehdyn päätöksen mukaan velvoitettiin johto- 
kunta julistamaan kirjailija-kilpailut uudestaan 
Veljeysseuran toimesta. Palkintoina tarjottiin en- 
simmäisessä sarjassa $75 ja $50, sekä toisessa sar- 
jassa $30 ja $20. Ensimmäisen sarjan kilpailtavan 
kirjoituksen esineeksi määräsi johtokunta: "Si- 
veys ja Raittius". Kirjoittajan olisi ennenkaikkia 
vastattava: "sopiiko tanssi, näytelmät, korttipe- 
laus ja kiroileminen raitiusväelle?" Toisen sarjan 
kirjoitusaineet olivat vapaat. Osanotto tähän kil- 
pailuun oli aivan odottamattoman laimea, vaikka 
palkinnot olivat verrattain hyvät, parhaat kuin kos- 
kaan muulloin. Ennen kilpailuun osaa ottaneet ja 
palkinnon saaneet eivät lähettäneet ollenkaan kir- 
joituksiaan. Mikähän mahtoikaan olla syjoiä, ar- 
kailivatko he toisiaan ? Palkin totuomareina olivat : 
maisteri K. V. Arminen, pastorit J. K. Lammi ja H. 
Anias. Kilpakirjoitukset, kymmenen luvultaan oli- 
vat ylipäänsä niin heikkoja, ettei johtokunnan lupaa- 
mia runsaita palkintoja katsottu voitavan tälläker- 
taa jakaa. Sen sijaan annettiin ensimmäisessä sar- 
jassa kaksi ylimääräistä lahja-palkintoa: Jaakko 
Kamiselle $25 ja Anton Huotarille $10. Toisen sar- 
jan ensimmäinen palkinto $30 annettiin F. F. Ja- 
loselle kirjoituksestaan: "Raittius ja Siveellisyys". 

Keväällä 1905 julisti Veljeysseura viidennen 
kerran kirjailijakilpailut. Kahdessa sarjassa tul- 
tiin taaskin tiedon tantereella voimiaan mittele- 
mään. Ensimmäisen sarjan kilpailijoilta vaadittiin 

tietopuolista sivistystä, vastaten vähintäin Suomi- 
Opiston tai lyseon viittä luokkaa ja seminaarin lä- 
pikäyneen vastaavat tiedot. Toinen sarja kohdis- 
tettiin kansankirjoittajiin. Kirjoituksia saapui 
toistakymmentä, useimmat Suomesta. Palkintotuo- 
mareina olivat tällä erää: pastori J. K. Lammi, 
maisteri L. Lund ja yliopp. Liisa Paavola. Palkin- 
not jakautuivat: ensimmäisen sarjan 2: sen palkin- 
non $30 sai pastori H. Anias. Toisen sarjan l:sen 
palkinnon $40 Katri Ahola, Kuortaneelta, ja 2: sen 
palkinnon $30 Einard Lahtinen, Lahdesta, Suo- 
mesta. 

Kirjailijakilpailut v. 1906 olivat kokonaan epä- 
onnistuneet. Veljeysseura tarjosi kaksi palkintoa 
$50 ja $30 erissä, eikä pantu minkäänlaisia ehtoja, 
ei kirjoitettaviin aineisiin, eikä sivistysmäärään- 
kään nähden. Seitsemän kirjoitusta saapui, viisi 
Suomesta ja kaksi tästä maasta. Palkintolauta- 
kunta, jonka muodosti pastorit J. Katajamaa ja J. 
Wargelin sekä opettajatar Lydia Kangas, antoivat 
sellaisen lausunnon, ettei ainoatakaan kirjoitusta 
voida pitää palkinnon saamisen arvoisena, sillä niin 
puutteellinen on niissä oleva Suomen kieli ja asian 
käsittely, ettei ne edes painoon kelpaa korjaamatta. 
Pienempiä palkintoja sentään lähetettiin: Reetu 
Rakeelle Raumalle, Anton Huotarille Viipuriin, 
Katri Ahoselle Kuortaneelle ja Yrjö Kamiselle Ish- 
pemingiin. Veljeysseuran johtokunta päätti tois- 
taiseksi olla kirjailijakilpailuja toimeenpanematta. 

Sanomalehtiväittelyjä. Raittiusseuroissa oli 
kauemman aikaa ollut vaatimuksen tapainen mieli- 
pide, että Suomi-Synoodin pappien tulisi etupäässä 
kuulua jäseninä raittiusseuroihin, itsekukin sillä 
paikkakunnalla jossa asuntoaan pitävät. Pastori J 

J. Hoikka ryhtyi tätä käsitettä selvittelemään Pai- 
men-Sanomissa ja muissakin kirkkokunnan leh- 
dissä. Pastori Hoikka vetosi kristityn vapauteen, 
selittämällä ettei mikään pakolta pappia yhtymään 
sellaiseen raittiusseuraan, jossa, vaikkakin ulko- 
naista raittiutta noudatetaan väkijuomiin nähden, 
kuitenkin harjoitetaan henkistä epäraittiutta : si- 
veettömyyttä, j umalansanan ylenkatsomista, vie- 
läpä pilkkaakin ja muuta jumalatonta menoa. 
Mielet kiihoittuivat ja raittiusväki nousi melkein 
kuin yhtenä miehenä pastori Hoikkaa vastaan. 
Pohjan Tähti raittius-seura lausui tammik. 14 p:nä 
1906 pitämässään kokouksessa jyrkän paheksumi- 
sen J. J. Hoikan kirjoituksista Paimen-Sanomissa. 
Vielä pitemmälle meni M. A. v. 1906 Raittiusleh- 
dessä n:o 1, jossa hän kysyy: "mitä voipi pappina 
saada aikaan seurakunnissaan, ollessaan tällaisella 
kannalla?" Republicin seurakunta, jota pastori 
Hoikka silloin hoiti, ryhtyi täydestä sydämestään 
puolustamaan loukattua opettajaansa. Vanha ja 
kunnianarvoinen Onnen Aika raittiusseura lähetti 
Veljeysseuran johtokunnalle vaatimuksen, että joh- 
tokunnan on pyydettävä anteeksi pastori Hoikalta 
niistä loukkaavista kirjoituksista, joita esiintyi 
Raittiuslehdessä. Tuskinpa Veljeysseuran johto- 
kunta on koskaan tätä anteeksipyyntöä tehnyt, 
mutta kuvaavaa se vaan on sen aikaisille kireille vä- 
leille raittiusseuralaisten ja seurakuntalaisten kes- 
ken. Raskasta mieltä se synnytti erittäinkin kirk- 
kokunnan opettajissa, jotka selvästi näkivät kiit- 
tämättömän mielenilmaisun kuvastuvan raittius- 
väen kirjoituksissa. Olivathan SuomiSynoodin pa- 
pit olleet alusta pitäen kansallisen raittiusliikkeen 
mukana, paljon käytettyinä Veljeysseuran puhu- 

jina, kirjoittajina Raittiuskalenteriin sekä tavalli- 
sina puhujina paikallis-raittiusseurain juhlissa ja il- 
tamissa. Maksavinakin jäseninä raitti usseuroissa 
on aina ollut runsas osa Suomi-Synoodin papeista. 
Toisten kirkkokuntain miehet säästyivät kokonaan 
tästäkin myrskystä, vaikkei heitä ainakaan ollut 
monta, jotka siihen aikaan kuuluivat maksavina jä- 
seninä raittiusseuroihin. 

Veljeysseuran sihteeri J. Kaminen ja seminaa- 
rilainen S. Ilmonen joutuivat niinikään kiivaaseen 
vaikkei katkeraan väittelyyn lasten raittiuskou- 
luista ja Toivonliitoista. S. Ilmonen kirjoitti Ame- 
rikan Suomettareen sellaisen kyhäyksen, jossa hän 
varoitti vanhempia panemasta lapsiaan raittiuskou- 
luihin ja lähettämästä heitä raittiustaloille perus- 
tettuihin lasten raittiusseuroihin. Kirjoittaja pai- 
nosti sitä, että lapset ovat vaan pidettävät seura- 
kuntain sunnuntaikouluissa, joissa voitaisiin antaa 
raittiusopetustakin sopivissa, lyhemmissä oppikurs- 
seissa. Raittiushaaleissa tarttuisi lapsiin liian var- 
hain kevytmielisyys ja huvitteluhalu. Monessa rait- 
tiusseurassa vallitsee nyt sellainen henki, joka on 
suorastaan vaarallinenkin lapsille. Jaakko Kami- 
nen puolusteli innolla lasten raittiuskouluja Toivon- 
liittoja vedoten etevien raittiusmiesten ja -naisten 
lausuntoihin lasten raittiuskouluista ja ihmetteli 
kuinka raittiusmies saattoi asettua vastustavalle 
kannalle lasten lähettämisessä raittiushaaleihin. 
Väittely loppui siihen, että kumpikin tulkitsi mieli- 
piteensä. Persoonallisia kosketuksia vältettiin. 
Raittiuskansan huomattava enimmistö kallistui sel- 
västi sihteeri Kamisen katsantokantaa puolusta- 
valle kannalle. Aihetta tietysti oli molemmin puo- 
lisiin mielipiteisiin. Aatteen kannalta katsottuna 

pidettiin raittiuskouluja luonnollisina, mutta sen 
aikainen elämä raittiustaloilla saattoi monet varo- 
vaisuuteen lastensa suhteen. 

SUOMEN RAITTIUSMIEHIÄ AMERIKASSA. — 
CONNEAUTIN VUOSIKOKOUS 1906. 

Veljeysseura ryhtyi toisen kerran hankkimaan 
raittiuspuhujaa Suomesta. Johtokunnan huomio 
kääntyi etupäässä kotimaassa tunnettuun ja paljon 
puhujana käytettyyn, opettaja Vilho Reimaan, Hel- 
singissä. Haluttiin sellaista puhujaa, joka samalla 
kykenisi antamaan raittiusopetusta, niin aikuisille 
kuin lapsillekin, johtamaan raittiuskursseja y. m. 
Opettaja Reima kirjoitti ei ennen kevättä voivansa 
virkatoimensa tähden matkalle lähteä. Jäätiin siis 
odottamaan kesän tuloa. Tällä välillä tekee sihteeri 
J. Kaminen kolme kuukautta kestävän puhujamat- 
kan länteen kierrellen luennoimassa vuoristoval- 
tioissa ja Tyynenmeren rannalla saakka. Kolmeen 
vuoteen ei ollut käynyt Veljeysseuran puhuja län- 
nellä. 

Kesällä 1906 saapui keskuuteemme odotettu 
raittiusmies opettaja Reima. Samalla kertaa saa- 
puivat tohtori Matti Helenius-Seppälä ja tuomari 
Nyyssölä. Tohtori Seppälä kulki Suomen valtion 
lähettämänä, Amerikan kieltolakia tutkimassa, ja 
tuomari Einar Nyyssölä, hänkin raittiusmies, mat- 
kusteli huvikseen ja hyödykseen katselemassa kuu- 
luksi tullutta Amerikan maata. 

Veljeysseuran puhuja, opettaja V. Reima, sai 
kohta ryhtyä luennoitsemaan lukuisissa raittiusseu- 
roissa, joita löytyy suomalaisten keskuudessa New 
Yorkissa, Ohiossa, Pennsylvaniassa ja Illinoisissa. 

Viikkokausi kului Veljeysseuran vuosikokouksesta, 
jonka yhteydessä pidettiin luentosarjoja, opetushar- 
joituksia y. m. Vuosikokouksen jälkeen matkusti 
V. Reima Michiganiin, kierrellen s'eUä kesän kuu- 
malla ajalla pitämässä raittiuspuheita kaikissa Vel- 
jeysseuraan kuuluvissa raittiusyhdistyksissä, jotka 
hartaana odottivat Suomesta saapunutta raittiuspu- 
hujaa. Syksyn puolessa ehti hän vielä kiertämään 



V. REIMA. 

tärkeimmät paikat Minnesotassakin, jonka jälkeen 
hänen virkatoimiensa pakottamana oli lähdettävä 
paluumatkalle Suomeen. Raittiuskurssein johtami- 
nen Worce3teris8a, Mass., oli puhujamme viimei- 
nen palvelus. Neljä kuukautta kaikkiaan kerkesi 
Reima olla keskuudessamme lietsomassa innostusta 
niinhyvin raittiustyöhön kuin kansallisaatteeseen- 
kin. 

Tohtori Seppälän arvokasta apua sai Veljeys- 
seura myöskin nauttia runsaassa määrin. Aina 
milloin vaan kansallisella raittiustyöllämme oli jo- 
kukin tärkeämpi tehtävä, juhla tai luentokurssi, 
pistäytyi tohtori Seppälä tutkimustöittensä lomassa 
keskuudessamme virkistämässä mieliämme laaja- 
kantosilla ja tieteellisillä raittiusluennoillaan. Hä- 
nen arvokas apunsa oli aina erittäin tervetullutta, 
varsinkin oli hän Worcesterin raittiuskursseilla 
yhtenä tärkeimmistä luennoitsijoista. Tohtori Sep- 
pälä edusti myöskin Suomen raittiusväkeä Maail- 
man Kristillisten Naisten Raittiusliiton vuosiko- 
kouksessa Bostonissa, Mass., lokakuulla 1906. 

Worcesterin raittiuskurssit tarjosivat idän 
suomalaiselle raittiusväelle tilaisuuden harjaantua 
lasten raittiuskoulujen pitämiseen, samalla kuin 
siellä koetettiin valmistaa jonkinverran kouluakäy- 
neitä raittiusmiehiä puhujiksi ja luennoitsijoiksi. 
Osanotto kursseihin oli erittäin runsas, noin sata- 
kunta henkeä oli aina luennoilla. Tohtori M. Sep- 
pälä piti kuusi luentoa selostaen raittiutta historian, 
tilastotieteen ja lainsäädännön kannalta. Opettaja 
Reima luennoitsi raittiusopetuksesta ja antoi neu- 
voja lasten raittiuskoulun pitämisessä y. m. käy- 
tännöllisissä asioissa. Lauluseura Kaiku esittämil- 
lään isänmaallisilla lauluillaan toi rattoisuutta ja 
virkistystä luentojen väliajoilla. Worcesterin rait- 
tiuskurssien päätyttyä palasivat Suomen raittius- 
miehet kotimaahan, ihanaan Pohjolaan. 

Veljeysseuran 19: s vuosikokous. Con- 
neautissa, Ohiossa pidettiin heinäkuulla 1906 taval- 
linen kansallisen raittiusliiton vuosikokous juhli- 
neen ja kilpailuineen. Osanottajia tälläkertaa kart- 
tui viisikymmentä virallista edustajaa. Aatteelli- 

sista kysymyksistä herätti erityistä huomiota sih- 
teeri Kamisen esittämä kysymys "Naisten raittius- 
työstä". Valitettavana epäkohtana piti kysymyk- 
sen tekijä sitä seikkaa, että useat naiset, jotka kuu- 
luvat neitosina raittiusseuraan, miehen saatuaan 
eivät perusta raittiusseurasta sen enempää, tus- 
kinpa välittävät käydä kokouksissakaan ellei mies 
satu olemaan erityisemmin innostunut raittiustyö- 
hön. Useita puhevuoroja käytettiin. Opettaja 
Reima huomautti, että kotimaamme raittiustyön 
varsinaisina alkajina pidetään juuri naisia, Hell- 
mannin sisaruksia Vaasassa. Neiti Imberg ajatteli 
naisen varsinaisen raittiustyön alkavankin vasta 
naimisissa, perheen äitinä ja lasten kasvattajana. 
Aatu Rekonen kehoitti annettavaksi enemmän 
arvoa naisten raittiustyölle. Keskustelu pidettiin 
vastauksena kysymykseen. Muuten sopinee tässä 
mainita sen ilahuttavan tosiseikan Amerikan suo- 
malaisten naisten suhteesta raittiustyöhön, että he 
ovat tässä suhteessa olleet tasaisesti nousussa. Kak- 
sikymmentä vuotta taaksepäin oli suomalaisissa 
raittiusseuroissa tuskin viidesosa naisia. Nyt he 
pyrkivät tasaväkisyyteen mies jäsenten rinnalla, 
onpa monin paikoin raittiusseurat melkein yksino- 
maan naisten varassa ja hoidossa. 

Kieltolakiasia sai ansaitun huomion tässä ko- 
kouksessa. Suomen valtipäivillä äsken laadittu kiel- 
tolaki innosti kansalaisiamme täällä Amerikassa ja 
kaikki tunsivat olevansa velvoitetut toimimaan ame- 
rikalaisen raittiusväen kanssa kieltolain aikaansaa- 
miseksi. Suomen raittiusliikkeen varsinaiselle luo- 
jalle tohtori A. A. Granfeltille lähetti vuosikokous 
onnittelu-sähkösanoman, hänen 60 vuosipäivänsä 
johdosta. Näin tavoin otti Amerikan suomalainen 

raittiusväki osaa juhlaan, jota kotimaamme rait- 
tiusväki siihen aikaan vietti rakkaan johtajansa 
muistolle. 

Veljeysseuran keskushallintoon valittiin enti- 
set, paitsi J. H. Jasbergin tilalle rahastonhoitajaksi 
tuli Alex Pantti. Uutena jäsenenä johtokuntaan 
astui lahjakas raittiusmies Olavi Laulaja Hibbin- 
gistä, Minn. Johtokunnasta poisjääneelle J. H. 
Jasbergille lähetettiin kiitosadressi kunniakkaasta 
ja monivuotisesta työstään Veljeysseuran keskus- 
hallinnossa. 

Kokouspäivien illat käytettiin aatteellisiin ja 
kasvattavaan raittiustyöhön. Kilpi seuran tilavassa 
juhlasalissa pidettiin raittiuskurssien tapaisia ko- 
kouksia, joissa kokeneet luennoitsijat selvittivät 
raittiuskysymyksen monia puolia ja joissa opettaja 
Reiman johdolla pidettiin raittiusopetusnäytteitä 
aikuisille ja lapsille. Etupäässä neuvottiin kaukaa 
tulevia edustajia antamaan paikkakunnallaan rait- 
tiusopetusta lapsille. Hyökkäysretkiä tehtiin Har- 
boriin ja Erieen. 

Raittiusjuhla laulu- ja soitto-kilpailuineen seu- 
rasi kolmipäiväisiä keskustelujen raskasta työtä. 
Ohion ihanan luonnon helmasta saattoikin löytää 
todella kauniin juhlakentän majesteetillisen, tyyni- 
pintaisen Er ie- järven rannalta tuuheitten tammi- ja 
pyökkipuiden varjossa. Ilmakin oli herttainen ja 
lämmin. Juhla oli innostava, puhdas ja ylentävä, 
kirjoittaa muistiinpanoissaan sihteeri J. Kaminen. 
Naiset, jotka lukuisasti kuuluvat Ohion suomalai- 
siin raittiusseuroihin, liittyivät juhlakulkueeseen, 
toiset valkopukuisina, toiset vaatetettuina Suomen 
naisten kansallispukuihin. Ihastuen katselivat tois- 
kielisetkin kaunista julakulkuetta. 

Puheitten päätyttyä alkoivat laulu- ja soitto- 
kilpailut. Palkinnot jakautuivat: l:sen palkinnon 
$50 Ishpemingin hyvin harjoitettu lauluseura "Sir- 
kat". Ylimääräiset, pienemmät laulupalkinnot 
annettiin mieskööreille "Hätärieska'' ja "Nuorem- 
matveikot''. Soittokuntain 1 :sen palkinnon $40 sai 
"Humina" Harborista, johtaja F. Jacobson; 2:sen 
palkinnon $25 "Pohjan Aalto" Conneautista, joh- 
taja Y. C. Fallström. Illalla pidettiin tavanmukai- 
nen suuri lopettajaiskonsertti. Tälläkertaa tulot 
lankesivat paikallisraittiusseuran hyväksi. 

KAPTEENI JOHN PENGILLY JA PASTORI 
HEIKKI ANIAS KUOLEVAT. 

Amerikan suomalaisen raittiusväen keskuu- 
desta kutsutaan v. 1906 kaksi mitä vaikuttavinta ja 
kansallisen raittiustyön innokasta edustajaa kai- 
vantokapteeni John Pengilly ja Elyn-Soudanin seu- 
rakuntapiirin opettaja pastori Heikki Anias. Edel- 
linen kuolee keväällä, jälkimäinen vuoden viimei- 
sinä päivinä. 

Ejvpteeni JOHN PENGILLY syntyi Comwallissa, 
Englannissa, 1853 ja saapui Amerikaan 18 vuoti- 
aana. Perehtyneenä kaivan totoihin jo kotimaas- 
saan, sittemmin Pennsylvaniassa ja Michiganissa, 
sai hän kapteenina ryhtyä johtamaan kaivostöitä 
Elyssä V. 1886. Likemmä kaksikymmentä vuotta 
hoiti hän kaivantotöitä Elyssä ja Soudanissa tullen 
läheisiin tekemisiin suomalaisten kanssa, jotka 
näissä kaivannoissa ovat enemmistönä työskennel- 
leet. Kapteeni Pengilly olikin suomalaisten suosija 
ja heidän pyrintöjen, etenkin raittiusliikkeen vilpi- 
tön ja lämmin ystävä, osanottaja ja monessa suh- 

teessä runsaskätinen auttaja ja isällinen huoltaja. 
Elyssä kuului hän itse suomalaiseen raittiusseuraan 
ja hänen vaikutuksellaan kohosikin Vesi-seura Ame- 
rikan suomalaisten suurimmaksi sekä toimintarik- 
kaimmaksi yhdistykseksi. Pengill^n avustuksella 
rakennettiin Soudaniin muhkea ja mallikelpoinen 
raittiustalo. Koko maata käsittävään kansalliseen 
raittiustyöhömme otti hän niinikään innolla osaa 
ollen läsnä monilla yleisillä raittiusjuhlillamme ja 
Veljeysseuran vuosikokouksissa. Hankkipa hän 
vielä kalliin $100 maksavan kunnialipunkin annet- 
tavaksi sille Veljeysseuraan kuuluvalle paikallisyh- 
distykselle, jossa olisi enin jäseniä. Tällätavalla 
syntyikin monta vuotta kestävä ja terveellinen kil- 
pailu suurimpien raittiusseurojen Vesi-seuran, Poh- 
jan Tähden ja Kasvi-seuran välillä jäsenten enim- 
myydestä. 

Vuonna 1904 luopui Pengilly kaivantojen "su- 
perintendentin'^ eli ylitarkastajan toimesta muut- 
taen maatilalleen Northfieldiin, Minn., lähelle Min- 
neapolia, jossa hän vaipui i jäiseen lepoon maalis- 
kuun 6 p:nä 1906. Elyn raittiusseura Vesi lähetti 
vainajan haudalle viimeiseksi tervehdykseksi sep- 
peleen kirjoituksella: "Ystävämme kapteeni John 
Pengilly. Muistosi elää"! 

Pastori heikki anias. Ennenkuin vuosi kului 
umpeen, sai Amerikan suomalainen siirtokansa su- 
rullisen viestin, että sen kirkollisten ja raittiuspy- 
rintöjen uuttera työmies äkkiä kutsuttiin taivaalli- 
sen Isämme luokse, sillä se oli Herran tahto, jonka 
kirjassa päivätyömme täällä maailmassa ovat mää- 
rätyt. Ollessaan pitämässä raamatunselitystä 
eräässä perheessä Elyssä jouluk. 20 p:nä 1906 sai 
hän äkkiä sydämen halvauksen, josta muutamien 

tuskaisten tuntien perästä seurasi ruumiin kuolema 
ja sielun vapautuminen päästäkseen taivaan iha- 
naan kotiin, Jeesuksen, meidän Vapahtajamme 
luokse. 

Pastori Heikki Anias syntyi Alavieskassa mar- 
rask. 1894 tullen ylioppilaaksi Oulun suomalaisesta 
lyseosta 1896. Kirjoittautui jumaluusopilliseen tie- 
dekuntaan yliopistossa, luki useita vuosia, väliin 
aineellisten varain tähden hetkeksi keskeyttäenkin, 
pitäen raittiuspuheita ja luentoja seurojen ja rait- 
tiusliittojen palveluksessa. Suoritettuaan yliopis- 
tolliset oppimäärät, vihittiin hän papiksi Turun 
tuomiokirkossa tammik. 7 p. 1904. Samoihin aikoi- 
hin vihittiin hän myöskin avioliittoon Roosa Erikso- 
nin kanssa ja lähtee kutsuttuun työpaikkaansa 
Amerikaan. Helmikuun 17 p:nä saapui pastori 
Anias nuoren rouvansa kanssa Elyyn. Vajaan 
kolme vuotta kerkesi hän hoitaa Elyn-Soudanin seu- 
rakuntia, jolla aikaa teki lyhempiä lähetysmatkoja 
ympäristön pienempiin seurakuntiin ja uutisasu- 
tuksiin ahkerasti toimien raittiustyössä kaiken 
aikaa. Raittiuslehti kirjoittaa: "Pastori H. Aniak- 
sessa menetti Elyn seurakuntapiiri ja siirtokan- 
samme kirkollinen väki nuoren lupaavan työmiehen, 
hänessä menetti nuori vaimo hellän puolison ja kak- 
sivuotinen poika maallisen turvan. Raittiuskansa 
menetti hänessä miehen, jonka sijaa lienee vaikea, 
melkein mahdoton täyttää. Hän oli sillä alalla suuri 
auktoriteetti. Amerikan suomalainen raittiuskansa 
seisookin surun ja murheen lyömänä tämän rak- 
kaan opettajansa haudalla". 

RAITTIUSLIITOT. 

Kansallisen raittiusliikkeemme kehityksessä 
alkaa vuodesta 1906 raittiusliitoilla olla tärkeä mer- 
kitys paikallisten raittiusrientojen kohottamisessa, 
virkistämisessä ja edistämisessä. Raittiusliittojen 
alkujuuret ovat etsittävät niiltä ajoilta, jolloin Vel- 
jeysseurassa nahistiin "piirijaosta". Mikä piiri- 
jaon kautta ei saatu toteutumaan, sen ajoivat perille 
raittiusliitot syntyneinä paikallisten raittiusseuro- 
jen toiminnan kautta, omien paikallisten tarpeitten 
ja pyrintöjen vaikutuksesta. 

KUPARIALUEEN RAITTIUSLIITTO. Calumetin joh- 
tavat raittiusseurat. Hyvä Toivo ja Vartia, olivat 
usein lähennelleet toisiaan, pitäneet yhteisiä ko- 
kouksia, olleet toistensa illanvietoissa, ohjelmako- 
kouksissa, j. n. e. Jatkuvaa toistensa kanssa seu- 
rustelua seurasi yhteenmeno. Kumpanenkin seura 
luopui pääyhdistyksestä ja muodosti pääyhdistyk- 
sistä riippumattoman raittiusseuran nimellä H^^vä 
Toivo Itsenäinen. Tämä tapahtui v. 1896. Suloi- 
nen sopu ei kestänyt kovinkaan kauan. Kirkollisten 
ja kansallisten pyrintöjen erilaiset katsantokannat 
herättivät taaskin Veljeysseuraan kuuluvan rait- 
tiusseuran toimintaansa, nimellä Uusi Vartia. Tä- 
hän seuraan kuuluivat etupäässä "synootalaiset" eli 
Betlehemin seurakunnan jäsenet. Voimakas Poh- 
jan Tähti Hancockista alkaa nyt ikäänkuin tukeak- 
seen heikompaa sisartaan tehdä vierailuretkiä Ca- 
lumetiin Uuden Vartian kokouksiin, jolloin yhteis- 
voimin suoritettiin rikas ja henkevä ohjelma. Uu- 
den Vartian jäsenet tietysti kävivät vastavierai- 
luilla Hancockissa. Näin kuluivat vuodet 1898 — 
1899. Usein olivat mukana Atlanticin Aura-seu- 

ran ja Bostonin Koitto-seuran jäsenet. Kun sitten 
jokuvuosi myöhemmin (1904) perustettiin Cente- 
nial Heightsiin, Calumetin laitakaupunkiin, Kupari 
Ruusu raittiusseura, joka liitettiin Veljeysseuraan, 
niin alkoi taasen kansallisella raittiusliikkeellä olla 
jotain merkitystäkin Calumetissa. Mahtavan ja 
jäsenrikkaan Hyvä Toivo itsenäisen jäsenet alkoi- 
vat kunnioituksella kohdella veljeysseuralaisia, 
jotka sittenkin, vaikka jäsenistöönsä nähden köy- 
hempiä, kumminkin ovat aina omanneet runsaam- 
massa määrässä henkistä pääomaa, taitoa ja ym- 
märrystä. Toisiaan lähentyminen alkaa uudestaan, 
ei sillä tarkoituksella enää, että lopetetaan Veljeys- 
seura, vaan rehellisillä keinoilla yhdessä työsken- 
nellä juoppouspahetta vastaan. Varsinkin nuoriso 
tuntuu viihtyvän toistensa seurassa. Heillähän on 
muitakin etuja valvottavana ja etsittävänä toistensa 
seurassa, ei vaan paljaastaan aatteellisia asioita. 
Hyvä Toivo Itsenäisen, Uuden Vartian ja Kupari 
Ruusun jäsenet ovat taasen toisten^^a iltamissa ja 
juhlatilaisuuksissa yhdessä suorittamassa ohjelmaa. 
Aatteelliset asiat lopultakin aiheuttivat viralli- 
sen yhteistoiminnan. Raittiusseurat Kuparisaarella, 
Hancockissa ja Calumetissa, kävivät näihin aikoihin 
ankaraa taistelua kapakoita vastaan, etupäässä vaa- 
tien edes niitten lakien noudattamista, jotka vähän- 
kin rajoittavat kapakoitten mielivaltaa. Pohjan 
Tähti Hancockissa oli vetänyt monta kapakkaa syyt- 
teeseen sunnuntailakien rikkomisesta, sillä valtion 
laeissa on jyrkästi kielletty väkijuomakauppa sun- 
nuntaisin. Samoin tekivät raittiusseurat Calume- 
tissa. Tällaiset oikeusasiat kuluttivat melkoisesti 
varoja, kysyivät arvaamatonta vaivaa ja itsensä 
uhrausta niiltä jäseniltä, jotka seuran toimesta ryh- 



184 

tyivät kapakoita syyttämään. Ymmärrettiin hel- 
posti, että yhteisvoimin saataisiin paremmin kapa- 
kat noudattamaan lakia. Asiaa tältä kannalta kat- 
soen kokoontuivat edustajat neljästä Calumetin 
raittiusseurasta J. Kytölän asunnolle Calumetissa 
jouluk. 26 p:nä 1905 keskustelemaan "Miten voi- 
taisiin poistaa väkijuomamyynnin väärinkäytös 
Kuparisaarelta, etenkin Calumetista"? J. Hietikko 
esitti kansananomuksen lähettämistä valtion kuver- 
nöörille pyytäen hänen apuaan lain toimeenpanemi- 
sessa. Kiertokirjeet anomuksen allekirjoittamista 
varten lähetettäköön Englannin ja Suomen kieli- 
sinä raittiusseuroille ja seurakunnille. Toimikunta 
valittiin, nimet kerättiin ja lähetettiin kuvernööriin. 
Puuhan takana olivat raittiusseurat Hyvä Toivo 
Itsenäinen, Uusi Vartia, Kupari Ruusu ja Edistys. 

Kesällä 1906 alettiin puuhata yhteistä raittius- 
juhlaa, johon ottaisivat osaa kaikki Kuparisaaren 
suomalaiset raittiusseurat. Uusi Vartia lähetti 
kiertokirjeitä sisarseuroille kehottaen niitä lähettä- 
mään edustajansa yhteiseen neuvottelukokoukseen 
Calumetiin. Kokous pidettiin kesäkuulla, vaan 
lupaavalta se ei näyttänyt, sillä ainoastaan neljä 
yhdistystä. Uusi Vartia ja Hyvä Towo Calumetista, 
Otava Mohawkista ja Säde Coburtownista lähetti- 
vät edustajansa. Pieni joukko oli innokas eikä ha- 
lunnut jättää hyvää alotetta keskeneräiseksi. Yh- 
teis juhlan uskottiin tuovan virkistystä paikalliseen 
raittiustyöhön. Kahden viikon perästä päätettiin 
kokoontua uudestaan toivossa saada muitakin paik- 
kakunnan raittiusseuroja mukaan. Toiseen kokouk- 
seen lähettivät edustajiaan Kaleva Volveriinista ja 
Nousu Arcadian kaivannolta. Kuuden raittiusseu- 
ran toimesta pidettiinkin yhteinen raittiusjuhla Ca- 

lumetissa, Tamarackin puistossa. Se onnistui yli 
toiveitten. *' Vähät voimat paljon aikaansaavat, 
kun on intoa ja innostusta". 

Kuparialueen raittiusliiton virallinen perusta- 
minen tapahtui Wolverinessa Kalevan haalilla elok. 
26 p:nä 1906 vähä jälkeen yhteistä raittiusjuhlaa. 
Edellä mainittujen seurojen lisäksi yhtyi joukkoon 
jäsenrikas Pohjan Tähti Hancockista. Tässä pe- 
rustavassa kokouksessa suunniteltiin "Liiton" työ- 
tapa, tarkoitus ja sen suhde paikallisseuroihin ja 
pääyhdistyksiin. Liitto ei tulisi muodostamaan eri- 
tyisiä suuntia, vaan työskentelee puhtaasti paikal- 
lisen raittiustyön edistämiseksi, ennen kaikkea tais- 
tellakseen kapakoita ja väkijuomaliikettä vastaan. 
Liiton tarkoitus tulkitaan: 

1. "Saada lähempään yhteistyöhön liiton alu- 
eella toimivat eri raittiusseurat*'. 

2. "Koittaa saada kauntin virkakunta valvo- 
maan, että väkijuoma-anniskelua koskevat lait tule- 
vat noudatetuiksi". 

3. "Äänioikeutettujen raittiusmiesten ensi- 
mäisenä ja pyhänä velvollisuutena on käyttää ääni- 
oikeutensa kieltolakipuolueen vaalilistan kannatta- 
miseksi". 

Seitsen-henkinen johtokunta pitää huolta liiton 
asioista kokoontuen kerran kuukaudessa. Yleisiä 
kokouksia, joihin seurat lähettävät edustajansa, 
pidetään toistaiseksi joka kolmen kuukauden pe- 
rästä eri paikoissa Liiton alueella. Ensimaiseen 
johtokuntaan valittiin: Hanna Siltala, Matti Man- 
ner, Eeli Merijärvi, Oskar Friski, Toivo Peltonen, 
Johan Nulu ja Matti Salo. 

Liiton toisessa yleisessä kokouksessa Hancoc- 
kissa tammik. 1907 oli jo edustettuna 16 Kuparia- 

lueen raittiusseuraa. Kokouksessa päätettiin lähet- 
tää edustaja Michiganin Anti-Saloon Leaquen ylei- 
seen kokoukseen Detroitiin, jonka matkan Liiton 
kustannuksella tekikin ylioppilas V. Koivumäki. 
Kolmannessa yhteiskokouksessa Massissa, Mich., oli 
edustajia 23, ja innostus työhön erinomainen. Eten- 
kin kieltolain kehittämiseksi oli Hitto voimiaan uh- 



KUPABIALUEEN E.-LIITON VIIDENNEN VUOSI- 
KOKOUKSEN EDUSTAJAIN KUVA, PAI- 
NESDALE, MICH. 

rannut painattaen lentolehtisiä sekä kustantaen kir- 
jasen "Kieltolaki voittoon". Liiton puhujina mat- 
kustelivat Oskar Friskey ja toimittaja J. Parkkila. 
"Yhteistyössä" niminen suurempi julkaisu ilmestyi 
V. 1908 ollen tärkeä lisä raittiuskirjallisuudes- 
samme. Liittoon kuului vuoden 1908 alussa 39 pai- 
kallisseuraa ja 2,000 jäsentä. Painesdalessa pide- 
tyssä kokouksessa oli edustettuna 26 seuraa ja tun- 

tui siltä, kuin Liitto olisi pääyhdistykseen verrat- 
tava suurempi kun konsanaan Ystävyyden Yhdis- 
tys tai Idän Suom. Raitt. Yhdistys. 

POH JOIS-MINNESOTAN RAITTIUSLIITTO. " Kut- 

sumus: Täten pyytää Valon Lähde raittiusseura, 
Evelethissä, Minn., kaikkia lähiseudun raittiusseu- 
roja, katsomatta kuuluvatko pääyhdistyksiin tai ei, 
valitsemaan edustajia Evelethissä pidettävään yh- 
teiseen kokoukseen, joka alkaa jouluk. 30 p:nä 1906, 
kello 10 a. p. Valon Lähteen talolla''. Tämä oli ensi- 
mäinen yrite koota Minnesotan suomalaista rait- 
tiusväkeä. Suomalainen tunnetaan hitaanlaiseksi, 
jos sitä noin vaan äkkiä yllättää, eipä silloin tahdo 
valmista tulla. Niinpä kävi tässäkin. Kutsumus 
lienee annettu liian pian ; ei ollut aikaa nyt tuumaa- 
miseen eikä tarpeellista hankkimisaikaa, saatikka 
sitten valmistusaikaa. Ensimäinen kokous ei vas- 
tannut tarkotustaan. Evelethin suomalaiset rait- 
tiusmiehet olivat kuitenkin kylliksi ymmärtäviä kor- 
jaamaan asian sillä, että muutettiin yhteinen kokous 
kuukautta tuonnemmaksi tammik. 27 p:vään 1907. 
Raittiusliiton perustaminen oli kyseessä. Edusta- 
jia saapuikin: Johan Palmgärd ja Frans Nikkola 
Elystä, J. V. Lilius ja John Mattson Duluthista, 
John Korpela Toverista, Aug. Junnulainen, Johan 
Haaro ja Toivo Hattu Virginiasta, Jaakko Rajala, 
Hilma Luoma ja Kusti Saari Hibbingistä, Jaakko 
Poola Soudanista, Kalle Nikkilä Superiorista, Johan 
Saliin ja J. Hannula Auroorasta, Maria Järvinen, 
Maria Lampi, J. F. Isotalo, V. Kyllönen, Fr. Matson, 
K. F. Tuomi ja Jaakko Kangas Evelethistä, Konstu 
Kykyri ja J. Hattunen Spartasta, Antti Kojonen 
Biwabicistä, J. Saari ja Oskar Pohjanen Chishol- 
mista. Edustettuna oli 13 raittiusseuraa. 

Toivon Tähden edustaja J. V. Lilius huomautti 
tervehdyspuheessaan, miten tärkeää on yhteistoi- 
minnan aikaansaaminen Minnesotan suomalaisten 
raittiusseurain kesken voidaksemme jotain merkitä 
valtion kieltolakitaistelussa. Paikalliselle raittius- 
työlle niinikään tuottaa yhteistoiminta vilkkautta ja 
voimaa. Esitti perustetavaksi Minnesotan suom. 
Raittiusliitto. Kokoukseen saapuneet edustajat 
olivat tietoisia tällaisen liiton tarpeellisuudesta, jopa 
pitivät sitä välttämättömänäkin niissä sekavissa 
oloissa, jotka silloin vallitsivat raittiusseuroissa, 
kun sosialistinen vastustustyö pyrki kaatamaan 
raittiusseuroja. Maantieteellisistä syistä katsottiin 
kohtuulliseksi yhdistää Wiscounsinin puolelta piirin 
alueeseen Superiori ja sen lähiseudut. Liiton ni- 
meksi annettiin: Minnesotan ja Poh]ois-Wiscounsi- 
nin Raittiusliitto. Ensimaiseen johtokuntaan va- 
littiin J. V. Lili'us, L F. Isotalo, Toivo Hattu, Kalle 
Nikkilä ja Mrs. Maria Järvinen. 

Liiton valtiollinen kanta selvitettiin Virgi- 
niassa pidetyssä yhteiskokouksessa, jossa lausuttiin 
julkinen toivomus: "että äänioikeutetut suomalaiset 
raittiusmiehet pitäisivät velvollisuutenaan liittyä 
Minnesotan valtion kieltolakipuolueeseen". — Ellei 
jollain paikkakunnalla olisi raittiuskansan vaalilis- 
taa, voisi äänestää harkintansa mukaan muittenkin 
puolueitten miehiä. Minnesotan Raittiusliitto aset- 
tui ehdottomasti kieltolakipuolueen kannalle ja ryh- 
tyi sitä avustamaan kaikilla niillä keinoilla, kum 
Liitolla on ollut käytettävinä. Käsikädessä on se 
työskennellyt Minnesotan Kieltolakipuolueen kanssa. 
Amerikan suomalaisen raittiuskansan yhteenliitty- 
mistä niinikään on Minnesotan Liitto lämpimimmin 
kannattanut, jopa koettanut sen toteuttamiseksi 

toimiakin, kehottavien kirjeitten kautta DeKalbiin 
y. m. 

Minnesotan Raittiusliittoon kuului v. 1908 jo- 
tenkin tarkasti kaikki alueeseen lukeutuvat suoma- 
laiset raittiusseurat. Niissä oli 1,648 jäsentä. Sa- 
mana vuonna kuului Liiton johtokuntaan: Kalle 
Stekman, Esa Torkko, Kontra Matson, Olavi Lau- 
laja, Erik Anttila, Antti Tuura, Frank Matson ja 
Kalle Mäntylä. Liiton puhujina ovat kierrelleet: 
Frank Matson, Iivari Ahonen, Alma Hinkkanen ja 
Heikki Moilanen. Puhujilta on vaadittu selvä kiel- 
tolakikanta. Heikki Moilanen erityisemmin kehit- 
teli lasten raittiustyötä perustaen viisitoista rait- 
tiuskoulua lapsille. 

GOGEBIC ALUEEN RAITTIUSLIITTO. SuOJa rait- 

tiusseuran talolla Bessemerissä, Mich., tehtiin ensi- 
mäinen yritys perustaa raittiusliitto Gogebic kaun- 
tin suomalaisten raittiusseurain keskuuteen. Pe- 
rustavaan kokoukseen tammik. 1 p. 1907 saapui 
edustajia: Valo-seurasta I. P. Niemi ja Evert 
Harso, Valon Säteestä Matti Salo, L Karvonen, T. 
Kivistö ja V. Koski; Valottaresta John Saari ja 
Herman Nirva ; Kaikusta K. G. Töme, A. Kleimola 
ja I. Varis; Suoja-seurasta V. Saarikoski, H. Fors, 
A. Matson ja A. Lappi, sekä Pyrkiästä I. Luoma. 

Liiton aikaansaaminen pidettiin erittäin suota- 
vana, vieläpä päätettiin ulotuttaa toiminta Wiscon- 
sinin puolellekin, suomalaisten uutisasukkaiden 
pikku seurojen keskuuteen. Kokouksessa valittiin 
johtokuntakin, jonka tehtäväksi annettiin sääntö- 
jen laatiminen. Mutta tämä ensi yritys raukesi. 
Lieneekö syntynyt vaikeuksia sääntöjen laatimises- 
sa, vai muutko lamauttavat seikat vaikuttivat, yh- 
teistoiminta jäi tälläkertaa sikseen. 

Jeasevillen raittiusseura Valon Säde lähetti 
syyskesällä 1908 uuden kutsun kaikkialle lähiseutu- 
jen raittiusseuroille lähettämään edustajansa yhteis- 
kokoukseen, joka pidettäisiin elok. 30 p:nä Valon 
Säteen talolla ja jossa keskusteltaisiin raittiusliiton 
lopullisesta aikaansaamisesta. Kutsumusta nou- 



GOGEBIC ALUEEN E.-LIITON 4:NEN EDUSTAJA KO- 
KOUKSEN EDUSTAJAT IR0NW00D1SSA, MICH., 
MAALISK. 28 P. 1909. 

dattaen saapuivat kokoukseen: Nestor Toppari, 
Mikko Kivistö ja J, Hakala Ironwoodista ; M. J. 
Karvonen, T. V. Leppälä ja Matti Salo Jessevillestä ; 
I. Saari, G. Äbramson ja I. Sarelin Montrealista; 
K. G. Törne ja J. Ahola Bessemeristä ; sekä J. 
Luoma ja J. Syrjä Wakefieldi8tä, Puhetta johti 
kokouksessa N. Toppari ja pöytäkirjaa piti M. KI- 

vistö. Johtokuntaa ei vielä katsottu sopivaksi Lii- 
tolle valita, ennenkuin säännöt saataisiin ja hyväk- 
syttäisiin. Sääntö valiokunta sitävastoin asetettiin. 

Bessemerissä pidetyssä yhteiskokouksessa 
syysk. 27 p :nä hyväksyttiin Liitolle säännöt ja tar- 
kistettiin sen tehtävät. Liiton säännöissä sanotaan 
eräässä kohden: "On kohdistett?wa raittiustoi- 
minta siihen suuntaan, että saataisiin hajallaan ole- 
vat voimat kootuiksi yhteistoimintaan ja saadak- 
seen kansalaisemme yhtymään amerikalaisiin rait- 
tiustyön tekijöihin ja jos mahdollista, tuntemaan ja 
kannattamaan paikallista ja yleistä kieltolakia". 
Liiton johtokuntaan valittiin : N. Toppari esimie- 
heksi, T. V. Leppälä varaesimieheksi, J. Luoma kir- 
juriksi, J. Saari rahastonhoitajaksi, jäseniksi Sofia 
Toppari, K. G. Törne ja J. Syrjä. 

Liiton puhujina ovat kierrelleet Heikki Moila- 
nen, y. m. Raittiutta ja kieltolakia koskevia lento- 
lehtisiä on kustannettu ja jaettu alueella. Kesäjuh- 
lia, laulu- ja voimistelukilpailuineen niinikään on 
pantu toimeen Liiton alueella vuorottaisin eri paik- 
kakunnilla. 

Marquette kauntin suomalainen raittius- 
liitto. Riento seuran kokouksessa Ishpemingissä, 
Mich., huhtik. 1 p. 1907 herätettiin kysymys rait- 
tiusliiton perustamisesta Marquette kauntin suoma- 
laisten raittiusseurain keskuuteen, niinkuin on Ku- 
parisaarellakin y. m. Lähetystö valittiin viemään 
esityksen Väinö seuralle, joka niinikään suosi yh- 
teistoiminnan aikaansaamista eri yhdistysten kes- 
ken. Molempien seurojen valitsema komitea piti 
Veljeysseuran toimistossa yhteiskokouksen, jossa 
laativat kiertokirjeet kaikille kauntin suomalaisille 
raittiusseuroille kehotuksella saapua "Liiton" i)erus- 

tavaan kokoukseen Ishpemingiin huhtik. 28 p:nä. 
Kutsua noudattaen lähettivät kahdeksan seuraa 
edustajansa, yhteensä 17. Tässä yhteiskokouksessa 
sitten virallistettiin Marquette kauntin Suomalai- 
nen Raittiusliitto ja valittiin sekä johtokunta että 
sääntöjen laatimiskomitea. Johtokuntaan tulivat: 
esimieheksi A. J. Mattila Negauneesta; kirjuriksi 
A. Koivu Ishpemingistä ; kassamieheksi M. Kaap- 
pela Ishpemingistä; sekä neuvotteleviksi jäseniksi 
J. Rautanen Marquettesta, Israel Pyykkönen Uu- 
desta Suomesta; G. Lindqvist Negauneesta ja A. 
Williamson Palmerista. J. H. Mattilan matkustet- 
tua Suomeen tuli Liiton esimieheksi A. Williamson. 
Sääntökomitean muodostivat: J. Kaminen, F. 
Nevala, J. Simonen, H. Juntunen ja I. Rintamäki. 
Seuraavassa yhteiskokouksessa Negauneen kansan- 
kodilla hyväksyttiin säännöt. Yleinen kesäjuhla 
niinikään päätettiin samassa kokouksessa toimeen- 
panna Ishpemingissä elok. 25 p:nä. 

Liittoon kuului v. 1908 yksitoista raittiusseu- 
raa ja 864 jäsentä. Toiminta on suurimmaksi osaksi 
tähdätty ja kohdistettu kieltolakitaisteluun. Sen 
asian kehittämiseksi Marquette kauntissa tilattiin 
2,000 kappaletta Kuparialueen Raittiusliiton kir- 
jasta "Kieltolaki Voittoon", jotka jaettiin ilmaiseksi 
kansalaisillemme. Liitto koettaa myöskin valvoa, 
että voimassa olevia väkijuoma-asetuksia noudatet- 
taisiin kauntin alueella. Kesäisin on tavattu pitää 
juhlia eri osissa alueetta. 

Raittiuspuhujina ja luennoitsijoina ovat Liiton 
toimesta kulkeneet Alfred Laakso keväällä 1908, 
sekä seuraavana talvena pitempiaikaisena Kalle Oja_ 
järvi, pitäen 31 raittiuspuhetta. 

Liiton perustava kokous pidettiin Toivolan talolla 
Crystal Fallsissa, Mich., huhtik. 14 p :nä 1907. Edus- 
tettuina olivat raittiusseurat : Toivola, Vellamo, 
Toivolan Taimi, Toivon Opas, kaikki kuuluen Vel- 
jeysseuraan. Liiton ensimaiseen toimikuntaan, 
joka samalla laati säännöt valittiin: esim. Ivar 
Olkkonen, kirj. Matti Hurja, kassam. Johan Vie- 
rikko, sekä Antti Kulmala, Mikko Kivistö, Johan 
Lampi ja Herman Henricson. Yhteinen kesäjuhla 
vietettiinkin Juhannuksen aikaan paikkakunnan 
seurain myötävaikutuksella ja yhteistoiminnan suu- 
reksi virkistykseksi. 

Liiton toisessa yleisessä kokouksessa elokuulla 
oli edustettuna myöskin Yrittäjä seura Stambaugh- 
'ista ja Korven Kukka Amasasta, siis kuusi seuraa. 
Läsnä olivat edustajat: G. Saari, I. Olkkonen, Hilma 
Stenfors, H. Ollinen, Aug. Kohta, Matti Hurja, Ja- 
cob Kirkkomäki, Elias Niemi, Matti Mäki, J. Lampi, 
Aug. Matson, Mrs. Matson ja H. Hendrikson. 

Kieltolakipuolueeseen nähden päätti Liitto ryh- 
tyä sellaisiin toimenpiteisiin, että se saisi mahdolli- 
simman eheän kannatuksen suomalaisilta raittius- 
miehiltä, niiltä joilla Amerikan kansalaisina on ää- 
nestysoikeus kaikissa valtiollisissa ja kunnallisissa 
vaaleissa. Kesäjuhla on pidetty: Amasassa, Crystal 
Fallsissa ja Stambaughissa, joista varsinkin viimei- 
nen pidettiin varsin onnistuneena. 

Ohion ja Pennsylvanian suomalainen rait- 
tiusliitto. Raittiusväkemme Ohion satamista. 
Mylly kontrista ja Pennsylvanian puolelta pitivät 
ensimmäisen yhteiskokouksensa New Castlessa, 
toukok. 5 p:nä 1907, jossa keskusteltiin suuremmoi- 
sen kesäjuhlan aikaansaamisesta, josta mahdolli- 

seati jääpä voitto luovutettaisiin Veljeysseuran pu- 
hujarahastoon. Kokouksessa olivat edustajina. 
Matti Torkko Fairportista ; Kalle Aaltonen ja Jo- 
han Luoma Harborista ; Johan Laurell Conneau- 
tiata; Lauri Eskola ja Victor Kuusisto Clevelan- 
dista; Otto Mäkinen ja Jaakko Marttila Youngs- 
towni3ta; Johan Nordell Lovvellvillestä, Silja Kos- 
kinen Bessemeristä ; Herman Luoma Glassportlsta; 



OHION JA PENNSYLVANUN R.-LIITON JÄSENIÄ. 

Matti Laurila Monessenistä ja J. E. Laurell New 
Castlesta, Kokouksessa päätettiin pitää yhteinen 
juhla Harborissa ja painattaa tilaisuutta varten 
1,000 juhlamerkkiä. Yhteisjuhla onnistui odotta- 
mattoman hyvin, virkisti mieliä, innosti ja viittasi 
samallaisia raittiusjuhlia viettämään yhteisvoimin 
joka kesä. Veljeysseuran puhujarahastoon lähetet- 
tiin kolmatta sataa dollaria. 

Toinen yhteiskokous, niinikään kesäjuhlan 

viettämistä varten pidettiin Conneautissa toukok. 
10 p:nä 1908. Edustajia saapui yhdestätoista 
alueen raittiusseurasta ja yhteinen kesäjuhla pää- 
tettiin pitää elokuun alussa Fairportissa. Tämän- 
kin juhlan kautta varmistui vaan yhteistoiminnan 
tärkeys ja sen suuri merkitys paikalllsseuroissa. 

Ohio-Fennsylvanian Raittiusliiton virallinen 
perustaminen tapahtui vasta Youngstownissa, huh- 
tik. 4 p:nä 1909, jolloin alueen raittiusseurain edus- 



3. E. LAURELL. 

tajat juuri tätä asiaa varten kokoontuivat. Seuraa- 
vat paikkakunnat lähettivät edustajansa: Clevelan- 
dista,Liisa Poola, Fairportista M. Torkko, Conneau- 
tista K. Ojajärvi, Eriestä D. Aho, Burtonista M 
Juustinen, Warrenista J. Ladveliin, Girardista M 
Mäki ja M. Koski, Monessenista I. Saksberg, Glass- 
portista M. Mäki ja Y. Sjöblom, New Castlesta J. 
E. Laurell, Lowellvillestä J. Nordel, Youngstow- 
nista E. Kiviniemi, J. Marttila ja L. Noponen, 

Edustettuina olleet yhdistykset kuuluivat Veljeys- 
seuraan. Harborin itsenäiset raittiusseurat yhtyi- 
vät Liittoon vasta tuonnempana. 

Ensimmäisen juhlansa piti Liitto 1909 kansal- 
lisen oppilaitoksemme Suomi-Opiston juhlan ni- 
mellä ja menestyi se erinomaisen hyvin. Liiton toi- 
mesta on ollut useita raittiuspuhujia liikkeellä. 

Idän veljeysseurain raittiusliitto. Wor- 
cesterissa, Mass., pitivät Veljeysseuraan kuuluvat 
raittiusyhdistykset ensimmäisen yhteiskokouksen 
kesäk. 30 p:nä 1907. Siinä tuumiteltiin Liiton ai- 
kaansaamisesta idän raittiusseurain keskuuteen. 
Kaksi erittäin tärkeää syytä tuotiin esille: 1. Idän 
Veljeysseuraan kuuluvat yhdistykset ollen kaukana 
kansallisen raittiustyömme keskustasta voivat vaan 
ani harvoin lähettää edustajiaan yleisiin vuosiko- 
kouksiin. Yhteisvoimilla saataisiin ainakin yksi 
edustaja kauempanakin pidettävään Veljeysseuran 
vuosikokoukseen. 2. Kiertävää raittiuspuhu jää- 
kään ei saata aina velvoittaa Veljeysseuraa lähet- 
tämään itävaltioihin, sillä täytyy katsoa myös pai- 
kallisraittiusseurain etua keski valtioissa ja län- 
nessä. Yhteisvoimin voitaisiin kustantaa joskus 
omakin raittiuspuhu ja. Liiton tärkeys tuli näinol- 
len perustelluksi, vaan virallisen päätöksen tekemi- 
nen siirrettiin seuraavaan Lanesvillessä pidettä- 
vään kokoukseen syyskuuhun 1909. Siellä Liitto 
lopullisesti virallistettiin. Liiton toimesta piti E. 
Määttälä raittiuspuheita vuoden 1909 alkupuolella. 
Worcesterissa pidetyssä Liiton kolmannessa ko- 
kouksessa olivat edustajina: J. Hietalahti, F.Vibäck, 
J. W. Manner, I. Saari, Sanna Jouppila, Kr. Vasta- 
mäki, M. Johnson, J. Viinikka, Anna Tolvanen, 
Fiina Pukki, Sanni Anderson, Hilja Pulkkinen, II- 



ma Palonen, Maria Immonen, Antti Matson ja 
Adele Ruhala, Liiton ensimmäisessä vuosikokouk- 
sessa Allstonissa oli 23 edustajaa, jotenkin kaikista 
Veljeysseuraan kuuluvista idän raittiusyhdistyk- 
sistä. Yhteisiä raittiusjuhlia en vietetty joka kesä 
eripaikoissa aluetta; samoin on yhteisvoimin lähe- 
tetty edustajia Veljeysseuran vuosikokouksiin. 

LÄNNEN SUOMALAINEN RAITTIUSLIITTO, län- 
nessä on ollut toiminnassa kaksi samanimistä rait- 

tiusliittoa. Seattlessa, Wash., huhtlk. 6 p:nä 1901 
perustettiin lännen ensimmäinen raittiusliitto, joka 
vilkkaasti toimi nelisen vuotta. Siihen kuului kuusi 
paikallisraittiusseuraa ja noin 300 jäsentä. Liiton 
kolmannessa vuosikokouksessa Franklinissa, Wash., 
oli edustajia 17. Liiton tilit osoittivat tuloja olleen 
$140.39 ja menoja samalla aikaa $83.10. Liitolla 
oli vähäinen hautausapurahastokin y. m. Seuraa- 
vien vuosien levottomat olot lännessä sekä muutte- 

levän väestön ja vakaantumattomien aatteitten 
tautta Liitto lakkautui. 

Mutta raittiusliiton viritti uudestaan eloon 
Veljeysseuran puhuja Alma Hinkkanen. Hän ei suo- 
rastaan vaikuttanut sen uudesta perustamiseen, 
vaan hehkuvilla raittiuspuheillaan synnytti uuden 
innostuksen lännen raittiuskansaan, josta innostuk- 
sesta oli seurauksena Liiton uudesta perustaminen. 
Murtaja seura otti asian pohdittavakseen kokouk- 
sessaan ja valitsi kolmihenkisen komitean laati- 
maan kutsukirjeitä toisille raittiusseuroille, joita 
kehotettiin lähettämään edustajansa yhteiseen ko- 
koukseen Murtajan talolle San Franciscoon lokak. 
21 p:nä 1909. Tässä yhteiskokouksessa perustettiin 
liitto lännen raittiusseurain keskuuteen. Komi- 
teaan kuuluivat: Katri Sirviö, E. Mäki ja A. Uoti- 
nen. Kutsumusta noudattivat useat seurat ja lähet- 
tivät edustajansa: Lännen Toivo, Fort Bragg, 
Cal., A. Pyhäluoto; Ilta Hetki, Lead, S. Dak., S. 
Matson; Rauhan Toivo, Red Lodge, Mont., S. Kero; 
Lännen Tähti, Seattle, Wash., S. Parhaniemi; Tyy- 
nivalo, Portland, Ore., J. Järvelä; Suomi, Astoria, 
Ore., M. Kemppainen; Murtaja, San Francisco Ma- 
ria Liedes, Aino Hannuksela, E. Rinne ja Edw. 
Mäki; Valo Nuorempi, Rockiin, Cal., A. Haaka, J. 
Jacobson ja Merimiesten raittiusseurasta pastori 
L. R. Ahlman. Kokouksen tuloksena oli, että Län- 
nen Suomalainen Raittiusliitto alkoi uuden vaiku- 
tuksensa useassa suhteessa käytännöllisillä ja oloi- 
himme soveltuvilla toimintatavoilla. 

Liittoon yhdistyi hetimiten kahdeksan lännen 
raittiusseuraa. Myöhemmin on joukko lisä-änty- 
nyt. Jokainen seura maksaa Liiton kassaan kym- 
menen dollaria, joka raha käytetään aatteelliseen 

raittiustyöhön, puhu jäin ja raittiuskirjallisuuden 
kustantamiseen. Sitäpaitsi vielä seurojen siveelli-^ 
senä velvollisuutena pidetään puhujarahaston 
avustaminen sellaisina aikoina, jolloin Liiton toi- 
mesta kulkee raittiusluennoitsija. Opettaja V. Rei- 
ma olikin Liiton puhuja kahden kuukauden ajan. 



VELJEYSSEURAN TYÖSKENTELYÄ 

1906—1907. 

Kansallinen raittiusliike on vilkkaassa käyn- 
nissä. Veljeysseuran puhujana taikalyhty muka- 
naan matkusteli Alfred Laakso Michiganissa, Cana- 
dassa ja idän valtioissa. Taikalyhtykuvien avulla 
voitiin selvemmin paljastaa juoppoudesta johtuva 
kurjuus varotukseksi monelle. Toisaalta taas rai- 
tisten perheitten onnea uhkuvat kuvaukset kehoit- 
tivat säädylliseen elämään. L. L. Johnson pauhasi 
Dakotan ja Minnesotan vakaville ja perin rauhalli- 
sille farmareille. Sihteeri J. Kaminen kierteli ahke- 
rasti luennoiden, missä milloin minnekin kutsuttiin 
ja tilaisuus suinkin myöten antoi. Raittiuslaulu- 
kirja uusittiin sekä laitettiin laajemmaksi ja moni- 
puolisemmaksi. Sen nimeksi pantiin "Kansan Lau- 
lukirja". Muitakin pienempiä julkaisuja on näiltä 
ajoilta, paitsi kalenteria ja Raittiuslehteä. Lasten 
raittiuskouluja perustelevat melkein kaikki rait- 
tiusseurat keskuuteensa. 

Calumetin vuosikokous, heinäk. 20 — 27 p. 
1907. Nämä kansalliset kokouspäivät jakaantuivat 
tällä kertaa kolmeen osaan: ensin kolmipäiväiset 
raittiuskurssit, sitten niinikään kolme päivää kes- 
tävä yleinen vuosikokous keskusteluineen ja vaalei- 



neen ja lopuksi raittiusjuhla laulu- ja soittokilpai- 
luineen. 

Luentokursseja johti sihteeri J, Kaminen. 
Apuluennoltsijoina olivat: toimittaja J. Parkkila, 
opistolainen Aksel Pesonen, Alfred Laakso ja L. L. 
Johnson. Luennoilla kävijöitä oli hyvin runsaasti, 
keskimäärin viisikymmentä henkeä päivässä. Illoin 

kokoontui kuuM joita Kansanvalistus-seuran talo 
täyteen, jossa luennot pidettiin. 

Edustajia saapui vuosikokoukseen kaikkiaan, 
johtokunnan jäsenet luettuina sata henkeä, mikä oli 
Ishpemingin vuosikokouksen jälkeen suurin osan- 
otto Veljeysseuran yhteiskokoukseen. 

Vuosikokouksen tärkeimpänä asiana on pidet- 
tävä kysymystä, joka koski Amerikan raittiuskan- 
san yhteenliittymistä. Veljeysseuran johtokunta, 
tuntien yleisen toivomuksen olevan saada erityiset 
raittiusseurat ja pääyhdistykset yhteiseksi suureksi 
raittiusjärjestöksi, alotti virallisen ja julkisen toi- 
men tässä asiassa. Vuosikokouksen edustajat tun- 
tuivat olevan innostuneita, sillä viisikymmentä pu- 
hevuoroa käytettiin tässä tärkeässä sekä monelle 
arkatuntoisessa asiassa. Yhtymistä kannatettiin 
varsin lämpimästi, mutta suurta varovaisuutta 
tulisi noudattaa, ettei hajotettaisi sitä vakaumuksen 
ja kokemuksen perustalle rakennettua kansallista 
raittiustyötä, jota Veljeysseura tähän asti oli kun- 
nialla johtanut. Kokouksessa olivat kunniavie- 
raina Ystävyyden Yhdistyksen edustajat M. Kaap- 
pela ja Mr. Karlson. Veljeysseuran vuosikokous 
päättikin ryhtyä toteuttamaan Amerikan suomalai- 
sen raittiuskansan yhteenliittymistä. Yhteinen 
kaikkien pääyhdistyksien ja itsenäisten raittiusseu- 
rain edustajain neuvottelukokous pidettäisiin De 
Kaihissa, Illinoisissa, tammik. 6 p:nä 1908. Tänne 
kehotetaan itse kutakin, pääyhdistys, raittiusliitto 
ja itsenäiset r. -seurat lähettämään edustajansa. 
Veljeysseura puolestaan valitsi edustajikseen: M. 
Skytän, J. Kamisen, H. Perän J. V. Liliuksen ja 
Miina Perttulan. Johtokunnan huoleksi jäi kokoon- 
kutsumisen laatiminen sanomalehtiin sekä yhtv- 

mistä koskeva kirjevaihto toisten pääyhdistysten 
kanssa. Veljeysseura vanhimpana ja suurimpana 
raittiusjärjestönä katsoi velvollisuudekseen panna 
alulle tämä tärkeä yhteenliittymisyrite, jonka me- 
nestyminen tulisi suuressa määrin riippumaan neu- 
vottelukokouksen onnellisista tuloksista. 

Vuosikokouksen muista asioista mainittakoon 
kirjapainon ja oman talon hankkimisesta jo ennen 
viritetty mutta yhäti keskeneräiseksi jäänyt asia. 
Raittiuspuhujan suhteen oltiin yleensä sitä meiltä, 
että Vei jeysseur alla tulisi olla aina vakituinen pu- 
huja liikkeellä. Se vastaisi tarkotustansa ja edis- 
täisi aatteellista työtä. Vuosikokous velvoitti joh- 
tokunnan hankkimaan pitempiaikaisen raittiuspu- 
hujan joko tästämaasta, tahi vielä parempi jos Suo- 
mesta taas saataisiin hyvä puhuja. 

Vei jeysseur an kirjurin palkka yhä lisääntyvän 
työn tähden kohotettiin $80 kuukaudessa kuitenkin 
sillä velvoituksella, että kirjurin on toimitettava sa- 
malla Raittiuslehteä. Sihteerin tehtäviin olikin 
parina vuotena kuulunut yllämainitun Raittiusleh- 
den toimitus. 

Johtokuntaan valittiin esim. Mikkb Skyttä, 
varaesim.. Matti Manner, kirj. Jaakko Kaminen 
kassam. Alex Pantti, sekä jäseniksi Esa Torkko, 
Alf. Laakso ja Hanna Siltala. 

Vuosikokous lähetti onnittelusähkösanomia : 
Kansainväliselle raittiuskongressille Tukholmaan, 
Suomen Kansaneduskunnalle Helsinkiin ja Idän 
Raittius Yhdistyksen vuosikokoukselle, jotka piti- 
vät istunnoltaan samaan aikaan. 

Raittiusjuhla kilpailuineen seurasi viimeiseksi. 
Noin kahteen tuhanteen nouseva juhlakulkue lähti 
liikkeelle Kansanvalistusseuran talolta Tamarackin 

puistoon. Juhlasaattueessa kulkivat soittokunnat, 
laulajat, erityisten raittiusseurain lähetystöt lippui- 
neen, valkopukuiset toivonliittolaiset, voimisteluseu- 
rat, edustajat y. m. raittiusväki. Juhlatilaisuudessa 
pidettiin puheita ja vuoroin kaikui soiton raikkaat 
säveleet tai isänmaalliset laulut. Kilpailuissa sai 
Harborin oivallinen soittokunta ensimmäisen pal- 
kinnon. Laulusta ei voitu tälläkertaa jakaa palkin- 
noita, jotavastoin voimisteluseurat. Reipas Han- 
cockista ja Huima South Rangelta, saivat kumpikin 
palkinnon. Huima vei kun veikin kunniasauvan 
Reippaalta, jonka hallussa se oli ollut monta vuotta. 



UUSIA RAITTIUSSEUROJA. — VELJEYS- 
SEURAN TILASTOA. 

Toisina vuosina perustetaan uusia seuroja ai- 
van kymmenittäin ja sitten saattaa tulla aika, jol- 
loin tuntuu kuin kehitys tässä suhteessa pysähtyisi. 
Esimerkiksi mainittakoon, että vuonna 1904 liitet- 
tiin Veljeysseuraan toistakymmentä uutta raittius- 
seuraa ja Idän Suom. Raitt. Yhdistykseen seitsemän 
uutta seuraa, jotavastoin v. 1906 Veljeysseura 
lisääntyy vaan kahdella paikallisraittiusseuralla 
eikä toisetkaan pääyhdistykset paremmin kasva- 
neet. 

Veljeysseuraan liitettiin v. 1904 seuraavat 
yhdistykset: Pyrintö, Coal Contre, Pa.; Laakson 
Ruusu, Gazzam, Pa. ; Santakiven Kukka, Sandstone, 
Minn. ; Voiton Lippu, Monessen, Pa. ; Rauhan Lilja, 
Brownsville, Pa. ; Kupari Ruu^u, Centenial Heights, 
Mich.; Rannan Ruusu, Oskar, Mich. ; Etelän Avain, 
South Range, Mich.; Taiston Alku, Finlayson, 

Minn.; Nuorison Kaunistus, Red Ridge, Mich.; 
Yritys, Granite, Mont. 

V. 1905 : Suomen Ruusu, Cleveland, Ohio ; Met- 
sän Kukka, Uusi Suomi, Mich.; Valotar, Montreal, 
Mich.; Lahja, Tower, Minn.; Toivon Sankari, 
Youngstown, Ohio; Onni, Stevenson, Minn.; Hyök- 
käys, Auroora, Minn.; Elon Toivo, Onnela, Mich.; 
ja Uudenvuoden Lahja, Lowelville, Ohio. 

Vuonna 1906 liitettiin : Tuomi, Port Richmond, 
N. Y. ja Eristys, Victoria Mine, Can. 

Vuoden 1907 osalle tulevat : Vellamo, Laurium, 
Mich.; Oikeus, Creighton Mine, Ont., Can,; Palon 
Riento, Palo, Minn.; Virginian Tähti, Clarksburg, 
W. V.. ; Pyrintö, Cobalt, Ont., Can. ; Voiton Seppele, 
Sokeri joki, Ohio, Toivolan Valo, Franklin, Mich. 



AMERIKAN SUOMALAISEN RAITTIUSKAN- 
SAN YHTEENLIITTYMIS-YRITTEET. 

1. Vaikuttimia ja alotteita. Amerikan suo- 
malaiset ovat valitettavasti jakautuneet henkisessä 
toiminnassaan ja aatteellisissa pyrinnöissään mo- 
neen ryhmään. Lutherilaisen kirkkomme muodos- 
tavat kolme kirkkokuntaa: Evank. Luth. Kirkko- 
kunta, Kansalliskirkkokunta ja Laestadiolaiset eli 
A^postolis-Lutherilaiset, niinkuin he itseään nimit- 
tävät. Näitten rinnalla löytyy sitäpaitsi joitakin 
"Itsenäisiä" luterilaisia seurakuntia. Raittiusliik- 
keemme niinikään toimii kolmessa pääleirissä ja 
lukuisten itsenäisten raittiusseurain kautta. Pää- 
yhdistykset ovat: S. K. R. Veljeysseura, Ystävyyden 
Yhdistys ja Idän Suom. Raittius Yhdistys. Vaikka 
kilpailusta väliin onkin sulaa etua, sillä se saa 

hitaanlaisen kansamme vilkkaampaan toimintaan, 
niin useimmassa tapauksessa siitä on ollut haittaa 
ja harmia, varsinkin kun kilpailu-innossa on poi- 
kettu säädyllisyydestä ja koetettu toista alaspolke- 
malla omaansa nostaa ja kasvattaa. 

Epäilemättä "Amerikan Kaikun" toimittajalla 
Eero Erkolla oli tarkotuksenaan koota Amerikan 
suomalaiset henkiset voimat yhteen kansalliseen 
tehtävään, kun hän vuosina 1903 — 1904 perusteli 
"kansallisliittoja'' tärkeimpiin suomalaisten asuin- 
paikkoihin. Nämä yhdistykset perustuivat puh- 
taasti kansallisaatteelle, suomalaisuuden eheänä 
säilyttämisen tarkoitukselle. Suurta innostusta 
niinkutsutut "kansallisseurat" synnyttivät, vaan 
perin hetkellistä heidän toimintansa oli. Muuta- 
massa vuodessa ne kokonaan lakkautuivat. Koko- 
naiskansallistunnetta ehtivät ne sentään jonkun 
verran virittää ja kasvattaa. 

Raittiusliitot ovat myös suuressa määrin vai- 
kuttaneet siihen suuntaan, että raittiuskansan kes- 
kuuteen saataisiin kautta maan käsittävä yhteenliit- 
tyminen. Liittoihinhan on otettu eri pääyhdistyk- 
siin kuuluvia ja itsenäisiä raittiusseuroja. Luon- 
nollisena kehityksen tuloksena oli johtopäätös: mikä 
on mahdollinen raittiusliitoissa, pitäisi myöskin 
olla mahdollista koko kansaamme käsittävässä rait- 
tiustyössä. 

Raittiuskansan yhtymisasiasta keskustellaan- 
kin jo yleisesti vuonna 1906 useissa raittiusseu- 
roissa eikä se ajatus ollut tuntematon johtavissa pii- 
reissäkään. Vuosikokoukset lähettelevät toisilleen 
onnittelusähkösanomia ikäänkuin aatteellisen yh- 
teistunnon ilmaisemiseksi. Epäilemättä liikkui 
monen yksityisen mielessä ajatuksia ryhtyä toteat- 

tamaan rauhanaatetta Amerikan suomalaisten rait- 
tiusseurain keskuudessa. 

Kansallisen kokoomistyön touhussa eletään 
alkupuoli vuotta 1907. Kokoomisaate oli voittanut 
yhä uutta alaa. Sanomalehdet olivat yleensä asialle 
myötätuntoisia. "Kaiku" ja "Siirtolainen" aivan 
erityisesti asiaan innostuneina lietsoivat lämpöä 
tehden parhaansa raittiusväen yhteensulattami- 
seksi. Minnesotan Raittiusliitto keskustelee yhteis- 
kokouksissaan raittiuskansan yhteenliittymisestä, 
vieläpä ryhtyen todellisiin toimenpiteisiinkin lähet- 
tämällä esityksen Veljeysseuran vuosikokoukselle 
neuvottelukokouksen pitämisestä Duluthissa. 

Keväällä 1907 herätti yleistä huomiota lännen 
veljeysseurain, apuyhdistysten ja salaseurain yhdis- 
tämisneuvottelukokous Astoriassa. Kalevan Ritarit 
olivat johtamassa sanottua lännen seurain kokoo- 
muspuuhaa. Astorian kokous onnistuikin liittää 
melkein kaikki lännen ei-raittiusseurat yhdeksi suu- 
reksi hyväntekeväisyys ja apuyhdistykseksi. 

Pian tiesivät sanomalehdet kertoa Veljeysseu- 
ran johtokunnan ryhtyneen kirjevaihtoon toisten 
pääyhdistysten johtokuntain kanssa kuulustellak- 
seen näitten mielipidettä Amerikan suomalaisen 
raittiuskansan yhteenliittymisen suhteen ja jos yh- 
tymistä suosittelisivat, olisi valittava lähetystö Vel- 
jeysseuran vuosikokoukseen Calumetiin, jossa otet- 
taisiin yhtymisasia keskusteltavaksi. Samalla ke- 
hoitettiin toisiakin pääyhdistyksiä ottamaan kansal- 
lisen raittiustyön kokoomiskysymys keskustelun- 
alaiseksi vuosikokouksissaan. 

Ystävyyden Yhdistys, jonka vuosikokous pidet- 
tiin paria viikkoa varemmin kuin Veljeysseuran ja 
Idän Yhdistyksen, ehti ensimäisenä käsittelemään 

yhtymisasiaa. Ystävyyden Yhdistyksen vuosikokous 
oli suosiollinen yhtymispuuhalle pannen kuitenkin 
ehdoksi pääyhdistysten luopumisen nimestään ja 
omaisuudestaan, vieläpä historiallisesta taustas- 
taankin. Näin perinpohjin uudistettuna uusien 
sääntöjen laatimisen ehdoilla oli Ystävyyden Yhdis- 
tys valmis liittymään Amerikan suomalaisen rait- 
tiuskansan Yhteisliittoon ja valitsi kaksi edustajaa 
raittiuskansan neuvottelukokoukseen. — Idän Suom. 
Raittius Yhdistys niinikään asettui suosiolliselle 
kannalle yhtymisasiassa toivolla ja edellytyksellä, 
että se tapahtuisi kaikkein seurain yksimielisellä 
suostumuksella. Neuvottelukokoukseen valitsi Idän 
Yhdistys kaksi edustajaa. — Veljeysseuran vuosi- 
kokouksessa sovittiin neuvottelukokouksen pai- 
kasta, joksi katsottiin sopivammaksi De Kalb, 111., 
keskuksellisen asemansa vuoksi. Veljeysseuraa 
edustamaan mainitussa kokouksessa valittiin viisi 
henkilöä ja johtokunnan huoleksi annettiin neuvot- 
telukokouksen kuuluttaminen sanomalehdissä. 

2. DE KALBiN RAUHANKOKOUS. Amerikan suo- 
malaisten raittiusseurojen ensimäinen yhtymistä 
tarkoittava neuvottelu-edustajakokous pidettiin De 
Kaihissa, 111., tammik. 6 p:nä 1908. Edustajina 
tässä tärkeässä kokouksessa olivat: Idän R. Yhdis- 
tyksen puolesta: Niilo Nelson ja A. Kalliokoski, 
R. Ystäväin Yhdistyksen puolesta Henry Kontio ja 
M. Kaappela; S. K. R. Veljeysseurasta J. Kaminen, 
M. Skyttä, J. V. Lilius, H. Perä ja M. Perttula. 
Itsenäisistä raittiusseuroista : A. Vanhala, Rauhan 
Aarre-seurasta Gardner, Mass.; F. E. Turppa Si- 
vutta ja-seurasta Waukegan, 111. ; J. J. Turppa Ta- 
pio-seurasta Hibbing, Minn. ; Y. Remsujeff Ma- 
jakka-seurasta De Kalb. 111.; P. Pennanen Hyvä 



211 

Toivo-itsenäisestä Calumetista ; J. Bogren Kyntäjä- 
seurasta Painesdale, Mich. ; T. Hattu Valon Tuote- 
seurasta Virginia, Minn. ; R. Lappala Kunto-seu- 
rasta Harborista ja K. Aaltonen Turva-seurasta 
Harborista, A. Stenfors Tähti-seurasta New York; 
J. Parkkila S.-Opiston raittius-osastosta Hancoc- 
kista; M. Hall Uusi Yristys-seurasta Port Arthur, 
Canada. Kirjeellisesti edustettuina olivat kaukai- 
set seurat Tyynenmeren rannalta: Rauhan Koti 
Aberdeenista ja Tyynen Satama Hoquiamista Was- 
hingtonin valtiosta. 

Rauhanneuvottelukokouksen puheen j ohta j aksi 
valittiin Veljeysseuran esimies Mikko Skyttä ja kir- 
jureiksi vastikään Suomesta saapunut Veljeysseu- 
ran puhuja Alma Hinkkanen. "Rauhankokous" ni- 
misessä teoksessa löytyvät tämän kokouksen keskus- 
telut kaikessa laajuudessaan. 

Amerikan suomalaisten raittiusseurain yhty- 
mistä suosivat kaikkein ryhmäin edustajat. Keinot, 
millä se voitaisiin toteuttaa, samoinkuin ne perus- 
teet, jolle uusi kansallinen raittiustyö laskettaisiin, 
tuottivat kokoukselle työtä, käsitteiden selvittelyä 
ja sovittelua. Yhtyminen voisi tapahtua perusta- 
malla koko maata käsittävä raittiusliitto joko per- 
sonaaliunionin tai piirijaon pohjalle. Samalla kun 
tehtäisiin kasvattavaa raittiustyötä ryhdyttäisiin 
mahdollisen voimakkaaseen valtiolliseen toimin- 
taan. Raittiusliiton on kuitenkin sen ohella säily- 
tettävä kansallinen luonteensa. Valtiollisen ja kan- 
sallisen raittiustyön suhteen päästiin helposti yksi- 
mielisyyteen. 

Raittiustyön suhtaantuminen uskontoon syn- 
nytti tosin kiivaan sanailun, vaikka enemmistö aset- 
tui selvästi raittiustyön kristillissiveelliselle perus- 

tukselle. Sosialistien uskonnonvastaista maailman- 
katsomusta edusti Mooses Hall vaatien kristillis-si- 
veellissanaa poistettavaksi. Jaakko Kaminen selit- 
teli yleismaailmallisen raittiusliikkeen perustuksia, 
joka on kokonaan kristillissiveellisellä pohjalla, eikä 
meillä suomalaisilla pitäisi oleman syytä muuttaa 
raittiustyön yleistä luonnetta. Juuri senkautta 
onkin raittiustyö kyennyt vaikuttamaan yleiseen 
mielipiteeseen siunauksellisesti, kun siinä on ollut 
vaikuttamassa kristinuskon henki ja voima. Edus- 
ta jakunta päätti pysyttäytyä kristillissiveellisen 
raittiustyön, varmalla perustalla. 

Sovit us valiokunnan tehtäväksi tuli vaikea teh- 
tävä, nimenantaminen uudelle liitolle, ettei voitu 
yksimielisyyteen päästä. Veljeysseuran puolesta 
esitti Kaminen y. m. pysytettäväksi ja säilytettä- 
väksi Suomalaisen Kansallis Raittius Veljeysseuran 
nimi ; onhan se vanhin j a takanaan sillä on kaunis 
historiallinen työ niinkun perinnöksi tulevalle yh- 
teiselle raittiustyölle. Ystävyyden Yhdistyksen 
edustajat taas pitäytyivät vuosikokouksessaan teh- 
tyyn päätökseensä, että he yhtyvät liittoon vaan sillä 
nimenomaisella ehdolla, että entisistä nimistä luo- 
vutaan ja annetaan liitolle kokonaan uusi nimi. 
Idän Raittius Yhdistyksenkään jäsenet eivät myös- 
kään halunneet antaa Veljeysseuralle niin suurta 
tunnustusta ja kunnioitusta, että olisivat suostuneet 
ottamaan Veljeysseuran nimen yhteiselle raittius- 
työlle. Asiasta tietysti syntyi vilkas sananvaihto. 
J. V. Lilius y. m. toivat esiin ajatuksen, että vaikka- 
kin uuden nimen tähden syntyisi menoja, niin sit- 
tenkin olisi se liitolle hankittava ja uudelle saatava 
vahvistus eli laillistuttaminen. Veljeysseuran tulisi 
luopua niinkuin muittenkin pääseurain rakkaaksi 

tulleesta nimestä, ettei itsekkäisyys syystä tai toi- 
sesta voisi saada jalansijaa ja yhtymispuuha jäisi 
tä5i;tämättä. 

Sovitusvaliokunta esitti nimeksi: Amerikan 
SUOMALAINEN RAITTIUSLIITTO. Keskushallinnon ko- 
tipaikkana tulisi olemaan Ishpeming, Mich. Kiivaan 
keskustelun perästä, jossa vieläkin Veljeysseuran 
nimeä kannatettiin, ratkaistiin asia 14:llä äänellä 
2: ta vastaan ja hyväksyttiin nimeksi: Amerikan 
Suomalainen Raittiusliitto. 

Raittiusliitolla tulisi olemaan keskushallinto, 
jonka toimisto määrättiin Ishpemingiin. Keskus- 
hallinnon tehtäviin kuuluu : 

1) tarkastaa ja vahvistaa sille piiritoimikun- 
tien kautta saapuneet paikallisseurain säännöt sekä 
antaa paikallisseuroille lupakirjat; 

2) pitää tarkka tili sille tulleista rahava- 
roista ; 

3) pitää piiritoimikuntien tiedonantojen mu- 
kaan tarkka luettelo Liittoon kuuluvista paikallis- 
seuroista sekä tilasto niiden jäsenluvusta ja omai- 
suudesta ; 

4) vaatia tarkat ja täydelliset tilit ja mahdol- 
lisimman tarkat tilastotiedot piiritoimikunnilta hy- 
vissä ajoin ennen Liiton yleistä edustajakokousta; 

5) jättää Liiton tilit vähintäin 60 päivää en- 
nen Liiton vuosikokousta valituille tilintarkasta- 
jille; 

6) julaista tilit ennen Liiton edustajako- 
kousta Liiton äänenkannattajissa; 

7) antaa toiminnastaan tarkka toimintaker- 
tomus asianomaisten edustajiensa kautta edustaja- 
kokoukselle ; 

8) valvoa yksissä neuvoin piiritoimikuntien 
kanssa yleistä luentotoimintaa sekä kirjallisuuden 
ja sanomalehtien kustantamista; 

9) vahvistaa piiritoimikuntain esityksestä 
lasten raittius-osastojen sääntöjä, valvoa lasten 
raittiusopetusta sekä avustaa piiritoimikuntia ja 
paikallisseuroja näiden osastojen perustamisessa ja 
niiden toiminnan elvyttämisessä; 

10) valmistaa ja Liiton yleiselle edustajako- 
koukselle esittää paikallisseurojen ja piiritoimikun- 
tien harkinnan mukaan eduskunnan toimenpiteitä 
ja päätöksiä vaativia asioita. 

Sääntövaliokunnan laatimat säännöt tarkistet- 
tiin kokouksessa pykälä pykälältä, tehtiin muistu- 
tuksia ja korjauksia tarpeen mukaan. Huomatta- 
vasti eivät nämä säännöt poikenneet muista tähän- 
astisista raittiusseurain säännöistä ja työtavasta. 
Tehtävien monipuolisuus, joka ilmeni sääntöehdo- 
tuksessa ja työjärjestyksessä, todistaa kansallisen 
raittiustyön täyteläisyyttä ja kypsyyttä. Kahden- 
kymmen-vuotisen raittiustyömme saavutukset ja 
kokemukset havaitaan selvästi tässä yhdistyneen 
raittiuskansan keskinäisessä lainlaadinnassa. Ken 
haluaa tarkemmin niihin perehtyä, löytää ne "Rau- 
hankokous" nimisestä kirjasta. Säännöt päätettiin 
lähettää jokaiselle pääyhdistykselle, sillä tarkoituk- 
sella, että ne vuosikokouksissaan tarkastaisivat. 
Jos ne kaikissa pääyhdistyksissä saavat hyväksymi- 
sen, tulevat ne olemaan A. S. Raittiusliiton viralli- 
sina sääntöinä. 

Lopulliseksi yhtymäehdoksi, paitsi yhteisesti 
hyväksyttyä nimeä ja sääntöjä, pantiin seuraavat 
vaatimukset pääseuroihin ja itsenäisiin raittiusseu- 
roihin nähden : 

1. "että tämä Liitto alkaa toimintaan edusta- 
jakokouksen laatiman perus-ohjeen mukaan, jos 
vähintäin kolme pääryhmää vuosikokouksessaan 
niin päättää ja edustajansa seuraavaan yleiseen 
edustajakokoukseen lähettää. Seuraava edustaja- 
kokous voidaan silloin pitää tämän Liiton perusta- 
vana kokouksena, jonka päätöksillä entisten yhdis 
tysten toiminta lakkaa. Sama olkoon laita siinäkin 
tapauksessa, että kaksi pääyhdistystä ja vähintäin 
viisi itsenäistä seuraa päättää. 

2. että Liitto laillistutetaan niin pian kuin 
Liiton ensimäisessä edustajakokouksessa valittu 
keskushallinto näkee soveliaaksi, aluksi yhdessä ja 
niinpian kuin varat myöntävät, toisissakin val- 
tioissa. 

3. että tämän neuvottelukokouksen aiheutta- 
mat kulut kerätään jollakin sopivalla toimenpiteellä, 
kunkin kokoukseen osaaottaneen seuran y. m. kes- 
kuudessa. 

Liittyneen raittiuskansan väliaikainen keskus- 
toimikunta, johon tulivat valituiksi: M. Skyttä, J. 
V. Lilius, M. Kaappela, A. Kalliokoski ja J. Parkkila, 
velvoitettiin toimimaan kokouksen päätösten mukai- 
sesti. 

Keskustoimikunnan tehtäväksi annettiin myös- 
kin sellaisen kirjan laatiminen ja painattaminen, 
jossa esitettäisiin "Rauhankokouksen-' pöytäkirjat, 
ja lisäksi Amerikan suomalaisen raittiusliikettä, 
historiaa, tilastoja y. m. raittiustyötämme koskevia 
tapahtumia. 

A. S. Raittiusliiton ensimäinen edustajakokous 
päätettiin pitää Sault Ste Mariessa, Mich., vuoden 
lopulla, eli sen jälkeen, kun pääyhdistykset ovat pi- 
täneet vuosikokouksensa. Pääyhdistyksiä kehote- 

taan vuosikokouksissaan tarkastamaan De Kai- 
hissa tehdyt, tulevan A. S. Raittiusliiton säännöt, 
antamaan niistä lausuntonsa, päättämään yhtymi- 
sestä ja valitsemaan edustajat liiton ensimaiseen 
edustajakokoukseen Saut Ste Marieen, Mich. 

Neljä päivää kesti tämä Amerikan suomalaisen 
raittiuskansan neuvottelukokous, jota myöskin kut- 
suttiin rauhankokoukseksi. Tyytyväisenä ja hy- 
villä toiveilla erosivat eri ryhmäin edustajat. Tasa- 
puolista ja veljellistä oli kokouksen työ, kansallis- 
tunto ja heimoushenki valtasi kaikkein mielet, sekä 
tunne sellainen, että kansamme hajanaiset voimat 
olisivat koottavat kaikilla aloilla, toimimaan yh- 
dessä niinhyvin kansallisessa kuin raittiustyössä- 
kin, vieläpä kirkollisella alallakin. 

3. YHTEENLIITTYMISEHDOT JA SÄÄNNÖT 
VUOSIKOKOUSTEN HARKITTAVINA. 

Raittiuden ystäväin yhdistyksen 19 :s 
vuosikokous pidettiin Ishpemingissä, kesäk. 12 — 13 
p:nä 1908, jossa A. S. Raittiusliiton säännöt tarkas- 
tettiin ja hyväksyttiin. Yhdistykseen kuuluvasta 
kolmestatoista raittiusseurasta oli edustettuna kah- 
deksan paikallisraittiusseuraa. Edustajia, johto- 
kunnan jäsenet luettuna, oli kolmetoista. Estävien 
Yhdistys eduskuntansa kautta lupautui liitymään 
A. S. Raittiusliittoon De Kalbin kokouksen suunni- 
telman mukaan. Olihan sama yhdistys jo ennem- 
min päättänyt yhtyä liittoon sillä ehdolla, että enti- 
set pääyhdistykset luopuvat nimistään ja otetaan 
liitolle uusi nimi sekä laillistus. Vuosikokous va- 
litsi niinikään edustajat liiton ensimaiseen edusta- 
jakokoukseen Sault Ste Marieen. 

Suom. kans. raitt. veljeysseuran 21:nen 
vuosikokous pidettiin Monessenissa, Pa., heinäk. 11 
— 18 p:nä 1908, jossa yhtymisasia otettiin varsinai- 
sesti harkittavaksi. Edustajia, johtokunnan jäse- 
net luettuina, oli läsnä neljäkymmentä kuusi. 

A. S. Raittiusliittoon yhtymisestä sukeutui toista 
päivää kestävä keskustelu. Seuraavat otteet pöytä- 
kirjasta antavat selvikettä kokouksessa ilmenneistä 
eri mielipiteistä, sovitteluista ja vuosikokouksen 
tekemästä välipäätöksestä. 

Herman Luoma sanoi seurattuaan asiaa tul- 
leensa siihen käsitykseen että S. K. R. V. Seuran 
jäsenistö kokemuksesta on tullut varovaiseksi. Vesa 
seuran mielipiteenä lausui että yhtymishommaa 
olisi kannatettava, jos oltaisi varmoja siitä että se 
loisi yhtenäisen raittiustyötä tekevän joukon. Mutta 
Vesa on epäilevällä kannalla. Jos kaikki vanhat 
yhdistykset kuolevat ja aivan uusi nousee, kuten De 
Kalbin perussäännöt sanovat, epäilee Vesa voiko 
muodostua uudesta yhtä vakava ja varma kuin Vel- 
jeysseura. Veljeysseuralla ei ole oikeutta luopu- 
maan perusteistaan, mutta muutettakoon sääntöjä 
Veljeysseurassa ajan vaatimusten mukaan ja otet- 
takoon muut vastaan Veljeysseuraan. 

Matti Manner Fohjantähdestä: Pohjantähti 
en yhtymisen kannalla siinä tapauksessa että Vel- 
jeysseura siihen yksimielisesti suostuu. Kertoi Ku- 
parialueen Raittiusliiton alkutoiminnasta ja mai- 
nitsi sen kehittävästä vaikutuksesta, m. m. kapak- 
kalain noudattamiseen nähden Hancockissa. Toi- 
voi että liittoja muodostamalla kehitettäisi asiaa. 
Kuparialueen liitto on sillä kannalla että on vie^ä 
liian aikaista. 

Vihtori Alanko Aamurusko seurasta: Olen 

aulis suostumaan tappioihin Veljeysseuran puolelta 
taloudellisessa suhteessa, mutta jos meidän on 
peräydyttävä henkisessä suhteessa, jos meidän on 
luovuttava vanhasta kristillisestä, siveellisestä pe- 
rustuksesta, niin olkaa varmat: me olemme pian 
aivan hajalla. 

Kaminen lausui hjrvän tunteen siitä että ollaan 
näin tyytyväisiä oman seuran toimintaan. Kertoili 
Ystävien Yhdistyksen vuosikokouksen kulusta ja 
siitä henkisestä köyhyydestä, mikä siellä esiintyi. 
Ehdottomasti yhtymisen kannalla, ilman mitään 
esityksiä, paitsi yhtä seuraa. Se osoitti yhdistyksen 
kuoleman tuomion. Tämä kokous osoittaen eläriiän 
halua. Sanoi kuulleensa napinaa siitä että Veljeys- 
seura on tuhlannut pari sataa dollaria De Kalbin 
kokoukseen. Oli kumminkin varma että siitä oli 
hyötyä. Yksimielisyys siellä osoitti että oikeat 
raittiusmiehet meitä oppivat ymmärtämään, pyrki- 
vät meidän kanssamme työskentelemään. 

Juho Kuivinen, Toivo seurasta. Yhtymisajatus 
on ihana. Se lämmittää meitä. Mutta todellisuus- 
kysymykset millä keinoilla, millä perusteilla? ovat 
ratkaistavat. Katsellessamme eri yhdistysten ja 
järjestöjen henkeä huomaamme, kun meitä syyte- 
tään liiasta vakavuudesta ja kristillisyydestä, sen 
ettemme ole edes kyllin kristillisiä, edes kyllin va- 
kavia. Toivo seuran evästyksenä lausui hän: Niin 
lämpimästi kuin he toivoisivatkin yhtymistä, toivo- 
vat he yhdyttävän Veljeysseuraan. 

Kalle Ojajärvi, Kilpi seurasta, näkee tässä ko- 
kouksessa hyvää harrastusta kansamme kohoami- 
seen. Antoi tunnustuksen De Kalbin kokouksen 
työlle. Se on onnistunut, ollen laatuaan ensimäi- 
nen. On mentävä edelleen, on uhrattava edelleen, 

uusi rauhan kokous on kerran suotava. Veljeys- 
seura on kätkettynä voima. Sitä on kehitettävä. 

Lindgren: Veljeysseura on kerran perustettu 
liittämään yhteen Amerikan suomalaista raittius- 
kansaa, luulen että se sen kykenee tekemäänkin. 
Kertoili Idän Liiton vuosijuhlien pienestä osano- 
tosta, mutta toivoi näiden juhlien vaikuttavan ke- 
hittävästä 

Laakso : Yhtymisasia tuli äkkiä kuin sade pil- 
vettömältä taivaalta. Sitä odotettiin — kun De 
Kalbin kokouksen tulokset olivat mielet monin seu- 
duin vastustavalla kannalla. Olen ollut lämmin 
yhtymisen kannattaja. Mutta kokemuksesta tullut 
siihen ettemme vielä voi päästä perille. Liittyi Ka- 
misen ja Ilmosen edellisenä päivänä lausumaan aja- 
tukseen. De Kalbin kokouksen päätöksen mukaan 
emme näin ollen voi toivoakaan yhtymistä. 

Karvonen: Valon Säde on liiton kannattaja. 
Mutta jos emme ole vielä kyllin kypsyneitä, niin ei 
kumminkaan asetettaisi jyrkkää vastustusta. Kan- 
natti uuden ponsivaliokunnan valitsemista. 

Perä viittasi De Kalbin rauhan kokouksen ih- 
meteltävään vaikutukseen edustajiin sekä paikka- 
kunnan raittiusväkeen nähden yhtymisaatteen hy- 
väksi. Kosketteli sääntöehdotusta mainiten ensin- 
näkin tanssikysymystä koskevan pykälän. 

Toivoi että asetettaisiin vaatimukseksi että 
seuroilla, joilla on oma talo ei ole lupa sallia tanssia 
siellä. Sitä paitsi mainitsi lupauksesta ja lausui 
Kylvö seurassa samoin kuin Kasvi seurassakin ole- 
van mielipiteiden niin lähellä Veljeysseuran lu- 
pausta kuin mahdollista. 

Hinkkanen : Yleismaailmallisessa raittius- 
työssä on merkille pantava pyrkimys järjestymään 

väkijuomaliikettä vastaan. Mutta koska raittius- 
työ ei ole puoluekuriin perustuvaa, vaan rakkauden 
työtä, tulee siinä ennen kaikkea huomata järjesty- 
mistä varten välttämätöntä kasvatuksen työtä. Se 
että Amerikan suomalaisten keskuudessa on sjoi- 
tynyt yhtymisaate osoittaa ettei ole vielä tehty tar- 
peeksi kasvatuksen työtä. Sydämiä ei ole voitettu 
raittiusaatteelle. Tunnen vain pienen osan Vel- 
jeysseuraan kuuluvien mielipiteestä. Se menee sii- 
hen että yhtymisen ehtona on nimen säilyttäminen. 
Luulen että kun näin ollen ei nähtävästi yhtymi- 
sestä vielä voi tulla mitää, on Veljeysseuran pon- 
nistettava yhä eteenpäin raittiusaatteen selvittämi- 
seksi. 

Kalle Ojajärvi: Hajaantuneina olemme me- 
nettäneet voimia. Mutta rauhan aate siirtyy — sen 
näemme. Meidän tulee katsoa kumminkin ennen 
kaikkea aatteen voittoa. Jos katsomme sitä, huo- 
maamme että on seuroja, joissa aatteen kustannuk- 
sella tyydytetään nautinnon himoa, huvittelun ha- 
lua. Vanhoillisuudesta meitä syytetään, mutta luu- 
len, että se kuuluukin itse raittiusaatteen luontee- 
seen. Kun me lämpenemme raittiusaatteelle ja 
unohdamme persoonallisuudet, silloin voimme yh- 
tyä. — 

Wibäck: Selvitteli eri raittiusliittojen synty- 
jen syitä. Pääasiallisesti syynä mainitsi johtaja- 
hulluuden. Nyt on raittiustyö täällä saanut suuren 
käänteen ja se on Veljeysseuran työn tulosta. Nyt 
kun on kysymys yhtymisestä Amerikan suomalais- 
ten raittiusväen kesken, on harkittu sen etuja ja 
vahinkoa. Luulen että jos tällä hetkellä yhdytään, 
se yhtyminen ei kestä. Idän Veljeysseurat ovat 
sillä kannalla, ettemme ole kypsyneet. Käsitän, 

että meidän tulee olla varovaisia päätöksissämme. 
Me olemme alkajat, me emme saa tehdä jyrkkää 
ristiriitaista päätöstä. Ehdotti uutta ponsivalio- 
kunnan valitsemista. Tämä ottaisi molemmat pon- 
net mallikseen. 

Jääskeläinen, kolmen seuran puolesta: Lau- 
sui niiden toivomuksen raittiusväen yhtymisen suh- 
teen. Nykyinen raittiustyö ei ole enää yksinomaan 
kasvattavaa työtä. Nykyään sjoityy jo moraalisesti 
heikkoja. Vaikka De Kalbin kokouksessa onkin 
pantu liian vähän painoa poliittiselle työlle, katso- 
vat nämä seurat kumminkin yhtymisen näilläkin 
perusteilla. 

Pantti. Yhtymisvaliokunnassa olimme pakoi- 
tetut tekemään kuten teimme. Kaminen sanoi että 
me voimme tehdä erehdyksiä. Oikein me voimme 
tehdä erehdyksen menettäessämme nimen. Viit- 
tasi Veljeysseurassa jo kauan eläneeseen poliitilli- 
seen työhön. Valiokunta ei ole tahtonut haudata 
yhtymistä, vaan suositella, ehdoilla ja korjauk- 
silla. 

Matti Torkko: Yhtymisasia olisi pidettävä 
vireillä. Historiallista pohjaa vielä puuttuu. Olisi 
valittava uudelleen johtokunta, uudelleen pohdit- 
tava kysymystä. Kasvi seura on sitä mieltä. 

Friski: Kuparialueen raittiusseurain ajatus: 
Yhtyneet voimat ovat suotavat, mutta liian pikai- 
nen yhtyminen ei ole eduksi. Katsellessa ja kuun- 
nellessa raittiusväkeä, huomaa ettemme ole kehitty- 
neet vielä yhtymään. Kun kuulee sellaisia puheita 
että jos Monessenin kokous päättää yhtyä, jää mei- 
tä kolme, jotka pidämme Veljeysseuran omaisuuden. 
Aineellinen puoli on monelle vielä etualalla. Oli 
sillä kannalla että ei vielä yhdyttäisi, vaan jätet- 

täisiin lopullinen ratkaisu tämän kokouksen valit- 
semalle johtokunnalle. 

Keskustelun jatkaminen edellisenä päivänä 
alotetusta yhtymiskysymyksestä lakkautettiin 22 
äänellä 5 vastaan kunnes yhtymisvaliokunnan lau- 
sunto on luettu. 

Edustaja Pantti luki yhtymisvaliokunnan pon- 
net: 

Yhdyntävaliokunnalla oli evästyksiä 14:sta eri 
paikallisseurasta, jotka jokainen suosivat yhty- 
mistä eri raittiusjärjestöjen ja itsenäisten raittius- 
seurain kesken, mutta ehdoilla. 

Melkein jokainen esitti ehdoksi sen että S. K. 
R. Veljeysseuran nimi on säilytettävä ja De Kalbin 
kokouksessa laadituissa säännöissä on tehtävä mo- 
nia muutoksia. Näiden johdosta valiokunta esittää 
että tämä kokous päättää yhtymisen toteutettavaksi 
niillä ehdoilla: että yhdistys säilyttää Suomalaisen 
Kansallisen Raittius- Veljeysseuran nimen ja laillis- 
tuksen, koska arvaamaton aineellinen kustannus 
syntyisi uudesta, tarpeettomasta laillistuttamisesta. 

Vuosikokouksen keskustelujen, sovittelujen ja 
päätösten tuloksista yhtymisasiassa kirjoitetaan 
Veljeysseuran vuosikokouskertomuksessa v. 1909 
Raittiuskalen terissä seuraavasti: "De Kalbin edus- 
tajakokouksen laatimalle sääntöehdotukselle ei suu 
rempaa huomiota lainattu, harvat edustajat sitä 
suorastaan yhdynnän pohjana kannattivat. Aino- 
astaan 14 paikallisseuraa oli evästyksiä lähettä- 
nyt. Kun sitäpaitsi ainoastaan 29 seuraa oli 
edustettuna, vaikka Veljeysseuraan kuului toista 
sataa yhdistystä, niin kokous edusti vain noin 
neljää osaa Veljeysseuraan kuuluvista raittius- 
seuroista. Tästä seikasta johtui myöskin ha- 

luttomuus ratkaiseviin toimenpiteisiin ryhtyä. 
Ei tahdottu loukata niitten seurojen oikeuksia, 
jotka kuuluivat samaan kansalliseen raitiusliikee- 
seen, vaikka eivät matkojen etäisyyden tähden voi- 
neet edustajiaan lähettää." 

Veljeysseuran nimen säilyttäminen pidettiin 
hyvin tärkeänä. Melkein kaikki edustajat painos- 
tivat sitä. Senkautta sitäpaitsi säästyisi noin kol- 
mentuhannen dollarin menot, jotka laskettiin kulu- 
vaksi, kun A. S. Raittiusliitto ja eri paikallisyhdis- 
tykset laillistuttavat itsensä siihen kuntoon, jossa 
kansallinen raittiustyö Veljeysseuran johtamana 
parhaallaan on. 

Lopullisena tuloksena hyväksyttiin yhdyntäva- 
liokunnan mietintö n:o 2. *^ Monipuolisten keskus- 
telujen tuloksena valiokunta esittää raittiuskan- 
san yhteenliittymisestä seuraavaa : Eduskunnan 
keskustelu ja paikallisseurain evästykset ovat siksi 
eriäviä, että valiokunta ei voi muuta kuin esittää 
kokousta valitsemaan viisi edustajaa Sault Ste Ma- 
riessa, Mich. pidettävään sovittelukokoukseen, 
jonka kokouksen jälkeen Veljeysseuran johtokunta 
velvoitetaan kiertokirjeillä kysymään jokaisen pai- 
kallisseuran mielipidettä. Niiden sovittelujen pe- 
rusteella, mitä sanottu kokous yhtymäkysymyksestä 
päättää. Vastauskirjeet tulevat kysymyksen lopul- 
lisesti ratkaisemaan". 

Sault Ste Mariessa pidettävään sovittelu-neu- 
vottelukokoukseen valittiin Veljeysseuraa edusta- 
maan: Kalle Ojajärvi, J. Kaminen, Oskar Friski, 
Alex Pantti ja. Matti Torkko. 

Idän suom. raitt. yhdistyksen vuosikokouk- 
sessa Worcesterissa, Mass., heinäk. 16 — 18 p:nä 
1908, keskusteltiin myöskin Amerikan suomalaisen 

raittiuskansan yhteenliittymisestä ja De Kalbin 
neuvottelukokouksessa laadituista säännöistä. Vuo- 
sikokouksessa oli edustettuna kuusi paikallisseuraa. 
Johtokunnan jäsenten kanssa nousi eduskunnan 
luku kuuteentoista. Nämä edustivat Idän Yhdis- 
tykseen kuuluvaa noin 700 henkeen nousevaa jäse- 
nistöä. Eduskunta otti todenteolla tarkastaakseen 
De Kaihissa laaditut säännöt, voisiko niitten no- 
jalla luopua nimestään, historiallisesta taustastaan 
ja yhtyä A. S. Raittiusliittoon. Pykälä pykälältä ne 
tarkastetaan. Kymmenenteen pykälään saakka 
hyväksytään säännöt suuremmitta vaikeuksitta ja 
muutoksitta, mutta sitte ottikin hietaan! Työ vä- 
syttää ja kesäinen kuumuus rasittaa. Otetaan kah- 
denkymmenen minuutin väliaika virkistykseksi ja 
uusien voimien kokoomiseksi. Niinpä sitä pääs- 
tiin viidenteentoista pykälään, jossa raittiusseura 
Idän-Liittoa edustavat Worcesterista panivat lujasti 
vastaan. Sivusääntöjen kanssa hikoiltiin lopun 
päivää, mutta läpihän niistä päästiin, vaikkakin 
monilla muistutuksilla ja korjaus-ehdotuksilla. 

Seurasi sittemmin tuo tärkeä kysymys: Yh- 
dytäänkö Amerikan Suomalaiseen Raittiusliittoon? 
Vilkkaasti vielä keskusteltiin ennenkuin katsottiin 
voitavan ryhtyä äänestämään. Kuitenkin ilmeni 
keskusteluissa yhtymistä kannattava sävel, vaikka 
soraääniäkin tarpeeksi kuului. Äänestyksessä oli 
yhdeksän edustajaa yhtymisen kannalla ja neljä 
edustajaa äänesti yhtymistä vastaan. Voittivat- 
han ne jotka yhtymistä puolustivat, mutta asiassa, 
jossa yksimielinen päätös pidetään välttämättö- 
mänä, tällainen voitto on luettava tappioksi. Vuo- 
sikokous sentään muodollisuudenkin vuoksi valitsi 

kolme edustajaa Sault Ste Marien neuvotteluko- 
koukseen. Läsnä ei niistä ollut siellä ketään. 

4. Raittiuskansan toinen neuvotteluko- 
kous.. Voimallinen kansallishengen tunne, joka 
rohkaisi raittiuskansaa vaikeassa kokoomistyössä 
ja antoi toiveita yhteenliittymisen onnistumisesta, 
alkoi valitettavasti laimentua vuoden 1908 loppu- 
puolella. Monet vaikeudet kohtasivat raittiuskan- 
san välinpitämätöntä pyrkimystä: "Yhtehen yhyt- 
tyämme, Kahtaalta käytyämme." Intomielin alussa 
kertailtiin: "Lyökäämme käsi kätehen, Sormet 
sormien lomahan, Laulaoksemme hyviä, Parahia 
pannaksemme". De Kalbin kokouksessa laaditut, 
Amerikan suomalaiselle Raittiusliitolle aijotut 
säännöt tulivat pääyhdistysten vuosikokousten pi- 
deltäviksi sekä arvosteltaviksi sanomalehdissä ja 
raittiusseurain kokouksissa. Veljeysseuran vuo- 
sikokous ei voinut ratkaisevaa lausuntoaan antaa 
säännöistä paremmin kuin yhtymisestäkään. Idän 
Yhdistys jakaantui niinikään yhtymisasiassa, osa 
puoltaen toinen osa yhtymistä vastustaen. Veljeys- 
seuraan kuuluvien paikallisyhdistysten puolelta al- 
kaa kuulua suurta tyytymättömyyttä varsinkin ni- 
menmuuton suhteen, josta useat Veljeysseuraan 
kuuluvat paikallisseurat eivät luvanneet millään eh- 
dolla luopua. Kumminkin oli Veljeysseuran johto- 
kunta kokonaisuudessaan yhtymisen puolella, jopa 
suoraan sanoen sitä melkein yksin puuhasikin, sillä 
vähät kai siinä muut tekivät. Itsenäiset raittius- 
seurat pysyivät sivulla odottavalla kannalla, vaikka 
paljon tiedettiin heidän joukossa olevaksi yhtymis- 
asian lämpimiä puoltajia. De Kalbin säännöt ei- 
vät kumminkaan tyydyttäneet ka-ikkia itsenäisiä 
seuroja; Kunto-seura Harborissa hylkäsi ne koko- 

8 

naan. Uuden neuvottelukokouksen pitäminen oli 
aivan luonnollista, jos mitään valmista voitiin 
saada. 

Sault Ste. Mariessa, Mich., pidettiin elok. 28 
p:nä 1908 raittiuskansamme toinen yhteinen neu- 
vottelukokous. Veljeysseuraa edustivat: Alex 
Pantti, Kalle Ojajärvi, Alf. Laakso, Matti Manner 
ja Jaakko Kaminen; Ystävyyden Yhdistyksestä 
Henry Kontio, J. F. Jackson ja Kusti Pakka. Idän 
Yhdistyksestä ei ollut ketään saapuvilla, eikä itse- 
näisistä raittiusseuroista. Väliaikaisen keskusko- 
mitean jäseniä oli kokouksessa Mikko Skyttä, J. W. 
Lilius ja M. Kappela. 

Keskustoimikunnan puheenjohtaja M. Skyttä 
vertaili tervehdyspuheessaan Amerikan suomalai- 
sia raittiusseuroja toisiinsa tuoden tilastona seu- 
raavan taulun : Veljeysseuraan kuuluu 108 paikal- 
lisyhdistystä ja 6,700 jäsentä. Raittiuden Ystävien 
Yhdistykseen kuuluu 18 paikallisseuraa ja 500 jä- 
sentä. Idän Yhdistykseen 28 seuraa ja 700 jäsentä. 
Näitten lisäksi noin 40 itsenäistä raittiusseuraa ja 
3,000 jäsentä. Amerikan suomalaisten keskuudessa 
toimii siis 187 raittiusseuraa, joiden yhteinen jä- 
senmäärä nousee 10,900 henkeen. Tilastot ovat 
otetut pääyhdistysten kesällä julaistuista vuosiker- 
tomuksista. 

Ryhdyttiin keskustelemaan yhtymisasian es- 
teistä y. m. seikoista. J. Kaminen esitti pitem- 
mässä puheessaan ne monet vaikeudet, jotka olivat 
olleet raittiuskansan kokoomishankkeen tiellä. Säh- 
kösanomalla lähetettiin kysymys Idän Suom. Raitt. 
Yhdistykselle, miksi eivät heidän edusta j ansan ol- 
leet saapuneet neuvottelukokoukseen? Vastaus jäi 
saamatta. Pohjois-Minnesotan Raittiusliitolta tul- 

lut kirje luettiin; se lämpimästi suositteli yhty- 
mistä. ■' itVi 
Tämä Amerikan suomalaisen raittiuskansan 
toinen neuvottelukokous ei voinut yhtymisasiassa 
tehdä niin mitään. De Kalbin "rauhankokoukses- 
sa" oli tehty sellainen yhtymisehto, että kun kaikki 
kolme pääyhdistystä vuosikokouksessaan päättävät 
yhtyä ja lähettävät edustajansa tähän A. S. Rait- 
tiusliiton edustajakokoukseen tai kaksi pääyhdis- 
tystä ja viisi itsenäistä seuraa tekevät samoin, niin 
silloin voidaan pitää liitto alkaneena vaikutuksensa. 
Tässä kokouksessa oli vaan edustettuna kaksi pää- 
yhdistystä eikä ainoatakaan itsenäistä raittiusseu- 
raa. De Kalbin kokouksessa asetettuja yhtymis- 
ehto ja ei pääyhdistysten eikä itsenäisten puolelta 
oltu täytetty. Raittiuskansan kokoomuspuuhan in- 
nokas ajaja J. W. Lilius esitti seuraavan välipää- 
töksen : " Ellei yhtymistä De Kalbin kokouksen pää- 
tösten pohjalla voi tapahtua, ja elleivät yhdistysten 
ensivuotiset vuosikokoukset halua edelleen yhtymis- 
asian suhteen mitään toimia missään muodossa, 
niin väliaikainen Keskustoimikunta vapautuu toi- 
mestaan l:nä elokuuta 1909. Toimikunnan tulee 
silloin julaista tili toiminnastaan raittiuslehdissä". 
Väliaikainen keskustoimikunta oli ryhtynyt De Kal- 
bin kokouksen päätöksen perustuksella kustanta- 
maan isollaista "Rauhankokous" nimistä kirja- 
teosta, joka nyt oli valmiina. Muistakin seikoista 
johtuvia menoja ja tuloja oli keskustoimikunnalla 
tilitettävänä. Näin päättyi Amerikan suom. rait- 
tiuskansan toinen yleinen neuvottelukokous. Mie- 
lipahoilla erottiin, kun selvästi nähtiin, ettei mitään 
voitu toimia yhtymisasian eteenpäin viemiseksi. 
Sault Ste Marien kokouksessa olivat kansallisen 

raittiusliikkeen kokoomispuuhan parhaat ystävät 
ja sen toteuttamiseen paljon vaivaa nähneet ja ai- 
kaansa uhranneet raittiusmiehet. Mutta mitä he 
yksin voivat suuren yleisön toimettomina katsel- 
lessa asiain kehitystä ja korkeintaan jonkun hyväk- 
symis- ja kehotussanan sivultapäin lausuessa. 

5. Yhteenliittymis-yrite raukeaa. Kau- 
niin alotteen lopullisetkin toiveet yhtymiseen kato- 
sivat seuraavana kesänä pidetyissä pääyhdistysten 
vuosikokouksissa. Idän Yhdistys jätti sen koko- 
naan toimintansa ulkopuolelle. Ystävyyden Yhdis- 
tys tekee vielä viimeisen ponnistuksen vuosikokouk- 
sessaan, joskin toisella lailla kun De Kalbin ko- 
kouksessa. Ystävyyden Yhdistys teki Veljeysseu- 
ralle esityksen näitten kahden vanhimman pääyh- 
distyksen keskenäisestä liittoutumisesta. Nimet 
voitaisiin vähäisillä supistamisilla säilyttää, omai- 
suus yhdistää ja paikallisseurat koota saman kes- 
kusjohtokunnan kirjoihin. Niinpä vuosikokoukses- 
saan Hubbellissa, Mich., heinäk. 18 p:nä tekee Yst. 
Yhdistys virallisen päätöksen liittyä Veljeysseu- 
ran kanssa, jos nimeksi otettaisiin: "Amerikan 
Suomalainen Kansallis Raittius Veljeys Ystävyyden 
Yhdistys". Olisihan siinä nimessä kumpaakin 
pääyhdistystä muistuttavaa, vanhaa perintöä. 

Veljeysseuran vuosikokoukselle, joka pidettiin 
De Kaihissa heinäkuun lopulla, tuotiin yllämainittu 
yhtymisehdotus, kaksoisnimen säilyttämisen perus- 
teella. Mutta Veljeysseura oli yhtymisasiassa saa- 
nut surullisia kokemuksia ja runsaita rahallisia 
kustannuksia, joista toiset pääyhdistykset säästyi- 
vät melkein kokonaan. Johtavassa asemassa ol- 
len sai Veljeysseura velvollisuudekseen ilmoittele- 
mis y. m. varoja kysyvät toimet. Neuvotteluko- 

kousten edustajain kyyteihin, ilmoituksiin, paino- 
töihin y. m. oli Veljeysseura kuluttanut noin $400. 
"Rauhankokous" nimisen kirjateoksen painattami- 
nen, jonka De Kalbin kokous jätti väliaikaisen kes- 
kuskomitean huoleksi, oli niinikään tuottanut suu- 
ria kustannuksia. Tämä laaja, historiallis-tilastol- 
linen teos kansallisesta raittiusliikkeestä Ameri- 
kassa tehtiin yleisen innostuksen valtaamina huo- 
mattavan suureksi luottaen siihen, että sen menekki 
täysin vastaa kustannukset, ja parhaassa tapauk- 
sessa tuottaa liitolle vielä hyvät voitotkin. Teos 
tuotti kuitenkin tappiota ja keskuskomitean täytyi 
lainata rahaa suorittaakseen laskut paino- ja sito- 
matöistä. Veljeysseuran vuosikokous vapautti yk- 
sityiset aineellisista vahingoista, joihin olivat tul- 
leet yleisen asian ja yhteisen toiminnan kautta, 
kun se lupasi suorittaa kirjankustannuksen $600.00 
velan siinä toivossa, että kenties saadaan joskus 
takaisin kirjan my onnilla. Näin ollen Veljeysseura 
oli puolestaan uhrannut yhtymisasiassa noin tuhan- 
nen dollaria. Kun nyt Yst. Yhdistyksen puolelta 
tehdään tarjous, joka vaan liittäisi osan Amerikan 
suomalaista raittiusväkeä, ja kun tämän liittämi- 
sen kautta ei kansallinen raittiusliitto kasvaisi kuin 
noin kymmenellä paikallisseuralla ja kun kuitenkin 
vähäinenkin muutos nimessä aiheuttaisi uudet lail- 
listukset, jotka maksavat satoja dollareita, antoi 
Veljeysseuran koolla ollut eduskunta seuraavan 
vastauksen Ystäväin Yhdistykselle: "Me S. K.-R.- 
Veljeysseuran edustajat kokoontuneina 22 :seen 
vuosikokoukseemme De Kaihissa, 111., pyydämme 
lausua tunnustuksemme siitä veljellisestä kirjees- 
tänne, jonka kokouksemme on saanut ja tarkoittaa 
yhteistoimintaa yhdistystemme välillä. Juuri sei- 

ville käyneen eduskunnan mielipiteen mukaan, ylei- 
sen yhtymisen ehtoihin nähden, emme katso voi- 
vamme ryhtyä minkäänmoisiin suurempiin muu- 
toksiin yhdistyksemme työtapojen suhteen. Mutta 
me keholtamme teitä ystävällisemmin yhteistoi- 
mintaan siten, että yhdistyksenne seurat liittyvät 
S. K.-R.-Veljeysseuraan, ei niinkuin uudet paikal- 
lisyhdistykset, vaan kuten yksi meistä, ilman pe- 
rustusveroa. Olemme myös valmiit antamaan, jos 
yhdistyksenne niin haluaa, lupakirjan yhdistykses- 
sänne S. K.-R.-Veljeysseuraan liittyvälle paikallis- 
seuralle sellaisella seudulla, jossa meillä jo ennes- 
tään on paikallisseuroja". Ystävien Yhdistyksen 
puoleltakin valjettiin ja niin jäi tälläkertaa toteutta- 
matta Amerikan suomalaisen raittiusväen liittou- 
tuminen. 

Että esteitä astuisi tielle, kun aletaan raittius- 
väen kokoomistoimeen, se kyllä tiedettiin, vaan että 
se kohtaisi suoranaista vastustusta, sitä katsottiin 
liian alhaiseksi ja merkitsemättömäksi. J. W. Li- 
lius mainitsee tervehdyspuheessaan Sault Ste. Ma- 
rien kokouksessa muutamista näistä vastustustoi- 
mista. Yksi tällaisia oli sosialistien vastustyö, sillä 
he asettuivat jo ennen De Kalbin kokousta selvästi 
vastustavalle kannalle raittiuskansan yhteenliitty- 
misen suhteen. He näkivät siinä suuren porvaril- 
lisen vaaran. Tämä vastus ei kuitenkaan sanotta- 
vasti haitannut, pikemmin vaikutti asian innostut- 
tamiseksi. Porvarillinen vastustyö ilmeni muuta- 
mien suomalaisten väkijuomaliikettä suvaitsevien 
puolueiden politikoitsijain apulaisten kautta, jotka 
pelkäsivät puolue-etu jensa kärsivän suomalaisen 
raittiuskansan yhteenliittymisestä, sillä he ymmär- 
sivät liittoutuneen raittiuskansan kokonaisuudes- 

saan kallistuvan Kieltolakipuolueen kannalle ja 
äänestävän heitä. Muutamat yksityiset raittius- 
seurat niinikään asettuivat selvästi vastustavalle 
kannalle kuten Riento Ishpemingissä ja Kunto Har- 
borissa. 

Mutta suoranainen vastustus ei itseasiassa ol- 
lut suurimpana tekijänä raittiuskansan yhteenliit- 
tymisen raukenemisessa, vaan kansamme ja ennen- 
kaikkia raittiusväen oma, yleinen välinpitämättö- 
myys asian kehittämisessä, silloin kun se oli kuu- 
mimmallaan. Yleinen velttous itsenäisten seurain 
puolelta sai Veljeysseuraan kuuluvat yhdistykset 
varovaisiksi, eikä sitä saata ihmetelläkään, sillä 
Veljeysseuralla oli enin menetettävää, jos sittenkin 
liitosta tulisi epäonnistunut kokoomus. Pikku pää- 
yhdistyksiä haittasi kyvyttömyyskin toimimaan sil- 
loin kuin olisi ollut aika. Niinpä esim. Idän Yhdis- 
tys ei kyennyt lähettämään edustajiaan toiseen neu- 
vottelukokoukseen, vaikka se ne vuosikokoukses- 
saan valitsi, sillä lupaavalla päätöksellä, että Idän 
Yhdistys hyväksyi pääpiirteissään Amerikan Suo- 
malaisen Raittiusliiton säännöt, ollen valmis siihen 
yhtymään. Pääyhdistysten sopimattomat suhteet 
myöskin haittasivat pahasti. Veljeysseura seisoi 
kuni jättiläinen 6,000 jäsenineen Ystävyyden- ja 
Idän Yhdistyksen rinnalla, joiden kummankin jä- 
senluku kieppui tuossa puolen tuhannen seutuvilla. 

VELJEYSSEURAN KUKOISTUSAIKA 

1906-1909. 

RAITTIUSKURSSEJA JA LUENTOJA. 

Kansallisessa raittiustyössämme vallitsi sanan 
varsinaisessa merkityksessä innostuksen ja vilk- 
kaan toiminnan aika. Amerikan suomalainen rait- 
tiusliike oli kukoistuksessaan. Raittiuskursseja 
pannaan toimeen Veljeysseuran toimesta raittius- 
liittojen kustannuksella, vieläpä yksityisten rait- 
tiusseurainkin toimesta. Yhdysvaikutus amerika- 
laisten kanssa tulee yleisemmäksi, Kieltolakipuo- 
lueen, Valkonauhaliiton ja Kapakka vastaisliiton 
kanssa työskennellään käsikädessä. Suurempi vuo- 
rovaikutus alkaa myöskin Suomen raittiusliikkeen, 
Raittiuden Ystävien kanssa. Suomesta kutsutut 
raittiuspuhujat lietsovat uutta intoa työhön. 

Fairportin raittiuskurssit. Ohiolaisten toi- 
veet kurssien suhteen voitiin vihdoinkin toteuttaa. 
Marraskuun loppupäivinä 1907 pidettiin Kasvi seu- 
ran talolla kuusi päivää kestävät raittiuskurssit. 
Johtajana oli Veljeysseuran sihteeri J. Kaminen. 
Luennoitsijoina olivat: pastorit H. Haapanen ja F. 
V. Kava, lääketieteen ylioppilas Aksel Pesonen, 
rouva Kava, mr. Alf. Laakso ja mr. L. L. Johnson. 

Varsinaiset kursseihin osanottajat olivat: M. 
Torkko, E. S. Killinen, M. Kauppila, J. Löfgren, 
Elviira Puska, Sofia Tarvanen, Hilma MuUo, Eme- 
lia Haapanen, Esteri ritari ja Maria Ritari Fair- 
portista, J. Karhunen Warrenista ja Mr. Kujala 
Conneautista. 

Paitsi 17 luentoa ja 11 puhetta sekä 5 harjoi- 
tusesitelmää, on näiltä kursseilta erityisesti mainit- 

tava lähempi tutustuminen lasten raittiusopetuk- 
seen sekä keskustelut käsitellen kysymyksiä rait- 
tiustyön persoonakohtaisen ja yhteiskunnallisen 
merkityksen etevämmyydestä, rukouksen merki- 
tyksestä raittiustyössä ja vielä tupakan polton vä- 
hemmän sopivan tavan pois panemisesta. Kurssit 
olivat suureksi virkistykseksi henkisemmälle rait- 
tiustyölle Ohiossa. 

De Kalbin raittiuskurssit pidettiin "rauhan- 
kokouksen" aikana, tammikuun alkupuolella 1908. 
Varsinaisina luennoitsijoina olivat pastorit V. Rau- 
tanen ja I. M. Kuusi, toim. J. Parkkila ja yliopp. 
A. Pesonen. Sitäpaitsi pitivät puheita monet rau- 
hanneuvotteluun saapuneet henkilöt. 

Osanottajina kursseihin olivat, paitsi paikka- 
kunnan raittiusväkeä, myöskin neuvottelukokouk- 
seen saapuneet edustajat. Kursseilla pidettiin 12 
luentoa ja saman verran puheita. Erityisesti an- 
saitsee tulla mainituksi pastori Kuusen luennot si- 
veellisyyskysymyksestä. "Voimatta kurssein mer- 
kitystä eroittaa yleisen rauhankokouksen merkityk- 
sestä, täytyy antaa näille suuri arvo", kirjoittaa 
kurssien johdosta Alma Hinkkanen. 

MONESSENISSA, PENN., pidettiin raittiuskurs- 
sit vuosikokouksen yhteydessä heinäkuulla 1908. 
Kurssien järjestäjänä toimi yliopp. Alma Hinkka- 
nen ja luennoitsijoina: pastori F. V. Kava, A. Haa- 
panen ja S. Ilmonen sekä rouva Alma Haapanen. 
Kaikkiaan pidettiin 17 luentoa ja 14 puhetta. Il- 
takokouksissa esiintyivät kurssilaisetkin ohjelman 
suorittajina. Päiväkurssit olivat yksinomaan luen- 
totilaisuuksia. 

Osanottajina kursseihin olivat useimmat vuo- 
sikokouksen edustajat sekä paikkakunnan raittius- 

väki. Yleinen hyökkäysretki tehtiin Glassportiin, 
jossa suoritettiin runsas ja arvokas ohjelma. 

Hancockissa pantiin toimeen toistaviikkoa 
kestävät raittiuskurssit lokakuulla Pohjan Tähti 
seuran talolla. Luennoitsijoina merkittiin, paitsi 
johtajaa Alma Hinkkasta, pastori V. Rautanen, 
toim. J. Parkkila, O. Friskey ja H. Moilanen. Osan- 
ottajien luku luentotilaisuuksiin oli hyvin runsas, 
noin 100 — 300 henkeä kerrallaan. Paitsi iltaluen- 
noita raittiushaalilla, piti ylioppilas Alma Hinkka- 
nen Suomi-Opistolla neljä raittiusluentoa oppilaille, 
josta toimenpiteestä seurasi lähentyminen ja suu- 
rempi vuorovaikutus Suomi-Opiston ja Veljeysseu- 
ran välillä. 

IR0NW00DIN raittiuskurssit marraskuulla oli- 
vat paikalliset ja pitempiaikaiset. Vielä enemmän 
kuin edellisillä luennoilla, koetettiin totuttaa kurs- 
silaisia esiintymään raittius-asian tulkitsijoina. 
Varsinaisia luennoitsijoita oli kolme: ylioppilas Al- 
ma Hinkkanen, samalla johtajana, pastori B. Vuor- 
nos ja ylioppilas I. Partanen. Johtaja piti 27 luen- 
toa ja puhetta, I. Partanen 6 luentoa ja B. Vuor- 
nos 4 luentoa. Kurssilaiset pitivät 12 näj^eluentoa 
ja parikymmentä puhetta. 

Kurssilaiset olivat seuraavat: Milja Kantola, 
Manna Mattola, Olga Ojanperä, Lilja Kaartinen, 
rouva Vuornos, mrs. Toppari, J. Hakala, A. Pelto, 
M. Vesterbacka, V. Koponen, M. Kivistö, A. Kupias, 
Mr. Kaartinen ja Wm. Rämäkkä. — Kursseja pidet- 
tiin sekä Ironwoodissa että Jessievillessä. Illoin 
tehtiin ky läiry retkiä lähiseutujen sisar-raittius- 
seurain luokse virittelemässä aatteen tulta ja toi- 
minnan intoa. 

VEUEYSSEURAN VUOSIKOKOUS MONESSE- 
NISSA, PENNSYLVANIASSA. 

S. K.-R.-Veljeysseuran 21:nen edustajakokous 
ja vousi juhla raittiusluentokursseineen, laulu- ja 
soittokilpailuineen pidettiin Monessenissa, Pa., hei- 
näk. 11 — 18 p:n 1908. Edustajia oli saapunut, joh- 
tokunnan jäsenet luettuna, 46. Ensimmäiset kolme 
päivää omistettiin raittiuskursseille, joista edellä on 
kerrottu. Kurssia seurasi kolmipäiväinen edusta- 
jakokous keskusteluineen ja päätöksineen. 

Vuosikokouksen tärkeimmistä keskusteluista 
ja päätöksistä mainittakoon : Raittiusväen yhtymis- 
kysymys, josta on ennen mainittu. Muista asioista 
olivat tärkeimpinä keskusteltavina : 

Raittiuslehden laajentaminen, jonka suhteen 
ilmeni paljon toivomuksia; toivottiin hyvin ylei- 
sesti sitä, että lehti saataisiin ainakin viikkoleh- 
deksi, jotta se saisi enemmän alaa ja voimia, ja voisi 
käsitellä kaikkia toivottuja asioita: tietellistä rait- 
tiusalaa, rauhanaatetta, naisaatetta, urheilua, his- 
toriaa, politiikkaa, ehkäpä työväenharrastuksiakin. 

Esitysvaliokunta esitti kumminkin lehden enti- 
selleen jättämistä siksi kunnes saadaan oma talo ja 
kirjapaino sekä kunnes nähdään miten yhtymis- 
asia päättj^, joka esitys hyväksyttiin 27 äänellä 16 
vastaan. 

Raittiuskalenterin suhteen lausuttiin toivo- 
muksia sen aikaisesta ilmestymisestä, sisällön hy- 
vyydestä sekä että niitä laitettaisiin kahden 35 ja 
50 sentin hintaisia. 

Kirjailiakilpailut päätettiin 71 äänellä 22 vas- 
taan panna toimeen vuoden 1910 Raittiuskalenteria 

varten, mieluimmin vapaista aineista ja korkein- 
taan 50 dollarin palkinnolla. 

Raittiuskursseja kannatettiin edelleen toimeen- 
pantavaksi ja puhujaa päätettiin edelleen pitää yh- 
distyksen palveluksessa. Ja sitä tarkoitusta varten 
että saataisiin runsaammin voimia omaan keskuu- 
teen, päätettiin 27 äänellä 5 vastaan asettaa kaksi 
j ohtokunnalta haettavaa opintomatka-apurahaa, 
joitten summan suuruus olkoon korkeintaan $75.00, 
jonka saajan alin ikä olisi 17 vuotta, ja jolla olisi 
omassa valinnassa saada raittiuspuhujalle tarpeel- 
lisia ammattitietoja ja valmistusta joko Suomeen 
Raittius-opistossa taikka Suomi-Opistossa. 

Saakoon tässä huomion se tavallaan ansiokas 
päätös, jonka 21:nen edustajakokous teki hyväksy- 
mällä 30 äänellä 6 vastaan "Väinö" seuran esityk- 
sen yleisen Vainajien muistopäivän asettamisesta 
S. K.'R.'Veljeysseurassa käytäntöön. Siksi päi- 
väksi päätettiin ottaa toinen sunnuntai kesäl5:uussa. 

Esityksen tekijäin tarkoituksena on lyhyesti 
mainiten, että kukin yhdistykseemme kuuluva pai- 
kallisseura hankkisi ensinnäkin itselleen niin kut- 
sutun "Muistojen Kirjan", johon saattaisi niin ha- 
luttaessa liittää valokuvan, ja olisi aina merkittävä, 
kuolleen jäsenen täydellinen nimi, syntymäpaikka, 
ja lyhyt, koristelematoin historiikki, jotka merkit- 
täisiin sinne heti jäsenen kuoltua, selvästi ja puh- 
taasti, erikoisille lehdille mieluummin yhteen ava- 
ukseen, kahden puolen jotta olisi riittävästi tilaa 
valokuvalle y. m. Sitten, että kukin paikallisseura 
päättäisi ennakolta siitä sovittua seurakunnan 
opettajien ja kaupunkien viranomaisten kanssa, 
mainittuna muistopäivänä aamulla kokoontua seuran 
kokoushuoneeseen, (kaikki terveenä olevat jäsenet 

mukana), jossa sopii (tämän kirjoittajan mielestä), 
jos halutaan suorittaa lyhyt tilaisuuteen soveltuva 
ohjelma; m. m. lukea muistojen kirjasta vuoden ku- 
luessa, ehkä kaikkien sitä ennen kuolleitten jäsen- 
ten nimet, historia y. m., jonka jälkeen järjeste- 
tään ilman melua ja kevytmielisyyttä saapuvilla ole- 
vat jäsenet kahteen riviin, jotka kävelevät hyvässä 
järjestyksessä, vakaasti kuten hautajaisissa siihen 
paikkakunnan suomalaiseen kirkkoon, jonka papin 
kanssa on siitä sovittu, jossa pidettäköön silloin ti- 
laisuuteen soveltuva muisto jumalanpalvelus. . Kir- 
kosta kävellään suoraan hautausmaalle, jossa käy- 
dään kunkin muistettavan haudalla, lasketaan mu- 
kana olevat kukat ja lausutaan joku vainajaan koh- 
distuva ja j alelle jääneitä velvollisuuksista muistut- 
tava lause ja vihdoin kaikki käytyä ja lopuksi lau- 
lettua tilaisuuden mukainen virsi tai laulu, pala- 
taan rivissä kokoushuoneelle,- jossa vasta hajotaan. 
Tästä tehdään ehkä enemmän selkoa vasta, "Rait- 
tiuslehdessä". 

Aatteellisista keskustelukysymyksistä mainit- 
takoon: pastori A. Haapasen alustama kysymys 
raittiusväen suhteesta ynuihin rientoihin nähden 
keskuudessamme.. 2:ksi Patenttilääkkeitten naut- 
timinen ja kaupaksi pitäminen yhdistyksen jäsen- 
ten keskuudessa ja 3 :ksi oli aivan vähällä tulla kiih- 
keä keskustelu pallon pelaamisesta sen johdosta, 
että edustaja Torkko, Fairportista, huomautti edus- 
kuntaa "Pohjantähti" seuran jäsenistön harjoitta- 
masta pallopelistä ja johtokunnan aikaisemmasta 
suostumuksesta siihen. Ensimäisen kysymyksen 
alustus on julkaistu erikseen ja on aiheuttanut jon- 
kinverran koskettelua Raittiuslehdessä. Se käsit- 
teli pääasiassa seurakuntaharrastuksia, sosialistis- 

ta työväen pyrintöä ja salaseuraisuutta ja raittius- 
väen suhdetta niihin. Kokous hyväksyi alustuk- 
sen, johon edustaja Lehtinen, New Yorkista, mer- 
kitsi vastalauseensa sen sosialisti vastaisen jyrkkyy- 
den takia. 2: sen kysymyksen suhteen päätettiin 
että henkilö, joka nauttii taikka pitää kaupaksi 2 
% alkoholisia tahi muita narkotisia aineita sisäl- 
täviä patenttilääkkeitä, älköön kuuluko seuraan. 
Sekä, että asetetaan 3-henkinen toimikunta, joka 
ottaa selvän siitä, mitkä tunnetut n. k. kotilääkkeet 
sisältävät yli tämän prosenttimäärän, jonka tutki- 
muksen tulokset julkaisevat Raittiuslehdessä. Ko- 
miteaan valituiksi tulivat ylioppilas Pesonen, Friski 
ja Manner. 

Veljeysseuran johtokuntaan valittiin : esim. M. 
Skyttä, varaesim. O. Friskey, sihteeriksi J. Kami- 
nen, kassam. I. Rintamäki, jäseniksi A. Pantti, Nes- 
tor Toppari ja Miina Perttula. Sihteeri Kaminen 
lausui ajatelleensa erota kirjurin toimesta huonon- 
tuneen terveytensä tähden, mutta kun ei näyttänyt 
siltä, että eduskunta olisi etukäteen valmistanut ke- 
tään uutta valitsemaan, piti hän velvollisuutenaan 
palvella raittiuskansaa niinkauan kuin voimat riit- 
tivät. 

Raittiusjuhla ja kilpailut pidettiin lauantaina. 
Juhlapaikaksi koristettiin ja varustettiin Voiton 
Lippu raittiusseuran talon tilava puistoinen piha- 
maa. Ympäristön laajat tilat olivat käytettävinä. 

Määrätyn ajan tultua, kello 10 aamulla, kajah- 
tivat soiton säveleet ja kävely alkoi suer aavassa jär- 
jestyksessä: Louhen jälessä kahdet parihevosen 
vetämät vaunut joissa istui Monessenin pormes- 
tari, puhujia y. m. huomatuita henkilöitä. Heitä 

seurasi paikallisen raittiusseuran Toivon Liitto lip- 
puineen ja kiipineen, seuraava järjestyksessä oli 
naisten parvi sekä "Kanteleen" laulajat valkola- 
keissaan. Seurasi sitten kokouksen miesedustajat 
sekä samaa sukupuolta oleva juhlayleisö sekä vih- 
doin muutamia kaksivaljakon vetämissä vaunuissa 
istuvia naisvieraita. 

Ihmeissään katselivat monessenilaiset tätä kau- 
nista suomalaisen raittiusväen joukkoa, joka noin 
lähes puolen mailin pituisena kaksoisrivinä laski 
mäeltä alas nokiseen kaupungin keskustaan ja hie- 
nosta sateesta huolimatta kierteli soiton sävelten 
kaikuessa mailimääriä kaupungin huomatuimpia 
katuja. — Eräässä kohden valtakadulla, juoksi ih- 
ihmettelevä amerikalainen poikki sivu kulkevan ri- 
vin ja kysyi: "What is this. Can any one teli me 
what this mean?" 

Sateesta huolimatta voi sanoa että tämäkin juh- 
lakävely, joka käsitti noin 5 eli 6 sataa osanottajaa, 
oli miellyttävä ja vaikuttava mieltenilmaus kapak- 
kaliikettä ja juoppouspahetta vastaan. 

Juhlaohjelma alotettiin kello 2 j. p. p. Louhen 
soittamalla juhlakoraalin. Ohjelma kokonaan oli 
erittäin rikas ja miellyttävä. Puheita pitivät suo-' 
menkielellä pastori S. Jlmonen, neiti Hinkkanen, 
K. Ojajärvi ja maankielellä pastori McDonald. Ru- 
noja esittivät mrs. Hilma Luoma (juhlarunon), 
neiti Lydia Kangas ja A. Laakso. Soitolla ja lau- 
lulla vuorottelivat "Louhi" ja "Kannel". Seurasi 
sitten kilpailujen vuoro, ja vaikka ei kilpailevia 
soitto-ja laulukuntia ollutkaan ilmoittautunut kuin 
edellämainitut yksi kumpiakin, niin suorittivat 
kumpikin kappaleensa kuten ainakin kilpailussa. 

Soittokunta "Louhelle" annettiin ensi palkinto 
$50.00 ja lauluseura "Kantelelle'' toisena palkintona 
$20.00. 

RAITTIUSPUHUJA JA LUENNOITSIJA YLI- 
OPPILAS ALMA HINKKANEN. 

Huomattavana tekijänä kansallisessa raittius- 
työssämme Amerikassa vuosina 1908 — 1909 oli lah- 
jakas, väsymätön ja monipuolinen raittiusluennoit- 
sija Alma Hinkkanen. 

Veljeysseuran johtokunta päätti syyskesällä 
1907 kolmannen kerran hankkia raittiuspuhujan 
Suomesta. Tässä tarkotuksessa kääntyi johto- 
kunta Veljeysseuran vilpittömän ystävän, tohtori 
Matti Heleniuksen puoleen pyytäen hänen apuaan 
puhujan valinnassa ja hankinnassa. Tohtori He- 
lenius-Seppälä kirjoittaakin vastaukseksi: "Jos 
odotatte joulun jälkeen, saatte erinomaisen puhu- 
jan, ylioppilas Alma Hinkkasen". Johtokunta har- 
kitsi asiaa pitämässään kokouksessa. Ajateltiin 
etupäässä — miespuhujaa — ja epäröiden kysyt- 
tiin, mitenkä sivistynyt nainen voisi kestää moni- 
kuukautisia pitkiä puhujamatkoja täkäläisissä 
oloissa ja tuntemattomissa seuduissa? Tiedettiin 
kyllä ylioppilas Hinkkasen matkustelleen puhujana 
Suomessa ja ymmärrettiin tohtori Seppälän Ame- 
rikassa matkustaneena ottaneen tämänkin asian 
huomioonsa. Johtokunta lähetti näillä edellytyk- 
sillä toimintahaluiselle neitoselle kutsun tulla Vel- 
jeysseuran kiertäväksi puhujaksi Amerikaan aina- 
kin yhden vuoden ajaksi. Ylioppilas Hinkkanen 
noudatti kutsua ja saapui tänne vuoden 1908 alussa 
ehtien parhaaksi De Kalbin neuvottelukokoukseen. 



ALMA HINKKANEN. 

Ennenkuin lähdemme seuraamaan häntä laajoilla 
matkoillaan, lienee paikallaan tutustua häneen lä- 
hemmin. 

Alma Hinkkanen (Lipsanen) on kauppiaan ty- 
tär, syntynyt Sääksmäellä v, 1884. Koulunkäyn- 
tinsä alkoi kotipitäjän kansakoulussa, jatkui Hä- 
meenlinnan tyttökoulussa ja päättyi jatko-opis- 

tossa, josta hän keväällä 1904 pääsi ylioppilaaksi. 
Kesällä 1905 hän otti osaa Sääksmäen raittiuspu- 
huja-kursseihin valmistuen tulevaan tärkeään teh- 
täväänsä raittiustyössä. Ylioppilas Hinkkanen 
matkusteli Hämeenlinnan ja Uudenmaan raittius- 
piirien toimesta pitämässä luennolta ja raittiuspu- 
heita monessa pitäjässä. Ylioppilasten raittiusyh- 
distyksen toimesta kulki hän pitämässä raittiuslu- 
ennoita Suomen oppikouluissa eli lyseoissa. Paitsi 
näitä on hän ennättänyt lueskellakin, sillä Sortava- 
lan seminaarissa suoritti hän kansakouluopettaja- 
tutkinnon. Ennen Amerikaan tuloaan opiskeli hän 
Helsingin Yliopistossa kansantaloutta ja filosofiaa. 
Kaiken tämän lisäksi on Alma Hinkkasella hyvät 
puhujalahjat, sujuva ja selvä esitystapa. Tällai- 
silla edellytyksillä jotain saakin aikaan, kun panee 
luottamuksen Jumalaan, ja on intoa ja rakkautta 
ajamaansa asiaan. 

Ylioppilas Alma Hinkkasen puheitten sarja 
alkoi De Kaihissa, 111., tammikuun alussa 1908. 
Rauhankokouksen päätyttyä kiertää hän raittius- 
puheita pitäen Chicagossa ja ympäristön suomalais- 
asutuksilla, Waukeganissa y. m. Saavuttuaan Mi- 
chiganiin, kansallisen raittiustyömme keskustaan, 
on hän heti ahkerassa toimessa luennoimassa rait- 
tiusseuroissa Marquetessa, Negauneessa ja Ishpe- 
mingissä. Kolmen viikon laskuun saatiin jo kuulla 
14 raittiusluentoa. 

Tammikuun lopulla lähti Veljeysseuran puhuja 
Alma Hinkkanen kolmekuukautiselle puhujamat- 
kalle Minnesotaan, Wiscounsiniin ja Dakotaan. 
Ensin kierteli puhuja Minnesotan rautakaivantojen 
taajat suomalaisseudut. Kuulijoita olikin tavatto- 
man paljon, kieltämättä enemmän kuin koskaan 

ennen oltiin totuttu tällaisissa tilaisuuksissa näke- 
mään. Puhujan maine toisaalta ja kansallisen rait- 
tiustyömme yleinen innostus toisaalta aiheuttivat 
että raittiustilaisuudet olivat väkirikkaat. Elyssä 
ja Hibbingissä oli kuulijoita 300 henkeä kerrallaan, 
Evelethissä 350 henkeä ja Virginiassa nousi kuuM- 
jain luku 600 henkeen. Tilava Valon Tuotteen juh- 
lasali oli täpösen täynnä. Maaliskuun loppupuo- 
lella suuntaa puhuja kulkunsa Minnesotan suoma- 
laisten maanviljelijäin luokse New York Millsiin, 
Cokatoon y. m., pistäytyypä Dakotan puolellakin 
Savossa ja Poinsetissa. Huhtikuu kului luennoi- 
dessa Gogebic- ja Iron kaunteissa, Ironwoodin ja 
Crystal Fallsin ympäristöillä Michiganissa. Kol- 
men kuukauden matka oli suoritettu. Sillä ajalla 
oli puhuja pitänyt 129 raittiuspuhetta ja luentoa 
noin 12,912 kuulijalle. Tuleehan siinä 40 puhetta 
kuukautta kohden, sen lisäksi matkustus ja laajan 
kirjakaupan hoito. Saavuttuaan Ishpemingiin 
reippaana, vastasi hän kysymykseen: "eikö neiti ole 
väsynyt matkalla?" "Minä olen virkistynyt vain 
matkalla". 

Viikon verran valmisteltuaan ja kirjoja järjes- 
teltyään Veljeysseuran toimistossa lähtee Alma 
Hinkkanen kaksikuukautiselle, katkeamattomalle 
luentomatkalle Ylä-Michiganin lukuisiin suomalai- 
siin raittiusseuroihin, Kuparisaarelle y. m. Kaik- 
kialla, pienimmissäkin suomalaisissa maanviljelys- 
ja uutisasutusseuduissa pysähtyy raittiuspuhuja, 
South Shoren ja Chicago — Milwaukeen rautateitten 
varsilla, Baraga- ja Ontanago kaunteissa pitäen pu- 
heen tai kaksikin paikassaan. Kuparisaarella täyt- 
tyvät tilavat haalit jännityksellä odottaneista kuuli- 
joista. Hancockissa ja Calumetissa nousi kuuli jäin 

luku puoleen tuhanteenkin kerrallaan. Pikkukai- 
vannoilla ja metsäkylissä sai tyytyä kahteenkym- 
meneenkin kuulijaan. Kahden kuukauden matkalla 
piti Veljeysseuran ahkera puhuja 54 raittiusluen- 
toa noin 4,800 hengelle käyden sellaisissakin pai- 
koissa, joihin pääsy oli usein hyvin vaikeaa, joko 
ajaen hevosella tai pahimmassa tapauksessa kävel- 
len suorittaen matkat. 

Heinäkuun alussa lähtee ylioppilas Hinkkanen 
kolmannelle pitemmälle puhujamatkalle, tälläkertaa 
Ohion, Pennsylvanian ja Idän suomalaisten luokse. 
Matka suunniteltiin kestävän kolme kuukautta. 
Ensimäinen tehtävä oli raittiuskurssien johtaminen 
Monessenin vuosikokouksessa. Vuosikokouksen- ja 
juhlan jälkeen kiertää puhuja suomalaisissa rait- 
tiusseuroissa W. Virginiassa, Ohiossa ja Pennsyl- 
vaniassa, Monessenissa, Fairportissa, Harborissa ja 
Conneautissa saa puhuja taaskin kuulijoita puolen 
tuhannen seutuville kerrallaan. Samoin tuli ole- 
maan Massachusettsin valtiossakin. Kaikkialla ko- 
koontui kuulijoita ennen kuulumattomat määrät. 
Yksinpä Fitchburgissakin, jossa ei kukaan Veljeys- 
seuran puhuja ollut saanut kuulijoita kuin jonkun 
harvan, Alma Hinkkasta kuulemaan kokoontui 200 
henkeä. Worcesterin ja Bostonin raittiusseurat oli- 
vat ihastuksissaan. Syyskuulla lähti puhuja paluu- 
matkalleen, pysähtyen matkan varrella olevissa suo- 
malaiskylissä New Hampshiressa ja Canadassa. 
Kolmikuukautinen matka oli taasen kunnialla suori- 
tettu; oli pidetty 107 raittiuspuhetta 6,260 kuuli- 
jalle. 

Lokakuulla johti Alma Hinkkanen Veljeysseu- 
ran raittiuskursseja Hancockissa, pitäen samalla 
puheita muuallakin Kuparisaarella. Marraskuulla 

johti hän niinikään pitempiä kursseja Ironvoodissa, 
joista kummastakin on edellä jo mainittu. Joulu- 
kuulla matkusti maineensaanut raittiuspuhujamme 
joululomalle Bostoniin ja Kiipinniemelle. 

Alma Hinkkanen oli suorittanut ensimäisen 
vuoden työnsä Amerikan suomalaisten raittiuspy- 
rinnoissa paremmin kuin rohkeinkaan jaksoi uskoa. 
Hän oli ehtinyt pitää 340 raittiuspuhetta tai luen- 
toa noin 27,000 kansalaiselle. Sellaista työtä ei ollut 
vielä kukaan raittiuspuhujistamme suorittanut ja 
tuntuukin se oloihimme nähden jättiläistyöltä. 

Palattuaan joululomaltaan — jolloin Alma 
Hinkkanen tutustui lähemmin tulevaan puolisoonsa 
pastori G. Lipsaseen — lähtee raittiuspuhujamme 
vaikeimmalle luentomatkalleen kaukaiseen länteen, 
Tyynen meren rantamille saakka. Tammikuulla 
1909 tavataan hän taas Veljeysseuran palveluksessa 
pitämässä raittiuspuheita Hannassa, y. m. Wyo- 
mingissa. Siitä jatkui matka Californian suoma- 
laisten luokse. San Franciscossa pidetään luennolta 
aikuisille, nuorisolle, merimiehille ja lapsille erit- 
täin. Syrjäisessä Eurekassakin käypi puhujamme 
pitäen siellä seitsemän luentoa, omistaen toiset pu- 
heensa aikaisille, toiset lapsille, naisille j. n. e. 
Helmikuulla ehti Alma Hinkkanen jo Oregonin val- 
tioon ja piti Astoriassa neljä luentoa noin 400 hen- 
gelle kerrallaan. Portlannissa niinikään pidettiin 
neljä puhetta. Matkaa jatkettiin Washingtonin 
valtiossa asuvien kansalaisten luokse. Abertiinissä 
nousi kuuli jäin luku 450 henkeen, Seatlessa 250 
henkeen. Washingtonista kääntyi puhuja paluu- 
matkalle Ishpemingiin, pysähtyen kuitenkin mat- 
kanvarsilla löytyvissä tärkeimmissä ja isommissa 
suomalaispesissä, Idahossa, Montanassa ja Dako- 

tassa. Buttessa kokoontui kuulijoita noin 250 kan- 
salaista, eninosa sosialisteja. Red Lodgessa 300 
samaa maata, kuin Buttenkin suomalaiset. Leadissa 
100 — 300 henkeen kerrallaan. 

Tällä kolmikuukautisella matkallaan ehti Alma 
Hinkkanen pitää 81 raittiuspuhetta 7,000 kuulijalle 
ja suoritti samalla lähes kymmenentuhatta mailia 
pitkän matkan. Matkamuistelmissaan hän kirjoit- 
taa: "Lukuunottamatta muutamia sosialistien ni- 
miä kantavia, olen tavannut lännellä voimakkaat 
joukot, joiden sydän sykkii elämän raittiudelle. 
Elävän Jumalan kaipuu on suuri. Suuret ja moni- 
lukuiset raittiusseurat, erityisesti lämmin seurakun- 
tain ja nuorisoseurain toiminta osoittaa henkisen 
ja hengellisen elämän halua." 

Huhtikuulla 1909 ryhtyi ylioppilas Alma Hink- 
kanen Veljeysseuran kirjurin ja Raittiuslehden toi- 
mittajan tehtäviä hoitamaan Jaakko Kamisen 
tilalle, jonka täytyi sairautensa vuoksi erota tär- 
keästä tehtävästään. Väliaikaisen kirjurin virkaa 
seurasi tuonnempana vakituinen sihteerin toimi, 
johon Alma Hinkkanen tuli valituksi Veljeysseuran 
vuosikokouksessa De Kaihissa samana kesänä. 



UUSIA RAITTIUSSEUROJA. — VELJEYSSEU- 
RAN TILASTOA. 

Samaan aikaan kun Veljeysseuran kiertävä 
puhuja Alma Hinkkanen lietsoo innostuksen tulta 
raittiusseuroihin kaikkialla entistä vilkkaammin. 
Uusia raittiusseuroja perustellaan ja herätellään 
ftloon toisia seuroja, jotka toimettomuuden ja velt- 
touden kautta olivat lakanneet vaikutuksestaan. 

Johtokunta kustantaa entistä enemmän tarvittavaa 
raittiuskir j allisuutta, hankkii raittiusopetusväli- 
neitä y. m. Raittiustyö on sanan varsinaisessa mer- 
kityksessä vilkkaassa käynnissä. 

Vuonna 1908 perustetaan ja liitetään kansalli- 
seen raittiusliittoomme seuraavat paikallisyhdistyk- 
set: Soihtu, Brainerd, Minn.; Apilan Kukka, Ru- 
dyard, Mich.; Vuoden Säde, Belt, Montana; Hyvä 
Toivo, Sandstone, Mich.; Toivolan Soihtu, Toivola, 
Minn.; Elo, Van Buskirk, Wis. ; Toivon Alku II, 
Ramsay, Mich. Seuraavana vuonna lisääntyy Vel- 
jeysseura yhdeksällä paikallisyhdistyksellä: Kos- 
ken Kukka, Länsi Ishpeming; Lehti, Bovey, Minn.; 
Valon Opas, Peyla, Minn. ; Isien Toivo, Red Granite, 
Wis.; Aallotar, Winton, Minn.; Kukoistus, Fall 
River, Mass.; Vuokko, Maynard, Mass.; Uskallus, 
JoUiet, 111. ; Saima, Diorite, Mich. ; Männikön Kukka, 
Gvinn, Mich. Uutten seurain kautta lisääntyi Vel- 
jeysseuran jäsenluku 650:llä jäsenellä. Kesällä 
1909 kuului S. K. R. V.-seuraan 117 paikallisrait- 
tiusseuraa, joissa jäsenluku teki 7057 henkeä, kaksi- 
viidesosaa naisia ja kolmeviidesosaa miehiä. Val- 
tioittain jakautuivat seurat ja jäsenet: 

Koko summa 117 3321 2763 6084 971 7057 



S. K. R. Veljeysseuran tulot ja menot tam- 
mik. 1 p:stä v. 1908 tammik. 1 p:ään 1909, sekä yh- 
distyksen taloudellinen tila tammik. 1 p. 1909. 

TULOJA : 

Perustus veroja 90.00 

V. V4. veroja $4,161.53 

Raittiuslehdestä 1,641.09 

Konttorin vuokra 36.00 

Merkeistä 534.30 

Puhujarahastoon 1,135.65 

Seurojen talletukset 52.11 

Kirjakauppa 2,685.63 

Rakennusrahasto 63.89 

Saatavista 5.00 

Kilpailurahasto 8.10 

Edusmieskyytiä 9.59 

Rahan korkoa takaisin 15.33 

$10,438.13 
Säästö V. 1908 1,369.68 



$11,807.81 



MENOJA : 



Hautausrahaa $1,400.00 

Merkeistä 375.62 

Raittiuslehti 1,913.10 

Palkat, vuokra, kyydit y. m 2,311.05 

Kirjakauppa 1,479.99 

Opetusvälineitä 125.00 

Painotyöt 67.05 

Seurojen talletuksia 67.60 

Rahti, expressi ja posti 343.26 

Rakennusrahasto 759.92 

Konttoritarpeita 54.61 

Puhujarahastoon 2,415.52 

Lakimiehen palkkoihin 66.80 

Kilpailurahastoon 70.00 



$11,332.87 
Säästö vuodelle 1909 474.94 



$11,807.81 

OMAISUUTTA : 

Konttorikalustoa 544.73 

Myytäviä kirjoja $1,070.40 

Merkkejä 147.00 

Painotöitä 238.87 

Rakennus ja 3 tonttia 3,500.00 

Historiallista omaisuutta 200.00 

Heijastus lyhty tarpeineen 414.00 

Kirjanpitokirjat 31.50 

Veljeysseuran omaisuuden arvo oli ... 6,531.46 

Veljeysseuran painotuotteet nousivat näinä 
vuosina kymmeniin tuhansiin kappaleisiin. Kaksi- 
kertaa kuukaudessa ilmestyvää Raittiuslehteä pai- 
nettiin 7,000 kappaletta, Raittiuskalenteria 3,500 
kappaletta. Aseita Raittiustyössä 3,000 kappaletta, 
Kansanlaulukirjaa raittiusväen tarpeeksi 10,000 
kappaletta, Kieltolakipuolueen vaalia koskevia len- 
tolippuja 20,000 kappaletta. Noin $3,000 arvosta 
teetettiin painotöitä v. 1908 ja sen lisäksi myytiin 
Suomessa painettua raittiuskirjallisuutta muuta- 
man tuhannen dollarin edestä. Raittiuspuhujat 
levittivät paljon kirjallisuutta. 

KESKUSTELUT YHTEISTOIMINNASTA KOTI- 

MAAN JA AMERIKAN SUOMALAISTEN VALIS- 

TUSPYRINTÖJEN KESKEN VELJEYSSEURAN 

VUOSIKOKOUKSESSA 1909. 

Heinäkuulla 1909 kokoontuivat kansallisen rait- 
tiustyömme edustajat taasen vuotuisille raittiuspäi- 
ville Veljeysseuran 22:seen vuosikokoukseen, joka 
tälläkertaa pidettiin De Kaihissa, 111. Siirtokan- 

samme valistuspy rintojen ja heimoushengen kan- 
nalta katsottuna ovat vuosikokoukset pidettävät jon- 
kinlaisina valtiopäivinä eli kansallisena eduskunta- 
laitoksena, jos mistään tällaisesta saatamme puhua 
hajalla asuvan siirtokansan keskuudessa Ameri- 
kassa. Viisikymmentä edustajaa saapui kokouk- 
seen : Michiganista, Minnesotasta, Wisconsinista, 
Illinoisista, Ohiosta, Pennsylvaniasta ja Massachu- 
settsista. 

Kokouksen mieltäkiinnittävin keskustelu syn- 
tyi yhteistoiminnan aikaansaamisesta Suomen ja 
siirtolaisten valistuspyr intojen kesken. Kysymyksen 
alusti eduskunnalle Veljeysseuran johtokunta, joka 
oli asian perustellut pitämässään kokouksessa. 
Aiheen tällaisen kysymyksen nostamiseen vuosiko- 
kouksessa antoi Suomessa samana kesänä herätetty 
kysymys yhteistoiminnasta muutamilla henki- 
sillä aloilla Amerikassa asuvien siirtolaisten 
kanssa; Tämän niinkutsutun "sillanrakentami- 
sen" esitti Helsingissä pidetyssä Kansanvalis- 
tusseuran vuosikokouksessa Amerikan suoma- 
laisten ystävä ja täkäläisiä oloja tunteva, toh- 
tori Matti Helenius-Seppälä, joka tutkimusmatkoil- 
laan täällä perehtyi myöskin raittiustyöhömme ja 
erityisemmin kiintyi Veljeysseuraan. Että tästä 
asiasta syntyi lämmin ja isänmaallista mieltä ilmai- 
seva keskustelu, sitä tuskin tarvinnee erityisemmin 
mainita. Puhevuoroja käyttivät: sihteeri Alma 
Hinkkanen, Olavi Laulaja, opettajatar Miina Pert- 
tula, Alex Pantti y. m. Lausuttiin monenlaisia yh- 
teistoiminnan mahdollisuuksia löytyvän, ei ainoas- 
taan raittiusalalla, vaan muittenkin sivistyspyrintö- 
jen aloilla. Onhan tuollainen henkinen yhteistoi- 
minta jo olemassakin — niinpitkälle ulottuvana kuin 

kansainväliset seikat sallivat Suomenkirkon ja 
Amerikan suomalais- evankelis-lutherilaisen kirkon 
Suomi-Synoodin välillä. Miksei saataisi muunlais- 
takin yhdysvaikutusta, kun ryhdyttäisiin todellisiin 
toimiin. Voitaisiinhan täältä tehdä joskus suu- 
rempi huvimatkakin Suomeen, jossa olisi mukana 
siirtokansamme henkisten pyrintöjen tulkitsijoita, 
niin että Suomessa sopivalla tavalla järjestetyssä 
yhteisjuhlassa voitaisiin oppia kummankinpuoli- 
sesti tuntemaan toistensa harrastukset, pyrinnöt ja 
sivistyslaitokset. Monenlaisista esityksistä koot- 
tiin lopputulokseksi seuraava päätös: "Että Veljeys- 
seuran johtokunta lähettää pyynnön Raittiuden Ys- 
täville ja Kansanvalistusseuralle Suomessa, että ne 
lähettäisivät edustajansa tänne Amerikaan ensike- 
säiseen Veljeysseuran vuosikokoukseen ja että sama 
edustaja viipyisi keskuudessamme luennoimassa 
jonkun aikaa". Veljeysseuran johtokunta velvoitet- 
tiin kaikella tavalla kehittämään tätä tärkeää "sil- 
lanrakentamista" Suomessa ja Amerikassa asu- 
vain heimokansamme välille. 

Vuosikokouksen muista asioista olivat tärkeim- 
mät omantalon hankintapuuha ja Raittiuslehden 
laajentaminen viikkolehdeksi. Omantalon hankin- 
taan päätettiin ryhtyä niinpian kun saadaan koo- 
tuksi rakennuskassaan $3000 — 4000 pohjarahasto. 
Varoja kootaan vapaaehtoisina lahjoina jokaiselta 
r. -seuralta ja V.-seuraan kuuluvilta jäseniltä. Seurat 
toimittavat keskuudessaan keräyksen. Raittiusleh- 
den laajentamista vaati erittäinkin Minnesotan Rait- 
tiusliitto. Liiton toivomuksen tulkitsi edustaja O. 
Laulaja sanoen: "Meillä on edessämme ankara tais- 
tölu, me tarvitsemme aseen, oman äänenkannatta- 
jan, joka vastaa vaatimuksia". Raittiuslehden laa- 

j entämistä kerran viikossa ilmestyväksi uutisleh- 
deksi kannattivat L. Lindgren, M. Salo, M. Kum- 
pula, A. Sund, J. Mäkelä, A. Isoaho, H. Perä ja 
Aliina Espo. Edustaja E. Aho esitti osakeyhtiön 
perustamista $10,000 pääomalla, hankkia latoma- ja 
painokoneet y. m. Pääoma koottaisiin osinkojen 
myynnillä, $10 osake. M. Skyttä esitti, että jos 5000 
saadaan kokoon kahden vuoden sisällä eli ennemmin, 
niin silloin heti laajennetaan Raittiuslehti kerran 
viikossa ilmestyväksi uutislehdeksi. Jollei tämän 
ajan sisällä saada sanottua viittätuhatta dollaria, 
maksetaan kullekin osakkeitten omistajalle rahat 
takaisin koron kanssa. Vuosikokous hyväksyi 75 
äänellä ehdotuksen, joka näin ollen tuli päätökseksi. 
Hautauskustannuksista johtuvat menot ovat 
aina painostavasti vaikuttaneet kansalliseen raittius- 
työhömme, sillä niihin on usein kulunut niinpaljon 
veroja, ettei ole voitu läheskään riittävästi tehdä 
aatteellista raittiustyötä. De Kalbin kokouksessa 
koetettiin hautausavustukseen saada sellaisia muu- 
toksia toimeen, jotka olisivat oikeutettuja, samalla 
kun ne ehkäisisivät tarpeettomat ja oikeudettomat 
avustukset. Asiasta sukeutui keskustelu, jossa 
edust. pastori O. Stadius lausui m. m. seuraavaa: 
"Olen kokouksen ajalla läpikäynyt muutamien vuu- 
sien kuoleman todistukset. Ne ilmaisevat että erää- 
näkin vuonna 46 :sta kuolleesta seuran jäsenestä 21 
oli kuulunut raittiusseuraan vähemmän kuin vuo- 
den ajan. Olen tehnyt sitäpaitsi sen havainnon, 
että kuoleman tautia sairastavat usein liittyvät 
raittiusseuraan. Olemme valiokunnassa sen vuoksi 
suostuneet ehdottamaan yhden vuoden oloa jaksi 
raittiusseurassa, ennenkö saapi Veljeysseuran ylei- 
sestä kassasta hautausapurahaa. Siitä olisi muita- 

kin etuja. Miehet, jotka ovat kevji^mielisesti taipu- 
vaisia rikkomaan raittiuslupauksensa, tulisivat tar- 
kemmin punninneeksi tekoaan. Laskujeni mukaan 
olisi Veljeysseura voinut säästää v. 1909 $350.00 ja 
V. 1908 $1,050.00, jos nimittäin tämän suuntainen 
luonnollinen järjestelmä olisi aikaisemmin ollut 
käytännössä". Edelleen varoittaa valiokunta varo- 
vaisuuteen keuhkotautia sairastavien henkilöitten 
suhteen, ettei heitä otettaisi raittiusseuraan enää 
silloin, kun taudin tuhotyö jo on painanut leimansa 
sairaaseen. Varovaisuus ei ole tärkeä ainoastaan 
taloudellisesta syystä vaan myöskin terveydellisistä 
seikoista. 

Monet kokouksen edustajat pitivät vuoden koe- 
tusaikaa liian pitkänä ja esittivät kolmea kuukautta, 
toiset puolta vuotta raittiusseurassa jäsenenä olemi- 
sen, ennenkuin voi saada hautausapua. Asia rat- 
kaistiin äänestyksellä, jossa enimmistön saavuttivat 
ne, jotka kannattivat 6 kuukauden jäsenenä oloai- 
kaa. 

Suomi-Opistolla olisi annettava raittiusope- 
tusta. Tämän toivomuksen esitti eduskunnalle 
Olavi Laulaja, Hibbingistä. Oppilas Kuusisto sanoi, 
että siellä on tilaisuus saada ainakin alkuopetusta, 
jotka koskevat alkoholikysymyksen terveysopillista 
ja siveellistä puolta. Eduskunta innostui asiaan, 
sillä kuuluihan kansallinen oppilaitoksemme vähä 
niinkuin kaikille. Kun siitä lämmittiin, niin tehtiin 
ennakkoarvioita ja lupauksia. Vakuutettiin, että 
raittiusväki, sen jälkeen kun Opistolla aletaan anta- 
maan enemmän huomiota raittiusopetukselle, menisi 
tavallaan takuuseen oppilaiden lähettämisestä Opis- 
tolle. Eduskunta päätti lopullisesti lähettää Suo- 
mi-Opiston johtokunnalle pyynnön, että kansalli- 

sessa oppilaitoksessamme alettaisiin antamaan jär- 
jestettyä raittiusopetusta. 

Tupakanpolton poistamista raittiusväen kes- 
kuudessa esitettiin kai toisen kerrnn yleisessä ko- 
kouksessamme. Useat edustajat, niinkuin N. Top- 
pari ja O. Laulaja esittivät vielä tupakkalakkolis- 
taakin kiertämään edustaj ien keskuudessa. Jos 
joku tahtoisi tehdä hyvän päätöksen ja luopua heti 
tupakoimasta. 



O. LAULAJA 

Raittiuskursseja etenkin lasten raittiuskoulu- 
jen opettajien ja Toivon Liittojen johtajien valmis- 
tamista varten pyydettiin ja kannatettiin. Väinö- 
seura esitti vielä koti opintokurssejakin järjestettä- 
vilfsi. Eduskunta hyväksyi esitykset valiten J. V. 
Liliuksen ja Alma Hinkkasen järjestämään oppi- 
kurssit. 

Velj eysseuran johtokuntaan vuodeksi valittiin: 
Mikko Skyttä, varaesim. Nestor Toppari, sihteeriksi 
Alma Hinkkanen, kassam. Isak Rintamäki, lisäjäse- 

niksi Miina Perttula, Alex Pantti ja Albin Lahikai- 
nen. Tervehdys-sähkösanomista mainittakoon : 
Suomi-Opiston johtokunnan lämmin tervehdys, Län- 
nen Raittiusliiton, Kuparialueen Raittiusliiton, Idän 
Suom. Rait. Ystävien, sekä lukuisten paikallisseu- 
rain ja yksityisten tervehdykset. 

Raittiusjuhla puheineen ja kilpailuineen seu- 
rasi kokousta. Väkeä oli saapunut odottamattoman 
runsaasti Waukeganista, Chicagosta y. m. raittius- 
seuroista, puhumattakaan paikkakunnan väestöstä, 
joka oli muassa suuresta pieneen saakka. Soitto- 
kunta Louhi Red Lodgesta, Montanasta saakka, oli 
saapunut kansalliseen juhlaamme. Kaupungin 
puisto annettiin auliisti juhlakentäksi. Puheita pi- 
tivät Jakop P. Niemi, Rev. Wilson Chicagosta, 
paikkakunnan korkeakoulun johtaja tohtori W. 
Cook, pormestari Brant, Valkonauhaliiton puhuja 
Mrs. Keough Chicagosta sekä vielä muutamat suo- 
malaiset puhujat. 

Kilpailuissa jaettiin palkintoja. Red Lodgeii 
soittokunta sai ensimäisen palkinnon $100. Laulu- 
seura Väinön Kannel Ishpemingistä sai toisen pal- 
kinnon $25. Voimisteluseura Huima South Rangelta 
Mich. sai ensimäisen palkinnon $25 ja kunnisau- 
van. 

Paikkakunnan amerikalaiseen yleisöön teki 
Veljeysseuran kokous- ja vuosijuhla hyvän vaiku- 
tuksen, ja he, jotka olivat tottuneet katselemaan 
suomalaisia vähemmin kunnioitettavin, saivat kan- 
salaistemme henkisistä harrastuksista kokonaan 
ja paljon ylevämmän käsitteen. 



9 

AMERIKAN SUOMALAISEN RAITTIUSLIIK- 
KEEN TAANTUMINEN 1910—1911. 

Kehityksen kiertokulku koskee kaikkia elollisia 
ja aatteellisia tässä maailmassa, kullakin on 
alkunsa kasvamis- ja kehity s vuotensa, kukoistuksen 
tai ennätyksen parhaat saavutukset ovat ensin, sit- 
ten taantuminen tai lakastuminen. Henkisissä py- 
rinnöissä ei taantuminen läheskään aina tarkoita 
kuolemaa, sillä kehityksen monivaiheisissa oloissa 
saattavat henkiset pyrinnöt olla väliin nousussa ja 
väliin laskussa. Nykyajan raittiusliike, yleismaail- 
mallisena pyrintönä juoppouden vastustamisessa, 
on ehtinyt noin satavuotisella toiminta-aj allaan olla 
useamman kerran nousussa ja laskussa. Ensimäi- 
nen innostus viime vuosisadan alkupuolella saattoi 
raittiusliikkeen täyteen vauhtiin Amerikassa jo noin 
vuosina 1820 — 1830. Ensimäinen herpaantuminen 
kohtasi vuoden 1830 jälkeen. Washin^onilaisen 
raittiusliikkeen kautta nousi taas Amerikan rait- 
tiustyö uuteen voimaan ja vielä suurempaan intoon. 
Sisällisen sodan aikana laskeutui jäsenluku ja 
väheni toiminta ja työ. Vuoden 1870 jälkeen alkaa 
uusiaika raittiusliikkeessä naisten astuttua taiste- 
lun rintamaan miesten rinnalle, ja naisten raittius- 
liikkeessä nousi maailman raittiusliike uuteen ku- 
koistukseensa. Nämä ovat lausutut vaan esimerk- 
keinä; niitä voisi jatkaa samaan tapaan myöhem- 
pien aikojen tapaukset kertomalla. Tunnettuahan 
meille on myöskin Suomen raittiusliikkeen taantu- 
minen muuan vuosi sitte, sekä taas hiljainen ko- 
hoaminen. 

Valitettava tosiasia on, että Amerikan suoma- 
laista raittiusliikettä myöskin kohtasi taantuminen. 

Tämä taantuminen ei kohdistunut yksinomaan kan- 
salliseen raittiusliittoon, Veljeysseuraan, vaan se 
koski muihinkin pääyhdistyksiin ja itsenäisiin rait- 
tiusseuroihin. Oikeastaan toisissa pääyhdistyk- 
sissä alkoi taantuminen varemmin kuin Veljeysseu- 
rassa. Ystävyyden Yhdistyksen parhaat päivät oli- 
vat ennen v. 1906, jonka jälkeen jäsenluku näkyy 
tuntuvasti vähenneen. Idän Yhdityksen kukoistus- 
vuodet niinikään päättyivät 1907, jonka jälkeen 
huomaa heikontumista monessa suhteessa. Vaikut- 
timena kummankin pääyhdistyksen taantumiseen 
täytyy ehdottomasti pitää silloin nousevaa sosialis- 
tista liikettä. 

Veljeysseuraan kuuluvat paikallisyhdistj^kset 
sittenkin voivat kauemmin vastustaa sosialistisen 
aatevirtauksen hyöky laineita, mutta yksi ja toinen 
seura lopulta joutui sosialistiseen virtaan. Niinpä 
esimerkiksi lännessä, jossa kansallisella raittius- 
työllämme oli lukuisia paikallisseuroja, alkavat 
nämät irtaantua Veljeysseurasta ensin itsenäisiksi 
ja sittemmin muodostuen sosialistiosastoiksi, näin 
varsinkin Montanassa, Wyomingissa ja Utahissa. 
Mutta ei ainoastaan lännellä, vaan muuallakin moni 
Veljeysseuraan kuuluva raittiusseura eroaa pääyh- 
distyksestä itsenäiseksi ja järjestyy sittemmin 
"osastoksi". 

Nuoriso, varsinkin Suomesta tuleva nuoriso 
näyttää vähemmin viihtyvän raittiusseuroissa. Hä- 
täkö oli ennen raittiusseuroilla, kun nuorisoa sinne 
taajoissa joukoin virtaili. Jospa jotkut erkanivat- 
kin, niin uusia saatiin tilalle lisän kanssa. Raittius- 
väki oli vanhastaan tottunut siihen, että Suomesta 
saapuneet nuoret tulivat raittiusseurain kokouksiin, 
ensin kunniavieraiksi ja tuttaviaan tapaamaan. 

josta seurasi useimmiten jäseneksi rupeaminen. 
Entä nyt kun tietoisuus luokkaeduista on kasva- 
nut, Suomen pojat halveksivat raittiutta, ja 
juurtunut on Suomen neitosiin turmiollinen usko, 
että elämä on nautintoa ja että nuorena pitää 
maistaa elämän hurmaavia hupeja, vaikka niitten 
loppuna olisi kuolema ja kadotus. Mitä raittiusseu- 
rat voivat tällaisille nuorille tarjota?! Raittius- 
aatteen tarkoitus on kasvattaa nuoria ja vanhoja 
kieltäytymiseen, pidättäytymiseen nautinnoista, 
jotka turmelevat sielun ja ruumiin. Hupia ha- 
keva nuoriso löysi alhaisempaa elämän nautintoa 
sosialistiosastojen tansseista, naamiaisista ja into- 
himoja hivelevistä, sukupuolisuhteita esitettävistä 
näytelmätilaisuuksista. Mutta voi kuinka suurta 
turmelusta tämä tällainen saastaisuus ja kevyt- 
mielisyys onkaan kansamme nuoriin kasvattanut. 
Sama kevytmielinen väki vieroaa myöskin uskontoa 
ja yhteisiä jumalanpalveluksia kulutellen pyhäpäi- 
vät ja illan kalliit hetket korttia lyöden, meluten 
ja kirouksilla höystettyjen, sopimattomien juttujen 
kuulemiseen. Näyttää siltä kuin olisi palauduttu 
takaisin siihen surulliseen raakuuden tilaan, jossa 
siirtokansamme oli noin kolmekymmentä vuotta 
sitten ennen kirkollisen- ja raittiustyömme vaiku- 
tusaikaa. 

SUOMALAISEN KANSALLIS-RATTIUS-VEL- 
JEYSSEURAN 23:MAS VUOSIKOKOUS. 

Evelethissä, Minn., pidettiin heinäkuulla 19 iO 
kansallisen raittiustyömme 23:mas vuosikokous ja 
juhla. Osanotto vaan valitettavasti oli entistään 
pienempi, ainoastaan 50 edustajaa, vaikka Eve- 



261 

lethiä voidaan pitää keskusasemana monessa suh- 
teessa, ainakin Minnesotan raittiusseuroihin näh- 
den. Mutta meidänhän tulee huomata raittius- 
työmme nyt olevan ainakin hetkellisessä taantumus- 
tilassaan. 

Veljeysseuran henkisessä toiminnassa ei ha- 
vaita mitään taantumista, sillä samalla innolla ja 
vauhdilla kulkee työ, mutta paikallisseurat ovat su- 
pistuneet jäsenluvultaan eikä ole uusia seurojakaan 
monta perustettu. Veljeysseuran jäsenluku vähen- 
tyi vuoden kuluessa 1,000 hengellä. 

Esimiehen vuosikertomuksesta ilmenee Vel- 
jeysseuran uuttera toiminta raittiusasian kehittä- 
misessä : 

Suuria ja kauvas kan toisia olivat ne suunnitel- 
mat ja päätökset, jotka viimeinen Veljeysseuran 
vuosikokous DeKalbissa, 111., jätti tälle vuodelle ke- 
hitettäviksi. Niistä huomattavimmat olivat lehti- 
ja oman talon kysymys, jotka kumpikin tulevat uu- 
delleen tässäkin kokouksessa käsiteltäviksi, sillä 
näiden kummankin kysymyksen eteenpäin kehitty- 
minen osoittaa ettei yhdistyksemme jäsenistö niille 
lainaa sitä huomiota, jota ne epäilemättä ansaitse- 
vat. Kerääntynyt on vuoden kuluessa lehtihom- 
malle rahoja $405.00 ja oman talon rahastoon $1,- 
426.00, joten De Kalbin vuosikokouksen päätöksen 
mukaan mihinkään suurempiin käytännöllisiin toi- 
menpiteisiin ei ole voitu ryhtyä, sillä De Kalbin ko- 
kous määräsi alimmaksi pohjarahaksi ennen raken- 
nustöiden alkamista $4,000.00 ja lehtirahaston poh- 
jaksi $5,000.00. Lehtikysymyksestä tulee erikoinen 
selostus tälle kokoukselle tehtäväksi, joten minun 
on tarpeetonta siihen erikoisesti tässä kajota. 

Niillä edellytyksillä, joita viime vuosikokouk- 

sessa johtokunnalle viitotettiin, ei vasituista pitem- 
piaikaista puhujaa ole ollut yhdistyksemme palve- 
luksessa. Yhdistyksemme sihteeri neiti Alma Hink- 
kanen teki kuukauden kestäneen puhujamatkan vii- 
me tammi- ja helmikuulla Minnesotan Raittiuslii- 
ton pyynnistä sanotun liiton toimialalla. Suomi- 
Opiston oppilaat E. Merijärvi ja H. Moilanen teki- 
vät kumpikin niinikään kuukauden kestäneen pu- 
hujamatkan joulu- ja tammikuulla, edellinen Goge- 
bic ja Iron kaunteissa Michiganissa ja Wisconsinin 
puolella Iron Beltissä ja Wan Bushkirkissa, jälkim- 
mäinen taasen Marquette, Alger ja Chippeva kaun- 
teissa Michiganissa ja Canadan Soossa. 

Yhdistyksemme, ottaen osaa kiivaasti käytyyn 
kieltolakiliikkeeseen, lähetti puolestaan Chicagossa 
lokakuulla pidettyyn Anti-Salon liiton kokoukseen 
kolme edustajaa, nimittäin yhdistyksemme sihtee- 
rin neiti Alma Hinkkasen, johtokuntamme jäsenen 
neiti Miina Perttulan ja pastori Salomon Ilmosen. 
Edustajiemme tiedonantojen mukaan, joista selos- 
tuksia on ollut Raittiuslehdessä, oli mainittu kokous 
valtavimpia kokouksia mitä raittiusvoimat ovat 
tässä maassa aikaansaaneet. Edustajain luku mai- 
nitussa kokouksessa oli yli 600 henkilöä. 

Vuorovaikutuksen aikaansaaminen tämän ja 
kotimaan Suomen välille, josta suunnitelmia viime 
vuosikokouksessa tehtiin ei ole vielä käytännöllisiä 
tuloksia tuottanut. Johtokunnan pyyntöön Raittiu- 
den Ystäville että he lähettäisivät yhteisen edusta- 
jan Kansa väli stusseuran kanssa meidän kokouk- 
seemme, tuli kieltävä vastaus etteivät he rahalli- 
sista syistä voi edustajaa lähettää, mainiten syyksi, 
että valtio on lakkauttanut miltei kaiken avunan- 

non sivistystarkoituksiin, niinpä Raittiuden Ystä- 
villekin. 

Jo Monessenin vuosikokouksessa v. 1908 pää- 
tettiin stipendien antamisesta raittiusopetuksen 
saamiseksi. Mainittuja stipendejä haki 6 henkilöä. 
Johtokunta kokouksessaan 26 p. maaliskuuta päätti 
antaa 60 dollarin matka-stipendin Suomeen menoa 
varten Portlandin, Ore., Tyyni Valo seuran jäse- 
nelle Juho Järviselle ja toisen $60 stipendin Kaleva 
seuran jäsenelle Heikki Moilaselle Suomi-Opistolta, 
asettaen kummankin oppivelvollisuudeksi vähintäin 
yhden lukukauden opinto-ajan. 

Kuolevaisuus taaskin herätti erityisemmän 
huomion, kun Veljeysseura noin kuudestatuhan- 
nesta jäsenestä oli vuoden ajalla kuollut 48 henkeä. 
Kuoleman aiheuttaja useimmissa tapauksissa on ol- 
lut kaivanto-onnettomuus tai tapaturma muissa 
vaarallisissa töissä. Veljeysseuran kassasta mak- 
settiin $2,150 hautausapua tänä raskaana tilivuo- 
tena. Esimies Mikko Skyttä huomauttikin, että 
jollei tehokkaampiin toimenpiteisiin ruveta kassan 
säästämiseksi hautausavustuksen suhteen, niin se 
kuluu niihin kokonaan. Nytkään ei ole voitu aat- 
teellista raittiustyötä tehdä läheskään niin, kuin 
olisi pitänyt, kun aineellisia varoja on täytynyt ku- 
luttaa hautauksiin. Huomattavaa on, että raittius- 
liitot ovat kokonaan osanneet vapautua rasittavista 
sairastus- ja hautausmenoista, jonkatähden he ovat- 
kin huomattavasti saattaneet uhrata aikaa ja va- 
roja aatteelliseen raittiustyöhön. Asian johdosta 
nostettiin vuosikokouksessa välikysymyksenä Vel- 
jeysseuran hautausavustuksen uudestaan järjestä- 
misestä. J. E. Aho ehdotti sitä kokonaan poistetta- 
vaksi, jota mieltä olivat myöskin A. Laakso ja J. 

Leppälä. Hautausavustusta kannattivat kuitenkin 
niin monet edustajat, ettei voitu lopullista päätöstä 
tehdä, vaan alistettiin se paikallisseurojen ratkais- 
tavaksi. Paikallisseurat kannattivat ennallaan oloa. 

Johtokunta esitti Veljeysseuran kassasta mak- 
settavaksi $100 vuodessa raittiusopetuksen avusta- 
miseksi Suomi-Opistolla. Johtokunta oli tiedustel- 
lut tästä syntyviä kustannuksia Suomi-Opistolta ja 
tullut käsittämään, että säännöllisen raittiusopetuk- 
sen lisääminen Opiston oppiaineisiin kysyy paitsi 
aivan erityistä valmistumista sanottuun aineeseen 
myöskin varoja tarvittaviin tieteellisiin lähdekir- 
joihin, opetusvälineisiin sekä ylimääräisten luen- 
noitsi joitten palkkaamiseen. Veljeysseura katsoi 
kohtuulliseksi, jos kerran Opistoa velvoitetaan an- 
tamaan säännöllistä raittiusopetusta, että sitä avus- 
tetaan rahallisestikin; onhan se kansan kannat- 
tama oppilaitos. Lyhyen suosiollisen keskustelun 
tuloksena hyväksyttiin johtokunnan esitys. 

Juhlajulkaisun ja sen yhteydessä Veljeysseu- 
ran historian laatiminen jätettiin johtokunnan to- 
teutettavaksi. Juhlajulkaisu painetaan kesällä 
1912 Veljeysseuran 25:vuotis juhlaan. 

Raittiuslehden osakeyhtiö ei ollut saanut vuo- 
den kuluessa kootuksi kuin $450, ja viisituhatta dol- 
laria tarvittaisiin, ennenkuin voitaisiin ruveta kus- 
tantamaan Raittiuslehteä viikkolehtenä. Osakkeita 
päätettiin vielä vuoden ajan kaupata, ja jollei tar- 
vittavaa määrää saada, maksetaan osinkorahat ta- 
kaisin. 

Edustaja O. Laulaja esitti taaskin kirjailija- 
kilpailuja pantavaksi toimeen Veljeysseuran ni- 
messä. Kokous päätti kilpailut julaistavaksi kah- 
dessa sarjassa, toinen sarja olisi vapaa kaikille, toi- 

sessa sarjassa saisivat kilpailla alottelevat eli ne, 
jotka eivät ole ennen saaneet kirjoituspalkintoja. 

Kieltolakipuolueen ja Anti-Saloon Leaquaen 
suhteen oli suomalainen raittiusväki jakautunut 
kahteen ryhmään. Minnesotan raittiusmiehet työs- 
kentelivät Kieltolakipuolueen kanssa, Michiganissa 
enin osa raittiusväkeämme avusti Anti-Saloon Lea- 
quen miehiä paikallisissa ja yleisissä vaaleissa. 
Kumpikin puolue työskentelee kieltolain aikaansaa- 
miseksi, edellinen tähdäten valtion kieltolakiin, jäl- 
kimmäinen paikalliseen ja kunnalliseen kieltolakiin 
ensin, sittemmin valtioita käsittävään kieltolakiin. 
Vuosikokous ei virallisesti puoltanut erityisesti 
kumpaakaan, paikalliset olosuhteet määrätkööt 
kumpaanko kieltolakia puuhaavaan puolueeseen ku- 
kin raittiusseura tahtoo valtiollisissa ja paikalli- 
sissa vaaleissa apunsa antaa. 

Raittiuspuhujain hankkimisessa päätettiin täs- 
tälähtien ottaa huomioon voimakkaat Raittiusliitot, 
ja sopivana pidettiin, mikäli mahdollista hankkia 
ja kustantaa raitti uspuhuj ia yhdessä Raittiusliitto- 
jen kanssa. 

Veljeysseuran johtokuntaan valittiin: esimie- 
heksi Mikko Skyttä, varaesimieheksi Herman Luo- 
ma, kirjuriksi Kalle Mäntylä, kassamieheksi Alex 
Pantti, jäseniksi Frank Matson, Matti Manner ja 
M. Karvonen. 

Eroava sihteeri ylioppilas Alma Hinkkanen 
joka omasta pyjninöstä halusi ei tulla uudestaan va- 
lituksi, sai osakseen eduskunnan kiitollisen tunnus- 
tuksen monipuolisesta työstään kansallisessa rait- 
tiusliikkeessämme Amerikassa. Illemmalla lahjoit- 
tivat ystävänsä hänelle hopeaiset kahvitarjottimet; 

Illanvietot ja juhla. Kokousiltoina pidettiin 

mnsasohjelmalliaia iltamia Valon Lähteen tilavassa 
juhlasalissa. Viimeisenä kokousiltana pidettiin 
konsertti Veljeysseuran omantalon rakennusrahas- 
ton kartuttamiseksi. Ohjelma oli mitä monipuoli- 
sin. Ishpemingin suuri soittokunta juuri juhlille 
ja kilpailuun saapuneena soitteli illan ratoksi. Il- 
linoisin raittiuspuolueen matkustava puhuja mr. 
Shield piti englanninkielisen puheen selostellen rait- 

tiusliikettä Amerikan kouluissa ja yliopistoissa. 
Virginian "Linnut" kajauttelivat suloisia säveliään 
ja lauloivat kauneita kansamme lauluja. Opettaja 
V. Reima ollen taas matkalla Amerikassa piti tai- 
dolla puheen lasten kanssa leikkimisestä. Taitei- 
lija E. Paananen esitti viulunsoittoa. Pastori S. 
Ilmonen piti puheen nuorisolle teroittaen raittiuden 
rinnalla noudatettavaa siveellisyyttä. Red Wingin 



musiikkiopistosta vastaikään läpipäässyt nuori 
soitto-opettajatar Helmi Lahti esitti taiteellista pia- 
nonsoittoa. Mrs. Michelgon tunteellisen puheen pi- 
dettyä jätti ystäväin hankkiman lahjan Alma Hink- 
kaselle, joka liikutetuin mielin tulkitsi kiitollisuu- 
tensa raittiusväen lahjasta. 

Raittiusjuhla ja kilpailut pidettiin Spartajär- 
ven rannalla luonnon helmassa. Juhlapuheita piti- 



JUHLAKULKUB LÄHDÖSSÄ VALONLÄHDE 
B.-SEURAN TALON EDUSTALTA. 

vät Alma Hinkkanen, opettaja Reima, J. H. Jasberg 
ja mr. Shield ja juhlarunon lausui Miina Perttula. 
Soittokunnat ja laulukunnat pitivät hyvää huolta 
musiikin puolesta. Palkinnot jakautuivat seuraa- 
vasti: l:sen palkinnon $70 Ishpemingin soitto- 
kunta, johtaja V. V. Viitala; l:sen palkinnon $30 
Virginian lauluseura "Linnut", johtaja M. Saari- 
nen; 2:sen palkinnon $20 Hibbingin mieskööri, joh- 

taja I Ahonen; ylimääräisen palkinnon $15 "Hätä- 
rieska", johtaja H. Luoma. 

SUOMI-OPISTO JA KANSALLINEN RAITTIUS- 
LIIKE. 

Kansallisena oppilaitoksena on Suomi-Opisto 
saanut Veljeysseuraan kuuluvan raittiusväen sydä- 
mellisen myötätunnon ja eheän kannatuksen. Seu- 
rakuntalaisten kanssa käsikädessä on raittiuskansa 
koettanut kannattaa korkeampaa oppilaitostamme 
Amerikassa ymmärtäen sen kuuluvan kansalliseen 
ja kristilliseen velvollisuuteen. Vaikkakin Suomi- 
Opisto elimellisesti kuuluu Amerikan suomalaiseen 
kirkolliseen liikkeeseen ja sen historia ev. lut. kirk- 
komme historiaan, niin kuitenkin tulee Opisto siksi 
monella tavalla kosketukseen kansallisen raittius- 
liikkeen kanssa, että siitä ansaitsee muutaman sa- 
nan lausua. 

Kun Suomi-Opisto alkoi vaikutuksensa v. 1896, 
niin lähettivät jotkut raittiusseurat kustannuksel- 
laan oppilaitakin opistoon, siten auttaen opinhalui- 
sia nuoria pääsemään ainakin opintien alkuun. 
Opisto-iltamia alkoivat raittiusseurat niinikään pa- 
nemaan toimeen, joko yksinään tai seurakuntain 
kanssa yhdessä. Kun monelta paikkakunnalta 
puuttui seurakuntaa, hommasivat raittiusseurat il- 
tamia ominpäinsä kansallisesta harrastuksesta. 
Kun opiston johtajan, pastori J. K. Nikanderin ke- 
hotuksesta alettiin muodostaa erityisiä kannatus- 
yhdistyksiä Suomi-Opiston aineellisen tilan varmis- 
tuttamiseksi, niin taaskin kilpailee raittiusväki 
seurakuntalaisten kanssa tässä oikeassa toimenpi- 
teessä koulumme hyväksi. Useimmiten perustet- 

tiin itsekullekin paikkakunnalle erityinen Suomi- 
Opiston kannatusyhdistys, mutta muutamin pai- 
koin suostuivat seurakunnat ja raittiusseurat vas- 
taamaan jäsentensä puolesta suoritettavasta dolla- 
rin kustannusmaksusta, esim. Republicin Onnen 
Aika. Suomi-Opiston asioitsi j at, joita myöskin 
tavattiin kutsua opiston kerjäläisiksi, niinkuin 
Hanna Söderbacka, Sofia Risteli, Liisa Ahola, J. H. 
Jasberg, S. Ilmonen, y. m. olivat aina tervetulleita 
vieraita raittiustaloihin, jotka auliisti annettiin il- 
taman pitämiseen opiston hyväksi. Kun opistolle 
rakennettiin oma talo, mutta samalla saatiin rasit- 
tava velkakuorma, niin ryhdyttiin keräämään $25 
korottomia lainaosia. Raittiustaloissa pidettiin 
useimmiten lainaosien keräyskokoukset ja kilvan 
osia ottivat raittiusseurat, niinkuin seurakunnat- 
kin, yksityiset raitiusmiehet samoin kuin seurakun- 
talaisetkin. Kun Suomi-Opiston johtokunta esitti 
Juhannuspäivää yleiseksi Suomi-Opiston juhlapäi- 
väksi, jolloin huomattavimmilla suomalaisten kes- 
kuspaikoilla pantaisiin toimeen yleinen juhla kan- 
sallisen koulun nimessä ja kannattamiseksi, niin 
suostuivat raittiusseurat melkein yleisesti olemaan 
mukana tällaisten opistojuhlain toimeenpanemi- 
sessa. Melkein kymmenen vuotta pysyivät Juhan- 
nusjuhlat Suomi-Opiston päivinä. Veljeysseurain 
suurten raittius juhlain yhteyteen ruvettiin sovitta- 
maan konserttia Suomi-Opiston hyväksi, ja nämä 
konsertit, joissa tavallisesti avustivat juhlaan saa- 
puneet soitto- ja laulukunnat, parhaat puhujat y. 
m., onnistuivat aina niin henkisesti kuin aineelli- 
sestikin lietsoen rakkautta kouluumme ja tuottaen 
sille runsaat tulot. Näitä konsertteja vuosi juhlain 
yhteydessä lakattiin pitämästä v. 1906. 

Kun niitä kymmenen dollarin lahjaosia koot- 
tiin,, joilla toivottiin voitavan vapauttaa Suomi- 
Opisto siitä $30,000 velkataakasta, joka painajai- 
sen tavoin häiritsi koulun kehitystä, niin taas ovat 
Veljeysseuraan kuuluvat raittiusseurat mukana 
tässäkin viimeisessä ponnistuksessa irtaantua vel- 
kataakasta. 

Vastapalveluksekseen on Suomi-Opisto koetta- 
nut osansa antaa yhteisessä raittiustyössä niillä 
henkisillä voimilla, kuin sillä kulloinkin on ollut 
tarjottavana. Monet sen opettajistakin ovat olleet 
eneriimän tai vähemmän mukana kansallisessa rait- 
tiustyössä. Opiston oppilaat muilta paikkakunnilta 
tulleina raittiusmiehinä ovat liittyneet Veljeysseu- 
ran toimintaan ja paikallisen raittiusseuran Poh- 
jan Tähden kehittämiseen. He ovat olleet puhujina 
paikallisseuroissa Kuparisaarella, yleisinä raittius- 
puhujina Veljeysseuran palveluksessa, juhlapuhu- 
jina raittiusseurain vuosijuhlissa ja Veljeysseuran 
vuotuisissa juhlissa, raittiusliittojen luennoitsijoina 
y. m. Sitäpaitsi ovat opistolaiset olleet ahkeroita 
kir j oitta j ia Raittiuskalentereihin, Raittiuslehteen 
j a ennenkaikkia kir j aili j a-kilpailuihin osaa-otta- 
jina. 

Kun ylioppilas Alma Hinkkanen Veljeysseuran 
toimesta piti raittiusluennoita Hancockissa v. 1908, 
sai hän tilaisuuden erityisluennoiden kautta puhua 
Suomi-Opiston oppilaille. Silloin tuli vielä lähei- 
sempi vuorovaikutus opiston ja Veljeysseuran vä- 
lille. Tärkeänä tekijänä opiston puolelta oli tässä 
asiassa nai s johtajatar Lydia Kangas, ja Veljeys- 
seuran puolelta innokas raittiuspuhuja Alma Hink- 
kanen. 

Suomi-Opiston johtokunnan kanssa oli Vei- 

jeysseuran keskushallinto suunnitellut kauan odo- 
tetun ja toivotun raittiusopetuksen antamisen opis- 
ton oppilaille. Tieteellisen raittiusopetuksen lisää- 
minen opiston varsinaisiin oppiaineisiin kysyi tun- 
tuvaa uhrausta, ei ainoastaan rahallisessa suhteessa 
vaan myöskin opettajien puolelta. Raittiusluennot 
ovat aivan erittäin valmistettavat, vieläpä melkein 
uudesta luotavat. Täydelliseen kurssiin, yksi tunti 
viikossa, kuluisi kolme vuotta. . Veljeysseuran joh- 



LYDIA KANGAS. 

tokunnan esityksestä päätti Evelethin vuosikokous 
luovuttaa yleisestä kassastaan |100 vuosittain kol- 
mena vuotena raittiusopeuksen avustamiseksi kan- 
sallisessa oppilaitoksessamme. 

Suomi-Opistolla tehtiin seuraava kurssijär- 
jeltely: 

1. Raittiustyö kristillissiveelliseltä kannalta. 

2. Eaittiushistoriikki. 

3. Raittius terveysopilliselta kannalta. 

4. Raittius tilastolliselta ja taloudelliselta 
kannalta. 

5. Lasten ja nuorison raittiustyö. 

6. Käytännöllinen raittiustyö. 

Raittiusopetusta ruvettiin antamaan 1910, per- 
jantaisin noin tunti ja enemmänkin kerrallaan. 
Tohtori J. K. Nikander luennoi "Raittiustyöstä si- 
veelliseltä kannalta", käyttäen oppikirjoina M. 
Tarkkasen "Raamattu ja Raittius'', Kares "Var- 
jele sydämesi". Kreikan ja Hebrean kielistä Raa- 
mattua ja omia tutkimuksiaan. 

Kevätlukukautena 1911 esittivät raittiushisto- 
riaa maisteri R. Hartman selostellen Bergmannin 
Raittiushistorian avulla yleismaailmallista raittius- 
liikettä sekä erikoisemmin suomalaisten raittius- 
historiain nojalla kotimaamme raittiuspyrinnöitä. 
Pastori S. Ilmonen esitti kuudessa luennossa Ame- 
rikan raittiusliikkeen, Fendlandin, Dorcesterin y. 
m. historiain perustuksella. 

Syyslukukaudella 1911 selosteli maisteri A. M. 
Heikinheimo laajaa ainetta: "Alkoholi terveys- 
opillis- fysiologiselta kannalta". Luennot olivat 
suurtöiset, mutta tottuneen ja eteväksi tunnetun 
opettajan huolella valmistamat. Ne saivatkin osak- 
seen ansaitun huomion, sillä mielenkiinnolla ovat 
oppilaat ja vieraatkin niitä kuunnelleet. 

VELJEYSSEURAN TOIMINTAA V. 1911—1912. 

Kirjailija-kilpailuja. Monessenissa pidetyn 
vuosikokouksen päätöksen perusteella julisti Vel- 
jeysseura taaskin raittiuskirjoituskilpailun tarjo- 
ten kaksi palkintoa, ensimmäisen $30 ja toisen $20. 
Seitsemän kirjoitusta saapui, kolme Suomesta ja 

neljä tästä maasta. Palkintolautakunnan muo- 
dosti: pastorit Albin Savola ja Viktor Koivumäki 
sekä "literary Instituten" johtaja Jussi Hinkkanen. 
Ensimmäinen palkinto annettiin kirjoituksesta: 
"Raittiusaate suurten ihanteiden pohjana", kirjoit- 
tanut asioitsi ja K. F. Jalonen Porissa, Suomessa. 
Toinen palkinto kirjoituksesta: "Abraham Lin- 
coln raittiusmiehenä", kirjoittanut pastori S. Ilmo- 
nen Hibbing, Minn. K. F. Jalosen laajanpuoleinen 
kirjoitus painettiin erityisenä kirjasena, Lincolnin 
elämäkerta sai sijansa Raittiuskalenterissa. 

Vuoden 1911 raittiuskirjoituskilpailut toimi- 
tettiin kahdessa osassa: ensimmäinen ollen vapaa 
kaikille Amerikan suomalaisille kirjailijoille, mutta 
toinen sarja sellaisia varten, joita ei ennen oltu kir- 
jaili jakilpailuissa palkittu. Suomeen ei ulotutettu 
tällä erää kilpailua. Kuusi kilpakirjoitusta saapui. 
Veljeysseuran johtokunta pyysi palkintotuoma- 
reiksi: pastori Albin Savolan, toimittaja Antero 
Riipan ja faktori Eemil Pesosen. Heidän esityk- 
sestään jakoi johtokunta seuraavat palkinnot: 
l:sen sarjan ensimmäisen palkinnon $30 pastori S. 
Ilmoselle kirjoituksesta "Huomattavimpia ennätyk- 
siä vuosisataisraittiustyössä'-. 2:sen sarjan ensim- 
mäisen palkinnon $30 pastori John Wargelinille kir- 
joituksesta "Juovutus juomat ja yhteiskunta"; 2:sen 
palkinnon $20 mrs. Hilma Mäelle kirjoituksesta 
"Nuorison ja vanhemman väen keskinäinen suhde 
raittiusseuroissa"; sekä ylimäjäräisen palkinnon 
$10 Edward Mäelle kirjoituksesta "Sammunut". 
Kaikki palkitut kirjoitukset saivat sijansa vuoden 
1912 Raittiuskalenterissa. 

Vuoden 1912 raittiuskirjoituskilpailussa tarjot- 
tiin tilaisuus nuorillekin mittelemään henkisiä voi- 

miaan ja tietojaan raittiusalalla. Alaikäisille jär- 
jestettiin erityinen kilpailuosasto. Osanotto on ko- 
konaisuudessaan vilkasta, mutta kilpailun tulokset 
ovat tuntemattomat tätä kirjoittaissa. Veljeysseu- 
ran johtokunta valitsi palkintolautakuntaan: pas- 
tori A. Savolan, maisteri A. M. Heikinheimon ja 
toimittaja A. Riipan, joiden tarkastettavina ny- 
kyään ovat nuo luvultaan yli kaksikymmentä kirjoi- 
tusta. 

Raittiusliitotkin, niinkuin Minnesotan Rait- 
tiusliitto, on myöskin pannut toimeen pienempiä 
raittiuskirjoituskilpailuja, vieläpä jotkut yksityiset 
raittiusseuratkin saadakseen hyviä kirjoituksia toi- 
mittamiinsa "nyrkkipainoksiin". 

Veljeysseuran vuosikokous negauneessa, 
MICH. 1912. Kahdennenkymmenennennelj annen 
kerran kokoontuivat kansallisen raittiustyömme 
edustajat yleiseen kokoukseen neuvottelemaan 
niistä toimenpiteistä, joilla parhaiten voitaisiin 
edistää siirtokansamme raittiuspyrinnöitä ja eh- 
käistä turmiollista juoppouspahetta, joka yhäti te- 
kee tuhojaan siirtokansamme keskuudessa Ameri- 
kassa. Viisikymmentäneljä edustajaa saapui näille 
raittiuskansamme valtiopäiville, jotka pidettiin Ne- 
gauneen kansankodilla. 

Tervehdyspuheessaan eduskunnalle kuvaili esi- 
mies M. Skyttä Veljeysseuran ja yleensä raittius- 
liikkeemme tilaa nykyhetkenä: "Kulunut toimin- 
tavuosi on ollut yhdistyksellemme lamauksen ja 
taantumuksen vuosi, johtuen se etupäässä raittius- 
työn lamaantuminen aikamme nuorison nurjasta ja 
keveästä ymmärryksestä. Nuorisomme on antau- 
tunut suurelta osalta sokean intohimon valtaan, 
jossa suurimpana tekijänä on viha ja suvaitsemat- 



277 

tomuus toisin ajattelevia ryhmiä vastaan ja niinpä 
raittiustyötäkin kohtaan. He ovat kiihkossaan men- 
neet niin pitkälle että kaikki persoonakohtainen ja 
kasvatuksellinen työ on muka turhaa. Tästä nur- 
jasta katsantokannasta on ollut seurauksena kaikel- 
lainen raakuus ja tapain turmelus, itsemurhat ja 
monet mielettömät teot ovat kansamme keskuudessa 
lisääntyneet huimaavaa vauhtia. 

Raittiusväen ehdottomana velvollisuutena on 
herätä tästä lamaustilasta ripeään pelastavaan työ- 
hön. Meillä ei ole varaa hukata yhtään kansastam- 
me juoppouden ja tapainturmelusten pohjattomaan 
hautaan. Meille yhdenkin pelastus tulisi olla niin 
kallis että sen eteen kannattaa paljonkin toimia. 

S. K.-R.-Veljeysseuran jäsenluku on vähenty- 
nyt korkeimmasta jäsenmäärästä v. 1909, jolloin 
jäsenluku nousi 6,084 säännöllisesti maksunsa suo- 
rittanutta jäsentä, tänä vuonna 4,106 eli koko jä- 
senmäärästämme 7,057 nykyiseen 5,322 jäseneen, 
tehden vähennys ei aivan täyteen kolmannen osan. 

Kirjallisia julkaisuja, paitsi vuotuista Rait- 
tiuskalen teriä ja Raittiuslehteä, ei ole tänä vuonna 
Veljeysseuran kustannuksella ilmestynyt. Raittius- 
kalenteria painettiin 2,500 kpl., joista vielä on jä- 
lellä noin 150 kpl. Sen lisäksi sidottiin ennen pai- 
nettuja Kansanlaulukirjoja 5,000 kpl. Painotöihin 
on yhdistyksemme vuoden aikana käyttänyt 2,325 
dollaria. 

Soitto- ja laulukilpailut, jotka ovat useita vuo- 
sia olleet yhdistettyinä Veljeysseuran vuosijuhlan 
yhteyteen, on tällä kertaa jätetty pois. Ne varat, 
mitä soiton ja laulun edistämiseksi on kerääntynyt, 
jaetaan juhlille tuleville lauluseuroille ja soittokun- 

nille matkan pituuden mukaan kyytiavustuksena. 
Varoja on sitä varten kerääntynyt seurolta $24.00. 

Verrannollisuuden vuoksi voimme mainita että 
Suomessa, jossa kansamme on elänyt samallaisessa 
kaaos-tilassa, laski Raittiuden Ystäväin jäsenmäärä 
34,288 vuoteen 1910 19,073 eli lähes puolella. 

On ilmeistä ettei se luonnoton tila, jota vihan 
ja kiihkon avulla lietsotaan, voi kansassammekaan 
pitemmälle jatkua, vaan aletaan taas nousemaan ja 
saavuttamaan pysyväisempiä voittoja raittiustyös- 
säkin, josta todisteena on että Suomessa pahimpain 
myrskylaineitten tasaannuttua osottaa raittiustyö- 
kin taas eteenpäin vievää nousua. Raittiuden Ys- 
täväin jäsenluku nousi viime vuonna 1,110, eikä se 
toisin voi ollakaan, sillä raittiustyö ei lakkaa ennen 
kuin voitto koko laajuudessaan on saavutettu." 

Vuosikokouksen toimista mainittakoon Vel- 
jeysseuran perustuslain 6 :nen luvun 4:nen pykälän 
muuttaminen sellaiseen muotoon, että kolme jä- 
sentä Veljeysseuraan kuuluvassa paikallisyhdistyk- 
sessä voivat säilyttää vanhan seuran omaisuuden, 
vaikkakin enimmistö on joko luopunut Veljeysseu- 
rasta tai perustaneet uuden raittiusseuran. Johto- 
kunta on velvollinen hoitamaan lakanneen raittius- 
seuran j alelle jääneen omaisuuden. — Uuden käsi- 
ja sääntökirjan tarkastusvaliokunta antoi eduskun- 
nalle seuraavan lausunnon uutten sääntöjen joh- 
dosta : 

"Käsikirjan tarkastusvaliokunta on tullut sii- 
hen huomioon kirja-korjausta tarkasteltuaan, että 
tuo korjaus ei vastaa tarkoitustaan enempää peri- 
aatteeseen kuin käytännöllisyyteenkään nähden. 
Sitäpaitsi sivuuttaa tuo korjaus jäsenten vastaan- 
ottoseremoninoissa kaikki jumalisuuteen kuuluvat 

kohdat kuin myöskin on poistettu johtokunnalta 
virkalupaus. Sääntöpöytälistassa tehdyt muutokset 
ja korjailut eivät myöskään ole entistä edullisem- 
mat. Tämän huomion perusteella ehdottaa valio- 
kunta entistä käsi- ja sääntökirjaa käytettäväksi 
siihen saakka kunnes entistä edullisempi käsi- ja 
sääntökirja saadaan laadituksi." 
J. E. Laurell. Mrs. Hilma Luoma. Frank Mattson. 

J. Pyykkönen esitti, että käytetään edelleenkin 
entistä käsikirjaa. 

Esimies selvitti muutamia syitä mitkä ovat ai- 
heuttaneet tämän uuden käsikirja suunnitelman. 

M. Salo kertoi, että Ironwoodin komitea teki 
paljon työtä käsikirjan korjaamiseksi, mutta kun 
se alkoi valmistua, niin huomasivat he vanhan ole- 
van sittenkin paremman. Toivoi, että Veljeysseu- 
raan otettaisiin uudelleen tunnussana käytäntöön ja 
siitä tässä kokouksessa keskusteltaisiin. 

Alex Pantti, joka kaksikymmentä vuotta katkea- 
matta oli ollut jäsenenä Veljeysseuran johtokun- 
nassa, ensimmäiset kymmenen vuotta kirjurina sit- 
temmin muissa toimissa, tuli tässä kokouksessa jää- 
mään keskushallinnosta pois. Tapauksen johdosta 
tulkittiin moniaita tunteita. 

Raittiuspuhujia. Veljeysseuran toimesta ei 
ole ollut pariin vuoteen erityistä puhujaa liikkeellä, 
paitsi tilapäisempiä puhujia siellä ja täällä. Rait- 
tiusliittojen kanssa yhdessä sitävastoin on Veljeys- 
seura kuitenkin kustantanut muutamia puhujia 
muutamiksi kuukausiksi kerrallaan. Henry Moila- 
nen kulki syksyllä 1911 luennoimassa Idän Rait- 
tiusliiton toimesta. Sittemmin myöhemmällä hän 
piti raittiuspuheita Ohion-Pennsylvanian Raittius- 
liiton ja Veljeysseuran toimesta noin parissakym- 

menessä raittiusseurassa Erie järven rannalla, 
^^myllykontrilla" ja Pennsylvaniassa. Vuoden 1912 
alussa on sama uuttera puhuja jo taas kiertele- 
mässä Pohjois-Michiganissa, Kuparialueen Rait- 
tiusliiton ja Veljeysseuran yhteistoimesta. Opet- 
taja Iivari Ahonen niinikään on viime talven ja ke- 
vään kuluessa pitänyt mieltäkiinnittäviä raittius- 
luennoita ja isänmaallisia puheita Minnesotassa. 
Viimeiseksi on hän Marquette kauntin Raittiuslii- 
ton ja Veljeysseuran toimesta liikkunut Michiganin 
rautakaivanto-alueilla ja uutisasutuskylissä. Min- 
nesotan Raittiusliiton toimesta on kulkenut parin 
viime vuoden kuluessa useampia raittiuspuhujia; 
varsinkin kieltolakitaistelua on koetettu teroittaa 
raittiusväen mieliin. 

Uusia raittiusseuroja. Parin viime vuoden 
ajalla on vähemmän perustettu uusia raittiusseu- 
roja, kuin entisiä seuroja on lakkautunut vaikutuk- 
sestaan. Uudet seurat ovat: Kukoistus, Fall Ri- 
ver, Mass.; Vuokko, Maynard, Mass.; Uskallus, 
Jolliet, 111. ; Saima, Diorite, Mich. ; Männikön Kuk- 
ka, Gvinn, Mich.; Tarmo, Turtle Lake, Wis.; Tou- 
von Oras, Victoria, Mine, Ont. Can. ; Soihtu, Hough- 
ton, Mich.; Salon Kukka, Lawler, Minn. Syksyllä 
1911 erosi Veljeysseurasta Monessenissa toimiva 
jäsenrikas Voiton Lippu, ruveten itsenäisenä aja- 
maan paikallista raittiusliikettä. Vorcesterin So- 
vittaja seuran eroaminen toukokuulla 1912, juuri 
kun sinne valmistettiin Veljeysseuran vuosikokous- 
ta, aiheutti monia ikävyyksiä. Eron johdosta kir- 
joittaa Nestor Toppari (yksityiskirjeessään) : "Vel- 
jeysseura nykyään saa kylkeensä useita kipeitä 
haavoja. Vanha Sovittaja Vorcesterissa näkyy 
eronneen kansallisesta raittiusliitosta. Näin me 

suomalaiset olemme hajalle pyrkivää väkeä, kun 
vähä kokoon saamme, niin se jo alkaa kyllästyttä- 
mään, että täytyy sitä ruveta pirstomaan. Meillä 
on halua alkamaan uudestaan ja uudestaan, mutta 
haluttomuutta nauttimaan saavutettujen voittojen 
ja työmme hedelmiä". 

S. K.-R.Veljeysseuran tulot ja menot tammik. 1 
p:stä V. 1911 tammik. 1 p:ään 1912 sekä seu- 
ran taloudellinen tila tammik. 1 p :nä 1912. 

Tulot: 

Vuosineljännesverot $2,948.28 

Raittiuslehtitulot 1,226.91 

Kirjakauppa 1,996.71 

Rakennus 2,638.30 

Talletukset 515.23 

Merkit 58.09 

Vuokra 36.00 

Kilpailurahastoon 84.00 

Perustusverot 25.00 

Puhujarahastoon 3.75 

Satunnaisia ja tilivirhe ($3.79) 31.15 

$9,563.42 
Kassa vuodelta 1910 203.93 

$9,767.35 

Menot: 

Hautausrahoja $1,350.00 

Raittiuslehti 1,376.85. 

Palkat 1,842.57 

Kirjat, tilatut ja kustannetut 1,613.53 

Rakennus 1,639.46 

Talletukset 550.00 

Konttoorikulut 374.25 

Posti 306.61 

Kyydit 288.89 

Kilpailut 169.55 

Merkit 105.90 

Satunnaisia 27.13 

$9,644.74 
Säästö vuodelle 1912 122.61 

$9,767.35 

Taloudellinen tila tammikuun 1 p:nä 1912. 

Omaisuutta: 
Konttooritarpeita : 

Konttoorikalusto $ 567.46 

Hist. omaisuutta 220.00 

Opetusvälineet 404.86 

Painotuotteet y. m 183.99 1,376.31 

Myyntitili : 

Opetusvälineet 91.25 

Merkit 113.65 

Kirjoja 2,167.59 2,372.49 

Saatavia : 

Sjolanderi lotista 500.00 

Korkoja 38.00 

Laskuja, varmoja 506.08 

Epävarmoja $527.33 

Tileistä poistettu 115.32 412.01 1,456.09 



$5,204.89 
Kassa 1 p. tammik. 1912 122.61 



$5,327.50 

Velkoja 

Raittiuskalentereista $ 100.00 

Raittiuslehdestä 264.00 

Hautausrahoja 300.00 

Palkkoja 115.00 

Erilaisia menoja yhteensä 46.08 

$ 825.08 
Veljeysseuran omaisuus 4,502.42 



$5,327.50 

VUOROVAIKUTUKSEN AIKAANSAAMINEN 
SUOMEN JA SIIRTOKANSAN VÄLILLÄ. 

Kansanvalistusseura Suomessa, jonka vuosiko- 
kouksessa Helsingissä v. 1910 tohtori Matti Hele- 
nius-Seppälän herättämä kysy my p "yhteistoimin- 
nan aikaansaaminen Suomen ja siirtokansan valis- 
tuspy rintojen välille" jäi keskeneräiseksi vaikka 
saikin osakseen yleisen myötätunnon, päätti Hä- 
meenlinnassa pitämässään vuosikokouksessa 1911 
ryhtyä toteuttamaan tätä sillan rakentamista ha- 
jalla asuvien heimolaistemme välille. Tätä suu- 
remmoista hanketta varten valittiin erityinen joh- 
tokunta nimellä: ^^Kansanvalistusseuran valio- 
kunta suomalaisten siirtolaisten valistuspy rintoja 
varten^\ Myöskin päätettiin viettää suuret siirto- 
laisjuhlat Helsingin kaupungissa kesäkuun 10 — 13 
p:nä 1912 ja samalla pitää ensimmäinen siirtolais- 
kongressi, jossa harkittaisiin molemmin puolin kor- 
jauksia ja toimenpiteitä lähemmän yhteyden ai- 
kaansaamiseksi, Keskustelukokoukseen voisivat 

Amerikan suomalaiset järjestöt lähettää edusta- 
jansa. 

Veljeysseura niinikään jatkoi De Kalbin vuosi- 
kokouksessa 1910 alottamaansa sillan rakentamis- 
työtä käsittäen itsensä tässä suhteessa edustavaksi 
Amerikan suomalaista kansaa, niinkuin Kansanva- 
listusseuran ymmärrettiin edustavan kotimaata. 
Negauneessa pidetyssä Veljeysseuran vuosikokouk- 
sessa 1911 tulee asia esille edellisessä vuosikokouk- 
sessa keskenjääneenä toimena, sillä saihan Veljeys- 
seuran johtokunta tehtäväkseen ryhtyä tässä asias- 
sa kirjevaihtoon niinhyvin Raittiuden Ystävien 
kuin Kansanvalistusseurankin kanssa Suomessa. 
Jotakin olisi siis jo pantu alulle, kaivettu perustusta 
ja suunniteltu sillan rakennetta. Weljeysseuran 
vuosikokoukseen osaa ottavat edustajat taaskin 
lämpenivät ja innostuivat, isänmaallinen mieli val- 
tasi ja kotoinen lämmin kansallishenki vallitsi ko- 
kouksessa. Molemmin puolin tarvitaan oppia toi- 
siaan lähemmin tuntemaan. Vuosikymmenien ero, 
pitkä välimatka ja uudet, monessa suhteessa toisen- 
laiset olot ovat vaikuttaneet vieraantumisen; ja 
vaikka samojen isien ja äitien lapsia ollaan, niin 
eipä kaikissa suhteissa tunneta toisiaan. Varsinkin 
Amerikassa syntyneillä suomalaisilla on hyvinkin 
va Javat käsitteet Suomen kansasta ja sen kauniista 
luonnosta. Edusmies Herman Luoma huomautti: 
"jos vaan voitaisiin saada nuorisomme tutustumaan 
Suomen kauniiseen luontoon, niin he varmaan innos- 
tuisivat siihen ja ymmärtäisivät paljon paremmin 
Suomen oloja ja sen kansaa.'' Frank Matson toivoi, 
että olisi saatava Amerikassa syntyneet suomalaiset 
lähemmin tutustumaan Suomeen. Esimies M. Skyttä 
lausui mielipiteenään, että meidän olisi saatava sei- 

lainen oloihimme perehtynyt pyrintöjämme tunteva 
puhuja Suomeen, joka selostelisi siirtokansamme 
asioita meidän katsomuskannalta. Siirtolais juhla 
ja -kongressi tulee olemaan tässä suhteessa mainio 
tilaisuus, sillä siellä jos missään voidaan molemmin 
puolin asioita tulkita ja selostella. Monipuolisen 
keskustelun tuloksena oli seuraava päätös: "Vel- 
jeysseuran eduskunta lämpimästi kannatti lähem- 
pää yhteyttä kotomaamme Suomen kanssa parem- 
man ymmärryksen saamiseksi välillämme. Laaja- 
kantoinen asian käytännöllisen puolen lähempi ke- 
hittäminen ilman erikoisia hiääräyksiä tällä kerralla 
asian uutuuden takia jätettäköön yhdistyksen joh- 
tokunnalle." 

Veljeysseuran siirtolaisjuhla-komitea. En- 
simäisessä kokouksessaan elok. 1911 valitsi Veljeys- 
seuran johtokunta kansallisen raittiusliikkeen puo- 
lesta erityisen komitean siirtolaisjuhlaa varten, 
etupäässä tarjotakseen apuaan Amerikan suomalai- 
sille raittiusseuroille y. m. jotka aikovat juhlille 
mennä ja ottaa osaa siirtolaiskongressiin kesällä 
1912. Tähän Amerikan suomalaista raittiusväkeä 
edustavaan komiteaan nimitti Veljeysseura : moni- 
puolisen liike- ja raittiusmiehen J. H. Jasbergin 
Hancockista; kyvykkään raittiusmiehen ja Suomen 
asioita tarkasti seuraavan Olavi Laulajan Hibbin- 
gistä; useitten rautateitten palveluksessa toimivan 
maa-asioitsijan Tuomas Arkkolan Duluthista; ja 
unitaristisen vapaan kirkon saarnamiehen, Veljeys- 
seuran johtokunnan jäsenen Risto Lappalan Minne- 
sotasta. Komitean tehtäväksi tuli sanomalehdissä 
tehdä siirtolais juhla tunnetuksi, virittää innostusta 
osanottoon, järjestää matkalle lähtö-aika, sopia 
laivasta y. m., sekä ennenkaikkia olla kirjevaih- 



286 

dossa Kansanvalistusseuran valiokunnan kanssa 
ohjelman järjestämisessä ja siirtolaisten osanotosta 
juhlaohjelmaan, kongressin keskusteluihin j. n. e. 

Veljeysseuran suunnitelma kuitenkin pian sär- 
kyi, kaksivuotinen työ sillan rakentamisessa meni 
hukkaan. Kansanvalistusseuran valitsema pää- 
valiokunta oli Helsingissä pitämässään kokouksessa 
nimittänyt tänne siirtokansamme keskuuteen erityi- 
sen toimikunnan, joka suoranaisessa yhteydessä 
ollen Suomen komitean kanssa valvoisi siirtolaisten 
etuja, neuvoisi heitä matkalle ja valmistaisi erity is- 
laivan y. m. tähän juhlaan kuuluvat toimet. Vel- 
jeysseuran johtokunta ei tiennyt tästä valinnasta 
mitään, sillä kummankin Amerikan suomalaisen 
siirtolaisjuhlakomitean nimittäminen tapahtui jo- 
tenkin samaan aikaan. Tähän Kansanvalistusseuran 
valitsemaan siirtolaiskomiteaan kuuluivat pastori 
V. Rautanen, liikemies J. H. Jasberg ja hammas- 
lääkäri Oskar Sorsen, kaikki asuen Kuparisaarella, 
Mich. Veljeysseuran valitsema komitea piti asiain 
näin ollen itsensä oikeudettomana ainakaan yksin 
toimimaan, jääden odottamaan mahdollisesti kum- 
mankin komitean yhtymistä, alottaen kirjevaihdon 
pastori V. Rautasen kanssa. Yhtymisestä ei kui- 
tenkaan tullut mitään ja kinastellessa kului aika, 
jota olisi pitänyt käyttää valmistuspuuhiin. J. H. 
Jasbergin, ehkäpä varomattomuudessa lausuttu 
sana: ^^Veljeysseuran valitsemassa komiteassa ei 
ole kuin yksi ainoa mies, Tuomas Arkkola jonka 
kanssa käypi yhteistoiminta mahdolliseksi", louk- 
kasi ei ainoastaan asianomaisia komitean jäseniä 
vaan vieläpä Veljeysseuraakin, joka oli komiteansa 
valinnut. Asian johdosta syntyneistä sanomalehti- 
selostuksista ja kinastuksista ilmeni kuitenkin, että 

pahimpana haittana Veljeysseuran valitsemassa 
komiteassa oli Risto Lappala. Kallista aikaa kului 
hukkaan. Siirtolainen kirjoittaa: "Olemme jo 
useat kerrat huomauttaneet siitä leväperäisyydestä, 
joka aijottua Suomen matkaa varten valitut komi- 
teat ovat toimissaan osoittaneet. Veljeysseuran 
komitea vastaa, että heitä sitoo Suomessa valittu 
komitea toimimasta. Näin ollen olisi Veljeysseuran 
komitean velvollisuus ilman mitään hajota." Tam- 
mikuulla 1912 pitämässään kokouksessa hajoitti 
Veljeysseuran johtokunta valitsemansa siirtolais- 
j uhlamatka-komitean. 

Kansanvalistusseuran päävaliokunta huomat- 
tuaan täällä keskenään kinasteltavan juuri silloin, 
kun ripeä toimi olisi ollut välttämätöntä, piti sitä 
pahana esteenä. Se julisti Amerikan suomalaisille, 
että heille aijotun suuremman siirtolaiskongressin 
ja sen yhteyteen suunnitellun juhlan varojakysy- 
västä alkuperäisestä suunnitelmasta täydytään pe- 
räytyä, joten laajakantoinen siirtolaiskongressi jää- 
nee tälläkertaa pitämättä. Kumminkin, jos kuten 
voidaan otaksua, pienempi määrä ainakin saapunee 
silloin Amerikan suomalaisia huvimatkaili joita Hel- 
sinkiin, järjestetään heitä varten, erityinen pie- 
nempi siirtolais j uhla ja opastetaan pääkaupungin 
merkillisyyksiä katseltaissa. 

Valittaa täytyy, että hyvä hanke raukesi tällä 
tavalla, suoraan sanoen molemmin puolisten ereh- 
dysten ja maiti ttomuuden kautta. Liian hätäistäkin 
se kaikki oli, ja reimamainen toiminta ilman tahtia 
sai asiat kaltevalle pinnalle. Vähintäin kaksi vuotta 
olisi pitänyt saada valmistaa tällaista, kahdessa 
maaosassa asuvien kansalaisten yhteis juhlaa. Tuon- 
nempana kun ryhdytään tähän samaan suuremmoi- 

seen puuhaan, tulevat nämä surulliset kokemukset 
olemaan varoituksina, ettei samoja virheitä enää 
tehtäisi. Kansamme kaipaa eheämpää kokonai- 
suutta monenlaisissa henkisissä pyrinnöissään, 
niinkuin luterilaisen kirkon ja raittiusliikkeen ke- 
hittämisessä, samalla kuin yhteisvoimin voisimme 
taistella siveettömyyttä, säädyttömyyttä puheissa 
ja kirjoituksissa y. m. paheita vastaan. Kansallis- 
rakkauden ja veljeystunnon kasvattamisessa niin- 
ikään kaipaamme toistemme apua. Kuinka iha- 
nasti veisaa psalmista: "Katso, kuinka hyvää ja 
suloista on, kun veljekset sovinnossa yhdessä asu- 
vat". 



JAAKKO KAMINEN. 

Yksi Amerikan suomalaisten raittiusliikkeen 
huomattavimpia tekijöitä, Veljeysseuran entinen 
esimies, sittemmin kirjuri Jaakko Kaminen kuoli 
pitkällisen taudin murtamana marrask. 5 p:nä 1911 
kotonaan Ishpemingissä. Viimeiseen saakka koetti 
tarmokas vainaja täyttää velvollisuuksiaan vaikka- 
kin sydäntaudin murtama ruumis ei olisi sietänyt 
minkäänlaista tointa. Vielä edellispäivänä oli vai- 
naja kulkenut kauppamatkoilla Palmerissa, mutta 
siinäpä päivätyönsä täällä maailmassa päättyivät- 
kin. Illalla kouristi sydäntauti taas samaa ruu- 
mista, joka niin monta kertaa oli kaatua ja kaatua, 
kuolla ja kuolla. Mutta aikansa kullakin, vasta Her- 
ran määräämällä hetkellä tapahtuu lähtömme täältä. 
Aamulla kello 2 irtaantui hehkuva, pyrkivä ja kut- 
sumukselleen uskollinen sielu taudin runtelemasta 
ruumiista. 

Veljeysseuran esimies M. Skyttä on taisteluto- 
veristaan laatinut seuraavan elämäkerran: 

"J. Kaminen syntyi Wähänkyrön pitäjässä 20 
p. tammikuuta 1869. Vanhempansa oli Juho ja 
Jaakko Kaminen. Perheellä oli kaksitoista lasta, 
joista Jaakko vanhin. Käytyään jo varsin nuorena 
pitäjään kansakoulua ja sittemmin jonkun ajan 
Oulun ruotsalaista kauppakoulua palveli hän sen jäl- 
keen kauppa-apulaisena Waasassa ja Kauhavalla. 
J. Kaminen muutti toukokuun 14 p. 1891 Amerikaan 
ja pääsi kohta kauppa-apulaiseksi F. Braastadin 
kauppaan Ishpemingissä, jossa liikkeessä hän oli 
neljä ja puolivuotta, josta erosi jo silloin huonon 
terveytensä takia antaantuen räätälialalle pääasial- 
lisesti sen takia että saisi liikkua ulkona vapaassa 
ilmassa, ryhtyen yhteiseen räätäliliikkeeseen Bara- 
gaan, Mich. f irmanimellä Huotari Kaminen & Tervo. 
Baragassa noin vuoden liikettä harjoitettuaan 
muutti J. Kaminen sieltä samanlaiseen toimeen 
Ironwoodiin Store Companiaan, jossa harjoitti lii- 
kettä nimellä Ahlsteen & Kaminen. Ahlsteenin 
kuoltua antaantui J. Kaminen jälleen kauppa- 
apulaiseksi Ironwoodin Store Comppaniaan ja sieltä 
taas takaisin F. Braastadin kauppaan Ishpemingiin. 
Ja sittemmin Ishpemingin suomalaiseen yhtiökaup- 
paan, ja siitä Wakefieldin suomalaisen yhtiökaupan 
johtajaksi. Vuonna 1901 J. Kaminen valittiin Du- 
luthin vuosikokouksessa S. K.-R.-V.Seuran esimie- 
heksi ja seuraavana vuonna Worcesterissa, Mass., 
johtokunnan jäsenyyteen, ja vuonna 1903 Ishpemin- 
gin vuosikokouksessa Veljeysseuran kirjuriksi 
muuttaen siten takaisin Wakefieldistä Ishpemingiin. 

J. Kaminen jo varsin nuorena, heti Suomesta 
Ishpemingiin saavuttuaan, liittyi koko sydämmensä 

lämmöllä raittiustyöhön saavuttaen pian lämpi- 
mänä, selvänä ja ytimekkäänä raittiuspuhujana ja 
työntekijänä yleisen suosion. J. Kamisen puheitten 
ja esitysten pohjana oli aina elävä lämmin kristilli- 
nen henki, pitäen yhtenä kristityn tärkeimpänä 
velvollisuutena edistää vointinsa mukaan raittius- 
työtä. Hän arvosteli toisinaan hyvinkin ankarasti 
sitä nurj uutta, joka osasta kristillismielisilläkin on 
väkijuomalikkeestä, saaden siitä moitteitakin osak- 
seen kirkolliseltakin taholta. Samalla hän kohdis- 
taa raittiustyötään yhteiskunnalliselle eli poliitti- 
selle alalle, pidän senkin puolen yhtenä kristityn tär- 
keimmistä velvollisuuksista, ahdistaen sen ohessa 
koko ankarastikin väkijuoma liikkeen harjoittajia 
laittomuudesta, saaden heiltä siitä uhkauksiakin 
osakseen. 

Samoihin aikoihin kun J. Kaminen valittiin 
Veljeysseuran kirjuriksi, yhdistettiin Raittiusleh- 
den toimittaminen sihteerin toimiin. Ryhtyen heti 
koko tarmollaan käsiksi Raittiuslehden ja Veljeys- 
seuran kirjurin monipuolisiin tehtäviin. Raittius- 
lehdessä hän etupäässä teroitti raittiusväelle yhteis- 
kunnallista puolta ja edistäen samalla mitä tarmok- 
kaammin kasvatuksellistakin puolta opetuskurssien 
y. m. kautta ja koettaen perustaa lasten raittius kou- 
luja ja osastoja. Hän teki useita tilapäisiä ja yhden 
laveamman luentomatkan lännelle Tyynenmeren 
rantamille, saavuttaen kaikkialla lämpimänä puhu- 
jana tunnustusta. 

Yhä huonontuvan terveytensä pakottamana 
erosi J. Kaminen Veljeysseuran kirjurin toimesta 
maaliskuulla 1909 joka ankara henkisen työn pon- 
nistelu kiihdytti pahaa hermo- ja sydäntautia entistä 
enemmän. Tämän jälkeen hän ryhtyi erään Chica- 

golaisen kauppa liikkeen asiamieheksi, jossa toi- 
messa oli, mikäli terveytensä salli, kuolemaansa 
asti. 

Muistosi on elävä. Sinua muistetaan kuin ystä- 
vää muistetaan. Omaisesi, raittiuskansasi ja siir- 
tokansasi, jota sinä rakastit, jolle sinä elit ja työtä 
teit, horjumatta ja väsymättä, kaikki ne sinua 
muistavat ja kaipaavat kunnes kukin toisemme ta- 
paamme siellä missä ei väärinymmärrystä enää ole. 
Lepää rauhassa." 

RAITTIUSLIITTOJEN TOIMINTAA 1910—1912. 

Kansallisen raittiusliikkeen valtavirta ei enää 
yksinään kulje Veljeysseuran johdannolla, vaan 
jakautuneena Veljeysseuran ja raittiusliittojen kes- 
ken. Raittiusliittojen toimesta aletaan lähettää 
kiertäviä luennoitsijoita pitämään raittiuskursseja, 
julkaisemaan raittiuskirjallisuutta, pitämään rait- 
tiusjuhlia, laulu- ja soittokilpailu jakin y. m. Aat- 
teellisia kysymyksiä pohditaan niinikään "Liitto- 
jen" edustajakokouksissa sellaisiakin joilla on kan- 
nattava merkitys raittiustyössämme. Raittiusliitot 
ovat kokoomus paikkakuntain kaikista raittiusseu- 
roista, huolimatta mihinkä pääyhdistykseen ne kuu- 
luvat tai toimivatko itsenäisinä. Muutamiin näistä, 
kuten Kuparialueen ja Minnesotan raittiusliittoihin, 
kuuluu kumpaankin toistatuhatta jäsentä ollen suu- 
rempia kuin " pikku-pääyhdistykset". Ystävyyden 
Yhdistys ja Idän Yhdistys yhteensä. 

Minnesotan raittiusliitto. Tämä taajan suo- 
malaisasutuksen keskuudessa toimiva liitto näyttää 
elinvoimaisimmalta kaikista liitoista. Sen vaikutus 
on monipuolinen, ei ainoastaan aatteellisessa suh- 

teessä vaan käytännössäkin. V. 1910 ryhtyi liitto 
sellaisiin toimenpiteisiin, että saataisiin suomalai- 
nen raittiusmies edustajaksi Minnesotan valtion 
lainlaatijakuntaan. Raittiusväen vaalilistalla pyr- 
kikin kansalaisemme Fr. Matson valtion lainlaatija- 
kuntaan, kuitenkin tällä kertaa pääsemättä. Liiton 
toimesta hän selosteli vaalipuhujana ennenkaikkea 
Kieltolakipuolueen valtiollista kantaa. 

Liiton vuosikokouksessa Boweyssä, Minn. valit- 
tiin syksyllä 1910 keskushallintoon : Esaias Torkko, 
Kalle Stekman, John Palmgärd,mrs. Räsänen, Antti 
Tuura ja Konrard Mattson. Liitto oli kuluttanut 
aatteelliseen raittiustyöhön v. 1910 $389. Edusmies 
A. Tuura viritti kysymyksen: "Onko Minnesotan 
Raittiusliiton ryhdyttävä toimintaan nuorison tieto- 
puoliseen kasvatukseen nähden ja olisiko tarpeellista 
perustaa nuorison kotiopintorenkaita?" Vilkkaan 
keskustelun tulokseksi saatiin: "Liiton on tehtävä 
kasvatustyötä nuorison keskuudessa". Asian kehit- 
täminen jäi johtokunnalle. 

Virginiassa pidetyssä liiton puolivuosikokouk- 
sessa tammik. 1911 pantiin alulle käsin kirjoitettava 
sanomalehti, joka kiertäisi alueeseen kuuluvissa 
raittiusseuroissa itsekunkin seuran kokouksessa 
luettavana. Jokaisen seuran tulee vuorollaan toi- 
mittaa tämä "nyrkkipainos" liiton esimiehen ollessa 
järjestäjänä ja samalla päätoimittajana. Valon 
Tuotteen esityksestä keskusteltiin "Pelastavan rait- 
tiustyön tarpeellisuudesta'', kipeästi korjausta vaa- 
tivasta kohdasta, sillä suuret joukot suomalaisia 
metsä- ja kaivantomiehiä sortuu vuosittain hillittö- 
mään juoppouteen, henkiseen ja aineelliseen kur- 
juuteen. Perheet näkevät puutetta, miehet humala- 
päissään tapellen tai huudellen joutuvat viranomais- 

ten huostaan. Melkeinpä aina tapaa kansalaisiamme 
poliisioikeudessa Duluthissa, Virginiassa ja Hib- 
bingissä. Pelastava raittiustyö on vaikeinta mutta 
samalla jalointa ja kauneinta. Ihmisvoima näyt- 
täytyy pian riittämättömäksi; kun juoppojen pelas- 
tamiseen ryhdytään, tarvitaan kaikkivaltiaan Juma- 
lan voimallista apua ja Vapahtajamme Jeesuksen 
pelastavaa uskonvoimaa, jonka avulla kurjinkin juo- 
mari voipi vielä pelastua synnistä ja kuolemasta. 

Minnesotan Raittiusliiton vuosikokous pidettiin 
Soudanissa elokuulla 1911. Esimiehen vuosikerto- 
muksesta ilmeni, että littoon kuuluu 20 raittiusseu- 
raa, joitten jäsenluku nousee noin tuhanteen, ja tal- 
visin, jolloin seuroihin liittyy uusia jäseniä, saattaa 
liittoon kuuluvien luvun arvata toiselle tuhannelle. 
Raittiusliiton vaikutuspiiriin kuuluivat: Vesi, Poh- 
jan Leimu, Valon Lähde, Valon Tuote, Valon Opas, 
Totuuden Etsiä, Länsi Toivo, Yritys, Riento, Helmi, 
Järven Kukka, Onni, Tapio, Lehti, Ilmarinen, Onnen 
Ääni ja Toivon Tähti. Liittoon eivät olleet yhty- 
neet Mountain Ironin Rauhan Koti, Superion Kan- 
nel ja Buhlin Rantakorven Kukka. Liitolla on ollut 
tuloja $204.75 sekä menoja $91.50. Säästöä kas- 
sassa $113.25. Mainittakoon vielä, että liiton toi- 
mesta on pidetty 72 raittiuspuhetta noin 4,825 kuu- 
lijalle. Kokouksessa keskusteltiin Toivon Liittojen 
vireillä pitämisestä ja lasten keskuudessa työsken- 
telemisestä. Kehoitettiin edustajia paikkakunnil- 
laan tekemään parhaansa siinä, että raittiusopetusta 
annettaisiin lapsille, joko erityisissä raittiuskou- 
luissa taikka pyhäkouluissa uskonnon opetuksen 
ohella. Fr. Matson viritti kysymyksen: "Lasten 
vanhemmat ja raittius". Useita puhevuoroja käy- 
tettiin ja yhteisenä toivomuksena lausuttiin keho- 

tus vanhemmille kuulua raittitisseuraan esimerkin- 
kin vuoksi. Vanhempien raittiustyö antaa hyvän 
esimerkin lapsille. 

Liiton puolivuosikokouksessa Aurorassa tam- 
mikuulla 1912 esitettiin entisaikaiseen työtapaan 
palautumista, suljettujen raittiuskokouksien pitä- 
mistä. Tunnettua on, että useat vanhemmat rait- 
tiusseurat muistelevat mielihyvällä niitä aikoja 
Veljeysseurassa, joUoinka kokoukset pidettiin sul- 
jettuina tarpeettomilta, jopa useinkin raittiustyötä 
vastustavien vieraitten poissulkemisella virallisista 
kokouksista. Silloin oli seurain kokouksissa jär- 
jestystä ja vallitsi rauha ja sovinnollisuus. Edus- 
taja J. K. Salmi esityksessään liitolle, kehotti ryhty■^ 
mään sellaisiin toimenpiteisiin, että sulettuja ko- 
kouksia kävisi mahdolliseksi pitää. Asiasta keskus- 
teltaissa sai sulettujen raittiuskokouksien pitämi- 
nen yleisen kannatuksen. Kokous päätti lähettää 
Veljeysseuralle esityksen : 

"Minnesotan Raittius Liitto kokoontuneena 
puolivuotiseen edusta j a kokoukseensa Aurorassa, 
Minnesotassa, tammik. 13 päivä 1912, lausuu seu- 
raavan toivomuksen Veljeysseuran johtokunnalle, 
sekä, että sanottu johtokunta esittää mainitun toi- 
vomuksemme S. K. R. Veljeysseuran ensimäiselle 
vuosikokoukselle, toivolla, että vuosikokouksessa 
tehdyn esityksen johdosta voipi tulla esityksellemme 
suotuisaan päätökseen. 

Kokemuksesta tiedämme, että menneisyydessä 
raittiusseurain viholliset vaikutuksellaan ovat ai- 
heuttaneet niin sanotun avonaisen lavean kokous 
järjestelmän, entisten suljettujen kokousten sijalle 
raittius seurain keskuudessa: Tästä johtuu, että 
nykyään tuskin on seurajärjestyksen haamuakaan 



295 

jälellä, sitä vähemmän todellista yhtäläisyyttä seu- 
rain sisäisessä toiminnassa, tämän kautta ovat rait- 
tius liikkeen vastustajat osittain onnistuneet tar- 
koituksessaan, kylvämällä hajoitushenkeä, tyyty- 
mättömyyttä ja halveksimista raittiustyöhön; sa- 
malla kuolettaen veljeystunteen jäsenten keskuu- 
desta, joka hyökkäys on ollut vihollistemme hyöty ja 
meidän vahinkomme; sen johdosta useasti raitti us- 
seurain jäsenet yksilönä ovat joutuneet vastusta- 
jäimme hyökkäysten alaiseksi, sekä useasti yksilönä 
joutuneet kärsimään taloudellistakin vahinkoa. 

Korjataksemme sanotun erehdyksemme, us- 
komme nyt jo olevan ajan, että raittiusseurainkin 
sisäinen toiminta on muodostettava nykyään käytän- 
nössä olevain samankaltaisten amerikalaisten Vel- 
jeysseurain kanssa yhtäläiseksi, niin että otetaan 
käytäntöön suljetut työkokoukset, seuroista ulkona 
oleviin henkilöihin nähden, sen kautta työmme va- 
kaantuu ja veljeystunne kasvaa jäsenten keskuu- 
dessa, samalla luoden enemmän arvokkuutta rait- 
tiustyölle, muodostaen siten raittiuskansasta särky- 
mättömän suojusrintaman vihollistemme hyökkäyk- 
siä vastaan. 

Myös on huomioon otettava se tärkeä kohta, 
että täällä Amerikassa kasvavat lapsemme ovat tä- 
män maan koulujen ja seurain elämän vaikutuksen 
alaisena ja sen johdosta he omaavat tämän maan 
seuraelämän tavat; jota samaa he myöskin kaipaa- 
vat meidän keskuudessamme toimivalta seuraelä- 
mältä ja ellemme ota sitä huomioon, niin he halvek- 
suen vieraantuvat pois joukostamme, sekä jättävät 
tyhjäksi ne paikat jotka heidän suomalaisina tulisi 
mahdollisimman tarkasti täyttää, ja nuoruuden in- 
nolla jatkaa aljettua työtämme, sillä amerikalaisten 

keskuudessa pannaan suuri merkitys kokous järjes- 
telmälle ja seremonien noudattamiselle uusien jä- 
senten seuraan ottamisessa ja yleensä kaikessa seu- 
rain sisäisessä toiminnassa, ollen samalla suurena 
tekijänä seuran menestymiselle, ja koska tiedämme 
että S. K.-R.-Veljeysseura on suurin ja voimakkain 
raittius järjestö Amerikan suomalaisten keskuu- 
dessa, sekä samalla vaikuttavin raittiusaatteen edis- 
täjä, niin uskallamme toivoa, että otatte edellä esi- 
tetyn ajatuksen huomioon, samalla koettaen saada 
yleisesti käytäntöön mainitsemamme muutokset 
raittiusseurain työ kokouksiin nähden, sillä jos 
joku paikallisseura sitä yksinäisenä alkaa käyttää, 
niin sen merkitys supistuu mitättömän pieneksi ja 
toisinaan voipi seuran keskuudessa tehdä aivan vas- 
takkaisen vaikutuksen, kun mitä sanotulla muutok- 
sella oli tarkoitettu.'' 

KUPARIALUEEN RAITTIUSLIITTO. Liiton edus- 
tajakokouksessa lausui tunnettu raittiuspuhuja 
Henry Moilanen ikäänkuin johteeksi käsittämään 
liiton vaikeuksia ja samalla myöskin sen tärkeää 
tehtävää Kuparisaarella seuraavasti : 

^^Kuparialueella on se kunnia meihin suomalai- 
siin nähden, että täällä on raittiustyö alkunsa saa- 
nut, ja täällähän ne ovat monet muutkin pyrinnöt 
saaneet alkuherätyksensä. Täällä on raittiustyö ai- 
koinaan hajoitettu ja täällä sitä koetetaan uudelleen 
koota; täällä seurakunnat ovat myöskin aikoinaan 
hajonneet moniin ryhmiin ja tääll» työväenseurat 
ovat muuttaneet muotoaan. Jos mikään seutu, niin 
kuparialue on juuri se historiallinen seutu Ameri- 
kan suomaisten keskuudessa, jossa on monta muu- 
tosta tapahtuvan nähty. Täällä muutama vuosi- 
kymmen sitten ei voinut olla puhettakaan mistään 

yhteistoiminnasta senlaisten seurojen kesken, jotka 
kuuluivat eri pääyhdistyksiin taikka olivat itsenäi- 
siä, olisipa sitten yhteistoiminta ollut potiitillista 
tai muuta keskinäistä voimain kokoomista. Mutta 
aika on muuttunut ja me ajan mukana. Raittius- 
työn tullessa aina tutummaksi ja suurempiarvoi- 
semmaksi alkoivat sen vaatimukset tekijöihin näh- 
den käydä yhä suuremmiksi, ja ympärillä olevat 
olot olivat puhumassa selvää kieltä liittymään vah- 
vempaan taistelurintamaan väki j uomaliikettä vas- 
taan. Toisaalta, vielä raittiusseurainkin keskuu- 
dessa ilmenevä velttous, ristiriitaisuus ja asiamme 
ymmärtämättömyys paikoittivat tietoisimmat ai- 
nekset miettimään keinoja näiden epäkohtien pois- 
tamiseksi ja aseman vahvistamiseksi, ja seurauk- 
sena tästä oli se, että perustettiin Kuparialueen 
raittiusliitto, joka tapahtui noin kuusi vuotta sitten. 
Yhteistoimintaa alkoi liiton piirissä ilmetä 
lainvalvonnan suhteen sekä kirjallisten tuotteiden 
kautta, joita liiton toimesta on jo ilmoille tullut sekä 
vuotuinen juhlajulkaisu vuosijuhlan kunniaksi. 
Myöskin on liiton toimesta levitetty kirjallisuutta 
ulkoapäin, kun itse emme ole voineet paljoa kustan- 
taa. Kiertäviä puhujia on liitto myöskin kustanta- 
nut, ja erittäin suurta painoa on se pannut lasten 
raittiustyölle; tuskin yhtään liiton kokousta on 
mennyt ohi, jossa ei olisi muistutettu lasten rait- 
tiustyöstä. Liiton johtokunnan jäsenet, esimies ja 
kirjuri, ovat paikkakunnilla pitäneet raittiuskou- 
luja, ja pyydettäissä ovat he tehneet lukuisia puhu- 
jamatkoja eri kylien raittiusseuroihin, joissa on ny- 
kyään monessakin, edistyksen haluista, eteenpäin 
pyrkivää väkeä. On melkein kokonaan kadonnut 
pois se toisia seuroja "vierova'' henki". 

Kuparialueen raittiusliiton kuudennessa ylei- 
sessä vuosikokouksessa Pohjan Tähden talolla ke- 
säk. 1911 olivat seuraavat edustajat: J. Vanhatalo, 
Meimi Lehti, I. Karvonen, J. Juntunen, J. Marttala, 
A. Palosaari, Anna Harju, Lydia Leselius, A. Koski, 
A. Tauriainen, P. Oikarinen, M. Kantola, K. Han- 
nuksela, Santra Haataja, A. Hautanen, Floora 
Bengström, H. Pekkala, E. Johnson, Helmi Kuusela, 
A. Moilanen, K. Väisänen, J. Ruohonen, Hilda Kos- 
ki, H. Huuskonen, A. Mäki, I. Välimaa, H. Lutti- 
nen ja Sanna Kovala. Näitten lisänä vielä johto- 
kunnan jäsenet, joiksi tulivat: Johan Ollila, Johan 
Marttala, Henry Moilanen, Edward Johnson, John 
Hill, Kustaa Karvonen ja Isak Laakso. Kokouk- 
sessa päätettiin jatkaa Raittiuslehden osakkeitten 
keräystä eikä missään tapauksessa jättää kesken- 
eräiseksi raittiuskansan oikeutettua toimenpidettä 
saada Raittiuslehti viikkolehdeksi. 

Liiton toimesta pidettiin raittiusjuhla Han- 
cockin kilparadalla. Ympäristön lukuisista seu- 
roista saapui kansaa runsaasti tähän juhannusjuh- 
laan. Kaupungin majuri, tohtori Dodge piti ter- 
vehdyspuheen. Muina puhujina olivat: pastori M. 
I. Kuusi, J. H. Jasberg, E. Merijärvi y. m. Juhlaru- 
non lausui Alina Kainulainen. Soittokunta Kaiku 
ja useat lauluseurat lisäsivät juhlatunnetta ja rat- 
toisuutta. 

Liiton puolivuosikokouksessa tammik. 1912 
Chassellissa, Mich., tehtiin monta hyvää ja kauas 
tähtäävää suunnitelmaa kansallisen raittiustyömme 
elvyttämiseksi. Päätettiin toisten raittiusliittojen 
myötävaikutuksella julaista v. 1912 erityinen Juh- 
la julkaisu kesäjuhlia varten. Idän Raittiusliitto 
niinikään on keskustellut tällaisen yhteisen julkai- 

sun toimittamisesta. Toinen tärkeä painotyö oli 
suomenkielisen oppaan laatiminen raittiusväen tar- 
peeksi poliittisissa asioissa. Erittäin huomattavina 
raittiustyön elvyttämisen keinoina pidettiin seu- 
raavat seikat, jotka liiton kirjuri oli laatinut ko- 
koukselle : 

a) että raittiusseurat panisivat toimeen seiso- 
van raittiusopetuksen antamisen joko sunnuntai- 
koulujen yhteydessä kerran kuussa eli raittiuskou- 
lun pitämisen kautta. 

b) että raittiusseuroissa olisi kirjallisuuden 
levitys lakkaamatta käynnissä joissa juuri r.-asiaa 
sen eri puolilta valaistaisiin. 

c) että viralliset tilastot väkijuomaliikkeestä 
seurauksineen joka vuosi selville tuotaisiin niin 
paljon kuin suinkin mahdollista. 

d) että raittiusväki erittäinkin kartuttaisi pää- 
omaa, vähintäänkin 2 kertaa viikossa ilmestyvän 
äänenkannatta j an aikaansaamiseksi . 

e) että meillä on aina suomennokset saatavina 
amerikalaisista raittiusharrastuksista ja kieltolaki- 
puolueen toiminnasta lasten r.-työstä ja järjestyk- 
sestä. 

f) että Kuparialueen raittiusliiton piirissä liik- 
kuu vähintään kahden kuun ajan vuodessa raittius- 
luennoitsija aikuisten ja lasten keskuudessa. 

g) että liton piirissä taloudellinen asema jär- 
jestetään sille kannalle veroituksen kautta, että 
voidaan niihin kustannuksiin ottaa osaa, joista edel- 
lisissä on mainittu. 

h) että liitto järjestää avustuksen saannin ete- 
välah jäisille raittius- ja sivisty skirjaili joille palki- 
ten heidän tuotteitaan arvostelun mukaan siten 



300 

auttaen ja edistäen kirjallisuutemme kohoamista 
täällä Amerikassa. 

Seurasi edelliselle kokoukselle jätetty keskus- 
telukysymys: "Miten saataisiin nuoriso enemmän 
kiintymään raittiustyöhön." Ensin puhui asiasta 
Pohjan Tähden edustaja J. Mustonen, miten on 
Pohjan Tähden keskuudessa tästä asiasta keskus- 
teltu. Antti Kangas lausui, että työtavoissa on saa- 
tava muutosta. Matti Manner puhui miten on van- 
hempienkin vaikutus suurena tekijänä lapsiin ja 
nuorisoon. 

Ponsivaliokunta toi seuraavan ponsilauseen : 
''Että hyvää raittiusalaa käsittävää kirjallisuutta 
on levitettävä ja puhujain kautta raittiustyö tunne- 
tuksi tehtävä ei ainoastaan nousevan sukupolven 
keskuudessa vaxin vanhempienkin sekä erittäinkin 
edullisena on pidettävä lasten raittiuskoulut ja per- 
heisiin kohdistettu agitatsionityöJ^ 

Marquette kauntin raittiusliitto. Tämä- 
kin liitto on koettanut toimia kieltolakiasian edis- 
tämiseksi alueellaan, jopa samalla koko valtiota kä- 
sittävään kieltolakitaisteluun on otettu osaa toiskie- 
listen kanssa. Liiton edustajakokouksessa tammlk. 
1911 keskusteltiin naisten tehokkaammasta toimen- 
piteestä kieltolakiasiassa ja erityisen naisosaston 
perustamisestakin, mutta sen ei huomattu vielä vas- 
taavan tarkoitustaan. Fanny Skyttä esitti suoma- 
laisten naisten yhtymistä Ishpemingissä toimivaan 
Valkonauha-yhdistykseen, Maailman Kristillisten 
Naisten Raittiusseuraan, joka täydellä innolla ajaa 
kieltolakiasiaa. Marquette-kauntin vaalikassaan 
Kieltolakipuolueen hyväksi on annettu rahallista- 
kin avustusta pitämällä muutamia illanviettoja tar- 
koituksen hyväksi. 

Liiton edustajakokouksessa Suomessa, Mich., 
syysk. 1911 olivat läsnä seuraavat: Johan Key Mar- 
quetista, Emil Aho ja Kalle Koski Negauneesta, 
Jda Hurnanen ja Johan Seppänen Ishpemingistä, 
Santra Anderson ja Wm. Anderson Palmerista, Jo- 
han Lehtinen ja Israel Pyykkönen Suomesta, Hulda 
Juurikoski ja Gabriel Vikkilä Gwinnistä, sekä joh- 
tokunnan jäsenet L. Petterson, Fanny Skyttä, V. 
Ranta ja I. Tervaoja. Kokouksen tärkeimpinä huo- 
lina oli Marquette ja Baraga kauntien kuivaami- 
nen, jota varten valittiin paikalliskieltolakikomitea 
toimimaan yhdessä amerikalaisten kanssa. Pää- 
tettiin myöskin hankkia puhuja liitolle sekä käsin- 
kirjoitettu sanomalehti eli "nyrkkipainos" kiertä- 
mään alueen raittiusseuroissa. 

Marquettekauntin Raittiusliittoon kuuluvat 
nykyään seuraavat alueella toimivat raittiusseurat : 
Metsän Kukka, Suomi, Mich. ; Kosken Kukka, West 
Ishpeming, Mich.; Männikön Kukka, Gwinn, Mich.; 
Saima, Diorite, Mich.; Väinö, Ishpeming, Mich.; 
Taimi, Palmer, Mich.; Raivaaja Michigamme, 
Mich.: Pellervo, Chatham, Mich.; Aamurusko, Ne- 
gaunee, Mich.; Onnen Aika, Republic, Mich.; Yksi- 
mielisyys-Aalto, Marquette, Mich.; Kointähti, Bea- 
con, Mich.; ja Onnen Satama, Covington, Mich. 

Liiton ja Veljeysseuran puhujana liikkui hel- 
mi- ja maaliskuulla 1912 opettaja Iivari Ahonen 
Hibbingistä, Minnesotasta. Puhuja on saanut an- 
saitun tunnustuksen osakseen, ollut monta erää pu- 
hujana etupäässä Minnesotassa liittojen y. m. toi- 
mesta. 

GOGEBIC-KAUNTIN RAITTIUSLIITTO. Täydellä 

tarmolla on liitto koettanut olla mukana siinä tais- 
telussa, jota kauntissa on käyty kapakoita vastaan, 



ja samalla paikallisen kieltolain aikaansaamisyrit- 
teissä. Kesäjuhlat liiton toimesta kilpailuineen y. 
m. ovat olleet eritäin onnistuneita. Yleisessä edus- 
tajain kokouksessa Wakefieldi8sä, Mich,, marrask. 
1910 esitettiin jonkinlaisen "Nais-raittiusjärjes- 
tön" perustamista suomalaisten keskuuteen, niin- 
kuin amerikalaisillakin on. Tottapa siirtolaisolois- 
samme tuntuu vähän liian hankalalta ryhmittyä, 



GOGEBIC ALUEEN RAITTIUSLIITON JOHTOKUNTA. 

koskeivät naiset ole nähneet tarpeelliseksi eriytyä 
omaan leiriinsä, vaan mieluimmin taistelevat rin- 
nan raittiusveljien kanssa. Samassa kokouksessa 
koetettiin löytää syytä siihen, miksi raittiustyö on 
nykyään ruvennut taantumaan ja jäseniä vähennyt 
seuroista. Ensin keskusteltiin, minkä vuoksi van- 
hempi väestö jää pois raittiusseuroista, mutta pian 
näytettiin toteen, että nuoret pikemmin ovat rait- 
tiusseuroistamme vähentyneet, kuin vanhempi 

väestö. Niinpä lopuksi havaittiin osanoton rait- 
tiustyöhön olevan laimeaa, niin nuorten kuin van- 
hainkin puolelta. 

Bessemerissä pidetyssä yhteiskokouksessa kes- 
kusteltiin raittiusopetuksen uudesta järjestämi- 
sestä ja Toivonliittojen eloonherättämisestä. Op- 
pikirjoina suositeltiin Suomessa käytettyjä Toivon- 
liiton oppaita ja opetusvälineitä. Raittiuskoulujen 
opettajien tuli edeltäpäin valmistaen voida vapaasti 
kertoa lapsille joitakin valaisevia tapauksia ja pi- 
tää joskus lyhyitä puheitakin. Tässä kokouksessa 
huomautettiin siitä, kuinka Veljeysseuralla tulisi 
olla liikkeellä vakituinen raittiuspuhuja, joka py- 
sähtyen useammaksi päiväksi samalle paikkakun- 
nalle voisi olla monipuoliseksi virkistykseksi rait- 
tiusväelle pitämällä raittiuspuheita, luennolta, näy- 
teopetuksia y. m. Kaiken lisäksi voitaisiin samalla 
levittää runsaammin raittiuskirjallisuutta. "Rait- 
tiuspuhuja olisi tarpeen", päättyvät kokouksen pu- 
heet, "sillä raittiustyö yhä laimentuu joka paikassa 
ja menee alaspäin, kuin pitäisi ylös mennä". Lii- 
ton kesäjuhla juhannuksena 1911 pidettiin Wake- 
fieldissä Sunday järven rannalla. Ylimääräinen 
juna toi juhlaväkeä Ironwoodista y. m. soittokun- 
nat ja laulukunnat mukana. 

Liiton kolmannessa vuosikokouksessa Jesse- 
villessä, Mich., elok. 1911 valittiin keskushallin- 
toon: A. Abramson esimies. Matti Koski varaesi- 
mies, Nels Teppo kirjuriksi, Manuel Helli kassa- 
mieheksi ja jäseniksi Matti Salo, Jakop Lahti ja 
mrs. Maria Törne. 

Bessemerissä, Mich., helmik. 1912 pidetyssä 
edustajain kokouksessa huomautettiin muunmuassa 
kuinka virkistävää ja tärkeää olisi, että liiton joh- 

tokunta, joko osana tai yhdessä, tekisi vierailumat- 
koja alueen raittiusseuroihin, joissa silloin pidet- 
täisiin ohjelmallinen illanvietto eli vähäinen juhla- 
hetki. Puhujakin taas päätettiin hankkia liiton toi- 
mesta kuukaudeksi ainakin ellei kauemmaksi. 

IRON-KAUNTIN RAITTIUSLIITTO toimii rajoite- 
tulla alueella, jossa ei löydy kymmentäkään suoma- 
laista raittiusseuraa. Kaikki alueeseen kuuluvat 
raittiusseurat ovatkin yhdistyneet tähän liittoon ja 
ne merkillistä vielä kaikki kuuluvat Veljeysseu- 
raan. Kieltolakitaistelua on sielläkin käyty tois- 
kielisten kanssa rinnan. Toisena huomattavampa- 
na toimena on liitolla ollut kesäjuhlain puuhaami- 
nen vuorottaisesti eri osiin aluetta. Liiton edusta- 
jakokouksessa Stambaughissa, Mich., kesäk. 1911 
valittiin keskushallintoon puheenjohtajaksi F. W. 
Thompson Amasasta, varapuheen j ohta j aksi H j . 
Mäkelä Crystall Fallsista, kirjuriksi K. Aspholm 
Stambaughista, rahastonhoitajaksi Herman Hend- 
rickson Stambaughista sekä lisäjäseniksi Hilda 
Luopa ja Matti Hurja Crystall Fallsista, Lydia 
Hendrickson Stambaughista, A. Airaksinen ja K. 
Välimäki Amasasta. 

Olisi ehkä toiminnan ja voimain kokoomiselle 
ollut edullisempaa, jos liitto olisi yhtynyt Marquette 
kauntin Raittiusliittoon vaikkapa nimellä: Mar- 
quette-Ironkauntin Raittiusliitto. Käypi tämä yh- 
tyminen tuonnempanakin päinsä. Kun liittoon kuu- 
luu vain noin puolentusinaa paikallisseuroja, ei se 
silloin vastaa tarkoitustaan paremmin kuin aikoi- 
naan nuo niinkutsutut *'pikkupääyhdistykset", Ys- 
tävyyden Yhdistys ja Idän Yhdistys. Liittojen 
tarkoitus on voimain kokoominen mahdollisen laa- 

Jalta. Iron kaunti ja Marquette kaunti ovat maan- 
tieteellisessä suhteessa yhteenkuuluvia. 

Ohio ja Pennsylvanian suomalainen rait- 
tiusliitto. Liiton alue käsittää kaksi valtiota, 
joissa suomalaisia raittiusseuroja toimii puolivä- 
liin toistakymmentä. Vuosikokouksessa Harborissa 
V. 1911 oli läsnä edustajia ja johtokunnan jäseniä 
yhteensä 25 henkeä. Tärkeänä keskusteluaineena 
oli suhtautuminen kieltolakiin ja suomalaisten 
osanotto Ohion valtion kuivaamiseen, jota siihen ai- 
kaan hikipäässä tehtiin. Monta kauntia saatiinkin 
väkijuomaliiikkeestä vapaaksi, muunmuassa suo- 
malaisista kansakas Ashtabula-kaunti. Toinen 
tärkeä kysymys kohdistui lasten raittiusopetukseen. 
"Tämä kysymys on merkillinen siitä, että se panee 
keskustelijat puhumaan raittius- ja seurakuntaväen 
suhteista toisiinsa. Lasten avulla me rakennamme 
tulevaisuuden' maailmaa. Kun me saamme lapset 
haltuumme, on tulevaisuus meidän määrättävis- 
sämme", lausui kysymyksen alustaja K. Ojajärvi. 
Monipuolisen keskustelun tuloksena oli päätös rait- 
tiuskoulujen laittamisesta, sillä lapsista ei ole puu- 
tetta näihin kouluihin, kunhan vaan opettajia saa- 
daan. 

Raittiuspuhujaa kaivattiin alueelle joka paik- 
kaan ja päättikin liitto hankkia puhujan heti, kun 
siihen kykenevä henkilö löydetään. Niitten valinta 
ei aina ole niin helppoa. Liiton toimesta on tavattu 
viettää yhteisvoimin suuremmoiset kesäjuhlat, vuo- 
roonsa eri osissa aluetta, väliin Erie järven sata- 
mapaikoissa, väliin "myllykontrilla", väliin Penn- 
sylvanian puolellg,. Nämä juhlat ovat onnistuneet, 
virittäneet uutta innostuksen tulta raittiustyöhön 
ja tuottaneet varoja raittiuspuhuja-kassaan. Liiton 

puhujana ovat toimineet Kalle Ojajärvi, Henry 
Moilanen ja Matti Kumpula. 

Liiton vuosikokouksessa Youngstownissa, 
Ohiossa, helmik. 1912 olivat seuraavat edustajat: 
Kustaa Kujala Conneautista, Matti Kumpula Fair- 
portista, O. Ed. Järvi Clevelandista, Kalle Uitto, 
Jaakko Marttila ja Emel Lepola Youngstownista, 
Johan Liikoja, Johan Sironen ja Fiina Penttala Gi- 
rardista, John Karhunen, Ed. Marttila ja Tilta 
Saari Warenista, Oskar Jokinen Burtonista, Au- 
gusta Rihinen Jacksonvillesta, Otto Mäki, Jacob 
Nortell ja Heikki Talia Bessemeristä, Matti Hem- 
minki ja Elias Joki New Castlesta, Sergei Sjöblom 
ja Fabian Luoma Glassportista, sekä johtokunnan 
jäsenet Johan Laurell Conneautista, I. E. Laurell 
New Castlesta ja Emel Kiviniemi Youngstownista. 
Vuosikertomuksesta kävi selville, että liitto oli toi- 
minut monipuolisesti. Sen rahalliset menot puhu- 
jille y. m. aattelliseen raittiustyöhön nousivat $150 
Juhlilla ja muutenkin on koottu liitolle tarvittava 
avustus. 

Kokouksessa keskusteltiin raittiuskurssien toi- 
meenpanemisesta, joka asia jätettiin puolivuosiko- 
kouksen lopullisen päätöksen varaan. Merkille 
pantava ja aikaa kuvaava kysymys herätettiin: 
"mitä voisi Raittiusliitto tehdä nykyään vallassa 
olevan materialismin kukistamiseksi?" Asiasta 
keskustellen tultiin siihen tulokseen, että kukin 
raittiusmies ja -nainen on velvoitettu puolusta- 
maan oikeuttaan ja puhtauttaan sekä antamaan 
puolustavan sanan raittiusaatteen puolesta siellä, 
missä siihen velvoitus vaatii. Liton keskushallin- 
toon valittiin: esim. Matti Kumpula, vares. Kalle 

Ojajärvi, kirjuriksi Fabian Luoma, rahastonh. I. 
E. Laurell, jäseniksi Elias Joki ja Johan Karhunen. 
ILLINOISIN SUOMALAINEN RAITTIUSLIITTO. 

Vaikka tämä liitto onkin nuorin, ei vielä vuoden- 
kaan vanha, niin saattaa etsiä sille johteet kauem- 
paakin. Illinoisin raitti usseuroilla on ollut jo kau- 
emman aikaa tapana pitää, milloin yhteisiä ohjel- 



ILLINOISIN R.-LIITON PERUSTAVAN KOKOUKSEN 

JÄSENET. 

makokouksia, milloin juhlia j. n. e. Keväällä 1911 
pidettiin taas yhteinen kokous Jolietissa, jossa 
suunniteltiin ja järjesteltiin yhteisjuhla vietettä- 
väksi Waukeg'anissa heinäkuun alkupäivinä 1911. 
Edellisenä kesänä pidetty yhteinen raittiusjuhla 
De Kaihissa menestyi erittäin hyvin, Waukeganin 
juhlan aikana alkoi kuulua puhetta sellaista, että 

Illinoisin ja Indianan suomalaiset raittiusseurat 
pitäisi ryhmittää kiinteämpään yhteistoimintaan 
ja perustaa raittiusliitto, niinkuin on moneUa muul- 
lakin paikkakunnalla. Syksyllä päätettiin koettaa 
saada liitto perustetuksi. 

DeKalbiin kokoontui syyskuulla 1911 edus- 
tajia seuraavista Illinoisin raittiusseuroista : A. 
Rekonen ja A. Valkonen Majakka seurasta, H. Kes- 
tilä ja P. Johnson Kylvöstä, A. Sund ja I. Isackson 
Ahti seurasta, neiti H. Mäki ja Johan Lehto Si- 
vuuttajasta, A. Nelson ja Johan Värri, Chicagosta, 
siis kymmenen edustajaa viidestä paikallisseurasta. 
Perustavan kokouksen pöytäkirjassa luetaan: 

4. Nimeksi hyväksyttiin yksimielisesti: "Illi- 
noisin Suomalainen Raittius-Liitto'', 

5. Liiton tarkoitus on koota Illinoisissa toimi- 
vat raittiusseurat läheisempään yhteyteen ja yh- 
teistoimintaan vuorovaikutuksella ja palkkaamalla 
yhteistä raittiuspuhujaa milloin se parhaaksi näh- 
dään ja varat myöten antavat. 

6. Yksimielisesti päätettiin että kukin seura 
omissa sisäisissä asioissaan toimii omain sääntö- 
jensä ja toimintatapainsa mukaan. Kuitenkin toi- 
vottiin että ei mikään seura toimillaan vahingoit- 
taisi toisia seuroja ei henkisesti eikä aineellisesti. 

7. Liitto on riippumaton kaikista valtiolli- 
sista puolueista, kuitenkin niin ymmärtäen että toi- 
mimme niin paljon kuin mahdollista toiskielisen 
raittiuskansan yhteydessä. 

8. Päätettiin että Liitolle yhteisten rahava- 
rain kartuttaminen on kunkin seuran vapaaehtoi- 
nen asia (että ei mitään varsinaista veroitusta 
oteta käytäntöön). Toivottiin että ny:t aluksi kaikki 

seurat panevat toimeen iltamat, joista tulot luovu- 
tetaan yhteisen Liiton rahastoon. 

9. Liiton johto ja sen toiminta päätettiin an- 
taa viishenkisen toimikunnan huostaan, jonka jä- 
senet ovat: esimies, kirjuri, rahastonhoitaja ja 
kaksi johtokunnan jäsentä. Johtokunnan jäsen on 
oikeutettu saamaan palkan ajasta, minkä hän käyt- 
tää Liiton toimissa, nimittäin siltä ajalta, minkä 
hän omaa työaikaansa menettää, sekä myöskin kyy- 
tirahan, kun hän Liiton asioilla matkustaa. 

10. Liiton toimisto on siellä, missä esimies ja 
kirjuri asuvat. Liiton kirjeenvaihdon suorittaa 
kirjuri esimiehen suostumuksella. 

11. Johtokunnan kokousten kokoon kutsumi- 
nen jätettiin esimiehen ja kirjurin toimeksi. Jos 
joku Liittoon kuuluvista seuroista haluaa johtokun- 
taa koolle niin tehköön ilmoituksen siitä ja myös- 
kin kokouksessa keskusteltavasta asiasta kirjurille, 
joka sitten esimiehen kanssa kutsuu johtokunnan 
koolle, jos he sen tarpeelliseksi huomaavat. 

12. Liiton esimieheksi valittiin yksimielisesti 
seisoalleen nousten A. Sund, kirjuriksi John Lehto, 
rahastonhoitajaksi J. Jsacson, Waukeganista, jäse- 
niksi P. Johnson De Kaihista ja A. Nelsson Chica- 
gosta. 

13. Liiton vuosikokous päätettiin pidettä- 
väksi raittius juhlain yhteydessä, jolloin valitaan 
Liiton johtokunta ja keskustellaan Liittoa koske- 
vista asioista. Vuosikokoukseen on kukin seura oi- 
keutettu lähettämään kaksi edustajaa varustettuina 
valtakirjalla. 

Idän suomalainen raittiusliitto. Alkuaan 
tämä liitto oli vaan Veljeysseuran keskuudessa, 
mutta V. 1911 se yleistytettiin kaikkein suomalais- 

ten raittiusseurain kesken idässä, kuuluivatpa sit- 
ten mihin pääyhdistykseen tahansa tai työskenteli- 
vät itsenäisinä. Epäilemättä liiton toimiala laa- 
jeni, samoin voimat suurenivat. Tulevaisuus vasta 
näyttää kestääkö sopuisuus niin perin vastaisilla 
periaatteilla toimivien raittiusseurain keskuudessa. 

Liiton kokouksessa Gardnerissa, Mass., pää- 
tettiin muunmuassa hankkia puhuja liiton palve- 
lukseen, joka toteutettiinkin. Henry Moilanen 
kierteli liiton luennoitsijana puolentoista kuu- 
kautta. Kieltolaki taisteluun niinikään, jota val- 
tiossa käydään paraikaa kiivaasti, ovat suomalai- 
set ottaneet osaa vointinsa ja taitonsa mukaan. 

Kokoontuneina vuosikokoukseen AUstoniin 
Massa., tammik. 1912 teki liitto toisille raittius- 
seuroille seuraavan esityksen: 

Oman äänenkannattajan kysymyksessä olem- 
me sillä kannalla, että mikään yksi yhdistys erik- 
seen ei voi tätä näin laajaa kysymystä ratkaista, 
vaan että siihen tarvitaan koko raittiusväki yhdis- 
ty ksineen ja liittoineen. 

Niin ollen olemmekin ajatelleet näin, että kos- 
ka nyt raittiustyö on jakautunut eri raittiusalueiksi 
eli liittoihin, jotka liitot käsittävät koko Amerikan 
kukin alueellaan, kuten nyt Idän R. K. Liitto täällä 
idässä, näin ollen jakaisimmekin tämän lehden kan- 
natuksen kaikkein näiden eri liittojen huostaan 
seuraavalla tavalla. Jos nyt ensin alkaisimme jaon 
tilauksien hankkimiseen nähden täältä idästä, pi- 
täen silmällä suomalaista asutusta ja raittiusseu- 
rojen lukumäärää, niin Idän S. K. kansanliitto 
hankkii lehdelle etukäteen maksavia tilaajia 500 
ja ehkä enempi. Ohion ja Pennsylvanian r. -liitto 
500 ja ehkä enempi. Illinoisin r.-liitto 200 ja ehkä 

enempi. Rauta-alueen r.-liitto 1,100 ja ehkä enem- 
pi. Kuparialueen r.-liitto 1,100 ja ehkä enempi. 
Minnesotan r.-liitto 1,100 ja ehkä enempi. Lännen 
r.-liitto 500 ja ehkä enempi. 

Näin ollen saataisiin kokonaissummaksi 5,- 
^ 000 ja ehkä enempikin etukäteen maksanutta tilaa- 
jaa. Tätä summaa ehkä pidetään suurena, vaan 
ajattelemme, ettei se niinkään suuri summa ole, jos 
vaan työhön ryhdytään ja innolla koko Amerikan 
suomalainen raittiusväki yhdessä. Tässä huomau- 
tamme, että vasta sitte lähdettäisiin lehteä ulos an- 
tamaan, kun meillä olisi mainittu summa 5,000 ti- 
laajaa ja kaikki maksaneet tilauksensa. 

Olemme varmat, että sillä summalla lehti tulisi 
jo itsensä kannattamaan ja sitä lukua voisi aina 
kohottaa innokkaalla työllä. Edelleen tiedämme, 
että kaikki liikehommat tarvitsee liikepääomaa al- 
kaakseen liikkeen, mutta nyt jos ottaisimme huomi- 
oon, että meillä jo alkaessa oli 5,000 tilaajaa mak- 
saneet tilauksensa, vaikkapa vain jos ajattelisimme 
viikkolehden ja tilaushinnaksi $1.00, niin siitä saa- 
taisiin 5,000 dollaria. Kuitenkin me olemme ajatel- 
leet, että lehti olisi ilmestyvä kahdesti viikossa ja 
tilaus olisi silloin $1.50. Siitä kokoontuisi $7,500 
heti alkaessa rahaa niin varsinaista pääomaa emme 
ehkä tarvitsisikaan, tähän lisäksi kovin suurta 
päästäksemme alkuun. 

Pääoman hankkimisen olemme ajatelleet sa- 
malla tavalla jaettavaksi liittojen kesken silmällä 
pitäen raittiusseurojen lukua liitto-alueella Idän 
R. K. liitto hankkii rahaa vähintäin 200 dollaria, 
Pennsylvanian ja Ohion r.-liitto 200 dollaria, Illi- 
noisin r.-liitto 100 dollaria. Rauta-alueen r.-liitto 
300 dollaria, Kuparialueen r.-liitto 300 dollaria. 

Minnesotan r.-liitto 300 dollaria ja Lännen r.-liitto 
200 dollaria. Näin ollen keräytyisi summa $1.600. 
Jos yhdistämme nämät tilausrahain kanssa» niin 
summaksi saamme noin $9,000. Kun siihen lisäksi 
tulisi vielä ilmoitusrahat y. m., joista kokoontuisi 
melkoinen summa, niin luulemmepa, että lehteä 
voisi alkaa näillä rahoilla ulosantaa ja että se kan- 
nattaisi itsensä eikä olisi pääomasta puute. 

Lehden tilausten hankkimisen tulisi olla jo- 
kaisen seuran asiana. Seurat jäsenistään valitse- 
vat tilausten kerääjät eli asiamiehet kuin myöskin 
uutisten kirjoittajat lehdelle. Seurat olisivat vas- 
tuunalaiset asiamiesten toimista ja katsoisi aina pe- 
rään asiain menoa paikkakunnalla, ettei tilaajat 
vähenisi, päin vastoin aina kasvaisi. Näin ollen me 
koko raittiusväki vedettäisiin yhteiseen työhön ja 
tämä työ yhdessä vetäisi meitä aina likemmin ja 
likemmin toisiamme. Tulisimme tuntemaan aina 
enemmän toisiamme ja tarpeitamme. Myöskin aina 
voimistuisimme ja työmme tulisi voimakkaaksi ja 
varmaksi. Eikä olisi kuten nykyään hajanaista, 
velttoa, aikaansaamatointa, tietämättä, mitä tar- 
vitsisimme, summassa" eteenpäin pyrkimistä. Mui- 
den armosta elämistä ainakin omaan äänenkannat- 
tajaan nähden. Tällä tavalla työtä tehden kuten 
nykyään, emme voi sen enempää vaatiakaan rait- 
tiustyöstä. Vaan jos me hiukkasenkaan uhraam- 
me, sen eteen varojamme ja voimiamme, niin olem- 
me varmat, että työmme menestyy ja tuottaa he- 
delmän aikanaan. 

Idän Suomalaisen Raittiuskansan Liiton valitsemat 

ehdotuksen tekijät: 

Jacob Laurila. John E. Peterson. 

Hugo Kajander, 

LÄNNEN SUOMALAINEN RAITTIUSLIITTO. Rait- 
tiustyö on lännessä taasen nousussa. Samoilla seu- 
duilla joissa puolikymmentä vuotta sitten tapahtui 
taantuminen raittiusseuroissa, etupäässä sosialis- 
tisen aatevirtauksen vaikutuksesta, samoilla seutu- 
villa huomataan voimakas vastatoiminta sosialis- 
mia vastaan. Raittiusseurat ovat uudestaan vir- 
kistyneetkin, vaikka kärsivätkin vielä entisistä 
vaurioista. San Franciscon Murtaja seura, Port- 
landin Tyyni Valo ja Seattlen Lännen Tähti seurat 
osoittavat elinvoipaisuutta ja nuoruuden intoa 
työssään. Raittiuslehden uuttera kirjeenvaihtaja, 
liiton kirjuri Maria Liedes kirjoittaa: "Raittius- 
työ on voittanut paljon huomiota ja tunnustusta 
täällä lännessä viime vuosina. Olen seurannut nel- 
jätoista vuotta lännen raittiustyötä, mutta suuri 
eroitus on tapahtunut viime vuosina. Puolueleh- 
temme ovat tosin jo soitelleet kuolinkelloja raittius- 
työlle, mutta raittiushenki on vielä vahva ja toista 
kansaa kasvaa, nyt sitä vasta työhön ryhdytään- 
kin, sillä raittiusriveissä seisoo nuori reipas kansa." 

Liiton vuosikokous pidettiin Seattlessa, Wash., 
tammik. 1912. Edustajina olivat: Maria Liedes 
San Franciscosta, Mr. Sandvik Rocklista, Cal., 
Matti Kemppainen Astoria, Ore., Arvid Kauppila 
Portland, Ore., Mrs. Koponen, Johan Tuisku, Matti 
Latva ja Sam. Parhaniemi Seattlesta, ja Mrs. Luo- 
ma Aberdeenista, Wash. Liitto päätti kannattaa 
puuhassa olevaa raittiuskansan sanomalehteä lu- 
vaten puolestaan avustaa, milloin asiasta tulee tosi. 
Keskusteltiin raittiuskirjallisuudesta, kotiopinto- 
jen tärkeydestä, raittiuskursseista ja niitten toi- 
meensaamisesta, lasten raittiusopetuksesta y. m. 
seikoista. Monessa suhteessa puuttui voimia kaik- 

kia hyviä aikeita toteuttamaan. Lastenliiton pe- 
rustaminen pidettiin välttämättömänä. Jokainen 
liittoon kuuluva seura velvoitettiin toimimaan las- 
tenkin raittiusopetuksen saamiseksi. 

Liiton virkailijoiksi valittiin: Vihtori Koski, 
Matti Latva, Maria Liedes, Arvid Kauppila ja Emil 
Rinne. 

RAITTIUSLIIKKEEN ELPYMINEN 1911—1912. 

Amerikan suomalaisessa raittiusliikkeessä on 
huomattu viime vuoden lopulla ja tämän vuoden 
alussa selviä elpymisen merkkejä, sillä jäsenluku 
yleensä Veljeysseuraan kuuluvissa paikallisraittius- 
seuroissa on tuntuvasti kasvanut. Olisiko tämä el- 
pyminen vain hetkellistä, sitä on vaikea sanoa. 
Näyttää kuin tässä maassa syntyneet suomalaiset 
nuoret olisivat ikäänkuin heränneet henkiseen toi- 
mintaan ja ruvenneet lukuisasti liittymään raittius- 
seuroihin ja seurakuntiin. Noin parikymmentä 
vuotta taaksepäin eivät Amerikassa syntyneet suo- 
malaiset nuoret juuri välittäneet suomalaisten siir- 
tolaisten yhteispyrinnöistä, pikemmin katsoivat ne 
ylön. Nyt ovat asiat aivan toisin. Nyt tässä maassa 
syntyneet suomalaiset nuoret rientävät taajoissa 
parvin suomalaisiin kirkkoihimme ja raittiustaloi- 
hin, ne myöskin toimivat opettajina pyhäkouluis- 
samme ja paljon niitä tapaa edustajina yhteisissä 
kokouksissamme. Surulla täytyy katsella ja valit- 
taa juuri nyttemmin saapuvaa nuortaväkeä Suo- 
mesta, joka juoksujalassa kiirehtii tanssitupiin ja 
kiihkeästi edustaa kevytmielistä maailmankatso- 
muskantaa. Kun Suomen nuorisossa tapahtuu syvä 
uskonnollinen herätys, joka kotimaassamme onkin 

kauniilla alulla, vasta sitten tämän uskovaisen nuo- 
rison tänne Suomesta saavuttua alkaa valoisampi, 
hengellisen elämän ihana aika. Soisi Herra, että 
se aika tulisi pian. 

Katsellessamme raittiusliikkeemme elpymistä 
viime aikoina huomataan sen alkaneen edistymisen- 
sä länneltä päin, siellä missä se ensin alkoi taan- 
tumaankin noin kymmenen vuotta sitten. San 
Franciscossa, Cal., työskentelevä Murtaja seura on 
erittäin vilkkaasti toiminut parina viimeisenä vuo- 
tena lisäten jäsenistöään, pitäen henkirikkaita juh- 
lia ja kokouksia, puuhaten Lännen Raittiuslittoa ja 
Raittiuslehden saamista viikkolehdeksi. Siellä 
vallitsee nuoruuden innostuksen aika. Portlandissa, 
Oreg., toimiva Tyyni Valoseura niinikään pitkän 
murroskauden perästä taas ikäänkuin virvonneena 
on alkanut ajamaan paikallista raittiusasiaa innolla 
ja taidolla. Lännen Tähti Seattlessa, Wash., on va- 
kaantunut ja vakaantuessaan kasvanut ja rikastu- 
nut henkisessä toiminnassaan. Seura on hyvin elin- 
voimainen nykyään. 

Montanan henkisesti levottomien aikojen pa- 
himmat päivät ovat toivottavasti ohitse, sillä, mikäli 
näyttää, on sosialistinen vallattomuus ja jumalan- 
kielteisyys löytänyt siellä vastavaikutuksen, ja rait- 
tiusseurat samoin kuin seurakunnatkin koettavat 
vapautua jumalankieltäjien talutusnuorasta. San 
Couleen vanha ja ennen niin vakava raittiusseura 
Ilon-Ääni palautuu hiljakseen varmalle tosiraittius- 
työn siveelliselle perustalle ollen hyvänä esimerk- 
kinä muillekin Montanan suomalaisille raittiusseu- 
roille. Beltin Wuoren-Säde on huomattavasti edis- 
tynyt, samoin Pikku Beltin Laakson-Lilja, jossa 

nykyään ovat monet paikkakunnan vanhimmat 
raittiustaisteli j at. 

Michiganin raittiusseuroista näyttää Wake- 
fieldin Toivo seura suurinta edistymistä kasvaen 
viime vuonna enemmällä kuin puolella, vaikka seu- 
rassa jo ennestäänkin oli 67 jäsentä. Rehelliset 
taisteluaseet raittiustyössä, vakavuus ja henkinen 
vilkkaus on kasvattanut Wakefieldin raittiusseuran. 
Melkeinpä samat sanat sopivat Gwinnin Männikön 
Kukka seuraan ja Onnen Kukkaan Chassellissa. 
Pienimmistä farmiseutujen raittiusseuroista ovat 
erittäin elpyneet Covingtonin, Nisulan ja Montrea- 
lin raittiusseurat. 

Minnesotan raittiusseuroissa on henkinen toi- 
minta erityisemmin herättänyt mielihyvää ja syn- 
nyttänyt rohkaisua raittiustyöhömme. Jäsenluku 
seuroissa on yleensä kasvanut. Erityisesti vaikut- 
tavia raittiusseuroja nykyään Minnesotassa ovat 
Virginian, Evelethin ja Hibbingin seurat. Joita- 
kin uusiakin seuroja on ilmaantunut, esim. Lawlerin 
maaseudulle. 

Ohion ja Pennsylvanian raittiusseurat ovat 
säästyneet monesta myrskystä, jota varsinkin län- 
nellä ei voitu parhaallakaan tahdolla välttää. Sik- 
sipä ovatkin raittiusseurat Erie-j arven lähettyvillä 
pysyneet verrattain elinvoipaisina. Kasviseura 
Fairportissa on kasvanut neljännen osan viime 
vuonna lähennellen kahtasataa jäsentä nykyään. 
Yleensä on raittiustyö Ohiossa ja Pennsylvaniassa 
pysynyt säädyllisyyden ra jäin sisäpuolella. Poik- 
keuksen tekee ainoastaan Harbor in raittiustyö, joka 
sai toisen suunnan, heti kuin vanha Kunto seura 
lakkautui vaikuttamasta. Monessenin raittiusseu- 
rassa niinikään vallitsee raittiustyölle vieras ja yh- 

teistoimintaa vierova henki, joka ilmeni silloin kun 
seura erosi kansallisesta raittiusliitosta, Veljeys- 
seurasta. 

Idässä työskentelevistä suomalaisista raittius- 
seuroista on Worcesterin Sovittaja-seuralla ollut 
johtoasema ainakin kymmenkunnan vuotta. Sen 
vaikutus ei ole arvattava vähäiseksi kansalliselle 
raittiusliikkeelle idässä. Kun Sovittajan uusi talo 
valmistui, ja suuret tupaantuli jäiset pidettiin, niin 
kirjoittautui silloin seuraan toistasataa uutta jä- 
sentä, jotka sitten yhtyivät seuraan samana iltana. 
Tämä oli ennätys alallaan ja tapahtui vuoden 1911 
alussa. Nyttemmin taistellaan Sovittajassa siitä. 
Itsenäisenäkö tullaan johtamaan raittiustyötä Wor- 
cesterin suomalaisten keskuudessa vai vieläkö Vel- 
jeysseura saa vaikuttavan jalansijan. Seuran enim- 
mistö äskettäin äänesti Sovittajan Veljeysseurasta 
eroamaan. Raittiusliike Kiipin niemellä, varsinkin 
Rocportissa, tuntuu vakaantuneen. Vilkasta se 
nykyään on Peabodissa ja Bostonissa; erittäinkin 
on Boston Koti niminen raittiusseura viime vuonna 
kasvanut lisäten jäseniään lähes puolella. 

Elpymisen merkkiä on ilmassut Ystävyydenkin 
Yhdistys kuluneena vuotena. Sen toimesta on kul- 
kenut raittiusluennoita pitämässä paljon käytetty 
puhuja Henry Moilanen Pohjois-Michiganissa ja 
-Minnesotassa. Paikallisseuiro j enkin henkiinhe- 
rättämiseksi ja ne uuteen toimintaan saattaakseen 
on sanottu pääyhdistys parhaansa koettanut. 

KIRJOITUKSIA ERI AINEISTA 



ELÄMÄKERRALLISIA TIETOJA. 

Iisakki Sillberg, S. K. R. V.-seui-an perustajia, 
on syntynyt Oulunsuun kylässä lähellä Oulua 14 p. 
joulukuuta 1857. Meni avioliittoon Elisabeth Yli- 
talon kanssa jouluk. 14 p. 1879. Tuli Amerikaan 
V. 1882, Republic'iin, Mich., missä hän on täällä 
oloaikansa asunut. Aluksi teki hän työtä rauta- 
tiellä ja rautakaivannossa, mutta antautui sitten 
kauppa-alalle ja on edistynyt siinä niin, että hänellä 
on vuodesta 1897 ollut oma liike Republic'issa. 

Kuten jo mainitsimme on I. Sillberg yksi Vel- 
jeysseuran perustavia jäseniä ja on ollut aina inno- 
kas raittiusmies, seurakunnan harrastaja ja sun- 
nuntaikoulun suosija. Hän oli 1886 perustamassa 
seurakuntaa Republic'iin ja samana vuonna alotti 
hän sunnuntaikoulun, jossa on toiminut opettajana 
alusta pitäen. Hän on yksi "Raittiuslehden" ja 
"Amerikan Suomettaren" perustajia. 

Puhujana on Iisakki Sillberg laajalti tunnettu 
kansalaistemme keskuudessa. Ollessaan Veljeys- 
seuran esimiehenä on hän esiintynyt useimmilla 
paikkakunnilla. Hänen puheensa on korutonta 
kansanmiehen puhetta. Puheensa aiheena ovat 
enimmäkseen olleet joko raittiusasia tai yleiset 
siveellisyyskysymykset. Myöskin seurakunnallisia 
harrastuksia ja sunnuntaikouluasiaa on hän terot- 
tanut. 

11 

Kaarlo Akseli Silfven, S. K. R. V.-seuran 
ensimäinen esimies, on synt. tammik. 12 p. 1862 
Kurimon ruukilla, Muhoksen pitäjässä.| Hänen 
isänsä oli rakennusmestari Kaarlo Jaakko Silfven 
ja äitinsä syntyään Anna Bask. Nuori Kaarlo oli 
tilaisuudessa käymään koulua, sillä Kurimon ruu- 
killa oli isännistön toimesta lastenkoulu, joka jos- 
sain suhteessa vastasi kansakoulua. Käytyään 4 
vuotta tätä koulua meni hän sen jälkeen tiiliruukiin 
työhön ja 13 vuotiaana siirtyi sieltä rautavali- 
moon. Vuonna 1880 tuli hän Amerikaan ja asettui 
Hancock'iin asumaan. Hän työskenteli rautavali- 
moissa useissa paikoissa pitemmän aikaa ja nykyään 
on hänellä rautakauppa Hancock'issa. 

K. A. Silfven on aina ottanut innolla osaa suo- 
malaisten keskinäisiin harrastuksiin. Hän on van- 
himpia seurakunnan kannattajia, toiminut raittius- 
alalla ja yleensä ollut mukana yleisissä puuhissa. 

Politiikkaan on Silfven innokkaasti ottanut 
osaa. Perehdyttyään nopeasti englanninkieleen on 
hän verrattain sujuvalla puhekyvyllään tullut huo- 
matuksi. V. 1900 pyrki hän Hancock'in townshipin 
rahastonhoitajan virkaan ja tulikin valituksi suu- 
rella äänten enemmistöllä. Samaan toimeen va- 
littiin hän vielä uudelleenkin. Hän on ensimäinen 
suomalainen, joka on siellä valittu sanottuun toi- 
meen. 

Kaarlo Silfven on toisen kerran naimisissa ja 
on hänellä ollut kaikkiaan 7 lasta, joista 4 elää, 
kaikki viimeisestä avioliitosta. 

J. H. JASBERG, s. K. R. V.-seuran perustavia 
jäseniä on syntynyt marrask. 1 p. 1861 torpanpoi- 
kana Kivijärvellä, Waasan läänissä. Kotiopetusta 

nautittuaan hänkin aikaiseen rupesi kehittämään 
itseänsä. 12 vuotiaana tuli hän Amerikaan ja työs- 
kenteli ensin halkometsissä^ Calumetissa. V. 1881 
muutti hän RepublicMin ja on asunut sittemmin 
monissa eri paikoissa. — Kesällä v. 1885 meni hän 
muutamien muiden suomalaisten kanssa "Klippa"- 
nimiseen raittiusseuraan ja samana vonna elok. 2 
p. perusti yhdessä Iisak Sillberg'in kanssa "Oimen- 
aika" nimisen raittiusseuran, Republic'iin. Kun v. 
1888, tammik. 19 perustettiin S. K. R. V.-seura, oli 
J. H. Jasberg yksi perustavia jäseniä ja toimi vuo- 
roin Sillberg'in kanssa yhdistyksen esimiehenä ja 
rahastonhoitajana pitemmän aikaa. Veljeysseuran 
johtokunnassa on Jasberg ollut vaikuttamassa pit- 
kät ajat ja melkein jokaisessa vuosikokouksessa 
edustajana ja puhujana. J. H. Jasberg on kaikille 
tunnettu ja yleensä suosittu puhuja ja esiintyy hän 
paljon eri tilaisuuksissa. Jasberg harjoittaa ny- 
kyään suurta kiinteimistöjen kauppaa ja on hän en- 
simäisiä huomatuimpia liikemiehiä siirtolaisis- 
tamme. 

Jasberg on yksi meikäläisiä raittiuden tienrai- 
vaajia ja toivottavasti vaikuttaa hän vielä kauvan 
kansalaistemme raittius- y. m. riennoissa. 

Aleksander Pantti, synt. Kauhajoella 4 p. 
syysk. 1870. Käynyt muutaman luokan kansak., 
lähti Amerikaan 1 p. kesäk. 1889 ja saapui Hough- 
toniin, Mich. 27 p. kesäk. Työskenteli ensin djnia- 
miittitehtaalla Dollar Bay'ssa ja sittemmin kupari- 
kaivoksessa. Yhtyi Pohjantähti seuraan 23 p. maa- 
liskuuta 1890. Muutti Ishpemingiin seuraavana 
vuonna ja yhtyi muuttokortilla Väinö seuraan 25 p. 
lokak. Saman vuoden 1891 joulukuun 12 p. vihit- 

tiin avioliittoon Anna Katariina Pietilän kanssa, 
Oulunjoelta kotoisin. Toimi 14 vuotta yhtä mittaa 
virkailijana Väinö seurassa, enimmän ajan pöytä- 
kirjurina ja puheenjohtajana. Valittiin Väinö seu- 
ran edustajaksi Veljeysseuran vuosikokoukseen 
Ironwood'iin ja on siitä asti ollut j oka-ainoassa 
Veljeysseuran vuosikokouksessa. V. 1893 helmik. 
5 p. valittiin Pantti avoimeksi tulleeseen V.-seuran 
johtokuntaan jäseneksi ja saman vuoden vuosiko- 
kouksessa kirjuriksi, joka toimi silloin vielä hoidet- 
tiin sivutoimena. Helmik. 9 p. 1896 ilmoitti hän 
eroavansa kirjurin toimesta seuraavassa kuussa, 
sillä yhä lisääntyvää työtä ei voinut enää sivutoi- 
mena suorittaa. Johtokunnan pyynnöstä jäi edel- 
leenkin kirjuriksi 40 doll. kuukausipalkalla. Tässä 
toimessa oli hän kymmenen vuotta eli vuoteen 1903. 
Kaksi vuotta on hän toiminut Veljeysseuran rahas- 
tonhoitajana ja 71/^ vuotta johtokunnan jäsenenä. 
Veljeysseuran Henkivakuutus- ja Sairastusapuosais- 
ton kirjurina on Pantti ollut 19 vuotta. Oli Soo'n 
" Rauhankokouksessa" Vei j eysseuran edustaj ana. 
Toiminut yli 2 vuotta sanomalehtien kirjeenvaihta- 
jana; yhden vuoden ollut Raittiuslehden toimitta- 
jana sekä useita vuosia toimitussihteerinä. Väinö 
seurassa toiminut pari vuotta raittiuskoulun opet- 
tajana ja hoitanut seuran kirjastoa 16 vuotta. Niinä 
21 vuotena, kun on kuulunut Väinö seuraan, on aina 
ollut jonkun toimikunnan jäsenenä. Kaksi kertaa 
on seura häntä muistanut lahjalla, joita antaissa 
lausuttiin : " Monista hyödyllisistä palveluksista 
seuralle." 

Paitsi palveluksia raittiusalalla on Pantti ollut 
Ishpemingin seurakunnan luottamustoimissa lak- 
kaamatta 19 vuotta. Edustajana yleisissä kirkollis- 



kokouksissa 20 kertaa. Sunnuntaikoulun opetta- 
jana 16 vuotta. Viimeiset 8 vuotta toiminut kauppa- 
alalla omassa liikkeessään. 

Joseph Wanhala. Vanhimpia raittiusmie- 
hiämme on Joseph Wanhala, Ishpeming, Mich. Hän 
on syntynyt Limingassa v. 1835, tullut Amerikaan 
1882 ja työskenteli ensin Delavaren kuparikaivan- 
noissa ja sittemmin Allouezin kaivannoissa, Mich. 
Muutti Ishpemingiin v. 1887 lokak. T p., jossa asui 



JOSEPH WANHALA. 

yhtämittaa 19 vuotta. Yhtyi Väinö raittiusseuraan 
1887. 77 vuoden ijästä huolimatta on Joseph Wan- 
hala vielä reipas ja terve ja seuraa innolla rait- 
tiuspyrintöjä vaikkei käytännöllisesti voikaan enää 
toimia sen hyväksi. 

Feank Mattson (Santapakka) on syntynyt 
Kalajoella, Oulun läänissä, joulukuun 5 p. 1871. 
Isän ennemmin siirryttyä Amerikaan matkusti 

Frank äitinsä ja siskonsa kanssa tähän maahan 
1878, Boston'iin (AUston), Mass. 1880 muutti 
perhe Minnesotaan Brainerd- nimiseen kaupunkiin, 
jossa hän kävi korkeakoulun ja kauppakoulun. V. 
1887 oli pari kuuta opiskelemassa suomenkieltä 
opettaja Pekka Vesteris-vainajan luona New York 
Mills'issä, Minn., jossa myöskin pääsi tutustumaan 
kansallispyrintöihimme ja ensi kerran sai kuulla 
suomenkielistä köörilaulua. Yhtyi samalla kerralla 
siellä olevaan Suomalaiseen raittiusseuraan. Saman 
vuoden kesällä kävi rippikoulun, jota piti past. Ni- 
kander kotonansa 3 oppilaalle. 1882 liittyi jäse- 
neksi Congregational kirkossa lasten Toivon Liit- 
toon, josta aikain on ollut raittiusriveissä. 1889 
perustettiin Brainerd'iin raittiusseura kuuluvaksi 
S. K. R. V.-seuraan, johon hän yhtyi perustavana 
jäsenenä. On toiminut kirjurina rautatietehtaissa 
ja sittemmin useilla muilla liikealoilla. 

VÄINÖ Johannes Lehto, syntynyt Wirroilla, 
Waasan L. 24 p. elok. 1872, tuli Amerikaan Calumet, 
Mich. ; toukokuulla 1890, vihittiin avioliittoon Lizzie 
Alatalon kanssa 24 p. kesäk. 1892, josta avioliitosta 
on syntynyt 15 lasta. Yhtynyt ensikerran Kaleva 
r. seuraan helmikuulla 1891 ja toisen kerran (uudis- 
tanut lupauksen) 7 p. elok. 1894 johon vieläkin 
kuuluu. 21 vuoden vanhasta äänestänyt Kieltolaki- 
puoluetta. Kuulunut Calumetin ev. luth. B. seura- 
kuntaan yhtämittaisesti vuodesta 1893, josta asti 
on ollut Wolverinen seurakunta-osan valitsematon 
lukkari-urkuri. Vuodesta 1893 on ollut yhtämittaa 
Wolverinen pyhäkoulu-opettajana. On johtanut 
useana vuotena Kaleva r. -seuran lauluseuroja. 
Kuuluu lukuisiin kansallisiin ja hengellisiin edis- 

tyspy rintoihin jäsenenä. Nuoruudestaan asti on 
ollut harras kirjallisuuden lukija. "Kotikirjastos- 
saan" on noin 400 nidosta eri kirjoja. Lehto on 
ollut koko Amerikassa oloaikansa kaivantotyössä, 
paitsi pari vuotta harjoitti hän kauppaliikettä, joka 
tuotti hänelle lähes 800 dollarin vahingon. Niin 
aineellisesti kuin henkisestikin sopii Väinö J. Leh- 
don elämään raamatunlause: "Eikö ihmisen pidä 
aina oleman sodassa maan päällä"? 

Salomon Ilmonen, syntyi Ilmajoella helmi- 
kuun 20 päivänä 1871. Isänsä oli Noksoon poika 
Kurikasta ja äiti Koskelan tytär Ilmajoelta. Van- 
hempain muutettua kauppaliikettä harjoittamaan 
Jalas järvelle, kävi hän siellä kansakoulua. Meni 16 
vuotiaana Helsinkiin ammattitaitoa oppimaan ja 
kävi kolme talvea piirustuskoulua Atheneumissa. 
Yhtyi raittiusseuraan Helsingissä 1887 ollen pitem- 
män aikaa "Tähden" kirjurina. Matkusti Ameri- 
kaan 1891. Työskenteli jonkun vuoden ammattimie- 
henä New Yorkissa. Matkusteli 1895—1897 Siir- 
tolaisen asiamiehenä lännessä ja keski valtiossa, 
kirjoittautui Suomi-Opiston oppilaaksi 1897, jossa 
yhdeksän vuotta luettuaan suoritti Opiston ja Semi- 
naarin oppimäärät. Vihittiin papiksi 1906. 

A. Sund, syntynyt E vi järvellä, Vaasan lää- 
nissä, marrask. 30 p. 1855. Tullut Amerikaan ke- 
väällä 1881. Oltuaan Amerikassa 2 ja puoli vuotta 
palasi takaisin Suomeen. 1888 tuli Sund uudelleen 
Amerikaan perheensä kanssa ja asettui Ala-Michi- 
ganiin asumaan. Seuraavana vuonna muutti hän 
asumaan Crystal Falls'iin. Juoppous rehotti tähän 
aikaan kaikkialla suomalaisten keskuudessa ja Sund 



ei suinkaan ollut siinä suhteessa huonoimpia mie- 
hiä. Mutta eräänä sunnuntai-aamuna v. 1890 teki 
hän lupauksen, ettei milloinkaan enää nauti väki- 
juomia ja tämän lupauksensa hän onkin pitänyt 
rikkomatta tähän saakka. Samana vuonna, mar- 
raskuun 27 p-, perustettiin "Toivola N:o 55" rait- 
tiusaeura A. Sund'in asunnolla, ja ensimäisenä ni- 
mensä piirtämässä jäsenlistaan oli A. Sund. Perhe 
muutti V. 1891 Chicagoon, 111., ja oli hän siellä taas 



A. SUND. 

yksi "Siirtola N:o 66" seuran perustavia jäseniä ja 
useamman vuosineljänneksen sen esimiehenä. 
Muutti Waukeganiin v. 1896, jossa on yhtämittaa 
siitä asti asunut. Yhtyi Waukegani8sa heti "Ahti" 
raittiusseuraan, jonka jäsenenä on vieläkin. Sund 
on ollut pitkät ajat seuran esimiehenä ja kirjurina. 
Nykyään on hän Illinoisin Raittiusliiton esimie- 
henä. Sund on vanhin raittiusmies Illinoisin suoma- 
laisten raittiusmiesten riveissä ; kuulunut raittius- 
riveihin 22 vuotta ja ollut tupakkaraitis 16 vuotta. 

A. W. Havela. Syntymäpäivääni, enempää 
kahta ensimmäistä vuottakaan en muista, vaan 
äitini vakuutusten perusteella olisivat nuo "alkuval- 
mistukset" tapahtuneet asiallisella tavalla Lohta- 
jalla, Suomessa 24 p. syyskuuta armonvuonna 1873. 
Jo nuorena 7 vuoden vanhana jouduin kasvattipo- 
jaksi iso-isän luokse, jonka vakavan peräänkatsan- 
non alla sain olla 17 vuoteen saakka. Silloin tuli 
minulle "Amerikan kuume" ja niin minä tein saman 
uhkarohkean teon, jonka ovat monet tuhannet teh- 
neet, että tulin tähän maahan. 

Washingtonin valtion maan vii j ely sseuduille 
ensin saavuin, jossa vanhempani olivat maanviljeli- 
jöinä. Mutta siellä yksinäisyydessä ei silloin mi- 
nulta aika kulunut. Lähdin maailmaa kokeilemaan, 
jota kokeilua on elämäni vielä tänäpäivänäkin. Sieltä 
matkanvarrelta on paljon muistoja säilytettävänä, 
— muistoja, jotka vastaavat kaikkia ajan vaatimuk- 
sia, ja ne ovat — iloja ja suruja. Ilman näitä koke- 
muksia tuntisin itseni tavattoman huonoksi eläjäksi 
tässä maailmassa. 

Iloni esineenä voin mainita sen, miten olen saa- 
nut vähäisillä voimillani ottaa osaa kansani henkis- 
ten harrastusten, vallankin raittiuden suuren asian 
eteenpäin viemiseen, ja toiseksi sen, että olen saanut 
olla onnellisessa avioliitossa jo 17 vuotta ja olla 8 
lapsen isä. Suru jeni puolelle taasen voisin lisätä: 
useasti pettyneitä toiveita yhteistöitten tuloksiin 
nähden, ja suurinta surua siinä, että olen ollut pakoi- 
tettu seisomaan 4 lapseni avonaisen haudanpar- 
taalla. 

Siinä työni tulokset tähän saakka. Siinä elä- 
mäni piirteet, ja niihin Te mahdatte olla tyytyväi- 
set! A. W. Havela. 

Esaias Matinpoika Torkko, syntynyt Ylista- 
rossa, Torkkolan kylässä, maalisk. 31 p. 1869. Tuli 
Amerikaan toukok. 9 p. 1887 Ohion valtioon ja oles- 
keli enimmäkseen Ashtabula Harborissa. Seuraa- 
vana vuonna tuli hän Ishpemingiin, Mich. Tähän 
aikaan oli Torkko aivan välinpitämätön yhteisistä 
pyrinnöistä, eleli vaan omia aikojansa ja toisinaan 
oli viinaankin menevä. Viimein hän yhtyi Väinö 
raittiusseuraan, josta kuitenkin erkani v. 1893 luok- 
karajoituksista johtuvain riitaisuuksien takia. Pian 
sen jälkeen yhtyi hän paikkakunnalla olevaan Riento 
raittiusseuraan, jossa hän toimi innolla ja väsy- 
mättä. Seura käytti häntä aina kaikenlaisissa 
luottamustoimissa ja puheenjohtajana oli hän m. 
m. 3 vuotta ja 2 kertaa edustamassa seuraa R. Y. 
Yhdistyksen vuosikokouksessa, johon mainittu 
seura kuului. 

Kasvatuksellinen raittiustyö sai Torkosta heti 
innokkaan kannattajan. Opastusta raittiusasiaan 
sai hän Jaakko Kamiselta ja vieläkin hän tunnustaa, 
että J. Kaminen hänestä teki raittiusmiehen. Heti 
alusta asti on Torkko ollut vakava raittiustyönte- 
kijä ja koskaan hän ei ole suvainnut, että raittius- 
työ ja nuorison huvit asetetaan lähekkäin. Useita 
vuosia Ishpemingissä asuessaan oli Torkko monien 
yhteispy rintojen etumiehenä. 

V. 1897 muutti Torkko Soudaniin, Minn., jossa 
hän vieläkin asuu. Heti sinne tultuaan muutti hän 
jäsenjrytensä sikäläiseen Pohjan-Leimu raittius- 
seuraan ja on siitä saakka kuulunut jäsenenä S. K. 
R. V.-seuraan. Torkko on ollut seuraansa edusta- 
massa 8 Veljeysseuran vuosikokouksessa ja kuulu- 
nut V.-seuran johtokuntaan vuosina 1903, 1905 ja 
1907. Nykyään on hän paikkakunnallaan monissa 

luottamustoimissa ja annetaan hänen ajatuksilleen 
ja toimilleen suuri arvo ja merkitys. Toimintansa 
pohjana on TorkoUa vakava kristillismielinen maa- 
ilmankatsomus. 

Lokakuun 20 p. 1907 valittiin Torkko Minneso- 
tan Raittiusliiton esimieheksi. Mainittu r.-liitto on 
nykyään suurin raittiusliitoistamme. Liiton esimie- 
henä on hän vieläkin ja toimii liitto hyvin tarmok- 
kaasti raittiustyön edistämiseksi alueellaan. 

Toivotamme lopuksi TorkoUe vielä pitkää ikää 
ja yhtä tarmokasta toimintaa kun tähänkin asti. 



AATU REKONEN. Olen syntynyt Hirvensal- 
mella elokuun 24 p. 1853 ; viimeisen lasin käyttänyt 
viiniä tuomiosunnuntaina 1881; ensimaiseen rait- 
tiusseuraan, jota olin perustamassa, yhdyin jäse- 
neksi tammikuulla 1882 Ristiinan pitäjässä. 

Tulin Amerikkaan kesäk. 26 p. 1893. Joulu- 
kuun 16 p. V. 1894 yhdyin Pelastaja seuraan Lanes- 
villessä, josta menin muuttokortilla v. 1896 Boston 
Koti seuraan. Sitten olen ollut Kalevatar seurassa, 
Kalevassa, josta tulin muuttokortilla kesäk. 4 p. 
1911 Sovittaja seuraan. 

Aatu Rekonen. 



Matti Manner, syntynyt Ylistarossa 27 p. 
lokak. 1869. Seuraavana vuonna siirtyi vanhem- 
painsa mukana Laihialle. On toiminut raittiusa- 
sian hyväksi jo Suomessa. On perustanut 2 lukuyh- 
distystä: Laihian Perälänkylään ja Isokylään. 
Kummassakin yhdistyksessä oli ehdoton raittius 
pohjana. Tullut Amerikaan 1893 asettuen ensin 



Ashtabula Harboriin, Ohio, ja yhtyi siellä ensin 
" Kunto "-nimiseen raittiusseuraan. Kun paikka- 
kunnalle sittemmin perustettiin toinen "Turva"- 
niminen seura, oh Manner yksi sen perustavista jä- 
senistä. Harborista siirtyi hän Erien, Pa., jossa 
taas oli mukana perustamassa "Tyyni" raittiusseu- 
raa, joka liittyi S. K. R. V.-seuraan. Edellämaini- 
tusta seurasta tuli Manner valituksi edustajaksi 
Veljeysseuran vuosikokoukseen, joka pidettiin Fair- 



M. MANNER. 

port Harbor'is8a, Ohio. Erie'stä muutti Manner 
Hancock'iin, Mich. ; missä liittyi heti Pohjantähti 
raittiusseuraan, Manner on edustanut Pohjan- 
tähti raittiusseuraa 10 vuosikokouksessa ja tullut 
valituksi kolme kertaa Veljeysseuran johtokuntaan, 
Kuparialueen raittiusliiton johtokuntaan on Man- 
ner kuulunut 5 vuotta, ollut m. m. ensimäinen pu- 
heenjohtaja, Hancock'ista Manner siirtyi Oak- 
land'iin, Cal. tammik. 1912. 



Conrad Matson, syntynyt Sodankylän pitäjän 
kirkonkylässä, Oulun Läänissä, elokuun ensimäisenä 
päivänä vuonna 1866; oleskellut Norjassa kalasta- 
jana noin 6 vuotta; tullut Amerikaan Mich. valtioon 
vuonna 1889 ; työskennellyt kaivantomiehenä ku- 
pari- ja rautakaivannoisaa alun toistakymmentä 
vuotta ja sen jälkeen liike-alalla Minnesotan val- 
tiossa Virginian kaupungissa palovakuutusasiamie- 
henä liikenimellä " Mattson-Thurston Agency". 



CONRAD MATTSON. 

Ottanut osaa raittiustyöhön Virginiassa aina siitä 
saakka, kun "Valon Tuote" raittiusseura perustet- 
tiin, ollen yksi sen perustajista. Ollessaan Virgi- 
nian kaupungin valtuustossa toimi hän voitavansa 
raittiusasian hyväksi. 

Kalle Ojajärvi, syntynyt Alajärvellä kesäk. 
19 p. 1873, muutti Amerikaan, Ashtabula, Harbo- 
riin, Ohio tammikuun 24 p. Täältä muutti Jackson- 
villeen, Ohio, kivihiilikaivokselle huhtikuussa 1892. 

Vihittiin avioliittoon maalisk. 1 p. 1893. Muitten 
mukana perustettaissa "Sulo" raittiusseuraa lokak. 
15 p. 1893 liittyi jäseneksi siihen. Toimi aina jon- 
kunlaisena virkailijana. Muutti takaisin Ashtabula 
Harboriin sj^skuussa 1895. Täällä liittyi jäse- 
neksi "Kunto" raittiusseuraan. Toimi melkein kai- 
ken aikaa jonkunlaisena virallisena. Syyskuussa 
1898 muutti Conneautiin, Ohio. Täällä taas liit- 
tyi jäseneksi "Kilpi" raittiusseuraan. Kaiken aikaa 
ollut jonkunlaisena toimihenkilönä "Kilpi" seu- 
rassa, jossa hän vieläkin on jäsenenä. Ojajärvi 
omaa puhujalahjoja. Koulusivistystä saaneena hä- 
nellä varmasti olisi suuri merkitys meidän sivistys- 
pyrinnöissämme. Tällaisenaankin on häntä paljon 
käytetty puhujana aikojen kuluessa. Veljeysseura, 
Marquette Co. Raittiusliitto ja Idän Suomalainen 
Raittiusliitto sekä monet yksityiset seurat ovat 
häntä paljon käyttäneet puhujanaan. Hän ei ole 
voinut ottaa vastaan, kuin ainoastaan osan niitä 
kutsuja, joita hänelle on tehty. Lukuisat ystävänsä 
ovat häntä pyytäneet Suomeenkin tekemään puhuja- 
matkan, ovatpa luvanneet matka-avustustakin. 
Tuonnempana sopivassa tilaisuudessa hän varmasti 
käypikin Suomessa puhujamatkalla. Mielipiteel- 
tään kuuluu Ojajärvi vanhaan suomalaisuuden va- 
kaaseen joukkoon, mutta ei ole aivan ahdasmieli- 
nen. Mielialaltaan rohkea ja hilpeä. Ottanut päi- 
vänkysymyKsiin osaa kirjoituksillaan sanoma- 
lehdissä. Onpa ottanut osaa väittelyihinkin sano- 
malehtitoimittajain kanssa. Raittiusasian alkusieme- 
net saanut lapsuuskodissa kasvatusäidiltä, kun isä 
oli juomari. Ottanut mielellänsä osaa sunnuntai- 
koulutyöhön rippikoulua joilta saakka. Ojajärvi on 
vielä nuorimies. Ei hänen elämänsä työstä osaa pu- 



hua tämän enempi. Tulevaisuudelta on lupa toivoa 
paljon, jos Jumala suopi terveyttä. 

Matti Johansson, syntynyt Alajärvellä joulu- 
kuun 14 p. 1865. Nimeni kotimaassa oli Matti Syr- 
jälä. Täällä minut tunnetaan nimellä Matti Johans- 
son ja johtui tämä nimenmuutos siitä, kun englan- 
ninkielisten oli vaikea sanoa suomalaista nimeäni. 
Minkäänlaista koulukasvatusta en ole saanut paitsi 



MATTI JOHANSSON. 

sotapalvelusta, jonka suoritin vakinaisessa sota- 
väessä Oulun pataljoonassa. Siellä opin vähän kir- 
joitustaitoakin. Amerikaan tulin heti sotapalveluk- 
sen suoritettuani v. 1891. Yhdyin "Sulo" raittius- 
seuraan lokakuun 15 p. 1893 ja olen siis seuran pe- 
rustavia jäseniä. Kuulun vieläkin samaan seuraan. 
Kävin synnyinmaassani v. 1901. Silloin oli venä- 
läis-sorto Suomessa hirmuisessa vauhdissa. Kauan 
en voinut viihtyä Suomessa ja palasin jo samana 

vuotena takaisin Amerikaan. Tuo kotimaassa 
käyntini silloin suurimpina sortovuosina antoi mi- 
nulle aihetta kyhäilemään pienen runovihkosen ni- 
meltä "Manifestin maininkeja", joka ilmestyi S. K. 
R. V.-seuran kustannuksella. Sittemmin olen saa- 
nut esiintyä useilla juhlarunoilla Amerikan suoma- 
laisen raittiusväen juhlatilaisuuksissa y. m. m. 

Paljon olisi kertomista tältä 19-vuotiselta rait- 
tiustyökaudeltani, mutta olkoon vaan lyhyesti sa- 
nottu: kiitetty olkoon Jumala, joka on armossaan 
suonut minun käsittää raittiustyön arvon niin, että 
voin säilyttää raittiin ruumiin ja raittiin mielen. 

Akseli Rauanheimo (Järnefelt) on synty- 
nyt maaliskuun 27 p:nä 1871 Pohjois-Karjalassa 
Nurmeksen pitäjässä, missä isä Otto Järnefelt 
(kuollut 1878) oli nimismiehenä. Käytyään Kuo- 
pion lyseon tuli ylioppilaaksi 1890 ja maisteriksi 
1893. Harjoiteltuaan kesällä viime mainittuna vuo- 
tena Uuden Suomettaren toimituksessa sanomaleh- 
tityöhön matkusti lokakuussa 1803 Amerikkaan. 
Tämä matka johtui aivan sattumalta. Ylioppilas 
(nyttemmin pastori) Juho Bäck oli lupautunut 
käydessään Amerikassa toimittajaksi New Yorkin 
Lehteen, mutta Suomeen tultuaan sai hän halun jat- 
kaa opintojaan ja näin ollen koetti saada toisen si- 
jaansa. Rauanheimo (silloinen Järnefelt) katsoi 
olevansa vapaa lähtemään, kun oli tutkintonsa suo- 
rittanut ja oli asevelvollisuustarkastuksessa saanut 
vapautuksen sekä oli antautunut sanomalehtialalle, 
vaikka ei vielä ollut pysyväisesti mihinkään lehteen 
sitoutunut. 

Tultuaan New Yorkiin toimitti Rauanheimo 
alussa New Yorkin Lehteä, joka seuraavana ke- 

väänä yhdistyi Siirtolaiseen. Wiime mainitun leh- 
den toimittajana oli kevääseen 1898, jolloin muutti 
takaisin Suomeen. Toimitti tällä ajalla myös vuo- 
sikaudet Veljeysseuran kustantamaa Raittiusleh- 
teä, oli raitiusseura Aamunkoiton puheenjohtajana 
sekä niinikään esimiehenä työväenyhdistys Imat- 
rassa ja Merimieslähetykseen yhtyreessä seurakun- 
nassa. Puuhaili Brooklyniin suomalaisille omaa 
kirkkoa ja pani tätä varten rahankeräystyön alulle, 
niinikään auttoi Merimieslähetyksen oman kirkon 
pohjarahaston perustamista. Meni v. 1895 New 
Yorkissa naimisiin Hanna Nylundin kanssa. 

Suomeen tultuaan kirjoitti teoksen Suomalai- 
set Amerikassa, jota varten sai apua usealta asioi- 
tatuntevalta Amerikan suomalaiselta. Njrt on tuo 
teos JO suureksi osaksi vanhentunut, mutta oli ai- 
kanaan alallaan ainoa yhtäjaksoinen kuvaus. 

Jo V. 1899 antautui Rauanheimo Suomessa taas 
sanomalehtialalle pannen alkuun Pohjois-Karjala 
lehden Joensuussa. Kun Bobrikoff teki esteitä tä- 
män lehden ilmestymiselle, ryhtyi Rauanheimo vuo- 
den 1900 alusta toimittamaan Uusimaa-lehteä Por- 
voossa ja oli kaksi vuotta sen päätoimittajana. 
Samalla työskenteli harrastuksella Porvoon rait- 
tiusseurassa ja "Porvoon Suomalaiset" nimisessä 
yhdistyksessä. 

Pyydettynä jokapäiväisen Viipuri lehden pää- 
toimittajaksi muutti Rauanheimo Viipuriin, missä 
työskenteli kolme vuotta. Vielä Viipurissa ollessa 
hoiti hän sikäläistä raittiusseuraa, mutta sen jäl- 
keen ovat hänen monet muut toimensa estäneet lä- 
hemmin ottamasta osaa käytännölliseen raittius- 
työhön. 

Toimitettuaan vuoden 1905 Suomen Virallisia 

Lehtiä hoiti seuraavat kaksi vuotta Lahdessa ilmes- 
tyvän Lahti lehden päätoimittajan tehtäviä. Tänä 
aikana hänen päätehtävänään kuitenkin oli työs- 
kentely hallituksen asettamassa työkyvyttömyys- ja 
vanhuusvakuutuskomiteassa, jonka jäsenenä ja lo- 
pulta myös sihteerinä oli. Kun tämä komitea sai 
kesäkuun alussa 1908 mietintönsä valmiiksi, siirtyi 
Rauanheimo Uuden Suomettaren toimitukseen pää- 
toimittajan apulaiseksi ja on sittemmin tässä toi- 
messa yhtäjaksoisesti ollut. 

Mikko Skyttä on syntynyt Skytän tilalla Ku- 
rikassa 16 p. heinäkuuta 1872. Tullut Amerikaan 
toukokuulla 1893 Kuparisaarelle, Mich. Yhtynyt 
raittiusriveihin AUouezissa, Mich. elokuulla .1894. 
Muutti Ishpemingiin asumaan 1894 ja yhtyi jäsen- 
todistuksella " Riento "-raittiusseuraan, josla taas 
jäsentodistuksella muutti "Väinö"-seuraan helmi- 
kuun 6 p :nä 1898. Valittu S. K. R. V.-seuran vara- 
esimieheksi Fairporfin, Ohio, vuosikokouksessa 
1899 ja esimieheksi Worcesterin vuosikokouksessa 
1902, jossa toimessa on ollut nyt 10 vuotta. Naimi- 
sissa Maria Matilda Nukkalan kanssa, josta aviolii- 
tosta heillä on viisi lasta. 

Toimittaja Johan Wilhelm Lähde syntyi 
Kärkölän Uudessaky Iässä 1856. Kävi läpi Helsin- 
gin suomalaisen lyseon, josta suoritti hyväksytyt 
kirjoitusnäytteet yliopistoon ja suoritti pääsytut- 
kinnon melkein kokonaan, mutta sitte sairastui vaa- 
rallisesti keuhkopussin tulehdukseen ja sai kestää 
vaarallisen puoleisen leikkauksen, jonka johdosta 
sairasti Helsingin sairashuoneessa 6 kuukautta. 
Sieltä päästyään lääkärit kehoittivat häntä muut- 



tamaan toiseen ilmanalaan. Niin matkusti hän en- 
sin Saksan maalle oppimaan käytännöllisesti sak- 
sankieltä, sen jälkeen matkusti hän Ruotsiin, jossa 
oli latinan ja saksankielen opettajana eräässä yksi- 
tyiskoulussa örebrossa. Sieltä muutti hän Ameri- 
kaan 1884. Oitis rupesi hän pastori J. J, Hoikan 



J. V. LÄHDE. 

kanssa ulosantamaan "Valvoja" nimistä uskonnol- 
lista kuukausilehteä. 

1887 muutti J. W. Lähde Uusi Kotimaan toimi- 
tukseen New York Millsiin, Minn. Sitten kun Uusi 
Kotimaa muutti Aatoriaan, Ore., perusti hän New 
York Millsissä "Amerikan Suometar" nimisen viik- 

kolehden, jota hän julkaisi parisen vuotta, kunnes 
Uusi Kotimaa tuli takaisin Astoriasta. 

Sen jälkeen viisivuotisen väliajan perästä 
on J. W. Lähde ollut yhtämittaa Uusi Koti- 
maan toimittajana, jossa toimessa hän on vieläkin. 
Raittiuslehden alkuaikoina oli J. W. Lähde sen toi- 
mittajana vähän aikaa, kun se lehti painettiin New 
York Millsissä. Alussa toimi J. W. Lähde myöskin 
pappina, mutta varsinaisesti sanomalehti-alalla on 
hän jo työskennellyt yhtä mittaa 24 vuotta. 

Herman Luoma, synt. Isossakyrössä, Lehmä- 
joen kylässä, marrask. 23 p. 1874, käynyt kansak. 
Ylihärmässä sekä vuoden Orismalan maanviljelyskö 
tullut Amerikaan Waukegaan, 111. kesäkuun 4 
p. 1893. Yhtynyt jäseneksi Ahti seuraan elok. 12 
p. 1894 tahi viikkoa jälkeen kuin Ahti seura perus- 
tettiin. Sieltä sittemmin siirtynyt Worcesteriin, 
Mass., jossa yhtyi muuttokortilla jäseneksi Itäsuo- 
sioon, joka nimi pian sen jälkeen muutettiin Sovit- 
tajaksi kahden seuran yhtymisen johdosta. Worces- 
terissa asustanut noin 7 vuotta, josta raittiustyön 
kauneimmat muistot ovat elämänsä taivalta seuran- 
neet. Worcesterista siirtynyt Pennsylvaniaan noin 
11 vuotta sitten. Nykyiselle asuinpaikalleen Glass- 
portissa, Pa., perustettiin r.-seura Vesa hänen toi- 
mestaan 1902 lokakuun 19 p:nä, joka sittemmin on 
raittiusrintamassa seisonut väliin heikompana, vä- 
liin voimakkaampana. Innostuneena raittiustyöhön 
halusi hän aina päästä suuremmille suomalaisten 
olinpaikoille, missä saisi "henkisiä voimia kyllik- 
seen ammentaa" ja tuon toivomuksensa hän voikin 
toteuttaa tammikuussa 1910, sillä saatuaan kutsun 
lukkari-urkuriksi Ishpemingin seurakunnalta, siir- 

tyi hän sinne. Tänne tultuaan ei hän kuitenkaan 
voinut ottaa osaa yhteisrientoihin, sillä tauti, joka 
sittemmin kehittyi yhä voimakkaammaksi, jäyti 
niin henkisiä kuin ruumiillisiakin voimiaan että hän 
puolentoista vuoden kuluttua oli pakoitettu muut- 
tamaan lämpimämpään ilmanalaan, jolloin hän pa- 
lasi takaisin Glassporttiin entisille olinsijoilleen. 
Työskennellyt hän on rautalankatehtaissa, liikea- 
lalla sekä poliisina Glassportissa. Avioliittoon on 



HERMAN LUOMA. 

hän mennyt Hilma Lahtisen kanssa (Korpilahdelta 
kotoisin) toukokuun 18 p. 1901, Worcesterissa, 
Mass. Erityiaemmällä lämmöllä on hän laulua har- 
rastanut, kuuluen jäsenenä raittiusseurojen laulu- 
kööreihin, milloin siihen vain on tilaisuutta ollut, 
sekä itse johtanut köörejä useampia vuosia. "Laulu 
on vieläkin puolet elämääni" lausuu hän vieläkin, 
toista vuotta kestäneen ja yhä jatkuvan sairautensa 
kouristuksissa. — o — a. 

Alfred Haapanen, syntynyt Karvialla loka- 
kuun 19 päivänä 1894, käynyt kaksi luokkaa 
kotipitäjänsä kansakoulua. Saapunut Ameri- 
kaan Anacondan kaupunkiin Montanassa joulu-aat- 
tona 1892. Ensimäisinä vuosina ollut erilaisissa 
työtoimissa. Mennyt Suomi-Opistoon vuoden 
alussa 1899. Suorittanut opistokurssin 1904 ja 
jumaluusopillisen seminaarikurssin 1906. Vihitty 
papiksi samana vuonna. Ensinnä toiminut Suomi- 
Synoodin lähetyspappina lähes vuoden ajan. Sen 
jälkeen Fairportin, Clevelandin ja Burtonin seura- 
kuntain opettajana. Yhtynyt Virranlapsi raittius- 
seuraan Bonnerissa, Mont., 1895, kuuluen siitä 
saakka eli noin 17 vuotta Veljeysseuraan, nykyään 
ollen jäsenenä Kasviseurassa Fairportissa. Toimi- 
nut Veljeysseuran kiertävänä puhujana lännellä 
kesänaikana 1902 noin 4 : jä kuukautta, käyden Tyy- 
nenmeren rantavaltioissa saakka. Sitä ennen teh- 
nyt lyhyempiä puhujamatkoja Veljeysseuran toi- 
mesta Michiganin valtiossa. 

J. V. Manner, syntynyt 8 p. joulukuuta 1861 
Wesilahdella, Hämeen läänissä. Tullut Amerikaan 
lokakuun 1 päivänä 1892, yhtynyt "Sovittaja" rait- 
tiusseuraan Worcesterissa, Mass. 27 p. syysk. 1896. 
Toiminut innokkaasti raittiustyössä y. m. kansalli- 
sissa yhteisriennoissa. 

Linda Mahlberg, synt. 9. 12. 1862 liassa. Ollut 
S. K. R. V.-seuran kir j urinapulaisena 4 vuotta, Väi- 
nön Toivon ohjaajana 5:nä talvena. Kuulunut 
Suomessa Koi r.-seuraan Pirkkalassa — perustavia 
jäseniä — Tähti r.-seuraan Helsingissä sekä Orpo 
its. ja Väinöseuraan Ishpeming, Mich. Amerikassa 
ollut 19 vuotta. 

Johan Henrik Mattila on syntynyt 13 p. 
toukokuuta v. 1871 Kiuruveden pitäjässä, Aittojär- 
vellä. Tullut Amerikaan v. 1896, 1 p. toukokuuta 
ja asettui asumaan Negauneen, Mich. Yhtyi heti 
Aamurusko raittiusseuraan ja oli aina seuran vi- 
roissa ja luottamustoimissa. Perusti Veljeysseu- 
ran johtokunnan kehoituksesta "Yrittäjä"-seuran, 
Stambaugh'iin ja "Koivula" r-seuran Ramsay'hin, 
Mich. Palasi Suomeen takaisin v. 1900. Toimi ko- 
tikunnassaan kiertokoulun opettajana v. 1901. Vi- 
hittiin samana vuonna avioliittoon Olga Johanna 
Kämäräisen kanssa. Tuli toisen kerran Amerikaan 
keväällä v. 1902, asettui Negauneen ja yhtyi vai- 
monsa kanssa jäseneksi Aamurusko seuraan. Oli 
kolme vuotta V.-seuran johtokunnassa varapuheen- 
johtajana ja edusti Aamurusko seuraa useissa 
V.-seuran vuosikokouksissa. Palasi taas kotimaa- 
hansa perheineen v. 1907 ja asettui Kiuruvedelle, 
missä nykyään harjoittaa kauppaliikettä ja on Alt- 
to järvi-nimisen postipysäkin hoitajana. On usei- 
den lehtien kirjeenvaihtajana ja kirjottelee usein 
Amerikan Suomettareen. 

Lydia Kangas. Raittiustyönteki j öistämme 
kertoessamme emme voi olla mainitsematta neiti 
Lydia Kangasta. Hän on syntynyt RepublicMssa — 
siellä missä Veljeysseurakin — mutta jo nuorena 
muutti hän vanhempainsa luokse Mountain Iron*iin, 
Minn., jossa yhtyi jäseneksi paikkakunnalle perus- 
tettuun Rauhankoti seuraan. Kun Suomi-Opisto v. 
1896 alkoi toimintansa oli neiti Kangas sen ensimäi- 
siä oppilaita. Raittiusveteraanin Iisak Sillberg'in 
ystävällisellä avustuksella hän jatkoi opintojansa ja 
pääsi opiston läpi v, 1904, Tänä aikana hän muutti 



Republic'issa, Mich., Onnenaika raittiusseuran jä- 
seneksi, johon hän vieläkin kuuluu. Päästyään 
Suomi-Opistolta jatkoi hän lukujansa Pohjois- 
Michiganin Normaalikoulussa Marquettessa ja suo- 
ritti siellä opettajatutkinnon v. 1906. Samana 
vuonna hän valittiin Suomi-Opiston opettajaksi ja 
oli siinä toimessa 5 vuotta, kolmena viimeisenä vuo- 
tena opiston naisjohtajana. Viimekuluneena vuo- 
tena on hän menestyksellä opettanut valtionkou- 
lussa Mountain Iron'issa, Minn. 



JACOB LAURILA. 

Jacob Laurila on syntynyt Isossakyrössä v. 
1875. Isän nimi oli Jacob Maunuksela ja äidin nimi 
Maria Laurila, jota nimeä ovat käyttäneet. Kan- 
sakoulun kurssin suorittanut, siinä kaikki koulun- 
käynti. Suomessa on hän toiminut kauppa-apulai- 
sena. Tullut Amerikaan keväällä 1893. Yhtyi 
Bostonkoti r.-seuraan 1896 ja on yksi seuran perus- 
tavia jäseniä. Perustanut Suomi seuran E. Cam- 
bridgessa ja Vuokko seuran Maynardissa, jonka 

jäsen nykyisinkin on. On välillä myöskin kuulunut 
Sovittaja seuraan, Worcesterissa, Mass. Aviolii- 
tossa vuodesta 1898. Sen 16 vuoden ajan kun Lau- 
rila on kuulunut raittiusriveihin on hän aina koet- 
tanut parhaan ymmärryksensä ja kykynsä mukaan 
toimia aatteemme eteen varojaan ja voimiaan sääs- 
tämättä. 

Kustaa Sahlberg. Olen syntynyt Mikkelin- 
läänin Luhangon pitäjässä 6. 1. 1862. Lapsena, 
kolmannella vuodellani muuttivat vanhempani Sys- 
mään, missä sittemmin lapsuus ja kouluaikani sain 
olla. Jouduin Jyväskylään kouluun, mistä seikasta 
tähän kirjoitukseen nähden tärkein kohta on se, että 
siellä jo opin tuntemaan t:ri Nikanderin, kun pikku 
poikana satuin asumaan samassa talossa — seinä 
vaan välillä — hänen kanssaan, hänen kyllä jo ol- 
lessa yläluokilla. V. 1883 tulin ylioppilaaksi — hä- 
mäläiseksi. V. 1887 tammik. jouduin papiksi, mää- 
rättiin Kymiin, sitten Lappeelle; sieltä Iittiin. Jo 
Lappeella ollessa v. 1889 oli Amerikaan yrittämi- 
sestä ajatusta — San Franciscoon. Sinne silloin 
joutui past. Tarkkanen. Iitissä ollessa kävin 
J:kylän pappeinkokouksessa 1898. Siellä jouduin 
uudelleen ajattelemaan Amerikkaa ja niin v. 1899 
Pääsiäisaamuna sitä kohti Hankoosta lähdin vai- 
moni kanssa. Hullissa ja New Yorkissa jonkun päi- 
vän viivyttyä asetuimme Waukeganin, 111. ; 7 viikon 
perästä Minneapoliin ; 11 kuukauden kuluttua New 
York Millsiin ja sanian ajan perästä sieltä Lead 
Cityyn, Et. Dak. Näistä paikoista tuli matkatuksi 
melkein siellä mihin huolittiin ja missä ei muita 
pappeja ollut. Välistä taas juuri siellä missä oli 
ystävällinen pappi, joka huoli ja kutsui luonaan ja 

seurakunnassaan käymään. Valtiot, joissa tuli käy- 
dyksi : New York, Ohio, Illinois, Michigan, Wiscon- 
sin, Minnesota, molemmat Dakotat, Montana, 
Wyoming, Colorado, Utah, California, Oregon, Was- 
hington, sekä New Finlandissa Canadan puolella 
kerran. V. 1892, pääsiäispäivänä silloinkin, lähdin 
vaimoni ja 2:n pikku tyttösemme kanssa Leadista 
hiljalleen kotimaata kohti pysähdellen useassa pai- 
kassa, joista tein vielä matkoja. Juhannuksen huo- 
menis kesällä pääsimme Helsingin satamaan. Jou- 
duin Sumiaisiin ja sieltä sitte tänne U. L. Pyhäjär- 
velle, missä olen nyt kuudetta vuotta. 

Amerikassa olostani merkitsisin: pitkiä mat- 
koja, runsaasti työtä ja — paljo ystävyyttä! 

Suuressa nimenmuutoksessa olin mukana, jo- 
ten nyt merkitsen 

KmsL Varmavuori. 
Suomi 26. 2. 1912. 

Pastori Frans Vihtori Kava on syntjoiyt jou- 
lukuun 1 p. 1877 Kokemäen pitäjän Hampulan ky- 
lässä. Vanhempansa ovat talollinen Kustaa Kava 
ja talontytär Katariina Perttula. Suoritettuaan 
kolme luokkaa kansakoulua, tullut oppilaaksi Porin 
klassillisen lyseon toiseen luokkaan syksyllä 1894. 
Päässyt ylioppilaaksi mainitusta koulusta keväällä 
1901, jolloin kirjoittautui Helsingin yliopiston juma- 
luusopilliseen tiedekuntaan jäseneksi. Toiminut 
ylioppilasaikanaan pyhäkoulunopettajana ja saama- 
apulaisena sekä raittiusyhdistys Koiton jäsenenä 
(Helsingissä). Vihitty papiksi Savonlinnan hiip- 
pakunnassa 19 p. kesäkuuta 1906. Toiminut armo- 
vuoden saarnaajana Kiteellä aikana 21. 6. 1906— 
21. 5. 1907. Valittuna papiksi Ashtabula Harborin 

Suomi-Synoodi seurakuntaan Ohiossa, siirtynyt 
Amerikaan 23 p. kesäkuuta 1907, josta asti toimi- 
nut pappina mainitussa seurakunnassa huhtikuun 
puoliväliin 1912 hoitaen syksystä alkaen 1908 myös 
Conneautin ja Erien seurakuntia. Kutsuttuna Du- 
luthin y. m. Suomi-Synoodiin kuuluvien seurakun- 
tien papiksi Minnesotan ja Wisconsinin valtiossa 
astunut nykyiseen toimeensa keväällä 1912. 

F. V. Kava on ollut luennoimassa Veljeysseu- 
ran toimeenpanemilla raittiuskursseilla Fairpor- 
tissa syksyllä 1907 sekä "Voiton-Lippu" seuran vuo- 
sikokouksen yhteydessä olleilla raittiuskursseilla v. 
1908. On johtanut ja pitänyt lasten raittiuskoulua 
kahtena talvena. Raittiusväen vuosijuhlissa y. m. 
tilaisuuksissa silloin tällöin esiintynyt puhujana. 
Julkaissut muutamia kirjoituksia raittiusväen jul- 
kaisuissa. 

Antti Peterson (Pisilä) syntynyt Alavies- 
kassa huhtik. 9 p. 1875. Saamatta mitään koulu- 
kasvatusta alkoi "liikemiesuransa" jo kahdeksan- 
vuotiaana myymällä luutia, pesimiä ja vispilöitä pit- 
kin pitäjiä. Kahdentoista vuotiaana sai palkatto- 
man palveluspaikan eräässä talossa kotipitäjässään, 
jossa uskollisesti palvelikin pari vuotta ja sai pal- 
kakseen siltä ajalta parin pieksusaappaita. Jonkun 
vuoden jätkämiehenä kuleksittuaan läksi Ameri- 
kaan toukokuun 18 p. 1896. Työskenneltyään täällä 
ensin useita vuosia metsäkämpällä lueskeli ahke- 
rasti loma-ajoilla ja harjoitti kirjoitustaitoa ja las- 
kentoa ja sillätavalla sai itselleen vähän alkeistie- 
toja. Teki raittiuslupauksen Marquettessa, Mich. 
toukok. 12 p. 1901 ja on siitä asti toiminut voin- 
tinsa mukaan raittiusaatteen palveluksessa. Vii- 

meiset kymmenen vuotta on hän työskennellyt 
kauppa-apulaisena ja henkivakuutuaasioitsijana. 
Nämät toimet {kuten tavallisesti) ovat lyöneet hä- 
neenkin leimansa ja entisen innostuneen ja aina 
kaikissa yhteispyrinnöissä mukana olevan seura- 
miehen sijasta on hänestä tullut dollareita käsitte- 
levä kone. Peterson on paljon suosittu ja käytetty 
puhuja raittiusväen iltama- ja juhlatilaisuuksissa. 



A. PETERSON. 

"A. P." nimimerkillä varustettuja kirjoituksia ja 
runoja tapasimme usein julkaisuissa y. m. joitakin 
vuosia sitten. 

Alfred Laakso on syntynyt Kauhajoella syys- 
kuun 20 p. 1878. Jo nuorena tuli hän näkemään 
juoppouden kamaha seurauksia, sillä hänen ko- 
tinsa naapurissa oli olutkauppa, jota piti yllä eräs 
vanha ruotsalainen nimismiehen suosioHisella myö- 
tävaikutuksella. Elämä oli silloin rivoa. Tappelut 
olivat aivan jokapäiväisiä. Vaan eräs murha, jossa 

olin omin silmin näkijänä, teki koko olutkaupasta 
lopun. Sanottu nimismies rupesi pelkäämään ja 
lakkautti koko anniskelun. Heti muuttui elämä 
paikkakunnalla. 

Jälkeen rippikoulun yhtyi Laakso kotipaik- 
kansa nuorisoseuraan ja pian sen jälkeen n.-seuran 
yhteydessä olevaan raittiusosastoon. Siitä asti on 
hän ollut raitis ja mukana raittiusriennoissa. 

A. Laakso tuli Amerikaan lokakuulla 1901. 
Pian tänne tulonsa jälkeen yhtyi hän Väinö rait- 
tiusseuraan niillä paikkakunnilla, missä on kulloin- 
kin oleskellut. Oli Veljeysseuran toimeenpanemilla 
raittiuskursseilla IsTipemingissä v. 1905. Useita 
kertoja on hän ollut edustajana Veljeysseuran vuo- 
sikokouksissa ja valittiin johtokuntaan Calumetin 
vuosikokouksessa. Tehnyt myöskin useita puhuja- 
matkoja eri valtioihin Veljeysseuran kustannuk- 
sella. 

Nestor Toppari, syntynyt Peräseinäjoella, 
Vaasan läänissä, 4 p. elokuuta v. 1877. Tullut Ame- 
rikaan 1899 erääseen pieneen tehdaskaupunkiin 
New Hampshiren valtiossa. Yhtyi siellä ensin jäse- 
neksi Nuorisoseuraan ja sitten v. 1900 "Päätös" 
raittiusseuraan, Marlboroissa, N. H. Samana 
vuonna, 1901 muutti perheensä kanssa Superioriin, 
Wis.. jossa yhtyi Kannel raittiusseuraan huhtik. 
1902. Superiorista muutti Toppari nykyiseen asuin- 
paikkaansa Ironwood'iin ja yhtyi siellä kohta muut- 
tokortilla sikäläiseen Valo r.-seuraan. Valittiin S. 
K. R. V.-seuran johtokuntaan v. 1908. Toiminut 
Gogebic-alueen Raittiusliiton esimiehenä vuosina 
1908—1909 ja kirjurina v. 1910. Tämän jälkeen 
toimi Toppari Päivälehden kirjeenvaihtajana Goge- 



350 

bic-alueella ja nykyään Duluth Iron Range rautatie- 
yhtiön maa-asiamiehenä. Toiminut uutterasti paik- 
kakunnallaan raittiustyön eduksi. 

Karl Hyttinen, joka v. 1903 S. K. R. V.-seu- 
ran kustantamana ja pjrytämänä matkusteli rait- 
tiusesitelmiä pitäen suomalaisille siirtolaisille Poh- 
jois- Amerikan Yhdysvalloissa, on syntynyt 12 p. 
toukokuuta v. 1852 Suomessa, Kuopion läänin Li- 
perin pitäjässä, Papelonsaaren kylässä. Vanhem- 
mat vuokratilallisia, varattomia. Jo nuorena poika 
halusi lukutielle, josta kuitenkin varattomuus vas- 
tusteli. Viimein pääsi hän kumminkin Joensuun 
alkeiskouluihin ja sieltä Kuopion lyseoon. "Syö- 
den petäjäistä, juoden kyyneliä" niin kuin runoilija 
sanoo — harrasti lukemista sinne saakka, kunnes 
suoritti n. k. ylioppilaskirjoitukset, mutta siihenpä 
se lukutie, varojen ja vastusten takia, päättyikin ja 
"leivän tähden" täytyi antautua käytännölliselle 
alalle. Oli 1 vuoden kansak. opettajana Kuopion 
läänin Kiuruveden pitäjässä ja 1 vuoden Mikkelin 
läänin Sulkavan pitäjässä, Lohikosken sahan kou- 
lussa. Siirtyi 1 p. marrask. v. 1881 Wiipurin kau- 
pungin kansakouluihin opettajaksi ja on vielä nyt- 
kin samassa toimessa. Saanut 2 erikertaa kaupun- 
gilta matkarahoja tutkiakseen kouluoloja Europan 
erityisissä maissa. Matkustellut useita kertoja yli 
Europan. Pitänyt useita satoja esitelmiä kansalle, 
jonka suosion hän on sekä ihmisenä että puhujana 
saavuttanut. Tekee itse satuja, kertoo niitä, siitä 
nimitys "Satukuningas". Luonteeltaan leikillinen, 
iloinen, vaan oppilailleen ankarakin — jos niin tar- 
vitaan. Vakaumukseltaan suora suomalainen, ehyt 
"suomettarelainen", joka ei salli tinkimistä. — Siinä 

pääpiirteet miehestä, joka ensimäisenä tai tienrai- 
vaajana uskalsi lähteä Amerikan suomalaisille saar- 
naamaan raittiuden alkeisoppia. Kasvakoon tuosta 
pienestä siemenestä tanakka tammi, jonka oksien 
suojissa suomalaisten lapset suvusta sukuhun saavat 
hoivaa ja joskus muistelevat — ensimäisen miehen 
alkuaskelia ! 

Edvard Mäki, syntynyt toukokuun 17 p. 1876 
Polvenmäen torpassa. Hirvijoen varrella, Lapualla. 
Vanhempansa olivat Matti Matinp. ja Vilhelmiina 
Jaajcont. Polveiimäki. Kolmestatoista lapsesta 
kuoli 8 jo pienenä. Pitkä matka ja varattomuus 
estivät kansakouluunkin pääsyn. Kiertokoulussa 
Ihamäellä ja jo kotona "kaavakirjasta" oppi kirjoit- 
tamaan. Äiti päätti ^^sämeitää" opettaissaan ta- 
vaamaan, ettei "siitä tule ikänä lukijaa". Alkuun 
päästyä kävi pieneksi pitäjän lainakirjastokin. — 
Isä kuoli heinäkuussa 1887 ja äiti syyskuussa 1897. 
Polvenmäki joutui oikeudenkäynnin jälestä Talvi- 
tien taloon ja Edvard suoritti sen jälestä yksivuoti- 
sen karjanhoitokurssin Pitkäjärvellä (Längsjössä) 
Someron pitäjässä v. 1900 — 1901, saaden karjan- 
hoitajan paikan Stockf orsin kartanossa, Pyhtään 
pitäjässä, Wiipurin lääniä. Etelä-Pohjalainen va- 
pauskaipuu sai lähtemään Amerikaan, johon saapui 
toukok. 6 p. 1902, Bessemeriin, Mich., Wakefieidis- 
sä yhtyi ensi kerta "Toivo" r.-seuraan talvella 1903. 
Rock Springsissä, Wyo., kuului jäsenenä "Valun 
Lähde" r.-seuraan, jossa käsinkirjoitettu lehti 
"Kansan Ääni" sai avustusta kynänsä tuotteista. 
Talven 1905 oli Valparaisossa, Indiaanan valtiossa 
koulussa, oppimassa englannin kieltä. Tammik. 6 
p. 1907 yhtyi r.-seura "Murtajaan" San Francis- 

gossa, Cal., jossa meni naimisiin Hulda Sofia Wal- 
lenius'en kanssa. Siirtolaisessa, Raittiuslehdessä, 
Raittiuskalenterissa y. m. julkaisuissa on ollut usein 
kynänsä tuotteita. Raittiusliikkeeseen ottanut in- 
nolla osaa "Murtajassa" ollen puheenjohtajana 
pitkiä aikoja. Raittiusrunoja on hän kirjoittanut 
useita raittiusjuhliin y. m. tilaisuuksiin. Käyttänyt 
joskus nimimerkkinään "Salon poika''. — Murta- 
jassa tehty lupaus on vasta ollut pysyvä ja loka- 
kuusta V. 1908 ollut myöskin "raittiudessa" tupa- 
kasta. "Kuulumiset Kultaportilta" muistanevat 
Siirtolaisen lukijat. — On nykyään Siirtolaisen 
"Minnesotan Rauta-alueen osaston" kirjeenvaihta- 
jana Virginiassa, Minn., johon toimeen ryhtyi viime 
vuoden marraskuulla. Jäsenenä nykyään "Valon 
Tuote" raittiusseurassa. Polvenmäen nimi on Ame- 
rikassa lyhentynyt Mäeksi. "Valon Lähde", "Mur- 
taja" y. m. ovat Raittiuslehden ja R.-kalenterin lu- 
kijoille tuttuja. — Kirjoituksissaan ilmenee maail- 
mankatsomuksensa, joka on äidin sydämellistä vai- 
kutusta, mikä ei haihdu "maailman hartioillakaan". 
— Kolmestatoista on enää kolme elossa, sisko, Ama- 
lia ja veli, Vihtori, molemmat Suomessa. — 

Heikki Moilanen, syntynyt Suomussalmella 
O. L. heinäkuun 7 päivänä 1880. Tullut Amerikaan 
heinäk. alussa v. 1903, yhtynyt samana vuonna Saa- 
ren Kukka r. -seuraan Kearsargessa, Mich, joka 
kuului S. R. Y. Yhdistykseen. Vuoden 1905 alussa 
muutti hän Kaleva r. -seuraan Nro 20, joka kuului 
S. K. R. Veljeysseuraan, ollut siitä asti jäsenenä 
Kaleva r.-seurassa, , paitsi muutamia kuukausia 
jotka hän kuului Kupariruusu r. -seuraan Centen- 
nial Heights'issa, kun siellä asui. Joulukuun 1 päi- 

vänä ld05 meni hän avioliittoon Hilja Rantasen 
kanssa, Wolverinesta, joka on syntynyt Ilmajoella 
Vaasan läänissä. Kuulijana ollut lyhemmillä rait- 
tiuskursseilla Calumetissa, Mich., v. 1907 Suomi- 
Opistolla nti Alma Hinkkasen (nyk. rva Lipsanen) 
luennoilla v. 1908, sekä Suomi-Opistolla vuosina 
1910 ja 1911. Lapsille raittiuskoulua pitänyt Ka- 
leva r. -seuran avustuksella Kearsargessa Otava r.- 
seuran kustannuksella Mohawkissa ja Pohjan Tähti 
r.-seuran kustannuksella Hancockissa. Sen lisäksi 
puhujamatkoilla pitänyt enemmän kun 100 luentoa 
noin kahdelle tuhannelle lapselle. Liikkunut rait- 
tiuspuhujana seuraavien raittiusyhdistysten ja liit- 
tojen palveluksessa: Minnesotan Raittiusliiton, 
Gogebic alueen Raittiusliiton, Kuparialueen Rait- 
tiusliiton, Idän Suomalaisen Raittiuskansan Liiton, 
Ohion ja Pennsylvanian Raittiusliiton sekä Veljeys- 
seuran palveluksessa. Ottanut vastaan S. K. R. Vel- 
jeysseuralta raittiusopintostipendin 60 dollaria 
ja ollut Suomi-Opistossa koulussa sen suhteen 
määrätyn ajan ja aikoo vielä edelleen jatkaa kou- 
lunkäyntiä sen mukaan kun varat myöten antavat. 
Kaikkiaan on hän pitänyt raittiuspuheita ja luen- 
toja 400 noin 20,000 kuulijalle maaliskuun loppuun 
1912, ollut myöskin puhujana Illinoisin Raittiuslii- 
tolla ja Suom. Raittiuden Ystäväin Yhdistyksellä 
keväällä 1912. 

Johan Iisakinpoika Wargelin, toinen viides- 
tä lapsesta on syntynyt syyskuun 30 päivänä v. 1881 
Isossakyrössä, Ventelän kylässä. V. 1890 tullut 
äidin mukana isän luokse Amerikaan, Championin 
rautakaivannolle. Siellä kävi englanninkielistä kou- 
lua vuoteen 1896, kunnes marraskuulla meni Suomi- 
in 

Opistolle, jossa oli yhtämittaa Opiston kymmenenä 
ensimäisenä vuotena. V. 1904 suoritti opisto-kurs- 
sin ja V. 1906 seminaarikurssin, ja vihittiin saama- 
virkaan Hancockissa kesäk. 6 :na päivänä 1906. On 
toiminut pappina Sault Ste. Mariessa, Mich., kesäk. 
1906— syysk. 1907, Evelethissä, Minn., syysk. 1907 
— syysk. 1909; ja Republicissa, Mich., aikain syys- 
kuulla V. 1909, jossa vielä on. Mennyt avioliittoon 



RISTO LAPPALA. 

tammik. 6 päivänä 1908 Crystal Kalisissa, Mich., 
Maria Elisabeth Hoikan, past. Hoikan vanhimman 
tyttären kanssa. Heillä on nykyään 2 lasta. 

Risto Lappala, syntynyt Iisalmella XI. 15. 
1883, käynyt Iisalmen yhteiskoulua ja Kuopion ly- 
seota; opiskellut Ruotsissa ja Saksassa; muuttanut 
Amerikaan v. 1904; suorittanut täällä papintutkin- 
non ja vihitty papiksi v. 1907 Ashtabulassa Harbo- 
rissa, O., ollut Lahetyskirkkokunnan teologisen se- 

minaarin opettajana Crescent Beachissa ja Bosto- 
nissa, Mass.; vaikuttanut kaksi vuotta suomalaisen 
kongregatsionaliseurakunnan pastorina Ashtabula 
Harborissa; ollut "Amerikan Kaiun" toimittajana 
kesällä 1907 ja "Siirtolaisen" toimittajana v. 1910 
— '11. Toimii nykyään Amerikan Unitarian Asso- 
ciationin pappina Virginiassa, Minn. Kuulunut 
"Koitto" raittiusseuraan Helsingissä, "Kunto" rait- 
tiusseuraan Ashtabula Harborissa, O., "Toivon 
Tähti" raittiusseuraan Duluthissa, Minn. ja "Valon 
Tuote" raittiusseuraan Virginiassa, Minn., ottaen 
ylimalkaan koko Amerikassa oloaikansa osaa rait- 
tiustyöhön puheellisen ja kirjallisen vaikutuksen 
kautta. Veljeysseuran Johtokunnan jäsen v. 1911 
—1912. 

M. Lehtonen, syntynyt Heinjoella, Viipurin 
läänissä, Kopralan kylässä 2 p. helmik. 1870. Aina 
varhaisimmista lapsuuden päivistä tunsi sisäistä 
kutsua lähetystyöhön, mikä pakotti nuorukaisena 
ollessa yksin lueskeluun ja mietiskelyyn. Viipurissa 
poliisitoimensa ohessaan sai lueskella pastori T. E. 
Fagerlundin avustuksella. V. 1891 lähti Helsinkiin 
jatkamaan lukujaan. Kolmen vuoden perästä meni 
Tampereelle Teologiseen Saarnaa jakouluun. V. 
1900 pääsi tämän koulun läpi, mutta jatkoi lukemis- 
taan, että V. 1903 suoritti diakoonin tutkinnon ja v. 
1904 vihittiin pastoriksi. Saman vuoden syysk. 3 
p. lähti Amerikaan. Amerikassa ollessaan on pas- 
tori Lehtonen jatkanut myös lukujaan yhden vuo- 
den Hamlinen Yliopistossa, St. Paul, Minn. Papil- 
listen toimiensa ohessa on hän myös ottanut tar- 
mokkaasti osaa raittiustyöhön ja muihin kansalli- 
siin pyrintöihin sekä pitänyt kasvatusopillisia luen- 



toja. Nykyään kuuluu Minnesotan Raittiusliiton 
johtokuntaan, seka on ollut raittiusliiton kiertä- 
vänä puhujana. 



MATTI LEHTONEN. 



KIRJOITUKSIA ERI AINEISTA. 



TÄRKEITÄ ASIOITA. 

Harvoin on kaksi tärkeätä asiata: raittius ja 
eläinsuojelus niin läheisessä suhteessa toisiinsa, 
kuin ne todellisuudessa ovat, vaikka me ihmislapset 
ne usein unohdamme joko tieten tai tietämättämme. 
Ihminen, tuo luomakunnan kruunu, on alkujaan 
luotu "viljelemään ja varjelemaan" kaikkia sekä 
elollisia että elottomia olioita ympäri koko maan- 
pallon. Kaikki luontokappaleet ovat siis alistetut 
hänen alamaisikseen, palvelijoikseen, kaikki ilman 
poikkeusta 

Mutta millä tavoin ihminen, "luonnon herra", 
käyttäytyy alamaisiaan, palvelijoitaan kohtaan? 
Useimmiten tylysti, jopa raakamaisestikin ! Sellai- 
nenko on ihmisen "isännyyden" tarkoitus? Ei, tu- 
hannesti ei! Vai eikö olisi totta, että ihminen san- 
gen usein, liiankin usein, on armoton "alustalaisil- 
leen?'' Tarkastellaanpas tuota seikkaa tarkemmin. 

Mikä merkitys on esim. koti-eläimillä ihmisen 
taloudessa? Niitten merkitys on niin suuri, ettem- 
me osaa sitä edes aavistaakkaa, vielä vähemmin 
määritellä. Tulisikohan ihminen, vallankin n. k. 
kulttuuri-ihminen, edes aikoinkaan elämässä ilman 

koti-eläimiä. Tuskin! Kuka se kantaa päivän "ras- 
kaimmat kuormat ja helteet?'' Se on tuo sitkeä, 
ylevä eläin, hevonen. . Mutta miten sen palvelus pal- 
kitaan useimmiten? Voi, uskallanko sitä kaiken 
kansan kuulleen lausua edes! Ruuan ja juoman 
puute, vihlovat ruoskan iskut, kaikellainen rääk- 
käys, kiroukset .... he ne ovat sangen monesti he- 
vosen — työpalkka. Kenties joku ei usko, että 
tuolla tavoin niin uskollista eläintä kohdellaan. 
Ken ei usko, se menköön markkinoille, tehtaisiin, 
joissa hevosta käytetään työhön, suuriin työ-paik- 
koihin y. m., niin varmaan hän saa nähdä kamalia 
kohtauksia eläinten kohtelusta ja jos hänellä on 
rinnassaan säälivä sydän, huudahtaa: oi sinua ih- 
minen. Jumalan kuva, sinä olet julma, julmempi 
pahinta petoakin, kun noin armotta ahdistat sitä, 
joka ei voi vedota lakiin, huutaa huojennusta! .... 

Muista koti-eläimistä, kuin hevosesta, emme 
tässä, ikävä kyllä, ehdi puhumaan, vaikka kyllä ne- 
kin usein saavat tuntea ihmisten kovasydämisyjrttä. 
Saman kohtalon alaisina ovat myös monet vapaassa 
luonnossa oleskelevat eläimet. 

Onhan kyllä paljon armeliaitakin ihmisiä, jot- 
ka kyllä luontokappaleillekin antavat oikean ar- 
vonsa, vaan kun on niin suuri lauma niitäkin, jotka 
eivät jaa "oikeutta kaikille", niin asian arka luonne 
antaa oikeuden, että sellaisia henkilöitä joka aika 
ja kaikissa paikoin huomautetaan heidän '^vääryy- 
destänsä^\ Varsinkin juopoille, jotka useimmassa 
tapauksessa kauttaaltaan ovat eläinrääkääj iä, em- 
me liian usein tule sanoneeksi: vanhurskas armah- 
taa juhtaansa, vaan jumalaton sydän on armoton. 

On olemassa paljon, äärettömän paljon, sellai- 
sia lasten vanhempia, kasvattajia, opettajia y. m. 

S., jotka eivät oivalla tai eivät tahdo käsittää sitä 
erinomaisen tärkeätä tehtävää, että nuorisolle ja 
varsinkin lapsille tulee aina teroittaa: ole armelias 
jokaiselle, tee oikeutta kaikille, niin sinäkin saat 
laupeutta ja oikeutta. 

Nähdään usein lasten kiusaavan pikku eläimiä, 
esim. kissanpoikaa, perhosia, kärpäsiä j. n. e. Kun 
joku lasta huomauttaa: ei saa niin tehdä, vanhem- 
mat sanovat: "no, eihän se lapsi sellaista pahaksi 
ymmärrä, lapsi on aina lapsi". Rakkahat vanhem- 
mat ! Lapsen sydän on kuin sula vaha : mitä siihen 
painetaan, se siihen jääpi. Annahan vaan lapsesi 
repiä siivet perhoselta, hosua ruoskalla kanoja, tait- 
taa ilkeydessään kukkia, oletko varma siitä, ettei 
lapsen sydän paadu ja kun hän on päässyt "korva 
korvan tasalle" — niin kuin sanotaan — voi hän 
sinuakin sipaista korvalle tai ainakin tehdä sen, 
että itse pötkii Amerikkaan, tuohon uuden ajan 
"Kaanaaseen" ja jättää vanhat, heikot vanhem- 
pansa köyhyj^een ja kurjuuteen itkemään "kadon- 
nutta lastansa". Silloin toteutuu. Sillä mitalla, 
jolla te mittasitte, pitää teillekin kerran mitatta- 
man. Ja mitä ihminen kylvää, sitä saa hän myös 
niittää. 

Siis kylväkää nuorten sydämiin siveyden, to- 
tuuden, rakkauden, raittiuden jaloja siemeniä, niin 
nuorisosta nousee kansa, joka kohoo, kasvaa kor- 
kealle ja kiitoksensa kantaa Jumalalle. 

K. Hyttinen. 



♦ ♦ ♦ 

PUHUINKO MINÄ PAHASTI? 

Niin kaukana, kun muistan, olen omannut tai- 
pumusta ja halua puhumiseen. Asiain selittäminen 
jo lapsena painui syrästi muistiini ja samassa tun- 
sin halua itsestäni ottaa osaa noihin selityksiin. 
Papin saarnat pysyivät mielessäni pitkiä aikoja. 
Rippikoulussa ollessani oli paljon hauskuutta siinä, 
kun sai vastata tehtyihin kysymyksiin. Mutta sa- 
laisen halun muistan tunteneeni jo näiltä ajoilta 
puheitten pitoon. Monesti tunsin kateutta pappia 
kohtaan, kun kansa häntä niin hartaasti kuunteli 
kirkossa. Muistan vielä miten sydämessäni kuiski 
salainen ääni silloin tällöin: mitenkähän pääsisi 
papiksi?. Monesti mietin yksinäisyydessä tätä, ja 
harjoitinpa joskus puhetaitoakin. — Varsinkin jos 
pappi saarnatuolista nuhteli kansaa jostain pa- 
heesta, kuten juoppoudesta esim. tunsin oikein ka- 
teutta, kun puhe näytti niin vaikuttavan. Minun- 
kin isäni oli juoppo, joten tunsin hyvin tuon paheen 
vaikutuksen kodin piirissä. 

Tulipa se vihdoin minunkin vuoroni saarnata 
ja opettaa. Se oli toivorikasta nuoruuden aikaa, 
jolloin aloin. Aikaa, jolloin nuoren elämänhaluisen 
nuorukaisen tulevaisuuden unelmat liitelee puoleen 
ja toiseen kuni perhoset kedon kukkasissa. Tällä 
välin olen siirtynyt Amerikkaan, ja kuten niin mo- 
net muutkin — langennut. Syvällä 

sydämessä tekee kuitenkin vahvaa juurtansa hy- 
vä siemen, jota niin paljon on jo lapsuudessa unek- 
sittu. Lankeemuksen tilassakin on omatuntoni he- 
reillään. Muistuupa mieleeni miten kertakin puhe- 
limme uskon asioista juomapöydässä erään ystä- 

väni kanssa. Juopuneessakin tilassa osasimme sitä 
ihmetellä . 

Mutta sitten kerta päätetiin perustaa 

raittiusseura, kun juopottelu yhä vain teki suurem- 
pia tuhoja kansalaistemme kesken. Siihen aikaan 
^*kaikki joi''. 

Minä sain määräyksen kutsua perustavan ko- 
kouksen koolle. 

Ilmoituksen laadin kohta ja naulasin sen siihen 
suureen tammeen keskellä suomalaista kylää 



Määrätyllä ajalla kokoontui vähäi- 
nen joukko kansalaisiamme määrättyyn paikkaan. 
Kokous alettiin ja minua kehoitettiin selittämään 

mikä tarkoitus tällä kokouksella oli. 

Huolimatta siitä, että tunsin hieman hämmästystä 
kun en ollut koskaan ennen esiintynyt puhujana, 
innostuin minä pian aineeseeni ja puhuin kaiken 
voimieni takaa. Tämä ensimäinen puheeni vaikutti 
hyvin heikkouksistaan huolimatta. Raittius- 
seura päätettiin perustaa. Kohta kirjoitti nimensä 
18 henkilöä listalle ja niin perustettiin raittius- 
seura. Myöhemmin tuli lisää jäseniä kun alkuun 
päästiin. Monet entiset juomarit iloitsivat onnel- 
lisesta uudesta ajasta kun alku näytti niin kauniilta. 

Sitten kerta taas kun tuli useoita uusia jäseniä 
puhuin minä näille uusille tuhoille kehoitta vasti ja 
varoittavasti raitti usaatteen puolesta. Kukaan 
muut eivät luulleet osaavansa puhella asiasta ja 
minulle kuului vasiten puheitten pito. 

Mutta nyt tällä kertaa minä onnistuin huo- 
nosti. Puheenjohtaja, hänkin peräti nuori mies, 
keskeyttää puheeni ja pyytää etten puhuisi noin. 
*^Se mahdollisesti voipi loukata jotakin täällä", jat- 

koi hän. Tällaista ei ole minulle tapahtunut jälem- 
minkään. Ei kait ole ihme että suuresti hämmäs- 
tyin tuosta. Sydämessäni taisteli muutaman sil- 
män räpähtämän ajan ylpeys ja nöyryys. Onneksi 
nöyryys voitti. Minä vaikenin ja menin paikkaani. 
Kun ei ollut kellään muillakaan enää ohjelmaa niin 
kokous loppui. 

Tapahtuma oli kovin hermostuttava. Läsnä- 
oliat silmäilivät uteliaasti minua kuni sitä josta hy- 
vin paljon riippuu. Tuntui se minustakin siltä, 
että olin kärsinyt aiheettomasti suoranaista louk- 
kausta. Levollisesti silti kätkin mielenliikutukseni. 

Toiselta puolen rauhatoin omatuntoni ja toi- 
selta puolen ihmisten uteliaisuus vaikutti sen että 
tartuin kynään. Tuntui sittekin että olin loukattu, 
ja jotakin täytyisi keksiä, joka rauhottaisi loukattua 
kunniantuntoa. 

Kirjoitin sanomalehteen kuvannollisesti, mutta 
selvästi, koko tapahtuman edellisenä yönä uneksi- 
mani unen perusteella. Kun tämä muutoinkin oli 
minun ensimäisiä kyhäyksiäni, niin koetin olla mah- 
dollisimman hienot untoinen. Melkeinpä tahtoisin 
sanoa, että se oli yksi niitä kyhäyksiä jonka laati- 
misessa olen parhaiten onnistunut. 

Kului viikkoja ja kirjoitustani ei näyttänyt 
kukaan huomanneen. Sama hienotuntoisuus jota 
olin osoittanut tässä asiassa tuli minun osakseni. 
Kirjoitustani ei huomannut kukaan. — Ajattelin jo 
laatia toisen purevamman kirjoituksen, että huo- 
mattaisiin mitä tarkoitan. Mutta onneksi en kui- 
tenkaan pilannut asiaani hätäilemällä. 

Olimme taas seuramme raittius- 
kokouksessa kun tämä meidän nuori kokematoin 
puheenjohtaja ja pari hänen ystäväänsä pyysivät 

seurasta eroa. Tämä oli kamalaa. Kukaan ei tah- 
tonut osata puhua mitään. Kun kysyttiin kuitenkin 
lopuksi syytä eroamiseen, niin he kierrellen sanoi- 
vat että on kirjoitettu sanomalehteen, "niin minä 
pidän parempana että eroan". Mitä ja kestä oli 
kirjoitettu sanomalehteen sitä ei hän sanonut eikä 
kukaan myöskään kysynyt. Tapahtuma oli kovin 
murtavaa laatua. Silmäyksistä huomasin että mo- 
net ystävistäni paheni minuun. Tämä vaikutti sen, 
että päätin taistella asian selville loppuun saakka. 
Taaskin loppui kokous ja kotiin tultua sain kuulla 
joitain purevia asiaan kuulumattomia "heittoja" 
yhdeltä ja toiselta. Läheiset ystäväni eivät uskal- 
taneet puhua puolestani. Mutta minä lupasin sy- 
dämmessäni että taistelen loppuun saakka puhtailla 
aseilla oikean asian puolesta. — En ollut tietävi- 
näni että olisi mitään tapahtunutkaan. Kirjoitte- 
lin vain yhä raittiusaatetta selittäviä pikku artik- 
kelia raittius- ja muihin lehtiin, sekä toimitin seu- 
rallemme käsin kirjoitettua sanomalehteä. 

Eräänä iltana kuului ulkoa kovaa puhelua. 
Siellä on raittiusseuramme puheenjohtaja parin to- 
verinsa kanssa juovuksissa. Heikkopas sinä olet 
taistelemaan, kun noin vähällä sorrut, ajattelin it- 
sekseni, mutta en vieläkään ollut huomaavinani mi- 
tään erityistä. Tämä toi minulle loistavan voiton. 
Ystäväni alkoivat rohkaistua jälleen ja monet si- 
vumennen tunnustivat että minä olisin muka "jär- 
kevä mies". 

Mutta omatuntoni tuli levottomaksi. Tuntui 
kuin olisin ollut syyllinen Mikon, se oli hänen hi- 
mensä, lankeemiseen. Olin lyönyt vastustajaani. 
Mutta isku teki haavan omaankin sieluuni. Noin 
käypi aina taistelussa. Synti on syypää kaikkeen 

tähän. Vielä nytkin yli 19 vuoden kuluttua ajat- 
telen joskus tuota asiaa ja silloin aina nousee kysy- 
mys ajatuksissani: puhuinko minä pahasti? 

Mikko muutti pois näkyvistämme pian lankee- 
misensa jälkeen ja en tiedä hänestä sen enempi. 
Mutta jos hän on muistanut tätä meidän taistelua 
yhtä tarkasti kun minä, niin hän on antanut minulle 
jo aikaa anteeksi ja päässyt vakuutukseen siitä et- 
ten minä puhunutkaan pahasti. 

K. O. 



«>^ 4^ 4^* 

V V V 



NUORUKAISEN HAUDALLA. 

Sinun muistollesi ei ole koskaan korupuheita 
pidetty, ei koskaan tule nimesi kansamme kalliin 
historian lehdille, et ole mitään semmoista toiminut 
tai aikaan saanut, että siitä suurien tekojen histo- 
riassa mainittaisiin. 

Mutta minä, yksi sinun ystävistäsi, omistan 
muistojeni puhtaassa pyhätössä aina joka vuosi yh- 
den illan sinun muistollesi. Olit vanhempiesi toivo 
ja ilo, olit elämän haluinen, yritteliäs ja lahjakas, 
josta niin paljon toivottiin. Ja sinusta olisi tullut 
turTa vanhuksillesi, isänmaallemme kunnia ja ilo 
— mutta — minä näen Simsiän hiekkavuoren juu- 
rella ruostuneen ristin, jossa tuskin enää eroittaa 
sanoja. Suurella vaivalla tavaan siitä sanat: 
"Tässä lepää Jaakko Matinp. Polvenmäki, synt. 
'\ Ruoste on jo hävittänyt vuosiluvun ja päi- 
vämäärän " . . . . elettyään täällä surun ja murheen 
laaksossa 26 vuotta ja 2 päivää". 

Kahdenkymmenenkuuden vuotiaana sortunut ! 
Sortunut väkijuomien viattomana uhrina murhaa- 
jan käden kautta. — Satoja, tuhansia samallaisia 
hautakumpuja kohoaa yhä. Satoja, tuhansia uhre- 
ja ryöstää väkijuomaliike joka vuosi, joka kuu- 
kausi, joka päivä, tunti minuutti ja sekunti. — 
Veljeimme veren ääni maasta huutaa meille lopet- 
tamaan jo sen liikkeen, joka niin säälimättömästi 
ryöstää uhria. 

Ja sentähden minä muistoissani olen pyhittä- 
nyt yhden iltahetken, jolloin siirryn mietteissäni 
tuonne Simsiän kalmistoon, ruostuneen, rautapel- 
tisen ristin juurelle ja silloin aina muistan miksi 
on tehtävä raittiustyötä, miksi on kuuluttava rait- 
tiusseuraan ja miksi on syytä taistella sen liikkeen 
kukistamiseksi, joka ryöstää pienestä kansastam- 
me vuosittain niin monta uhria, joka vie maailman 
kansoista miljoonia ennenaikaiseen hautaan. — 
Ystävä! Sinä ja minä olemme syynä siihen, että 
nuorukaisia, ihmisiä kaikista ikäluokista, sortuu 
ennenaikaiseen kuolemaan väki j uomaliikkeen takia, 
jos me annamme mielipiteillämme tai esimerkilläm- 
me tukea tuolle liikkeelle, että se saa estämättä har- 
joittaa tuhoavaa työtänsä. Ystävät! Tehkäämme 
silloin työtä kuin päivä on, monen sortuvan pelas- 
tukseksi ! 

Virginia, Minn., 4. 13. 12. 

Edward Polvenmäki. 



♦ ♦ ♦ 

KUMPAANKO RYHMÄÄN KUULUT. 

"Joka ei ole meidän kanssamme hän on meitä 
vastaan; ja joka ei meidän kanssamme kokoa hän 
hajottaa''. Matt. 12: 30. 

Olen lukenut petomaisen julmasta laivakaptee- 
nista, joka monta vuotta sitten oli matkalla Afri- 
kan rannikolta Cuban saarelle, lastina laivassa 300 
orjaa. Muutaman päivän purjehdittuaan huomasi 
hän suureksi kauhukseen, että häntä ajoi takaa 
Pohjois- Amerikan Yhdysvaltain sotalaiva. Jos hä- 
nellä kiinnisaataessa olisi orjia laivassa, niin hänet 
rangaistaisiin laivaväkensä kanssa kuolemalla. 
Lastin arvo nousi lähes puoleentoista miljoonaan 
Suomen markkaan. Hänellä oli siis kaksi syytä 
päästä tuosta vainoavaa sotalaivaa pakoon. Sen- 
tähden teki hän pelastuksekseen mitä voi. 

Hän ripusti raskaat ankkuri vitjat ulkopuo- 
lelle ympäri laivaa, vähän alemmalle kannenreunaa. 
Laivan niinsanotut kylkikoukut kannattivat niitä. 
Nuo 300 alastonta neekeriä tuotiin sen jälkeen kan- 
nelle ja sidottiin kädenranteista yhteen. Sitten 
asetettiin heidät pitkin laivanlaitaa kumarruksiin 
kasvot ulospäin, ja kiinnitetiin heidän jokaisen kä- 
det vahvalla köydellä alalla oleviin ankkuri vitjoi- 
hin. Pakoon pääsystä ei ollut mitään toivoa. Lai- 
van väestö seisoi valmiina kirveet käsissä, kapteeni 
nosti kätensä ja yhdessä tuokiossa lyötiin kaikki 
koukut irti. Seurauksena oli siitä äkillinen tem- 
paus, joka heilahutti neekerit yli laivanlaitojen. 
600 mustaa kantapäätä vilahti ilmassa ja samassa 
katosivat vitjat neekerien kanssa veden alle. 

Sotalaivasta tuli luutnantti orjalaivaa tarkas- 
tamaan. Kannella oli tosin runsaasti orjien jälkiä. 

mutta ei ainoatakaan orjaa nähtävänä. Kapteenin 
rikollisuutta laiva väkineen ei kuitenkaan voitu mi- 
tenkään näyttää toteen, jonka tähden tämä sydäme- 
tön julmuri vältti kaiken rangaistuksen että rikol- 
lisuuteen syypääksi tehneet laivaväkensä. 

Niin kauhistu^.tavan julma kuin tämä orjalai- 
van päällikkö olikin, oli hänen julmuutensa kui- 
tenkin vain vähäpätöinen verrattuna väkijuomien 
tuottamaan julmuuteen. Yksin Amerikan Yhdys- 
valloissa lasketaan kuolevan väkijuomiin vuosit- 
tain 66,000 ja tähän lisäksi suuret laumat naisia 
prostitutsiooni laitoksissa, joita laitoksia viinapuo- 
lue ylläpitää vasten maan perustuslakia. Oletko, 
lukijani, koskaan ajatellut, että maailma kaikki- 
neen muka hyvine harrastuksineen ei pääasialli- 
sesti voi jakautua kuin kahteen suureen puolue- 
leiriin s. o. raittius- ja viinapuolueeseen. Orjalai- 
van kapteeni ja laivaväki ovat viinapuolueen virka- 
miehet, juomarit. Orjapoloiset ja sinun äänesi, 
joka äänestät viinapuoluetta, ole kirkon mies tai 
sosialisti, on sinun äänesi joka tapauksessa silloin 
yksi lenkki siinä helvetin ankkurin ketjussa, minki 
ketjun viinapuolueen laivamiehet käyttävät väki- 
juomien orjiksi joutuneitten ja sisar iesi käsiin 
sekä upottavat teidän äänenne painolla heidät ijäi- 
syyden pohjattomaan kuoleman mereen. 

Orjalaivan kapteeni jäi ajallisetta rangaistuk- 
setta ja niin voit sinäkin jäädä näennäisesti. Mutta 
miljoonat sortuneet ovat tuomiopäivänä huuta- 
va kostoa ylitsesi, että ajallisia etuja silmällä pi- 
täessäsi olet äänesi antanut yllämainitun ketjun 
painoksi. Jumalan sana sanoo: ^^Mitä ihminen 
kylvaa, sita han niittaa". 

Pohjois- Amerikan Yhdysvaltain sotalaiva on 

raittius-aate ja laivaväki raittius-puolueen virka- 
miehet ja äänestäjät. Kumpaanko puolueeseen tai 
leiriin sinä lukijani kuulut? 

Aurorassa, Minn., huhtik. 17 p. 1912. 

M. Lehtonen. 

♦ ♦ ♦ 



ERÄS HUOMIONI. 

Noin kaksi vuotta sitten huomasin kerran 
Bostonin Sunnuntai Herald-nimisessä lehdessä ti- 
lastoa, joka erityisemmin veti huomiotani puoleensa 
sen tähden, että siinä tilastossa mainittiin useoita 
kertoja suomalaisista. Näissä tilastoissa mitä oli 
mainitussa lehdessä silloin luettavana, tehtiin sel- 
vää kuinka paljon silloin oli vankeja Massachusett- 
sin vankiloissa, kuinka monta noissa vankilan 
asukkaissa on kutakin eri kansallisuutta, minkälai- 
sista eri rikoksista he ovat vankiloihin joutuneet y. 
m. Suomi-äidin lapsia sillä kertaa oli teljettynä 
Massachusettsin vankiloihin kaikkiaan 123 henki- 
löä mikä lyhemmäksi mikä pitemmäksi aikaa. 75 
% heistä oli joutunut vankilaan päihdjrttävien juo- 
mien nauttimisen tähden. Loput olivat siellä jos- 
tain muista rikoksista, joissa ei väkijuomat olleet 
tekijänä. Samalla kertaa oli Massachusettsin val- 
tion köyhäin huoneissa y. m. valtiolta apua nautti- 
vien luku 272. Syynä tähänkin ikävään seikkaan 
oli päihdyttävien juomien nauttiminen 75 %. Eri- 
tyisimmin tehtiin vielä selvää tämän taulun alla 
siitä, että niin monet perheen isät ensin alkavat 
juopottelun ja sitte kyllääntyvät perhe-elämään. 

jättävät perheensä, mitkä sitten joutuvat valtion 
huostaan ja elätettäväksi. Heikkomielisten paran- 
toloissa oli siihen aikaan kansalaisiamme Massachu- 
settsissa 23, joista suurin määrä oli nuoria naisia. 
Niiden selostettiin sinne joutuneen koti-ikävän täh- 
den, vaan mieshenkilöiden suurimpana tekijänä oli 
ollut juoppous. Fitchburgin kaupungissa, Massa- 
chusettsin valtiossa, asustaa enemmän kansalai- 
siamme kuin muualla eli missään toisessa kaupun- 
gissa tässä valtiossa. Sen kaupungin poliisitoimis- 
tosta julaistaan tilastoa joka kuukausi vangittujen 
lukumäärästä ja mistä syystä ovat vangitut myös- 
kin kuinka jakautuvat eri kansallisuuksiin. 

Suomalaisten lukumäärä koko kaupungin 
lukumäärään nähden on noin 9 osa, vaan vangit- 
tujen lukumäärästä on suomalaisten luku noin 5 
osaa ja toisinaan enempikin. Vangitsemisiin syy 
aina suomalaisten on noin 75 % ja 80 % juopottelu. 
Tahtomatta sen enempi tuoda tässä esille tilastoja 
kansalaisistamme enempi kuin muistakaan kansal- 
lisuuksista juoppouteen nähden. Kuitenkin pyydän 
huomauttaa siitä, kuinka paljon meidän suomalai- 
set kärsivät täällä juoppoudesta. Kuinka puhdas 
olisikaan kansallismaineemme elleivät meidän mie- 
hemme olisi niin juomahimon orjia. Surulla ja 
säälin tunteilla katselee tätäkin pieiitä tilastoa, 
joka, vaikka onkin pieni, puhuupi niin lahjomatonta 
kieltä. Ajatelkaa yksin pienessä Massachusettsin 
valtiossa jossa kansalaistemme lukumäärä ei ole 
suuri, joutuu vuosittain valtion vankiloihin noin 
100 suomalaista lyhemmäksi tai pitemmäksi aikaa 
aivan juopottelun tähden. Samaten köyhyyteen ja 
puutetta kärsimään ja valtiolta apua pyytämään 
ja aina valtion köyhäin talolle saakka joutuu satoja 

kansalaisistamme vuosittain saman juopottelun ta- 
kia. Vielä aina edelleen juopottelu saa aikaan, että 
useoita joutuu heikkomielisten parantoloihin saman 
himon orjina. Se kurjuus ja ne kärsimykset mitä 
juoppous saa aikaan kansalaisillemmekin se on 
suuri, se on arvaamatoin. Jos kaikki suomalaiset 
heittäisivät juopottelun pois ja rehellisesti raittiina 
eläen säästäväisenä työtään ahertaisivat, niin mon- 
ta puutosta ja kärsimystä jäisi kärsimättä. 

Totta kyllä, että elämä ja olosuhteet, palkat y. 
m. ei ole kiitettäviä meidän Massachusettsissa, vaan 
totta sekin on, että ei se elämä ainakaan parane juo- 
pottelemisella, päin vastoin. Todistettavissa on ja 
aivan varmasti, että ne perheet, joiden isät ja äidit 
ovat ehdottomasti raittiita, harvemmassa tapauk- 
sessa ovat suurimmassa puutteessa. Tapahtuu tie- 
tysti toisinaan, että raitiskin joutuu puutteeseen, 
sairauden eli jonkun muun tapahtuman tähden, 
vaan ei kuitenkaan niin usein kuin ne, joilla on 
tapana käyttää juovutus juomia. 

Kansalaiseni, ken lienetkin, tee hjrvä päätös, 
tee päätös semmoinen ettet milloinkaan nauti päih- 
dyttäviä juomia. Tee se päätös itsesi tähden, omais- 
tesi tähden, kansallisuutesi ja koko yhteiskunnan 
tähden. Sen päätöksen tähden ei sinulla ole mitään 
menettämisen mahdollisuutta, päinvastoin voit säi- 
lyttää oman terveytesi, aineellisia varojasi, voit 
poistaa puutetta ja kurjuutta. Kanssaihmisesi si- 
nua kunnioittaa ja tuleva yhteiskunta kunnioittaa 
tekoasi ja siunaa muistosi yhtenä suurena tekijänä 
ihmiskunnan pelastajana juovutusjuomain orjuu- 
desta. Tee hyvä päätös jo tänään. 

/. Laurila. 

MARQUETTE KAUNTIN ENSIMMÄINEN 
SUOMALAINEN KAPAKKA. 

Ensimäinen suomalainen kapakka perustettiin 
Manquette kauntiin Negauneen kaupunkiin keväällä 
1881 samassa huoneessa, jonka kuvan esitämme 
tässä Raittiuskalenterin lukijoille. Huone oli jo sil- 
loinkin rapistunut ja huono, mutta ajanhammas 
näkyy siihen jälestäkinpäin vaikuttaneen, että se 
on vieläkin kurjemman näköinen nyt kuin silloin. 
Sanotun liikkeen alkuunpanija oli eräs satulaseppä 
Savosta, nimeltä Antti Nousiainen. Hän oli, kuten 
kaikki muutkin kapakanpitäjät, kyllästynyt rehel- 
lisellä työllä elämään, ja kuin silloin ei kapakkavero 
maksanut kuin muutamia kymmeniä dollareja, 
hankki hän sen summan kansalaisiltansa i jaksi lai- 
naan ja alkoi liikkeen. Muutamia kuukausia pidet- 
tyänsä liikettä möi hän sen salaisesti eräälle Nor- 
jan suomalaiselle nimeltä Antti Bergdahl ja karkasi 
paikkakunnalta ja jätti maksamatta melkein kaikki 
viinat, oluet ja tupakat, mitkä oli suomalaisten hy- 
vällä luotolla saanut velaksi toiskielisiltä tukku- 
kauppiailta. Bergdahl teki samoin vähän myöhem- 
min, ottaen ensin kaikilta velaksi niin paljon kuin 
suinkin sai ja sitte karkasi. 

Tällainen oli suomalaisten kapakoimisen alku 
Marquette kauntissa, josta on niin äärettömästi 
kurjuutta, ylenkatsetta, ja epäluottoa kansalaistem- 
me osalle tullut. Kurjaa on elämä aina kurjuuden 
pesissä, mutta tavallista kurjempaa se oli tässä esi- 
koisessa ja siitä voisi kertoa monta pöyristävää ta- 
pausta, mutta tila ei siihen riitä. Mainittakoon kui- 
tenkin tässä yksi. Muistaakseni Helluntaipyhinä 
olivat seudun suomalaiset kokoontuneet "Satulaan" 

(kapakan liikanimi) juomaan ja paljon heitä muu- 
tenkin "satulassa" asui, kun isäntä piti kapakan 
ohella myös ruokataloakin. Ei aikaakaan niin ryn- 
tää joukko kaupungin toiskielisiä juopuneita taloon 
ryskäten hirveästi ja ennenkuin hitaat ja juopuneet 
meikäläiset ehtivät tointuakaan, särkivät nämä ka- 
pakan etu-ikkunat, jotka vieläkin näyttävät olevan 
hajalla, kaasi vat tiskin kapakassa ja uunin keit- 
tiöstä kaikkine keitoksineen, josta oli samalla tulla 
tulipalokin. Lopputulos kuitenkin oli se, että mei- 
käläiset suoriutuivat pulastaan liiankin hyvin ja 
rauhanhäiritsijät huomasivatkin ennen pitkää jou- 
tuneensa käärmeen pesälle, ja käyttivät mielellään 
kahta jalkaansa, joilla ne vaan vielä oli käyttökun- 
nossa, pötkiäkseen pakoon. Meikäläiset voittivat 
siis tappelun. He joutuivat kuitenkin putkaan ja 
sakotettiin silloin samoin kuin monta kertaa ennen 
ja jälkeenkinpäin, sen vuoksi että rohkenivat puo- 
lustaa henkeään ja omaisuuttaan ja kun maan kie- 
len taitamattomina eivät osanneet asiata selittää. 

Karta kapakkaa ja pelkää sitä enempi kuin 
julkista ryöväriä. Älä koskaan avaa sen ovea, sillä 
sitä avaamalla avaat itsellesi oven kaikkeen kur- 
juuteen ja mikä voipi sinulta riistää ajallisen ja 
ijankaikkisen onnen. 

J , H, J, 



♦ ♦ ♦ 

VELVOLLISUUTEMME. 

Kukin aikakausi tuo mukanaan omat vaatimuk- 
sensa, jotka usein vasta kokemuksen kautta meille 
selviävät. Jokaisella kunnon ihmisellä on ihan- 
teena pyrkiä korkeammalle tietoisuudessa, siten 
päästäksensä lähemmäksi täydellisyyttä. Mutta 
pyrkiessämme eteenpäin valistuksen laajalla työ- 
vainiolla tulee monasti eteemme tehtäviä, joita em- 
me voineet oivaltaa ensinkään tarpeellisiksi, kun- 
nes vasta useinkin kalliisti ostettu kokemus on ne 
meille opettanut. 

Me raittiuskansa luulimme päämääräämme 
päästävän ensiksi siten, että pelastamme niitä, 
jotka ovat joutuneet juoppouden orjiksi, ja toiseksi 
kasvatamme nuorisomme tuntemaan väkijuomain 
turmiollisuuden. Kokemuksen kautta olemme kui- 
tenkin tulleet huomaamaan, että meidän suurin 
velvollisuutemme on turvata niitä, jotka vielä ovat 
viattomia väkijuomain orjuudesta. 

Kumpi siis on viisaampaa rakentaa sairaala 
kuilun pohjaan ja hoitaa siellä sinne pudonneita 
ruhjoutuneita tai rakentaa aita kuiluun johtavan 
tien poikki suojaksi niille, jotka eivät vielä tunne 
sen tien vaarallisuutta? Väkijuomaliike ei voi 
kauan jatkua niiden ylläpitämänä, jotka ovat jo 
väki j uomahimon or j uudessa haaksirikkoutuneet, 
menettäneet terveytensä ja tahtonsa voiman; hei- 
dän päämääränsä on himojensa tyydyttäminen ja 
he menevät läpi tulenkin saadaksensa vaan väkijuo- 
mia. Mutta nämät kuolevat ja sortuvat ennen pit- 
kää pois ja jos ei ole voitu kasvattaa uudessa pol- 
vessa, nuoremmissa ihmisissä juomahimoa, jotka 
täyttäisivät edellisten rivit, silloin ei olisi ketään, 

joka kannattaisi väkijuomaliikettä, joiden sen vuok- 
si täytyy lakkauttaa liikkeensä tai ainakin hyvin su- 
pistetussa muodossa toimia. Väkijuomaliike pysyy 
elinvoimaisena ainoastaan silloin, kun se saa uusia 
uhreja kasvavasta nuorisosta liikettänsä tukemaan. 

Kun raittiusaate alkoi saada loistavia voittopa 
ja useat valtiot sääsi vät kieltolain, niin väkijuoma- 
liike ehkäistäkseen raittiusaatteen levenemistä uu- 
silla alueilla ja samalla himmentääksensä kansan 
arvostelukykyä, lähetti rahaa säästämättä saarnaa- 
jiansa julistamaan kaikkialle, ^^että lain kautta ei 
voida ihmisiä hyviksi tehdä sitä vähemmän rait- 
tiiksi. Ja sen sijaan että lakeja laaditaan, on teh- 
tävä kasvatustyötä ja vasta silloin, kun kaikki ovat 
kasvatetut raittiiksi, ovat lait laadittavat väkijuo- 
maliikettä vastaan". 

Me myönnämme, että lain pakoituksella ei 
voida ihmisiä hyviksi tehdä ja että väkijuomaliike 
ei ole ainoa synti maailmassa, joka ihmisiä pahen- 
taa, eikä sitä ole yksin lailla tarkotettukaan, mutta 
lain kautta me voimme suojata ja turvata nuori- 
soamme joutumasta väkijuomain orjuuteen. Lain 
kautta me voimme poistaa ne paheet, jotka viekoi- 
tuksillaan saavat heikot ja kokemattomat kompas- 
tumaan. Niin kauvan kun väkijuomaliike saa naut- 
tia lain suojelusta, on sillä mahdollisuus jatkaa lii- 
kettä kasvattamalla juomahimoa meidän kasvavaan 
nuorisoomme ja viekotella heitä iloiseen seurapii- 
riin viehättävissä anniskelupaikoissaan. Mitä vä- 
ki juomalike tänä päivänä enimmän tarvitsee, on 
uusia uhreja ja niitä se voi saada ainoastaan mei- 
dän kasvavasta nuorisostamme. 

Raittiuskansan suurimpia velvollisuuksia ny- 
kyään siis on suojella niitä, jotka vielä ovat viatto- 

mia ja sen suojeluksen me voimme saada ainoastaan 
lainlaadinnan kautta. Tahdotko sinä suojella lap- 
siasi joutumasta väki j uomliikkeen uhriksi, silloin 
on sinun äänelläsi tähän vastattava. 

Meidän hallituksemme on kansanvaltainen hal- 
litus, me hallitsemme itsemme valtiollisten puolueit- 
ten välityksellä. Kukin puolue tuo esiin heidän oh- 
jelmassaan suunnitelmansa ja tehtävänsä. Väki- 
juomakysymys on myöskin valtiollinen kysymys ja 
voidaan ratkaista ainoastaan sen puolueen välityk- 
sellä, joka vaatii yleistä kieltolakia. Ne puolueet, 
jotka ovat vaiti väkijuomakysymykseen nähden, 
hyväksyvät nykyisen järjestelmän. Mutta kansalla 
on ainoastaan kaksi tietä, joko hyväksyä tai hyl- 
jätä väkijuomaliike, mitään muuta mahdollisuutta 
ei ole. Sinun on äänelläsi ilmaistava tahdotko suo- 
jella lapsiasi tai heitätkö ne ilman suojaa oman on- 
nensa nojaan. Tämä on sinun asiasi, josta olet edes- 
vastuussa, ja velvollisuuksistasi ja töistäsi on sinun 
kerran tilitettävä. 

F. Mattson. 



♦ ♦ 



SUUNNASTA PARI SANAA. 

Viime aikoina on raittiusväen keskuudessa ru- 
vettu kirjoittelemaan ja puhumaan "Kasvatukselli- 
sesta ja politillisesta raittiustyöstä". Mielet ovat 
jakautuneet siten, että muutamat näkevät aino- 
astaan kasvatuksellisesta r. työstä voittomme riip- 
puvan, ja taas toiset päinvastoin politillisesta. Mistä 
johtuu kummankin edellämainitsemani mielipiteen 

eroavaisuus, jääköön se alle kirjoittaneelta ratkaise- 
matta. Jokaiselle raittiustyötekijälle on tähänasti- 
nen raittiushistoria päiväselvästi todistanut, että 
kasvatuksellinen raittiustyö on tulokseton ilman po- 
litillista, se on ilman kieltolakia. Ja taas päin vas- 
toin. Sen luulisi olevan selvän asian jokaiselle rait- 
tiustyötä seuranneelle. 

Raittiustyötä tehdessä hedelmälliseen suuntaan 
yhtyy edellämainittu erimielisyys itsestään yhteen, 
kasvatuksellisen raittiustyön tulos on kieltolaki, sen 
voimaan tuleminen ja sen pyhänä pitäminen. Aja- 
tellaan kieltolakia, joka olisi saatu satunnaisen rait- 
tiusmielisen lainlaatij ^kunnan alotteesta, eikä sillä 
olisi tukenaan raittiusmielistä enemmistöä, niin sillä 
ei olisi suurtakaan merkitystä, ja ajatellaan taas 
raittiusmielistä enemmistöä ilman kieltolakia. Suun- 
nattakoon työmme yleisen kieltolain saamiseksi ja 
sitten sen tukemiseksi. 

Väinö J. Lehto. 

